
PRAEFATIO 

Quanti momenti in universo rei canon icae negotio sit materia 
quam huic nostrae dissertationi assumere ausi sumus, nemo sane 
infitiabitur. Agitur enim de perscrutanda notione, origine et evo- 
lutione historica dispensationis quae tantum locum in disciplina 
ecclesiastica occupat quaeque omnium confessu nee hodie tamquam 
plene enucleata hdberi potest. Neque huic nostrae elucubrationi op- 
portunitatem defuisse patet vel ex eo quod qui in studiis de matri- 
monio dispensationibusque'non immerito ut antesignani habentur 
doctissimi,' ut Freisen et Go'ller, hanc inquisitionem qua non- 
'dum peractam nulla ambagine declararunt. Quam gratum nobis 
fuisset hoc nostrum circa evolutionem doctrinae dispensationis stu- 
dium ad hodierna usque tempora perducere, aperte edicimus ; aeger- 
rimos quoque et nonnisi specialibus improvisisque adiunctis coac- 
tos huic nostro consilio nps valedixisse ingenue fatemur ; non imme- 
rito tamen, ut putamus, periodum cui incumbere potuimus, earn 
nempe quae vere periodus efformationis fuit uniuersae rei canonicae, 
ut praecipui momenti aliquis habere poterit. 

'In nonnullis, ut patet, uti potuimus textibus communioribus 
ab aliis iam editis et adhibitis, necnon conclusionibus quas sparsim 
apud diversos auctores erat detegere ; hos proinde textus remissive 
tantum passim, indicate potuimus. Ast praesto insuper fuerunt 
textus plurimi qui vel editi sed d.etectu impervii, vel imo penitus in 
manuscriptis hucusque inediti degebant ; hos proinde textus non 
raro magis in extenso praesiitos inveniet studiosus lector. 

Quaenam fuerit ratio divisionis quamnamque adhibendam aesti- 
maverimus methodum ex dicendis in Introducticme patebit. 

In fine huius Praefationis non possumus quin sinceras nostras 
et quam vividas gratias praestemus doctissimis illis et eximiis viris 
qui tanta cum laude in Alma Universitate Lovaniensi disciplinae 
luris Canonici docendae se tradunt, Illustrissimo Domino de Bec- 
ker et Reverendo admodum Domino Monin, antecessoribus nostris 
peritissimis ac clarissimis f necnon Reverendo Domino De Meyer, 
tarn praeclaro modo, notissimo illo Seminario Historico 



niensi, aliimnos. suos in scientia et arle historica inducenti. Insti- 

tutioni et formationi nostrae generali in re canonica. et historica 
indefesso Idbore per quatuor annos allaboraverunt. 
- Nee possumus quin intimiori graiitudine rependamus Eximium 
et Reuerendum admodum Dominum Professorem Van Hove, cut 
non immerito speciali titulo hanc nostram dissertationem dedica- 
vimus. Continua nee ullis laboribus pertaesa sollicitudine adfuit 
nobis, turn in deter minanda hums nostrae elucubrationis materia, 
turn in inquisitionibus ad eamdem ad finem perducendam neces- 
sariis. . 

Grato quoque animo prosequimur eximios professores Wircebur- 
gensem Dominum Gillmann, Bonnensem Dominum Koniger, 
scriptorem doctissimum Bibliothecae Vaticanae Dominum Pelzer, 
et eruditissimum praefectum Bibliothecae Societatis lesu Lova- 
niensis, P. de Ghellinck, S. /., qui tarn benigno animo nobis sem- 
per praesto fuerunt; praefectum Bibliothecae Universitatis Lova- 
niensis, Reverendum Dominum Van Cauwenbergh et administra- 
tores Bibliothecae Bruxellensis et Parisiensis, ob pretiosam valde 
collatam operam ; alumnos quoque Seminarii maioris Brugen- 
sis, qui in corrigenda operis impressione magno adiumento^fuerunt. 

Gratias etiam quam maximas referimus institutioni quam Fon- 
dation Universitaire vocant, cuius munificentia Her ad Biblio!<- 
ihecas in regionibus exteris suscipere potuimu$. 

BAMBERGAE : Biblio- Summa Co loniensis, cod. ms. lat. D. II. 17. 

(1) luxta repoductiouem photographicam originalis incendio destrupti* 

1. Dispensatio a privilegio nondum dare dis- 
tinguitur, : 2. praesertim a privilegio contra 

regula negativa : quae .leges a potestate dispen- 

Antequam exponamus varia fata theoriae et praxeos dispeii- 
sationum in iure canonico, non inutile~erit quaedam notasse turn 
de materia tractanda, turn de scriptoribus qui hanc partem disci- 
plinae ecclesiasticae coluerunt. Non una enim fuit significatio 
vocis dispensatio , non unus verb! dispensare usus, nee una- 
nimis doctorum de re intricatissima sententia. Quibus addemus 
divisionem huius nostrae elucubrationis. 

I. De sensu vocis et de materia tractanda. 

1. Quae sit etymologia vocis dispensatio , quae a Graecis 
olxovo/Liia vocatur, omnes norunt. Dispensare enim idem est quod 
diversa pensare ; sicut olxovo^eiv, ab olxos et veftco, (domus et di- 
vider e) idem est quod administrare ea quae de domo sunt. Porro 
pensare est aes ponderare, puta in ordine ad solutionem debiti 
vel ad partitionem rerum, etc ; inde dis-pensare est aequa lance 
rem communem partiri inter varies. Cum autem haec actio pen- 
sandi aes in ordine ad solutionem debiti, praecipue sit admini- 
strantis familiam, dispensatio , graece owovo^ia, adhibetur ad 
designandam prudentem familiae administrationem, seu aequam 
distributionem rei communis in singulos (1). Quo sensu tota Ec- 
clesiae gubernatio dici potest dispensatio. 

2. Quid autem hac voce communiter audiatur, paulo fusius est 
evolvendum, ut clarius appareat^quomodo exusu primaevo verbi, 
ad usum hodiernum canonicum ventum sit. Ho die quidem 
definitur dispensatio : relaxatio legis in casu speciali (2) ; fuit- 
que haec definitio iam a saeculo XIII communiter admissa. Ita 
enim dispensatio definitur a Glossa : est iuris communis rela- 
xatio, facta cum causae cognitione ab eo qui ius habet dispen- 

(1) S. THOMAS, I.. II. q. 97. a. 4. Summa Rufini, ed. SINGER, p. 254. 

(2) Codex iuris canonici, can. 80. 

sandi . Haec porro definitio parum cum etymo supra exposito 
cohaerere videtur, et soils rationibus historicis explicari potest, 
quatenus nimirum usus vocis ad unam determinatam speciem 
dispensatipnis a canonistis fuit limitatus ; hoc autem mediante 
saeculo XII factum est, dum illi qui antea scripserant latiori sen- 
su vocem adhibuerant, sensu nempe omnis derogationis vel mu- 
tationis legis, intuitu necessitatis vel utilitatis Ecclesiae, induc- 
tae ; qui sensus ad sensum primigenium vocis accedere apparet. 

3. In antiquitate Graeca a philosophis adhibebatur verbum 
otxovojuia quod Latini vocabant dispensationem ubi 
iustificare volebant mendacium. quod necessitatis dicebant. Ali- 
quid enim facere KO.T' oixovofj,iav erat ipsis : aliquid aliud fa- 
cere, ac id quod revera vellemus, ad obtinendum finem, quern 
sequendp viam ordinariam obtinere non possemus (1) ; porro 
huiusmodi erat mendacium necessitatis. 

4. lus Atticum rem non cognoscebat, cum nullo ex capite ex- 
ceptionem a stricto iure admiserit (2). Item Hebraeis fuit ignota 
dispensatio, cum .ex ipsa ordinatione divina prohibitum esset 
aliquid legi adiungere vel detrahere (3). 

5. Patres turn Graeci, turn Latini, verbum adhibebant, ut ad 
modum philosophorum graecorum, iustificarent vel mendacium 
necessitatis (4), vel alias declinationes a via communi, et a regula 
ordinaria agendi. Ita ipsum opus divinae Gubernationis et Pro- 
videntiae dispensationem vocabant (5), quum huic actioni 
divinae semper, quaedam notio subsidiaria declinandi a via or- 
dinaria connecti ipsis videretur. Hinc est quod dispensatio %at' 
E^oyr\v Patribus fuerit Christi Incarnatio ; nam si quid est extra- 
ordinarium et exceptionale, si quid a cursu ordinario rerum de- 
clinans, illud sane est quod Deus factus sit homo. Verbum proinde 
apud Patres designabat turn mendacium necessitatis, turn decli- 
nationem a via communi, a regula ordinaria agendi. Tune igitur 



(1) Cf. STIEGLER, Dispensation, Dispensationswesen und Dispensa-' 
tionsrecht im Kirchenrecht. Mainz, 1901, p. 4 sq. 

(2) Cf. STIEGLER, o. c., p. 12. 

(3) Cf. FREISEN, Geschichte des kanonischen Eherechts, p. 905. - 
STIEGLER, o. c. p. 13. 

(4) Cf. CLEMENS ALEXANDRINUS, Stroinata, L. 7, c. 9. PG., t. IX, col. 
474. ORIGENES, PG, t. XI, col. 102. 

(5) Cf. ORIGENES. Ep. ad Rom., L. 9. PG, t. XIV, col. 1202-. 
DE MARCA, De concordia sacerdotii et imperil, L. Ill, c. 13, n. 1, 

olxovopla seu dispensatio dicebatur haberi quando aliquid per- 
mittitur, quod non est licitum, ut prospiciatur samti aliorum vel 
debilitati individuorum. Quo modo dicebant ex dispensations 
circumcisum fuisse Timotheum, id permittente S. Paulo intuitu 
procurandi salutem illorum ludaeorurn per quos praedicantes 
transituri erant (1). 

Iride orta est significatio generalis vocis iuridica prior quaedam : 
niitigatio seu relaxatio quaecumque legis, ob bonum Ecclesiae ; 
saeculo vero XII fuit haec significatio generalis coarctata ad re- 
laxationem legis in casu particulari. 

6. In lure Romano an.tiqu.iori, sub legislatione duodecim tabu- 
larum, regula enuntiabatur : privilegia ne irroganto ; qua re- 
gula intendebatur aequalitas civium in omnibus servanda ; si 
tamen Cuiacio credere fas est (2), per earn excludebantur solae 
liberationes a lege perdurantes, non autem transitoriae seu dis- 
pensationes. lure lustiniano imperatori potestas agnoscebatur 
solvendi legem pluribus in materiis, ita ut dispensatio temperaret 
legis severioris obligationem. Quas solutiones vocabant veniam, 
liberationem, licentiam, in integrum restitutionem, et quam sae- 
pissime beneficium et indulgentiam (3). 

Porro triplici sub respectu in historica tractatione dispensatio- 
nis, huic iuri est attendendum. Primo quidem quatenus scriptores 
ecclesiastici eadem vocabula adhibuerunt quibus Romani desi- 
gnabant solutionem a lege, et quidem solutionem in antecessum 
concessam ; deinde vero, quatenus ius romanum in re matrimo- 
niali saepe fuit agnitum in .foro ecclesiastico ; et tandem prae- 
cipue, quatenus inde a saeculo XII in elaboratione doctrinae iuri- 
dicae de dispensation, non parvum influxum habuit. 

7. Hisce praenotatis, clarius iam elucebit materia quam trac- 
tandam assumpsimus. Agimus enim unice de dispensatione secun- 
dum ius cahonicum, non autem secundum S. Scripturam, aut se- 
cundum ius civile, aut imo secundum theologiam, nisi in quantum 
haec influxum habere potuerint in scientiam et ius canonicum. 
Agimus ergo de dispensatione in sensu iuris canonici quatenus 
significat relaxationem legis ecclesiasticae, sensu sive latiori sive 
strictiori haec relaxatio intelligatur. . 



(1) Cf. STIEGLER, o. c. p. 12-16. 

(2) Cf. STIEGLER, o. c., p. 12-14 et 52 sq. 

(3) Ibid., p. 54. 

II. De Scriptoribus qui de dispensatione egerunt. 

Subsidia quibus theoria et praxis dispensationum nobis inno- 
tescere possunt, sunt, praeter documenta pontificia et decreta 
conciliorum, dicta SS. Patram aliorumque scriptorum eccle- 
siasticorum, qui prioribus saeculis floruerunt "; praeterea elucubra- 
tiones doctorum antiquorum, quibus vel collectiones iuris cano- 
nici adornant aut commentantur, vel imo ex professo de dispensa- 
tionibus tractant. Quae omnia nobis media erunt cognoscendi 
disciplinam ecclesiasticam : quamvis enim parum solliciti fuerint 
scriptores antiquiores de exponenda historia dispensation! s, 
multum versati sunt in exponenda propria doctrina de dispensa- 
tionibus, in eaque ab obiectionibus vindicanda. Simul et testes 
et auctores sunt iuris. Posteriori tempore, inde nempe a saeculo 
XVII, viri docti ex professo historian! dispensationum excolere 
coeperunt, vel ut mere obiective et sine ulla praeconcepta doctrina 
demonstranda, minus tamen exculta methodo, disciplinam histo- 
ricam evolvant, vel etiam ut rationibus historicis suas subversi- 
vas doctrinas circa auctoritatem R. Pontificis, et potestatem epis- 
coporum vindicent. Quibus ultimo successerunt scriptores hodier- 
ni, qui methodo scientifica adhibita, rem penitius investigarunt. 

Hos auctores in quataor species dividere possumus : 

1. Sancti Patres aliique Scriptores ecclesiastici antiquiores ex 
professo quidem de re nostra non agunt ; plures vero obiter rem 
tractant. Praecipui sunt S. Basilius (330-379), S. Augustinus 
(354-430) et S. Cyrillus Alexandrinus (f 444). Horum doctrina 
erit f ons praecipuus de quo haurient Ivo Carnutensis et Bernaldus 
Constantiensis. Alii in decursu huius tractationis indicabuntur. 

His annumerari possunt epistolae quorumdam RR. Pontificum, 
praecipue S, Leonis I (440-461), S. Gelasii I (492-496), S. Mar- 
tini I (649-653), Adriani I (772-795) et loannis VIII (872-882), 
prouti sunt testes disciplinae tune vigentis potius q'uam auctores 
iuris. 

2. Inter Scriptores aetatis posterioris inde a saeculo IX, rem 
obiter tranctat Hincmarus Rhemensis^ (t 882) et Abbo abbas 
Floriacensis (t 1004). Maioris momenti sunt collectiones canoni- 
cae privatae exaratae tempore Gregorii VII : Anselmi Lucensis 
(1073-85), Cardinalis Deusdedit (1087), Bonizonis, episcopi Su- 
trini (post 1089). Hi praesertim agunt de auctore dispensatio- 
num. Eminent, tempore Urbani II, quatenus doctrinam magis 

fusam tradunt, Bernaldus Monachus (1091-93) et Ivo Carnuten- 
sis (1093-95), a quibus pendent fere omnes subsequentes, qui de 
dispensatione agunt, sive in suis epistolis ut Hildebertus Caeno- 
manensis (circa 1110) et Petrus Venerabilis (circa 1123), sive in 
monographiis ut Bernardus Claravallensis (1091-1153) et Algerus 
Leodiensis (circa 110-20), cuius doctrina de causa dispensationis 
a Gratiano resumetur. . 

Inter Decretistas et priores Decretalistas nullus de dispensa- 
tionibus monographice agit ; omnes tamen in suis glossis, sum- 
mis vel commentariis rem tractant. De his late agemus in parte 
III et IV. Eminent Rufinus, Sicardus Cremonensis, Huguccio, 
Glossa ordinaria Decreti Gratiani, Vincentius Hispanus et Tan- 
credus. 

Inter posteriores Decretalistas maxime attendendae sunt mono- 
graphiae : loannis de Deo opus ineditum : Liber dispensationum 
(circa 1250) ; Bonaguidae de Aretio : De dispensationibus et 
privilegiis (circa 1250) ; Gulielmi Durantis : Speculum iuris 
(circa 1296). Commentatores quod attinet Decretalium Gregorii 
IX,Innocentius IV, Hostiensis et loannes Andreae primum locum 
obtinent. 

Quid canonisti et theologi posterioris aetatis docuerint argu- 
mentum huius operis excedit. 

3. E contra scriptores moderni qui inde a saeculo XVII historiam 
dispensationum excoluerunt haud parvi sunt momenti. 

Alii, ut Petrus de Marca (1594-1662) et Ludovicus Thomassi- 
nus (1619-1695) illam mere obiective et sine ullo praeiudicio 
tractant. In disciplina canonica de dispensatione duplicem pra- 
xim in Ecclesia distinguunt, quarum priorem seu antiquam us- 
que ad saeculum XI pertrahunt. Quod hanc periodum spectat, 
missis nonnullis subsidiariis conclusionibus, praesertim duo con- 
ten dunt: imprimis, Ecclesiam ante saeculum XI non concessisse 
veras dispensationes, sed absolutiones tantum ; deinde, non fuisse 
datas dispensationes ad faciendum, sed tantum ex post. lustus 
Henningius Boehmer (a. 1714) nee textus nee facta examinat, sed 
ea supponit ex de Marca et Thomassino, horumque doctrinam 
ulterius variis arguments ex ratione conatur stabilire. Thomas- 
sinum fere in omnibus sequuntur Collet (circa 1720) et Michael 
Casalis (1798), et de verbo ad verbum eum refert liber cui titulus t 
Conferences ecclesiastiqu.es de Paris sur le manage* (circa 1725). 
ii scriptores potius habent rationibus historicis suas perver^ 

sas circa auctoritatem R. Pontificis doctrinas fulciri : exclusivam 
potestatem R. Pontificis dispensandi in legibus ecclesiasticis 
generalibus impugnant Gallicani eique denegant potestatem dis- 
pensandi in legibus conciliorum generalium, nisi mores ecclesiae 
gallicanae ipsi hanc facultatem tribuerint ; Natalis Alexander 
(1639-1724) et Zegerus Bernhardus-Van Espen (1646-1728), etsi 
magis temperate, contendunt tamen episcopum in sua dioecesi 
idem posse quod R. Pontifex in tota Ecclesia ; saeculo XVIII 
vertente, in Germania, Nicolaus de Hontheim (Febronius) 
(a. 1763) agnoscit episcopis potestatem dispensandi" concurrentem 
cum potestate R. Pontificis. Doctrinam subversivam propugnant 
etiam Jung, Kiibel et Richter-Dove-Kahl. 

4. Plures canonistae aetatis recentioris illam disciplinam de dis- 
pensatione in Ecclesia historice non excolunt. Alii cum brevibus 
tantum notis historicis referunt conclusiones ab aliis, praesertim 
a Thomassino, statutas ; sic faciunt quamplurimi qui tractant 
de matrimonio vel de iure canonico in genere. Alii, et hi atten- 
dendi sunt, rem historice tractant. 

Omnes illi impugnant doctrinam a Gallicanis et Febronianistis 
propugnatam ; quidam, ut Georgius Philipps et HenricusBrandhu- 
ber von Etschfeld, contra illos urgendo rationes historicas a Tho- 
massino expositas ;alii, ut Paulus Hinschius, loseph Freisen et Ru- 
dolphusvon^Scherer, addendo doctrinam, anteaomnino neglectam, 
quorumdam Decretistarum et Decretalistarum, sed simul pluribus 
in conclusionibus a doctrina a de Marca et Thomassino propo- 
sita recedentes. A. Esmein, contra, doctrinam illorum reassumit 
novisque argumentis ex nonnullis Decretistis assumptis earn pro- 
bare conatur. In fine saeculi XIX, Albertus Stiegler, disciplinam 
illam ecclesiasticam penitius et methodo historica critica excolit, 
et firmis argumentis impugnat omnino doctrinam saeculo XVII 
propositam, et usque ad medium saec'ulum XIX unanimiter ad- 
missam. Investigationes suas tantum duxit usque ad tempus 
Gratiani. 



III. Divisio operis. 

Quatuor partibus elucubratio nostra tota absolvetur. In prima 
parte agemus : de dispensatione ecclesiastica per novem priora 
saecula ; in secunda parte : a saeculo X usque ad Decretum Gra- 
tiani exclusive ; in tertia : a Decreto Gratiani usque ad Glossam 



DIVISIO OPERIS 7 

ordinariam Decreti (post 1215) ; in quarta : apud Decretalistas 
usque ad loannem Andreae inclusive (1348). Ratio huius divisionis 
in principio uniuscuiusque capitis indicabitur. 

1 . In duabus prioribus partibus, duplici sectione, inquiremus 
hinc de doctrina circa dispensationem, hinc de praxi, praeser^ 
tim in Ecclesia occidental!. Cum autemde periodo ante Gra^ 
tianum Stiegler optimum tractatum scripserit, minus huic 
inhaerendum erit ; attamen in prima parte notare poterimus, 
puncta ab illo minus recte proposita. In secunda parte doctrina 
fusius tractanda erit, cum Stiegler quoad hoc non satis critice 
processisse indeque plura deficienter proposuisse videatur. Huic 
parti per modum conclusionis addemus quid sentiendum sit de 
variis theoriis, quibus auctores disciplinam dispensationis in 
Ecclesia tune temporis vigentem explicare conantur ; cur Stiegler 
haec omiserit, non perspicitur. 

2. Maxime tarnen evolvemus partem tertiam et quartam, turn 
quia agunt de periodo maximi momenti in historia doctrinae iuri- 
dicae de dispensatione ; turn quia plurimi fontes inediti quoad 
hanc materiam hucusque numquam fuerunt ex professo examini 
subiecti ; turn quia hucusque pauca (1) scripta fuerunt de hac 



(1) Notandi tamen veniunt duo articuli a Stiegler conscript!, in 
Archiv fur katholisches Kirchenrecht, t. 77 (1898), quorum prior agit de 
dispensatione a tempore Gratiani ad Rufinum : Dispensation und Dis- 
pensationswesen in ihrer geschichtlichen Entivicklung von Gratian bis 
Rufin (incl.); alter agit de quibusdam aliis Decretistis, et de tribus 
prioribus Decretalistis. Quamquam hi articuli sua utilitate non ca- 
rent, tamen materiam satis incomplete tractant, neque possumus non- 
nullis ex conclusionibus statutis assentire. Non satis enim examinasse 
videtur Auctor Summas ineditas Coloniensem, Lipsiensem, Parisiensem 
et Monacensem, quae haud levis sunt momenti in hac materia ; nee exa- 
minavit Summam Huguccionis, quia, ut ait : sie vollstandig an die 
Ausftihrungen Rufins anschliesst . Quod falsum apparebit ex dicendis 
in parte tertia. De Simone.de Bisiano unicum tantum textum affert, 
et de loanne Faventino dicit : er bietet nichts neues . Porro etiam 
haec cum veritate non videntur concordare. Quoad notionem dispen- 
sationis, non examinat quomodo haec distinguatur a notionibus con- 
nexis ; nee indicat quomodo doctrina profecerit propter collationem no- 
tionis dispensationis cum aliis connexis. Plura vix aut ne vix quidem 
attingit, quae spectant obiectum dispensationis, eius interpretationem. 
et cessationem cessante totaliter causa motiva, "et praecipue omittit 
quae spectant auctorem dispensationis, potestatem nempe R. Pontifir 
cis et episcoporum. 

teria pro periodo quae currit a Gratiano (1140) ad loannem 
Andreae (1348), dum tamen vere aurea fuit haec periodus scien- 
tiae canonicae. 

3. In parte tertia duplici iterum sectione ostend emus imprimis 
quaenam fuerit doctrina Gratiani, et quaenam eius dependentia 
ab auctoribus praecedentibus ; deinde quid docuerint Decretis- 
tae, et quomodo varia principia a Gratiano statuta interpretati 
sint. 

4. Demum in parte quarta de doctrina Decretalistarum inqui- 
Vemus. Ostendendo nimirum sub quonam influxu doctrina eorum 
sit evoluta, indagabimus in sectione priori quid docuerint circa 
dispensationem, eiusque usum licitum et validum ; in sectione 
altera quid docuerint circa auctorem dispensations et fundamen- 
tum iuridicum eius potestatis.Et quamquam,ut diximus,mens nos- 
tra est inquirere de dispensatione in iure canonico, tamen ne ,dis- 
trahamus ab invicem doctrinas quae iis saeculis intime cohaere- 
bant, per mo dum scholii ad partem quartam inquiremus quisnam 
fuerit influxus theologorum in elaborationem doctrinae de dis- 
pensatione in Ecclesia. Insuper varia quaedam, utputa brevem 
refutationem variarum opinionum erronearum, quae quoad unum 
alterumve punctum disciplinae ecclesiasticae de dispensatione 
fuerunt propositae, in notis subiciemus. 



PARS PRIMA 

DE DISPENSATIONIBUS ECCLESIASTICIS 
USQUE AD SAEGULUM IX 



PRAENOTANDA 

Agenti de histoxia dispensationum per priora IX saecula pmri- 
mae controversiae obviae sunt, quas breviter hie memoramus, eo 
fine praesertim ut appareat ratio divisionis prioris capitis. 

Auctores, inde a saeculo XVII, fere unanimiter distinguunt du- 
plicem periodum in praxi Ecclesiae, quarum priorem usque ad 
saec. XI protrahunt. Petrus de Marca primus est qui hanc divi- 
sionem induxit ; quern secutus est Thomassinus, qui per f acta 
historica abunde earn probare coriatur.Uterque contendit, impri- 
mis Ecclesiam ante saeculum XI non concessisse veras dispensa- 
tiones, sed absolutiones tantum, seu ecclesiam abstinuisse a 
puniendo delicto contra legem posito, non autem dispensavisse ; 
deinde, ante saeculum XI non fuisse datas dispensationes ad 
faciendum, tales scilicet quibus ageretur contra legem, sed tan- 
tum dispensationes ex post, tales nempe quibus actus contra le- 
gem positi post factum non impugnarentur. Boehmer, textibus 
et factis ab illis allatis admissis, ulterius eorum doctrinam 
variis argumentis ex ratione deductis stabilire conatus est, in- 
sistendo in discrimen inter praxim Ecclesiae purioris ante saec. 
XI et praxim Ecclesiae relaxatae, in qua nimirum aetate poste- 
riori JR. Pontifex usurpavisset potestatem episcoporum, et sese 
exhibuisset dominum arbitrarium canonum. Ab illis auctoribus 
pendent, eosque sequuntur Van Espen,Con/e>ences eccle'sias tiqu.es 
de Paris sur le mariage, Collet, Febronius,Casalis et Brandhueber 
von Etsclifejci. 

Inter recentiores, Philipps et Hinschius, ut erroneam reiciunt 
hanc doctrinam de dispensationis praxi antiqua et nova, cum 
duplici fundamental! discrimine descripto, quin rationes suae 
assertionis intimius examinent ; Scherer earn pro parte admittit, 
sed terminum prioris disciplinae ponit saeculum VIII. Freisen 
negat per priora saecu'la concessas fuisse dispensationes, ad- 
dens examen historicum iuris dispensandi in Ecclesia nondum . 
esse factum. Esmein, identitatem affirmando inter dispensatio- 
nem et absolutionem a poena, theoriam de Marca et Thomassini 
iterum amplectitur, nixus doctrina Decretistarum. Inter com- 
mentatores Codicis, Cocchi affirmatnon fuisse dispensationes- 
ante a. 794 

Stiegler (1898-99) critice rem indagans, probat quam aliena 
sit a veritate historica, ratio discriminis a praecedentibus scrip- 
toribu's posita inter mo dum agendi Ecclesiae ante et post sae- 
culum XI. Recte tamen, ut opinamur, discrimen in hoc ponit 
quod ante saec.X dispensationes unice concedebantur ob causam 
boni communis, post illud autem etiam ob causam boni privati. 
Ex praemissis elucet cur debeamus agere in variis capitibus sec- 
tionis primae huius partis primae, de existentia, de notione, de 
obiecto et de causa dispensationum. 



SEGTIO PRIMA 



DE EXISTENTIA, NOTIONE, OBIECTO ET CAUSA 

DISPENSATIONUM 



CAPUT I 
De existeutia dispensationum 

Usque ad saec. IX, nullus invenitur textus qui exhibeat defi- 
nitionem iuridicam, etiam sensu latiori, dispensationis. Plures 
tamen reperiuritur textus, turn scriptorum, turn RR. Pontificum, 
qui rem ipsam describunt. Cum terminologia non sit una, primum 
textus collegimus praecipuos, ubi verbum dispensatio occurrit, 
vel aliud eiusdem significationis, ulterius ex iisdem textibus ca- 
pite II notionem dispensationis deducturi. 

1. Apud Patres Graecos textus praecipui sunt S. Basilii et S. 
Cyrilli Alexandrini ; alii autem, priores confirmantes, inveniuntur- 
apud S. Chrysostomum et S. Epiphanium. 

Teste S. BASILIC (a. 374), Euphronius, episcopus Coloniensis, 
fuit translatus ad sedem archiepiscopalem Nicopolitanam, non 
obstante can. 15 Concilii Nicaeni. Earn translationem dispensa- 
tionem vocat seu oixavoftta, nam scribit : oixovopta naMi negl rov 
OeocpiAoararov Evcpgoviov naqa rcov olxovo/tslv rag eKxhq 
rsvfisvcov yeysvrjTai, avayxaXa. raj xaigco AvaiTeArjc; xal rfj 
nqos -fjv ftsrsTedr) xal vjuiv avrot^ acp' <bv eAtfydr] (l).Nota Basilium 
illam dispensationem iustificare, ex necessitate temporis et uti- 
litate Ecclesiae. Alias, huic similes, exceptiones a lege admittit 
et- ope dispensationis iustificat, sive ex necessitate temporis, ni- 

(1) PG, t. 32, col. 852, in ep. 229 missa ad incolas urbis Coloniensis : 
Praeclara dispensatio (oeconomia) erga religiosissimum Euphronium 
ab his, quibus ecclesiae commissae sunt gubernandae, facta est, neces- 
saria tempori, perutilis et Ecclesiae ad quam translatus est et vobis ^ 
quibus assuniptus est. 

minim ordinationem neophyti (1), sive ex utilitate ecclesiae, ni- 
mirum redintegrationem clericorum a fide lapsorum (2) : illis 
enim clericis qui in persecutionibus dm sollicitationibus restite- 
rant, et tantum vi doloris fidem negaverant, post peractam poe^ 
nitentiam concedit dispensationem in lege, quae ab ordinum 
exercitio eos excludebat. 

Necessariam interdum esse mitigationem in rigore iuris 
S. CHRYSOSTOMUS (344-407) (3) et S. EPIPHANIUS (315-403) (4) 
probant exemplo S. Pauli qui dispensative circumcisionem Timo- 
thei sui discipuli permisit. 

S. CYRILLUS ALEXANDRINUS (a. 439) primus aliquam doctrinam 
proponit de~ dispensatione. Agens enim de recipiendis Messilia- 
nis haeresim abiurantibus, rem egere magna moderatione seu 
dispensatione declarat, quum, ut ait, propter commune Ecclesiae 
bonum non videbatur expediens summum ius exercere erga illos 
qui poenitere volunt : a"k% eldwt; on xaAr] [tahlov ev rovroig fj 
TO ya.Q axQifisg cog eninav Boovfiei no^ovt; xal TCOV vovve- 
(5). 

Summum enim ius seu, rigor canonum aliquando et sapien- 
tissimos turbat, et dispensationis modus nulli sapientum displi- 
cuit : 6 r^g oiKovo^iac, tqonoc, ovdsvl rcov avver&v antfoeaiv (6). 

Iterum dispensatione quadam explicat quomodo et ipse et 
alius episcopus Proems, contra canonem 7 Nicaeni Concilii in 
communionem admiserunt quemdam episcopum (7). Rem decla- 
rat pulchra comparatione, quae postea saec. XI a scriptoribus 
resumetur : Al oly.ovo^Lai t&v TigayjudTcov sad' ore naQa/3idovTai 
TQV dsovroc; e'lco (peQeadai rivag. tva n fiei^ov xeQddvcoaiv. 
yaq ol rr\v Qdkaaaav vavriAhdjuevot ^et^covog smxetftsvov KO.I 



(1) PG, t. 32, col. 794, ep. 217. 

(2) PG, t. 32, col. 805, ep. 217. 

(3) Horn. 9, in ep. ad Timoth. n. 1. PG, t. 62, col. 649. 

(4) SOCRATES, Hist, eccl, 1. 6, c. 12. PG, t. 76, col. 701. 

(5) Probe sciens optimam esse in his rebus dispensationem,nam sum- 
mum ius multos plerumque turbat, etiam ex iis qui sapientissimi vi- 
dentur. PG, t. 77, col. 576. 

(6) Ep. 56. PG, t. 77, col. 319. 

(7) Ep. ad Gennadium, 56. PG, t. 77, col. 319. Gf. DE MARCA, De 
concordia sacerdotii et imperil, seu de libertatibus ecclesiae gallicanae^ 
L, III, c. 113, n. 9 ; , STIEGLER, o. c. p. 19-26. 



>E ExlStEN'riA biSFENSATioNtrM 13 



rrjt; vea>$ dA^ovreg dnotpoQi^ovTal nva tineQ rov a&octt 
TO. homo. ovT&g teal 'rj/ueiQ EV rotg n^ay^aoiv, orav jur] et;?) TO "kiav axQi- 
jSeg anoa&^siv, TcaQOQw/nsv nva, iva fjir) rov navtoc, nddcojuev tyftiav (1) 
Bonum proinde est superioresEcclesiae a lege declinare ut maius 
aliquid lucrifaciant, sicut bonum est nautas in tempestate quae- 
dam ex navi exonerare, ut caetera salva permaneant. 

2. Plures Patres Latini etiafti ipsi nos edocent existentiam dis- 
pensationum. 

lam S. CYPRIANUS (a. 250-58) et damnat asperitatem Novatiani 
haeretici qui lapsis s,ub Decio denegabat beneficium poenitentiae, 
et simul cxaltat Ecclesiam catholicam utpote quae lapsis poeni- 
tentibus, et diuturno ieiuniorum et orationis labore purgatis, ve- 
niam pollicetur, et de praescripta severitate aliquando remittit. 
Hunc Ecclesiae modum agendi vocat : temperamentum sa- 
lubri moderatione factum . Idem pro libellaticis (2) admittit. 

S. AMBROSIUS (333-397), qui etiam ipse, quamvis neophytus, 
dispensative ad episcopatum fuit ordinatus, scribit : Tamen 
ordinationem meam occidentales episcopi iudicio,orientales etiam 
exemplo probarunt (3). 

S. HIERONYMUS (342-420) aliquando necessariam declarat dis- 
pensationem, provocans ut S. Chrysostomus, ad exemplum S. 
Pauli (4). 

S. AUGUSTINUS (354-430) dispensationem iustificat opponendo 
modum agendi Ecclesiae et Donatistarum. Illi enim, sic ait, in 
omnibus ius rigorosum applicare volunt, Ecclesia vero exceptio- 
nes admittit, quia leges eius non sunt applicandae desperatione 

(1) Sed dispensationes rerum nonnumquam cogunt parum quid a 
debito foras exire, ut magis aliquid lucri faciant. . Sicut enim hi qui 
mare navigant, tempestate urgente et navi periclitante, anxiati quae- 
dam exonerant ut caetera salva permaneant : ita et nos cum non ha- 
beamus salvandorum -omnium negotiorum penitus certitudinem de- 
spicimus ex his quaedam, ne cunctorum patiamur dispendia. Ep. 58. 
PG, t . 77, col. 319. 

(2) Ep. 20-21. PL, t. 3, col. 791. 

(3) Ep. ad Cornelium, PL, t. 3, col. 882, et ep. 31. PL, t. 4, col. 321. 
Nota etiam Tertullianum scribere : Iam Apostoli, pro temporibus et 
personis et causis quaedam reprehendebant, in quae et ipsi aeque pro 
temporibus et personis et causis committebant.)e praescriptione, c. 42, 
PL, t. 2, col. 42. 

(4) Ep. 63. PL, t. 16, col. 1258. Exempla citantur plura apud 
HEFELE-LECLERCQ, Histoire des Conciles, t. I, p. 535, in nota. 

indulgentiae (1). Alibi explicat quomodo Donatistae, .qui hae- 
resim reliquerunt, nonobstante peracta poenitentia possint ordi- 
nes exercere ex sapienti condescensione , quia nempe derogatio 
fiebat legibus generalibus Ecclesiae .exercitium ordinum prohi- 
bentibus, illis qui poenitentiam peregerant (2).Equidem illam de- 
rogationem vocat vulnus legis ; earn tamen permittit quia 
in huiusmodi causis,... detrahendum est aliquid severitati ut 
maioribus malis sanandis caritas sincera subveniat (3). 

3. Agentibus de existentia dispensationum per priora saecula 
Ecclesiae, potissimum attendendae sunt illae quas Romani Pgn- 
tifices concesserunt ; immerito enim p lures auctores (4) negave- 
runt eos illud ius per priora saecula exercuisse. 

lam a. 385, SIRICIUS clericis lapsis dispensatioiiem concedit 
pro exercendis ordinibus, eamque vocat misericordiam et 
veniam relaxatam (5). INNOCENTIUS I (a. 414) ob bonum Ec- 
clesiae relaxat legem pro ordinatis a Bonoso haeretico, sed addit 
quod necessitas pro remedio invenit,cessante necessitate debet 
cessare pariter quod urgebat, quia alius est ordo legitimus, alia 
usurpatio, quam tempus fieri ad praesens impellit (6). LEO I 
(a. 446) dispensat laicum qui directe a statu laicali ad episcopatum 
fuit evectus, illudque concedit ex pia lenitate ad tempus (7). 
HILARIUS (a. 465) legitimat actus positos contra decreta Concilii 
Nicaeni : temporum necessitate perspecta, decernendo ad ve- 
niam pertinere, quod gestum est . GELASIUS (a. 494) episcopis' 
Italiae Meridionalis dat facultatem dispensandi in intersticiis 
ordinationum, necessaria rerum dispositione constrictus (8). 



(1) Comm. in ep. ad GaZ. II, 5. PL, t. 20, col. 359. 

(2) Ep. 185. PL, t. 38, col. 812. 

(3) THOMASSINUS, Vetus et nova disciplina ecclesiastica, P. I, L. II, 
c. 13, n. 1. DE MAKCA, o.. c., L. Ill, c. 13, n. 6. Citatur textus ab Ivone 
Carnutensi in prologo ad Decretum. Nota Isidorum Hispalensem- in 
suo libro Etymologiarum nori dare notionem dispensationis. 

(4) Cf. infra, Pars II, sectio II, 

(5) Ep. I, ad Himerium. COUSTANT, Epistolae Romanorum Pontifi- 
cum, t. I, p. 631, n. 11. 

(6) Ep. ad Macedonenses, COUSTANT, o. c., t. I, p. 835. 

(7) JAFF^-LOEWENFELD, Regesta Romanorum Pontificum, t. I, n. 410. 
STIEGLEE, o. c., p. 27. 

(8) THIEL, Epistolae Romanorum Pontificum, t. I, p. 166. 

MARTINUS I (a. 649) episcopo lohanni Philadelphiae, durante 
lueta Monothelismi concedit facultatem dispensandi cum cleri- 
cis lapsis, scribens : sit eis venia quae ex huiusmodi dispensatione 
datur , et novit enim canon afflictorum temporum persecutioni- 
bus veniam tribuere,... angustia et penuria, quae propter neces- 
sitatem ex misericordia cogit multam diligentiam praeterm.it- 
tere (1). 

Celebris est etiam dispensatio ab HADRIANO I a. 794 concessa 
episcopo Metensi, Angilramo, et Coloniensi, Hetebaldo, in lege 
residentiae (2). Plures etiam citantur HORMISDAE (a. 520), GRE- 
GORII MAGNI (a. .601), PELAGII (553-60) et IOANNIS VIII (3). 

Quibus omnibus addendi sunt turn varii textus existentiam 
dispensationis probantes, quos referemus in capite III ubi de 
dispensatione ad faciendum, turn decreta conciliorum provincia- 
lium et episcoporum, dispensationem continentia, de quibus in 
sectione ILpraesentis partis. 

Sed haec abunde sufficiunt ad probandam existentiam dispen- 
ationum per priora Ecclesiae saecula. 



. CAPUT II 

De notione dispensationuxn 

Ex analysi textuum quos collegimus, plura cojicludere possumus 
circa notionem dispensationis per ilia saecula. 

1. Res describitur variis terminis : olnovofjiia, indulgentia, 
relaxatio a summo hire, dispensatio, temperamentum salubri mo- 
deratione factum, misericordia, humanitas, liberatio, venia, sa- 
piens condescensio seu medicinalis, aliquid quo rigori iuris vel 
severitati canonum detrahitur . Similiter lus Romanum dispen- 

(1) Ibid., t. I, p. 362. Necessaria rerum dispositione constringimur 
et Apostolicae Sedis moderamine convenimur sic canonum paternorum 
librare, et retro praesulum decessorumque nostrorum metiri, ut quae 
praesens necessitas relaxanda deposcit, adhibita consideratione diligen- 
ti, quantum fieri potest temperemus . Ep. 14, ad Episc. per Lucanum et 
Brutios et Siciliam constitutes. PL, t. 87, col. 159. 

(2) MON. GERM. HIST. Capitularia Regum Francorum, t. I, cap. 55, 
p. 68. 

(3) Cf. STIEGLER, o. c., p. 29-33. THOMASSINUS, Z. c. ' PHILIPPS, 
Kirchenrecht, t. 5., p. 189. 

sationem vocabat veniam, indulgentiam, beneficium, liberatio- 
nem, temp er amentum ; quibusverbis praesertim dispensations 
ad faciendum designabat. 

2. At vocabula ista diverse sensu adhibentur. Etenim designant 
turn relaxationem legis pro unico actu : ut in casu dispensationis 
pro bigamo ; vel pro multiplici actu : ut in casu veniae pro lap- 
sis ; indicant temperamentum in rigore iuris pro determinate 
individuo : ut in casu ordinationis neophyti ; vel pro toto populo : 
ut concessio indulgentiae haereticis Donatistis ; aut mitigationem 
iuris per privilegium : ut in casu dispensationis in quarto gradu 
pro Anglis(l) ; denique excusationem a lege : ut in casu abstinen- 
tiae et ieiunii ; turn legitimationem subsequentem ad actum contra 
legem positum. Et proinde concludimus dispensationem illis 
esse omnem derogationem vel exceptionem a lege, quin pressius 
determinent utrum sit legis abrogatio, vel derogatio, utrum sit 
legis mutatio, vel excusatio a lege, utrum remissio poenae, vel 
legitimatio actus contra legem positi (2). 

3. At etiam sensu stricto hodierno vocabulum occurrit. Et- 
enim, etsi vocabulum, in primaeva sua notione in iure latissime 
intelligatur, ita ut sese extendat etiam ad actus, quos hodierna 
scientia iuridica nitide a dispensation distinguit ; tamen etiam, 
adhiberi contingit pro relaxation legis in casu pafticulari, sive 
ante, sive post factum concessa. Ita oixovojuia vocat Basilius trans- 
lationem episcopi Euphronii a sede Coloniensi ad sedem Nico- 
politanam, et veniam vocat Pelagius dispensationem cum 
bigamo in ordine ad ordines suscipiendos. Quod melius adhuc 
patebit ex dicendis in cap. 3. 

4. In specie indagandum hie venit utrum revera dispensatio 
fuerit identificata cum absolutione ; quod utique contendit 
ESMEIN, dicens dispensationem tantum versasse circa une re- 
pression disciplinaire , quatenus Ecclesia abstinebat ab appli- 
canda poena promerita, vel a puniendo delicto patrato (3). lam, 



(1) STIEGLER, o. c., p. 57, affirmat earn non esse privilegium sed stric- 
tam dispensationem ; alii aliter ut WERNZ, lus Decretalium, t. IV, p. 472. 
DE BECKER, De Matrimonio, p. 296. 

(2) STIEGLER, o. c., p. 24, 40 et 70. 

(3) Cf. Le mariage en droit canonique, t. II, p. 317, sqq. Momentum 
rei infra patebit, ubi de sensu iuridico utriusque actus erit agendum. 
Eadem eri'im confusio apud quosdam Decretistas exstitit. 

Vero historice constat dispensationem stride dictam et absolutionem 
fuisse distinctas. 

Revera, omissis multiplicibus controversy's de explicandis illis 
textibus Patriim, ubi agunt de absolutione in primaeva Eccle- 
sia (1), haec eommuniter admissa videntur. In primaeva eccle-" 
siastica disciplina duplex distinguenda est absolutio. Prima, 
remissiva peccatorum, statim dabatur post confessionem rei, dum 
tamen ipsi simul imponebatur poenitentia per certum tempus 
peragenda, et in specie, per totum hoc tempus, a communione 
ecclesiastica exclusio. Secunda erat ipsa externa reconciliatio (2), 
dum nempe reo significabatur terminus poenitentiae eius publi- 
cae, eiusque in communionem Ecclesiae reassumptio (3). Quae 
secunda absolutio ordinarie ab episcopo dabatur sub impositione 
manuum (4), eratque proinde poenitentis post peractum poeni- 
tentiae tempus reassumptio (5). 

lamvero, quod dispensatio cum prima absolutione identificari 
nequeat manifestum est. Quod vero nequeat cum secunda confundi 
patet ex factis historicis. Ita, v. g. clerici (de his enim praesertim 
agitur) qui certa crimina commiserant, plectebantur poena de- 
gradationis ad statum laicalem (6), et quamvis non erant submissi 
poenitentiae publicae, nee a communione Ecclesiae exclusi, nihil- 
ominus ab exercendis ordinibus erant prohibiti, aliis verbis : 
erant irregulares (7). Attamen non raro licentia exercendi ordines 



(1) Cf. VACANDARD, Diet, de Theol. cath., ad v. Absolution, t. I, col. 
156-162. - BATIFFOL, Les origines de la penitence, p. 63 sqq. FUNK, 
Kirchenlexicon, ad v. Bussdisciplin, t. II, col. 1565, sqq. HEFELE, 
Histoire des Conciles, t. I, P. I, p. 306 sqq. 

(2) Cf. INNOCENTIUS I, PL, t. 74, col. 1064. LEO I, ep. ad Theod. 
PL, t. 54, col. 1101 : Mediator Dei et hominum... hanc praepositis Ec- 
clesiae tradidit potestatem, ut et confitentibus actionem poenitentiae 
darent, et eos salubri satisfactione purgatos ad communionem Sa- 

cramentprum per ianuam reconciliationis admitterent . Cf. etiam Con- 
stitutiones Apostolicae, 1. II, c. 41. PG, t. 1, col. 696. 

(3) Cf. Diet. Theol. cath., 1. c., col. 160. S. AUGUSTINUS, Sermo 351, 
"n .10. PL, t. 38, col. 802. 

(4) Cf. Diet. Theol. cath., I. c. col. 162. 

(5) Cf. STIEGLER, o. c., p. 43. 

(6) THOMASSINUS, o. c., P. I, L. II, c. 12, n. 1 ad 15. Diet. Theol. 
cath. 1. c. Kirchenlexicon, I. c. HEFELE, o. c., t. I, P. I, p. 305. 

(7) Saepe saepius enim in conciliis poenae omnino diversae, etsi pro 
eodem crimine, statuebantur pro laicis ac pro clericis. Sic in Cone. 

eis indulgebatur nonobstante lege ilia absolute statuente degra- 
dationem ad statum laicalem et prohibente exercitium ordinum ; 
haec licentia autem nequaquam erat absolutio, sed vera dispen- 
satio. Etenim absolution!, i. e. reassumptioni post peractum tern- 
pus poenitentiae, nequidem erat locus, siquidem clericus non per- 
tinebat .ad classem poenitentium (1) ; adeoque erat dispensatio 
seu relaxatio legis, qua absolute, ratione delicti, et independenter 
a remissione peccati vel ab absolutione post tempus poenitentiae, 
( ab exercendis ordinibus erat prohibitus (2). Ubi autem clericus 
non tantum redactus erat ad statum laicalem, sed simul exclusus 
a communione, seu publicae poenitentiae addictus, tune quidem 



Eliberitano : Si quis clericus delectus fuerit usuras aceipere, placuit 
eum degradari, si laicus autem, ab ecelesia est proiciendus . Cf. HE- 
FELE, o. c., t. I, P. I, p. 232. Ita etiam can. 17 Cone. Nicaeni, HEFELE, 
o. c., t. I, P. I, p. 604-605. Cone. Sardicense, can. 2, ibid., t. I, P. II, 
p. 769-805. 

Poenae erant diversae, quia poenitentia publica non videbatur com- 
patibilis cum dignitate clericorum (saltern si in ordinibus~maioribus 
erant constituti), et lex quae degradationem statuebat videbatur iam 
satis rigorosa. THOMASSINUS Z. c., n. 13. 

In Cone. Neocaesarensi statuitur : Sacerdos qui init matrimonium 
fit irregularis, qui adulterium committit excpmmunicationem -incurrit 
et subiciendus est poenitentiae publicae. HEFELE, o. c., t. I, P. I, 
p. 327. Ubi irregularitas simplex est sufficit dispensatio, in altero casu, 
clericus ope absolutionis redit ad communionem laicorum, sed manet 
prohibitus ab exercitio ordinum, quae prohibitio absoluta aufertur ope 
dispensatio nis. Et sic dicit can. 62 Apost. : Si quis clericus... cum 
poenitentiam egerit, ut laicus recipiatur... THOMASSINUS Z. c. n. 13. 
Item statuitur in Cone. ElibeTita.no : Diaconus... acta legitima poeni- 
tentia, placuit eum post triennium aceipere in communionem . 

(1) Hoc clare dicitur in Cone. Carthaginensi V a. 254, can. 3 : Dia- 
coni vel presbyteri, si a ministerio remoti fuerint, non indigent ma- 
nuum impositione . Cf. HEFELE, o. c., t. I, p. 353. STIEGLER, o. c. 
p. 43. THOMASSINUS, Z. c., n. 12. VACANDARD, Z. c., col. 160. 

(2) Etiam contra illos qui tenent tune temporis pro clericis in ordinibus 
constitutis exstitisse aliquam speciem poenitentiae (quam Thomassi- 
nus v. g. vocat secretam vel semi-publicam, Z. c., n. 13), valet ex- 
plicatio : quia, absolutione data ad obtinendam reconciliationem, re- 
manebant clerici illi exclusi a functionibus sacris. Et sic etiam illi 
qui paulo aliter explicant regimen disciplinare circa poenitentes, ad- 
mittunt concessam fuisse veram dispensationem non autem absolutio- 
nem, casu quo in ilia lege prohibente, ex utilitate Ecclesiae, condes- 
censio ostenditur, sicut factum est cum lapsis reconciliatis, cum cleri- 
cis ad Donatismi haeresim lapsis, etc. Cf. THOMASSINUS, Z. c. n. 15. 

necessaria erat absolutio ad finiendam poenitentiam (1), sed ilia 
absolutio clerico non tribuebat ins exereendi functiones sacras (2) ; 
ad hoc enim necessaria erat insuper dispensatio, seu relaxatio 
legis qua hucusque vivere cogebatur mo do laicorum. Non raro 
tamen ambo illi actus, quamvis iuridice diversi, per modum unius 
peragebantur (3). 

Recte igitur concludimus historice falsum esse dispensationem 
et absolutionem in disciplina primaevae Ecclesiae christianae 
fuisse pro una eademque re habitas. 



CAPUT III 
De obiecto dispensationum 



De legibus in quibus poterat dispensari, iuxta antiques fontes, non 
una est hodie doctorum sententia. Quamquam Freisen (4) ali- 
quo sensu recte affirmat non coiistare de accuratis limitibus 
potestatis dispensandi apud scriptores usque ad saeculum XII, 

(1) Optime explicat R. P. Siricius (a.384-393) : Sicut poenitentiam 
agere cuiquam non conceditur clericorum, ita et post poenitentiam ac 
reconciliationem (intellige : absolutionem) nulli cuiquam laico liceat 
honorem clericatus adipisci... quia quamvis sint omnium peccatorum 
contagione mundati nulla tamen debent gerendorum sacramentorum 
instrumenta suscipere, qui dudum fuerint vasa vitiorum... Ergo, ubi 
non obstante hac lege concedebatur talis ascensus ad ordines, erat 
revera relaxatio legis~et nullo modo absolutio. Sic iam edixerat Cone. 
Carthaginen.se JV(a. 252) : Ex poenitentibus, quamvis sit bonus, cle- 
ricus ne ordinetur . THOMASSINUS, .Z. c., n.7. Cone. Eliberitani : can.2, 
9, 10. HEFELE, o. c., t. I, p. 261. 

(2) Cf. THOMASSINUS, 1. c., n. 11 ; STIEGLER, o. c., p. 44 ; VACANDARD, 
Z. c., col. 159. Scribit Thomassinus postquam varios textus circa hanc 
materiam examinavit : Le Pape Innocent I demeure inexorable dans 
les regies donnees par le Concile de Nicee, et veut qu'on bannisse de 
Fetat ecclesiastique, ceux quf y ont ete admis, apres avoir acheve le 
cours de la penitence publique . Noluit enim concedere dispensatio- 
nem, sed Ecclesia semper . sibi reservavit ius exercendi clementiam 
loco rigoris, ubi necessitas vel utilitas id postulabant. 

(3) SCHERER, Handbuch des Kirchenrechtes, p. 172. 

(4) Cf. Geschichte des kanonischen Eherechts, p. 907. Probabiliter 
alludit controversiae inter Decretistas exortae, utrum talis vel talis ma- 
teria pertineret ad ius naturae. De hoc infra. 

nihilomimis prioribus illis saeculis, jam decent quibusnam in le- 
gibus possit dispensari, ita ut vix non omnia elementa doctrinae 
canonistarum saeculi XII iam habeant. 

1. Plures textus distinguunt leges dispensabiles inter et indis- 
pensabiles, seu immutabiles. Diversum tamen criterium prae- 
bent ad leges utriusque generis dignoscendas. 

S. AUGUSTINUS (354-430) ex una parte ut indispensabiles tenet 
leges circa fidem et bonos mores ; principium enim enuntiat : 
omne, quod cum fide vel salute animarum intime connectitur, 
esse et semper manere prohibitum vel imperatum, proinde om- 
nem relaxationem talis legis excludi ; ex altera autem parte docet 
ratione necessitatis exceptiones tolerari posse in lege, ubi nihil 
contra fidem nee contra bonos mores esse condicitur (1). 

LEO I (440-461) multa dispensabilia esse affirmat quin tamen 
quaenam haec sint determinet. In dubiis et obscuris, ait,num- 
quam licite recedi posse a praeceptis evangelicis vel decretis SS. 
Patrum (2). GELASIUS I (492-496) et IOANNES VIII (872-882) dis- 
pensationem possibilem esse admittunt in omni lege positiva 
ecclesiastica, nee distinguunt, ut postea fiet, inter canones va- 
riorum conciliorum (3). Gelasius insuper indispensabiles declarat 
leges quarum relaxatio in detrimentum Ecclesiae cederet, seu 
quae sine manifesta decoloratione recipi non possunt (4). 

Animadvertendum tamen est RR. Pontifices pluries declarare 
se esse custodes canonum ; quod tamen non obstat quominus 
dispensationes in legibus positivis ecclesiasticis concedant. Hoc 



(1) Ep. 52, c. 2, PL, t. 33, col. 200. Alia vero quae per loca terrarum 
variant ur... alia vero... quod enim neque contra fidem neque contra 
bonos mores esse condicitur, indifferenter est habendum. Ab Augus- 
tino pendet saec. XI Ivo Carnutensis, ut infra dicemus. 

(2) Ep. 90 ad episc. Rusticum Narbonensem : Sicut quaedam sunt 
quae nulla ratione possunt convelli, ita multa sunt, quae aut pro ne- 
cessitate temporum, aut pro consideratione aetatum oporteat temperari, 
ilia consideratione semper servata, ut in iis quae vel dubia fuerint aut 
obscura, id noverimus sequendum, quod nee praeceptis evangelicis con- 
trarium, nee decretis SS. Patrum inveniatur adversum. c. 2, D. XIV. 

(3) THIEL, Epistolae Rom. Pontificum genuinae, p. 362 : Necessaria 
rerum dispositione constringimur, sic canonum paternorum decreta 
librare... c. 6, C. I, q. 7. IOANNES VIII, ep. 35, PL, t. 126, col. 854 : 
Nee statutis apostolicis praeiudicantes, nee beatorum Patrum regu- 
las resolventes. 

(4) Cf. THIEL, o. c., p. 368. STIEGLEK, o. c., p. 28-32. 

abunde patet ex epistolis decretalibus in quibus RR. Pontifices, 
postquam tamquam regulam in Ecclesia vetustam enuntiarunt, 
sese canonibus esse ligatos, in eadem tamen epistola, vel ipsi dis- 
pensationes concedunt, vel episcopis dant facultatem eas conce- 
dendi. Ex iisdem insuper textibus apparet eos pro certo habere, 
tales exceptiones, ob utilitatem vel necessitatem factas, apostoli- 
cis statutis non praeiudicare, nee Patrum canones resolvere ; 
affirmant enim et regulam in rigore manere in omnibus casibus 
sua dispensatione non exceptis, et ipsam exceptionem tantum 
durare posse quamdiu existit causa necessitatis (1). 

2. Prorsus alia est quaestio facti, nimirum in quibusnam legi*- 
bus, per novem priora saecula, de facto dispensatum fuerit nec^ 
ne. Quae circa hanc quaestionem propositae fuerunt sententiae 
ad has quatuor reduci posse videntur. 

Prima opinio tenet non faisse dispensationes, fuitque haec sen- 
tentia propugnata ab auctoribus, qui ex professo rem histo- 
rice non excoluerunt. Ita FREISEN affirmat Ecclesiam per priora 
saecula semper exegisse rigorosam iuris observantiam, et tan-^ 
turn postea admisisse dispensationes ; non tamen determinat 



(1) Non absque re erit varies textus hue facientes enumerare, siqui- 
dem Thomassinus et multi post eum, ut infra videbimus, contrariam 
doctrinam tenent. Gf. HINSCHIUS, Das Kirahenrecht der Katholiken und 
Protestanten in Deutschland, t. Ill, p. 689. LEO I : (( quae enim cer- 
tarura remisimus consideratione causarum, antiquis custodienda sunt 
regulis, ne quod ad tempus pia lenitate concessimus, iusta postulatio- 
ne plectamus . JAFFE, o. c., n. 410. INNOCENTIUS I (401-417) : 
quod necessitas pro remedio invenit,cessante necessitate debet utique 
cessare pariter quod urgebat, quia alius est ordo legitimus, alia usurpa- 
tio, quam tempus fieri ad praesens impellit . JAFFE, o. c., n. 363. GE- 
LASIUS I (492-96) : priscis pro sua reverentia in vigore manentibus,quae 
ubi nulla vel rerum vel temporum perurgeat angustia, regulariter con- 
venit custodire . c.l, D.LV. Gf. STIEOLER, o. c., p. 29. MARTINUS I 
(a.649) :, Novit enim canon afflictorum temporum persecutionibus ve- 
niam tribuere.. cum inde ecclesiastico canoni nullo modo praeiudicetur. 
PL, t. 87, col. 172. JOANNES VIII (a. 872) : Nee statutis apostolicis 
praeiudicantes, nee beatorum Patrum regulas resolventes, quin potius 
multiplicibus eorum auctoritatibus freti... concedimus... PL, t.126, 
col. 854. SyMMAcHUS (a. 501) in ep. ad episc. Avitum:. Nam quamvis 
a Patribus statuta diligent! observatione et observant! diligentia sint 
custodienda, nihilominus propter aliquod bonum de rigore legis aliquid 
relaxatur, quod et ipsa lex cavisset si praevidisset . THIEL, o. c. t. I, 
p. 362. 

quando haec praxis orta sit (1). Et rationes affert : turn influxum 
iuris Hebraeorum secundum quod dispensatio in lege non pote- 
rat fieri, turn regulam in Ecclesia vetustam : RR. Pontifices esse 
ligatos canonibus. Addit tandem exameri historicum disciplinae 
dispensationuni suo tempore nondum esse peractum (2). CoccM 
hodie adhuc tenet veras dispensationes non fuisse concessas in 
Ecclesia ante a. 794 (3). His auctoribus addendi sunt omnes illi, 
qui affirmant per decem priora saecula non fuisse dispensationes 
concessas in Ecclesia, dum putant omnia facta ad remissiones vel 
absolutiones -reduci posse (4). 

Satis iam probavimus capite I, hanc opinionem esse reicien- 
dam. Sufficit compendiose recolere dispensationes concessas bi- 
gamis (5), neophytis (6), poenitentibus, excomnmnicatis, in hae- 
resim lapsis (7); dispensationes etiam datas ad recipiendos ordi- 
nes, vel ad exercendos ordines clerico prohibitos ; deinde dispen- 
sationes pro translatione episcoporum, in lege residentiae, in lege 
prohibente constitutionem coepiscopi vivente episcopo, in lege 
abstinentiae et ieiunii, in lege intersticiorum (8). 

3. Secunda opinio est THOMASSINI (9) qui docet episcopos, etiam 
per trid priora Ecclesiae saecula, dispensasse in omni lege eccle- 
siastica, natura sua non indispensabili. Quae assertio omnino 
nimia videtur. Quamquam enim historice constat episcopos per 
priora saecula de facto in pluribus legibus ecclesiasticis dispen- 
sasse (10) et quamquam nullum documentum huius temporis af- 
ferri potest, quod hanc potestatem dispensandi limitaverit, ta- 
men certo probari nequit eos de facto in omni lege ecclesiastica 



(1) FREISEN, o. c., p. 905-06. Exinde videtur in errorem induci 
quod ad alias materias transfert disciplinam Ecclesiae circa dispensa- 
tiones matrimoniales. 

(2) Scribit enim Eine geschichtliche Untersuchung ueber das Dis- 
pensationsrecht fehlt bis heute o, c., p. 905. 

(3) Cf. COCCHI, Commentarium in codicem Iuris Canonici, Lib. I, 
n. 126. 

(4) Cf. tertiani opinionem infra. 

(5) S. PELAOIUS (558), c. 7, D. XXXVI. 

(6) S. AMBROSIUS. cf. THOMASSINUS, o. c., 1. c., c. 13, n. 21. 

(7) Cf. supra, p. 14. 

(8) Cf. STIEGLER, o. c., p. 49 sq. 

(9) Cf. Nouvelle et ancienne discipline de I'Eglise, P. II, L, III, c. 24, 
n. 14. 

(10) Cf. supra, p. 10 ; STIEGLER, o. c., p. 24. 

dispensasse, nee ullus textus afferri potest qui ipsis huiusmodi po- 
testatem universalem tribuerit. Non critice agit, qui talia a priori 
affirmat. 

4. Tertia opinio, ad dispensationes a RR.Pontificibus concessas 
potius restricta, contendit perraras fuisse dispensationes per priora 
saecula. Haec autem est communis doctrina auctorum, duce DE 
MARGA (1) et quodammpdo etiam Thomassino (2). Eorum praeci- 
puum argumentum est regula iam memorata, RR. Pontifices 
esse ligatos canonibus eorumque custodes : ea enim erat anti- 
quitus omnium adversus sacros canones reverentia, ut ipsi Summi 
Pontifices, penes quos potior auctoritas semper fuit, hanc sibi 
noluerunt concessam fuisse potestatem contra Patrum statuta 
quidquam facere (3). Quidam tamen ut Hinschius et Philipps 
de hac re tacent. 

BOEHMER (4) cum aliis distinguit duplicem periodum. Per tria 
priora saecula perrarae fuissent dispensationes, turn ob zelum 
christianorum rigorose legum praescriptiones sequentium, turn 
ob parvum numerum legum ecclesiasticarum ; inde vero a saeculo 
IV, frequentiores evasissent, turn ex irrationabili, ut ait, legum 
multiplicatione, turn ex morum relaxatione apud christianos. 

Nos vero libenter concedimus usum dispensationum per novem 
priora saecula non fuisse tarn frequentem ac erit postea, ut piita 
inde a saeculo XII, sed rationes huius discriminis (magis quam il- 
lae a Boehmer allatae), videntur fuisse ipsa notio dispensationis 
quam tenebant antiqui et causa quam ad eius legitimitatem re- 
quirebant (5). Obvie enim rariores erant dispensationes, ubi ad 
earum concessionem requirebatur causa necessitatis vel utilitatis 
communis Ecclesiae, neque admittebatur causa boni privati. 
Praeterea rarior etiam erat legis mutatio, abrogatio, derogatio. 
Porro haec omnia, secundum notionem tune temporis usurpa- 
tam, erant dispensationes. Tamen misso quod multa documenta 
fuerunt deperdita, ex textibus et multiplicibus exemplis histo- 



(1) Cf. DE MARCA, De Concordantia sacerdotii et imperil, L. Ill, c. 13. 

(2) Cf. o. c., P. II, L. Ill, c. 24 sq. 

(3) Cf. DE MARCA, o. c., L c., c. 13. 

(4) Cf. BOEHMER, lus ecclesiasticum protestantium, Dissertatio praeli- 
minaris : De Romano. Ecclesia, L. IV. p. 52 sq. Gf. etiam : Selectae 
observation.es libros de concordia illustrantes, ad L. Ill, c.13, observatio IX, 

(5) C, supra, p. 16. 

ricis cognitis (1), constat dispensation.es fuisse multo frequen- 
tiores quam multi hodierni admittunt. 

Ratio allata a de Marca et Thomassino non est stringens, cum 
et ipsi RR. Pontifices pluries affirment regulam de canonibus 
custodiendis non esse absolutam, prout scribit Symmachus (a. 
514) in ep. ad episc. Avitum : Nam quam vis a Patribus statuta 
diligenti observatione et observanti diligentia sint custodienda, 
nihilominus propter aliquod bonum de rigore legis aliquid rela- 
xatur, quod et ipsa lex cavisset, si praevidisset (2) . 

Jmo hanc relaxationem non considerant ut canonibus Patrum 
praeiudicantem (3). 

Nee opponatur in textibus priorum saeculorum, praesertim 
S. Augustini et S. Cyrilli unice agi de reassumptione haeretico- 
rum, Etenim, quamquam textus scripti fuerunt occasione talium 
dispensationum, sunt tamen omnino generales : Usus dispen- 
sationum nulli sapientum unquam displicuit (4). Similiter ver- 
ba Martini I (649) : Novit Ecclesia in tali necessitate... et Ge- 
lasii I (a, 493) : Consuevit in talibus... et alia nuiusmodi etiani 
ipsa ostendunt praxim dispensationis non fuisse illo tempore tam 
extraordinariam (5). 

Quarta opinio denique contendit nonnisi dispensationes ex post 
fuisse concessas. Ob momentum huius doctrinae earn paulo magis 
evolvemus in capite sequenti. 



(1) Cf. THOMASSINUS, o, c., 1. c. DE MARCA, o. c. I, c. praesertim 
STIEGLER, o. c., p. 13-75. 

(2) Cf. HINSCHIUS, o. c., t. Ill, p. 688 : Die Romische Bischofe haben 
sich allerdings nicht nur durch die Glaubensbeschliisse der allgemeinen 
Konzilien, sondern auch durch die Kanones derselben gebunden er- 
klart, indessen haben sie- denselben in alien ihren Einzelkeiten ebenso- 
wenig eine absolute verpfliehtende Kraft beigelegt, wie die alteren Par- 
tikular-Konzilien, vielmehr ihnen genegeniiber eine ganz...t'reie Stellung 
wie die letzeren eingenommen. Auch haben sie, da, wo eine Notwendig- 
keit vorlag, sich iiber die Verletzung derselben im kirchlichen Interesse 
und zur Vermeidung grosserer Verwirrung hinwegzusetzen, die Auf- 
rechterhaltung solcher, im Widerspruch mit den Kanonen begriinde- 
ter Verhaltnisse gestattet . 

(3) THOMASSINUS, 1. c., critice non agit ubi urget hanc regulam a de 
Marca statutam ; etenim ex epistolis decretalibus allegat quidem va- 
rios textus suae opinioni faventes, sed alios textus earumdem episto- 
larum qui eamdem doctrinam destruunt, silentio praeterit. 

(4) S. CyRiLLus ALEXANDRINUS, PG, t. 77, col. 519. 

(5) STIEGLER, o, c,, p, 33. 

CAPUT IV 

De dispensationibus ante factuxn vel ex post 
ante saeculum IX 



1. Error quo affirmatur ante saeculum IX non fuisse concessas 
dispensationes ante factum,ab eius antesignano DE MABCA sic ex- 
primitur : Haec autem est summa differentia, quod apud veteres 
(intellige : ante saeculum IX), numquam daretur venia canonis 
infringendi, sed violati et infracti poena ob gravissimas causas 
aliquando remitteretur, hodic vero legum canonicarum. venia 
in antecessum concedatur (1), et nullum edi potest testimo- 
nium, quo doceatur, a veteribus veniam infringendi canonis 
alicui collatam fuisse, sed tantum infracti (2). 

Eadem doctrina propugnatur a Thomassino (3) ; argumentis 
ex ratione probatur a Boehmer (4) ; supponitur probata a Van 
Espen (5) et a pluribus auctoribus saec. XIX ; urgetur a Febro- 
nio (6). Saeculo tamen XIX, erronea dicitur, quin tamen afferan- 
tur rationes ad errorem probandum, a Philipps (7) et Hin- 
schius (8). Terminum ad quern praxis antiquae ponit Scherer 
non saec IX sed saec. VIII (9). Novis argumentis doctrinam de 



(1) DE MARCA, o. c., L. Ill, c. XIII, n. 2. 

(2) DE MARCA, o. c., L. Ill, c. XIV, n. 5. 

(3) THOMASSINUS, ed. lat. P. II, L. Ill, c. 24, n. 5 ad 20. Nota ver- 
sutias subtiles, ad quas recurrit ubi obviam habet dispensationem ante 
factum, ne nimirum cpgatur admittere regulam suae doctrinae contra- 
riam. Nota etiam quomodo et ipse de Marca in suo textu contradictoria 
statuat : Perrarae erant apud antiques huiusmodi dispensationes in 
antecessum datae,... et infra : Apud veteres numquam dabatur ve- 
nia canonis infringendi.. et nullum potest afferri testimonium... . 

(4) BOEHMER, o.p cit., t. IV, Dissertatio de Romano. Ecclesia matre 
indulgentissima, p, 38, sqq., et Observation.es ad de Marca, L. Ill, c.13, 
observ. IX. 

(5) VAN ESPEN, lus ecclesiasticiim universum, t. II, p. iv, c. 4. 
Ejusdem tractatus de Sponsalibus ei matrimonio, t. I, p. II, Tit. xiv. 

(6) FEBRONIUS, De statu ecclesiae et legitima potestate R. Pontificis, 
t. I, c. V, 5. 

(7) PHILIPPS, o. c., t. V, p. 174 sqq. 

(8) HINSCHIUS, o. c., t. Ill, p. 689, nota 1. 

(9) SCHERER, o. c., t. I, p. 172-74. 

Marca probat Esmein (1). Haec doetrina omnino reicitur a Stieg- 
ler, et recte quidem (2). 

Proinde falsum esse contendimus non fuisse concessas dispen- 
sationes ad faciendum, seu ut quid licite fieret contra legem, sed 
tantum ex post, seu quibus actus contra legem positi non impugna- 
rentur, quamvis utique admittamus plerasque dispensationes 
ad faciendum fuisse concessas occasione facti praeteriti (3). No- 
tetur hie agi de dispensatione sensu stricto et iuridico hodiernd, 
quatenus nempe intelligitur relaxatio legis in casu particular!. 

2. Primum et maximum argumentum thesis nostrae desumitur 
ex ipsa praxi priorum saeculorum, quae exhibet plura exempla 
concreta dispensationum ad faciendum. Recolamus quaedam : 
S. Ambrosius, tempore quo adhuc erat catechumenus et laicus, 
electus ad episcopatum Mediolanensem, uno tempore et quan- 
tumvis renuens, recepit turn baptismum turn ordinationem episco- 
palem, non obstante prohibitione ordinandi neophytum (4). 
S. Augustinus, invita lege prohibente, constitutus est coepiscopus 
Valerio Hipponensi, episcopo adhuc incolumi (5), et ipse postea, 
episcopus f actus, in Fussale ordinavit Anton ium lectorem, quin 
observaret intersticia praescripta. Episcopi secundi Concilii Con- 
stantinopolitani praetorem Nectarium in episcopum huius civi- 
tatis ordinaverunt, quantumvis plures adversarii illiceitatem op- 
ponerent ; episcopi tamen verae dispensation! locum esse exis- 
timarunt ob eximias dotes Nectarii, utpote quern solum aestima- 
bant ecclesiam illam posse salvare (6). Notatu digna est facul- 

(1) ESMEIN, o. c., t. II, p. 316 sqq. 

(2) STIEGLER, o. c., p. 41-67. 

(3) Cf. etiam supra (cap. 2, n. 3) ubi refutatur doetrina illorum qui 
hanc dispensationem ex post identificant cum absolutione vel sim- 
plici dissimulatione. 

(4) Cf. THOMASSINUS, o. c., 1. c., c. J 3, n. 21 ; SOSOMENES, Historia 
Ecclesiastica, 1. c., c. 4. 

(5) PL, t. 39, col. 254. 

(6) THOMASSINUS, o. c., c. 13, n. 22. Attamen fatendum est in 
illis ordinationibus laicorum pro sede episcopali versus saec. VI non raro 
abusus irrepsisse. Etenim non omnes huiusmodi ordinatiohes fiebant 
ex dispensatione ; multi ex intentione redituum ordinati sunt sine 
intersticiis, prout Gregorius Turonensis dat exempla. Abusus autem 
non possunt inservire ad probandam existentiam dispensationum quae 
definiuntur : declinationes a lege, quae permittuntur ex conscientia 
quod ex datis circumstantiis rigor canonis non potest servari. Cf. 
STIEGLER, p. 67. 

tas dispensandi pro future a Gelasio (a. 494) concessa episcopis 
Italiae Meridionalis. Hac enim f acultate fas erat ipsis, ob penuriam 
sacerdotum et quamdiu haec duraverit, cum ordinandis dispen- 
sare in intersticiis (1). Similiter plura concilia provincialia fa- 
ciunt episcopis facultatem dispensandi ante ordinationem cum 
bigamo (2) ; Pelagius I quoque (a. 559) concedit bigamo dispen- 
sationem ut ordinari possit ad diaconatum (3). Celebris est etiam 
dispensatio ad faciendum concessa a R. Pontifice episcopo.Me- 
tensi, Angilramo, et Coloniensi, Hildebaldo, in lege residentiae, 
a. 794 (4). 

Insuper varia genera dispensationum, quae ex natura sua sunt 
ad faciendum, per omnia ilia saecula in usu erant. Sunt imprimis 
dispensationes in lege abstinentiae et ieiunii (5), deinde in lege 
residentiae- (6) et etiam vetitae translationis episcoporum (7). 

3. Aliud argumentum desumimus ex textibus scriptorum eccle- 
siasticorum et RR. Pontificum per ilia saecula viventium,qui 
textus sunt tenoris omnino generalis, nee ulla ratione restringi 
valent ad dispensationes ex post. 

Ita v. g. quonam iure ad dispensationes post factum concessas 
restringeremus textum S. Cyrilli, qui dicit : nulli sapientum dis- 
plicuisse dispensationem, ubi necessitas vel utilitas Ecclesiae earn 
iustificaret . Similiter S. Augustinus universim dicit : De- 
trahendum est aliquid severitati, ut maioribus malis sanandis 
caritas sincera subveniat. lamne intelligunt, quemadmodum 
nulla inconstantia praecipientis sed ratione dispensantis, pro 
temporum diversitate, praecepta vel permissa vel consilia mu- 
tentur (8). Et loannes VIII : Si'huiusmodi sanctiones sine ulla 
discretione vel dispensatione ducimus observandas, nullam com- 
passionem fratribus exhibemus (9). 

4. Argumentum indirectum quoque afferri potest huiusmodi : 



(1) Gf. c. 7, D. XXXVI. 

(2) Cone. Toletanum I, can. 3. Cone. Bracarense II, a. 572, can.43. 

(3) MON. GERM. HIST. Capitularia regum Francorum, t. I, cap. LV 
p. 68. 

(4) Cf. STIEGLER, o. c., p. 49. 

(5) Ibid., p. 51. 

(6) Ibid., p. 53. 

(7) Ep. II ad Bonif. cf. THOMASSINUS, o. c., I. c., n. 13, 

(8) Ep. 35, PL, t. 38, col. 689. 

(9) Cf. STJEGLER, o. c. t p; 45-47. 

rectum non est tam arete distinguere dispensationem ante et 
post factum, quatenus prima respiceret tantum actum futurum, 
altera autem actum praeteritum et quatenus per priora saecula 
dispensatio non fuisset nisi ratihabitio subsequens alicuius actus 
prohibit!. Imo, et ipsa agnitio principii dispensationis concessae 
post faction, nonne implicite continet agnitionem dispensationis 
ante factum ? Etenim, ubi lapsi v. g. qui secundum ius strictum 
excluduntur ab exercitio ordinum receptorum, nihilominus ob- 
tinent f acultatem exercendi ordines, tune rigor canonicae procul 
diibio frangitur disciplinae (1). Haec dispensatio est pro future, 
etsi tempore sequatur actum in quo dispensatio est danda ; au- 
fert enim poenam quae, secundum canonis rigorem, per longum 
adhuc tempus subeunda est (2). Et ideo, licet plerumque dispen- 
sationes datae fuerunt ob factum praeteritum, multae ex illis 
habent indolem mixtam. Ex una enim parte supponunt actum 
illicitum, qui sit causa rei (puta irregularitatem) in qua dispen- 
satio est obtinenda, et ideo respiciunt praeteritum -; sed ex alia 
parte ille actus illicitus per dispensationem non habetur ut lici- 
tus : causa irregularitatis manente, unice auf ertur inhabilitas 
ex irregularitate oriunda. Ergo illae dispensationes, quamquam 
datae ob factum praeteritum, tamen partim talis sunt indolis, 
ut facultatem praebeant legitime ponendi in futurum actus antea 
prohibitos, adeoque relaxant legem quae absolute statuebat inha- 
bilitatem (3). 

5. Quae omnia confirmari possunt turn ex influxu luris Romani, 
quod, plures dispensationes ante factum admittebat (4), turn ex 
textibus S. Scripturae a SS. -Patribus allatis, quae exhibent 
exempla dispensationum ad faciendum (5). 

Per modum conclusionis proinde statuimus per novem priora 
saecula fuisse concessas veras dispensationes, etiam ad faciendum, 
eas non fuisse tam raras ut communiter docetur, eas nullo modo 
identificari posse cum absolutione ; et ex alia parte, saltern non 
posse probari episcopos per quatuor priora saecula in omnibus 
legibus ecclesiasticis dispensasse. 



(1) GREGORIUS I ; cf. c. 1, D. 4. 

(2) Cf . STIEGLER, o. c. p. 45-46. 

(3) Cf. SCHERER, o. c., t. I, p. 172. 

(4) Cf. supra, p. 3. 

(5) Cf. supra, p. 12. 



DE CAUSA DISPENSATIONUM 
CAPUT V 

De causa dispensationum 



1. lam a primis saeculis scriptores ecclesiastic! et Pontifices 
contendunt non licere dispensationem sen exceptionem a lege 
pro lubitu concedere, imo multi textus summopere urgent canones 
sancte esse servandos. 

Causam proinde ab iisdem requiri ut legitime relaxatio legis 
concedatur, in aperto est ; imo eos non qualemcumquc causam 
sed causam utilitatis vel necessitatis requisivisse, et quidem non 
tan turn causam utilitatis vel necessitatis privatae, sed communis 
pro Ecclesia, abunde patet ex textibus. 

2. Ex his enim textibus, alii episcopos reprehendunt ob con- 
cessas (1) dispensationes, quin adesset causa utilitatis communis ; 
alii recusant relaxationem ob bonum privatum (2) ; alii declarant 
superiorem illicite agere, si ius mitigat extra casum necessitatis 
communis (3) ; alii quam plurimi positive exigunt causam ne- 
essitatis vel utilitatis publicae vel communis Ecclesiae. Requi- 
runt enim pro legis relaxatione, ut pacis compensatione sane- 
tur (4), ut superiores constringantur necessitate temporum (5) 
ut tantum agant ubi, per graves dissensionum scissuras, non 
huius vel illius hominis periculum, sed populorum strages ia- 
cent (6). 

Ex exemplis dispensationum pro personis determinatis etiam 
apparet tune tantum legem relaxatam, vel concilii prohibitionem 
resolutam fuisse in gratiam unius personae, ubi aderat compen- 
satio publicae utilitatis., i. e. unilatis vel pacis vel prosperitatis 
Ecclesiae (7). 



(1) S. CypRiANtrs (a. 256), in ep. 56 ad episc. Therapium. PG, t. 3, 
col. 204. 

(2) MARTINUS I (a. 649), cf. supra, p. 15. 

(3) Cf. DE MARCA, o. c., L. Ill, c. 13, n> 5, 

(4) Cf. S. AUGUSTINUS, cf. supra, p. 13, 

(5) Cf. S. INNOCENTIUS I, c. 7, C, I, q. 7. 

(6) Cf. S. AUGUSTINUS, Z. c. 

(7) Cf. DE MARCA, o. c. L. Ill, c. 13, n. 7. Cone. Afric, : Non ut 
concilium dissolvatur, sed ut maneat circa eos, qui sic transire ad 



30 DE DISPENSATiONIBUS ttSQUfe AD SAECULUM IX 

Sixnul statuunt dispensationem non posse durare ultra quam exis- 
tat causa (1), et extra casum exceptum legem in vigore manere. 
Ob haec motiva, ut iam diximus, tenent scriptores priorum saecu- 
lorum dispensationes rion praeiudicare canoni Ecclesiae, nee in- 
fringere regulam vetustam : canones sancte esse servandos . 



catholicam fidem volunt, ut nulla per eos unitatis compensatio procu- 
retur : illi vero tantum in honoribus sucipiantur, per quos catholicae 
unitati consuletur . 
(1) Cf. INNOCENTIUS I (414), c. 71, G. I, q. 7. 



SECTIO ft 

DE AUGTORE DISPENSATIONUM 



PRAENOTANDA 

Per tria priora saecula dispensationes a R. Pontifice concessae 
non occurrunt extra territorium Romanum ipsi subiectum ; unde 
primo quaerendum erit quaenam fuerit hoc tempore potestas 
ceterorum orbis christiani episcoporum. Deinde, postquam 
saeculo III mediante et praesertim saeculo IV, synodi provin- 
ciales exortae erant, illae praeprimis dispensationes concesse- 
runt, turn in lege generali, tum in lege propria, turn in lege epis- 
coporum ; unde de fundamento huius triplicis potestatis nobis 
erit indagandum. Tandem iuxta dispensationes a synodis 
concessas, etiam RR. Pontifices dispensationes concesserunt ; 
unde horum potestas erit examinanda, eo magis quod de eius 
usu et ambitu controversia moveatur. Proinde triplici in ca- 
pite agemus tum de potestate episcoporum per tria priora sae- 
cula, tum de potestate synodorum a saeculo IV ad IX, tum de 
potestate RR. Pontificum. 



CAPUT I 
De potestate episcoporum per tria priora saecula 

1. Unicus auctor ut fatentur unanimes omnes illi qui ad- 
mittunt dispensationes tune temporis fuisse concessas erat'epz's- 
copus (1). Nee ambigi illud a quoquam potest, ait Thomassi- 

(1) THOMASSINUS, o. c., p. II, L. Ill, c. 24, n. 14. VAN ESPEN, o. c., 
I. c., 7. FEBRONIUS, o. c., I. c., c. 5, n. 2. PHILIPPS, o. c., t. V, 
p. 160. CASALIS, o. c., p. 160. STIEGLER, o. c., p. 72-76. 

mis, quin primi et secundi adeoque et tertii etiam saeculi episcopi, 
canones apostolicos et decreta ems aevi omnia relaxarint, ubi 
publica id iubebat necessitas, nullo Pontifice Romano, nullo 
interveniente concilio provincial!, quippe cum acerbitas perse- 
cutionum, nee cum Sede Petri communicare consilia fere sineret, 
nee episcopos alios adire, nee concilia celebrari provincialia (1). 
Revera leges ecclesiasticae generates paucae dabantur, praeter 
regulas in S. Scriptura et Traditione apostolica contentas, qui- 
bus derogari non licebat. lus positivum erat praecipue particu- 
lare, ab unoquoque episcopo pro suo territorio statutum, praeser- 
tim circa reconciliationem poenitentium, circa qualitates ordi- 
nandorum et circa remissionem poenarum ecclesiasticarum (2). 
In his legibus, dispensatio, quantum in usu erat, ab episcopo con- 
cedebatur (3). 

2. Quo titulo autem egerint episcopi, varie explicant auctores 
posteripris aetatis. 

Opinionem particularem tenent turn FEBRONIUS cum Episco- 
palistis (4), turn ESMEIN. 'Priores enim provocant ad potesta- 
tem illimitatam, institutione divina episcopis in suis dioecesibus 
collatam, ita ut vi potestatis nativae et propriae in omni lege 
dispensaverint. Defluit haec potestas, ait Febronius, ex iure 
ligandi atque solvendi quod cuivis episcopo datum est, et quod 
etiam exercet respectu canonum ab universali Ecclesia accepto- 
rum, tamquam a Spiritu Sancto positus, ut in sua dioecesi regat 
Ecclesiam Dei (5). 

Esmein e contra, pro placitis suis circa indolem dispensatio- 
nis (6), ius illam concedendi tribuit illis qui disciplinam eccle- 
siasticam applicare debebant, nempe per priora tria saecula epis- 
copis, postea patriarchis et synodis. His enim qui habebant ple- 
nitudinem iurisdictionis disciplinaris, Esmein tribuit prae cae- 
teris potestatem dispensandi (7). 



(1) THOMASSIKUS, o. c., p. II, L. Ill, c. 24, n. 14. 

(2) Cf. STIEGLER, o. c., p. 14, sq. et p. 73. 

(3) Cf. THOMASSINUS, et S. CYPRIANUS in ep. ad Anton.ian.um, PL, 
t. 4, p. 230 et 301. 

(4) Cf. IUNG, o. c., p. 134. 

(5) FEBRONIUS, o. c., t. I, c. 5. 5, n. 3. 

(6) Cf. supra, p. 16. 

(7) Cf. ESMEIN, o. c., t. II, p. 308-312. 

Alii agnoscunt episcopis potestatem dispensandi propriam in 
legibus propriis tantum, quia, sic aiunt, eius est relaxare le- 
gem,, cuius est condere : ita FREISEN (1) et HINSGHIUS (2). Imo 
non pauci eandem potestatem propriam episcopis tribuunt in 
legibus quoque superiorum ; quam tamen doctrinam non uno 
mo do iustificant. 

THOMASSINUS necessitati temporum tribuit latum illud ius dis- 
pensandi episcoporum (3), nullo modo, prout quidam volunt (4), 
earn deducit ex ipsa indole potestatis episcopalis ; ait enim : 
ilia potestas dispensandi erat inserta et concreta quodammodo 
episcopal! dignitati (5). 

BOEHMER (6) et PHILIPPS (7) veniam interdum in.iure communi 
concessam explicant, non per dispensationem, sed per quamdam 
interpretationem quae legislated non reservatnr. SCHERER po- 
testatem dispensandi connectit cum potestate administrandi, 
non cum potestate legislativa et proinde ait inferiorem posse in 
lege superioris turn dispensare turn absolvere, sed tantum cum 
subditis (8). 

STIEGLER (9) admittit episcopo potestatem fuisse dispensandi, 

(1) Cf. FREISEN, o. c., p. 905. 

(2) Cf. HINSGHIUS, o. c., t. 3, p. 744. 

(3) THOMASSINUS, o. c., I. c., n. 14. 

(4) Episcopalistae, puta IUNG, o. c., p. 134. cf. STIEGLER, o. t.> 
p. 76, nota. 

(5) Cf. THOMASSINUS, o. c., 1. c. n. 14. Hoc ceteroquin patet ex res- 
ponse Thomassini ad censuram anonymi in suum librum, insertam ad 
t. I, caput 1, ubi ad n. 14 dicit : in usu et exercitio variatum est, non 
in potestate quae et in conciliis provincialibus et in episcopis pro siio 
modo et in RR. Pontificibus pro eorum summo pontificatu semper in- 
tacta viget . 

(6) Cf. BOEHMER, Annotationes, 1. c., n. 1. 

(7) Cf. PHILIPPS, o. c., t. V, p. 160. Ubi in iure communi dispensabant : 
So war dies weniger eine Dispensation als vielmehr eine Interpreta- 
tion des Gesetzes, die auch von einem Untergeordneten, auf dessen 
Autoritat dieses nicht beruht, gegeben werden darf . Nota etiam quod 
ope quasi-inspirationis Spiritus Sancti explicat quasdam dispensa- 
tiones, I. c., p. 159-61. 

(8) Cf. SCHERER, o. c., t. 1, p. 173 : Die Erteilung der Dispensation 
war eine Gnadenverleihung, eine Massregel der Verwaltung, nicht 
der Gesetzgebung. So kann der Niedere vom Gesetze der Hoheren wie 
absolviren, so dispensiren, aber nur den der eigenen Jurisdiktion 
Untersthehenden, weder sicli, noch einem Fremden . 

(9) O. c., p. 77-78. 

etiam in lege superioris, eamque vocat propriam , sed hoc tan- 
turn sensu quod ex necessitate temporis, quae interventum supe- 
rioris impossibilem reddebat, exercere potuerit potestatem a 
Christo receptam regendi ecclesiam suam, quod munus exer- 
cuerit ut proprium. , i. e. connexum cum rhunere suo, siquidem 
munus regendi ecclesiam suam ei a Deo esset concreditum. 

3. Si quid in re tarn obscura dici potest, conicere possumus 
episcopum dispensasse propria potestate in legibus propriis, ut 
scribit Freisen, interdum tamen dispensasse in iure com.mu.ni, ex 
necessitate temporum ut vult Thomassinus. Ast documenta peni- 
tus desunt, quibus doctrina haec demonstrari possit. 



CAPUT II 

De potestate synodorum et episcoporum 
a saeculo IV ad IX 

1. Praecipuum subiectum activum potestatis dispensandi inde 
a saeculo IV, fuerunt synodi provinciales. Huiusmodi synodi iam 
occurrunt saeculo III mediante, sed praesertim saeculo IV, quo 
tempore aucta fuit auctoritas metropolitarum per varies canones 
conciliorum generalium. Praeside patriarcha, metropolita vel 
eparcha, coadunabantur episcopi comprovinciales, i.e. perti- 
nentes ad certum territorium, quod ideo provinciam vocabant, 
quia saepe limitibus provinciae civilis circumscribebatur (1). 
Ex canone 6 Concilii Nicaeni et pluribus canonibus aliorum con- 
ciliorum particularium, haec colligitur fuisse competentia sy- 
nodi in universim : ordinare disciplinam ecclesiasticam, prae- 
sertim in re poenitentiali et in correctione morum (2), decisio- 

(1) Vocantur etiam concilia pafriarchalia,eparchalia, vel dioecesana, 
quia in primaeva Ecclesia patriarchatus dioeceses vocabantur. Sae- 
culis IV et V plures synodi Africae vocatae sunt univer 'sales. In saec.VI 
et VII praesertim in Gallia, habita sunt concilia nationalia. Quae saepe 
mixta vocantur, ob concurrentem duplicem auctoritatem civilem et ec- 
clesiasticam. Inde a saeculo VIII synodi provinciales Romanae in iure 
dispensationis maximum influxum habuerunt. Cf. HINSCHIUS, o. c., 
t. Ill, p. 473-92. Kirchenlexicon, verbo : Provincial Synoden. HE- 
FELE, o. c., variis in locis, t. I et t. II. SOHM, Kirchenrecht, t. I, p. 308. 

(2) can. 5, 6, cone. Nicaeni. 

nem ferre in rebus administrativis maioris momenti (1), contro- 
versias solvere, leges generates necessitatibus provinciae aptare 
per praescriptiones particulares, ferre leges disciplinares, saeculis 
VI et VII praesertim in re matrimoniali (2). 

2. Quod potestatem dispensandi synodorum attinet, historice 
constat (3), illas synodos nullam habuisse potestatem mutandi 
decreta conciliorum generalium quoad essentialia, et solam eis 
fuisse facultatem mutandi accidentalia, secundum necessitatem 
locorum, et proinde concedendi dispensationes saltern sensu 
lato pro ecclesiis partieularibus.Quod patet ex conciliis Ancyrano 
(a. 314), Valentino (a. 374), Toletano (a. 400), Arausicano (a. 441). 
At etiam relaxationes legum sensu stricto concesserunt, ut pa- 
tet ex dispensationibus a synodis concessis S. Augustino, S. Am- 
brosio, S. Cypriano et Nectario (4). 

3. Ad determinandum autem quonam iure sea fundamento sy- 
nodi dispensaverint, auctores allegant rationes circa fundamen- 
tum potestatis episcoporum supra relatas, quas applicant va- 
riis hypothesibus, dispensationibus nempe vel in lege generali, 
vel in lege propria synodi vel in lege episcoporum. 

Quoad leges generates, uti iam notavimus, dispensabant ex 
potestate facta permittendi exceptiones et mutandi accidentalia 
decretorum, secundum necessitates cuiusque particularis eccle- 
siae. Aliquando tamen concesserunt dispensationes in casu parti- 
culari, etiam in praescriptione S. Scripturae, notatim in ma- 
teria ordinationis. Quod videtur factum fuisse ex causa necessi- 
tatis ; at decursu temporis RR. Pontifices saepesaepius pro variis 
materiis eis expresse hoc ius denegaverunt (5). 

Quoad dispensationes in lege propria synodi, praeplacet doctri- 
na Freisen (6) et Stiegler (7) qui censent illam potestatem con- 
sentaneam fuisse " potestati legislativae qua synodi tune gaude- 
bant. Eo facilius autem synodi in propria lege dispensabant, 



(1) can. 20 cone. Antiocheni (a. 341), Cf. HEFELE, o. c>, t. I, p. 548 
et 721. 

(2) Cf. HINSCHIUS, o. c., t. Ill, p. 473. 

(3) Cf . HINSCHIUS, o. C M t. Ill, p. 744. 

(4) Cf. STIEGLER, o. c., p. 78-80. 

(5) Cf. infra, p. 64. 

(6) Cf. FREISEN, o. c., p. 891. 

(7) Cf. STIEGLER, o. c., p. 82-84, 

quod saepe congregabantur ; nee oranino episcopi, qui illis inter- 
erant, excludebantur a solvendis casibus ab ipsis concilio propo- 
sitis (1). Hanc rationem etiam affert THOMASSINUS (2), non ta- 
men, ut vult Stiegler, unice ex motivis utilitatis ius illud xpli- 
cat (3). Etenim primam rationem affert : quod leges solvi non 
possunt nisi ea auctoritate qua sunt condita . Alia autem 
motiva addit, prout etiam Conferences ecclesiastiquesde Paris sur 
le manage (4), motiva nempe utilitatis, ob quae episcopis dene- 
ganda erat potestas dispensandi ; scribit enim : brevi ruituram 
canonum disciplinary si quot episcopi, tot esse'nt eius solvendae 
auctores, ubi singulis oblubesceret. Optari magis posse quam spe- 
rari, ut ea tota et sapientiae luce, et vigoris constantia instruc- 
tus sit quisque episcopus, quanta desideratur, ut provide sem- 
per dispensetur et sobrie. Et ne toties movendae sint lites in epis- 
copis, qui improvide aut molliter dispensassent (5). EPISGOPA- 
LISTAE (6) contra putant iniuria quadam ius nativum episcoporum 
in synodum fuisse translatum. Quod non placet, siquidem potestas 
dispensandi consequitur ius leges ferendi. 

Quod ad leges episcoporum attinet, potius videntur synodi exer- 
cuisse ius invigilantiae, ne nimirum episcopi cum detrimento ec- 
clesiasticae disciplinae dispensarent sine causa sufficienti. 

4. De potestate episcoporum, contra ac JUNG (7) et BRANDHUE- 
BER (8) opinantur, historice constat potestatem episcoporum dis- 
pensandi fuisse minorem quam potestatem synodorum, ideoque 
nullomodo fuisse concurrentem. Ipsi enim episcopi fatentur sese 
non habere potestatem concedendi quasdam dispensationes ; 
aliunde a conciliis recipiunt potestatem delegatam dispensandi 
certis sub conditionibus (9). Canones ab illis auctoribus allati ex 

(1) Cf. STIEGLER, o. c., p. 82. 

(2) O. c., p. II, L. Ill, c. 46, n. 14. 

(3) O. c., p. 81. 

(4) O. c., t. Ill, p. 324. 

(5) Gf. THOMASSINUS, o. c., /. c., n. 14. 

(6) Cf. FEBRONIUS, I. c., c. 5, 5, n. 4. JUNG, o. c., p. 136. 

(7) 0. c., p. 134. 

(8) O. c., p. 29. 

(9) can. 2 Cone. Ancyrani (a. 314) concedit episcopis facultatem dis- 
pensandi cum diaconis lapsis. Cf. HEFELE, o. c., t. I, p. 223. STIEG- 
LER, o. c. p. 85. Can. 2 Synodi Hipponensis (a.393) ; Synodus Cartha- 
giniensis (a. 412) : Auribus episcoporum inculcetur, ne se aliquid 
contra statuta concilii fecisse poeniteant . Can. 10 Synodi Turo- 
nensis : Ordinationes contra canones erunt sine effectu . 

conciliis Nicaeno et Ancyrano probant, non synodos agnovisse 
ius episcoporum, sed tantum concessisse facultatem dispensan^- 
di (1). Si ergo in decretis conciliorum proviiicialium sine special! 
potestate non poterant dispensare, multo minus lioc poterant in 
praescriptis S. Scripturae et Traditionis. In legibus autem pro=r 
priis, v.g. circa poenitentes (2), iure proprio dispensabant ; li- 
cet, ut vidimus (3), aliquando severe reprehendantur quod con- 
cesserint dispensations sine causa necessitate publicae. 

Fatendum tamen est episcopos et synodos saepius usurpa-? 
visse potestatem eis expresse denegatam sive a synodis (4) sive 
a RR. Pontificibus, 



CAPUT III 
De potestate Romanorum Pontificum 

De potestate dispensandi RR. Pontificum plures dantur con- 
troversiae. Ita Febroniani non tantum contendunt ipsos de facto 
non dispensasse, at etiam ius ipsum dispensandi eis denegant, 
quia, aiunt, RR. Pontifices erant custodes canonum. Ultimum 
tenent etiam de Marca et Van Espen. Insuper controversiae mo- 
tae sunt de ambitu non tarn ipsius potestatis quam eius exerci- 
tii : Roskovany putat RR. Pontifices tune tantum dispensavisse, 
cum deficiebat potestas synodorum ; Thomassinus opinatur il- 
los habuisse potestatem concurrentem cum synodis ; denique 
Stiegler censet multum discrepavisse praxim ante et post saec. 
VI. De singulis nunc acturi, simul exponemus quaenam fuerit 
praxis S. Sedis in concedendis dispensationibus. 

1. luxta BOEHMER (5) et FEBRONIANOS (6) ius dispensations 
RR. Pontificum non fuit agnitum nee in usu in Ecclesia, ante 
saeculum IX, a quo tempore illud ius exercuissent per veram 
usurpationem potestatis episcopalis. Contra prius illud assertum 



(1) Cf. STIEGLER, o. c., p. 84. 

(2) Cf. PHILIPPS, o. c., t. V, p. 165. 

(3) Cf. supra, p. 30. 

(4) Cf. STIEGLER, o. c., p. 85-110. 

(5) Cf. BOEHMER, o. c., Z. c., 66. 

(6) Cf. FEBRONIUS, o. c t> I. c. 5. JUNG, o. c., p. 134, 

facile probatur RR. Pontifices iam ante illud saeculum, iuxta 
concilia provincialia, exercuisse ins dispensandi, quamvis uti- 
que huius potestatis exercitium temporibus fuerit accommoda- 
tum. Inde ruit facile altera quoque obiectio, quasi nempe inde a 
saeculo IX potestatem dispensandi usurpassent, cum praecise ex 
praetenso illo non-usu per tot saecula, defectum iurisdictionis de- 
monstrare conati sint. 

Primum exemplum dispensationis pontificiae nobis notum est 
Melchiadis (a. 311-314) dispensantis in irregularitate cum epis- 
cbpis Donatistis. Postea Damasus (a.366-384) dispensat in irregu- 
laritate cum Flaviano ad sedem Antiochenam promovendo. Alia 
exempla noscuntur ut sola haec antiquiora in memoriam re- 
vocemus : Siricii (a. 385) et Innocentii I (a.414) concedentium 
exercitium ordinum prohibitorum, hie quidem clericis a Bonoso 
haeretico ordinatis, ille vero bigamis ; item Bonifacii I (a.422). et 
Leonis I (a.440), dispensantium in lege prohibente translationem 
episcoporum ; Coelestini I (a. 426) indulgentiam exhibentis Nes- 
torianis (1). Haec caetcroquin potestas pontificia etiam a con- 
ciliis (2) et ab imperatoribus (3) fuit agnita. 

Potestas RR. Pontificum proinde ante saeculum IX abunde 
probatur, imo ex textibus infra allegandis patebit in pluribus 
exclusivum eis fuisse ius dispensandi. 

Nee obstat huic potestati ut volunt DE MARCA (4), VAN Es- 
PEN (5) et EPISGOPALISTAE (6) quod RR. Pontifices dicant sese 
custodes esse canonum, imo, vel potestatem non liabere immu- 
tandi canones. Etenim sive in eodem textu, sive in diversis lit- 



(1) Cf. STIEGLER, o. c., p. 85 sq. THOMASSINUS, I. c., c.,46, n. 3. 
PHILIPPS, o. c., t. V, p. 165 sq. 

(2) Cf. STIEGLER, p. 87 s. 

(3) Ibid. 

(4) DE MARCA, o. c., L. Ill, c. 14, b. 3 sq. 

(5) Cf. VAN ESPEN, o. c., P. II, diss. 14, n. 3 sq. 

(6) Cf. FEBRONIUS, o. c., 5. Contra statuta Patrum, inquit Zosi- 
MUS, ep. 5, concedere vel mutare ne huius quidem sedis posset auc- 
toritas, apud nos enim inconvulsis radicibus vivit antiquitas, cui de- 
creta Patrum sanxere reverentiam... Eadem religione ductus, 
ait CAELESTINUS I, in ep. 3, bane sibi noluerunt, concessam fuisse potes- 
tatem, quidquam contra Patrum statuta faciendi, quia talis erat anti- 
quitus omnium adversus sacros canones reverentia . Cf . DE MARCA, I. c, 

teris, hinc obligationem servandi canones, hinc potestatem suam 
dispensandi asseverant. 

2. Limites autem potestatis auctores diversimodo describunt. 
Facile reicitur doctrina a ROSKOVANY (1) proposita, qua nempe 
opinatur R. Pontificern unice dispensasse in necessitate commu- 
ni, in qua competentia synodi provincialis deficiebat. Nam non 
raro R. Pontifex dispensabat quin ad hoc ab episcopis vel syno- 
dis fuisset rogatus, et in legibus in quibus synodi certe potuissent 
aeque dispensare (2). 

Cum auctores posteriores varias conclusiones inde deduxerint, 
fusius est agendum de doctrina THOMASSINI, qui R. Pontifici 
tribuit ius ita concurrens cum episcopis et synodis, ut omnes ae-* 
qualem habuissent dispensandi potestatem (3). 

Quam falsa sit haec doctrina apparet primo ex modo agendj 
ipsorum episcoporum, qui ad S. Sedem recurrunt pro dispensa^ 
tione obtinenda, conscii defectus propriae potestatis (4). Accedit 
S. Sedem in Synodo Romana (a. 462) severe reprehendisse Syno^- 
dum Hispalensem, quae concesserat dispensationem episcopo 
Nundinario, ut sibi designaret successorem (5). Adde varias epis^- 
tolas decfetales RR. Pontificum denegasse episcopis et synodis 
potestatem dispensandi (6). Plures denegant hanc potestatem 
legem relaxandi cum promovendis ad ordines. Imo quidam 
RR. Pontifices comminantur poenas contra episcopos qui prae- 
sumerent dispensare (7). Denique ex variis textibus, qui decursu 



(1) Cf. ROSKOVANY, o. c., n. 264. 

(2) Cf. THOMASSINUS, Z. c., n. 3. STIEGLER, o. c., p. 88. Nota etiam 
Roskovany evertere doctrinam propositam supra, cum et ipsae sy- 
nodi non potuerint dispensare nisi ob causam necessitatis communis 
vel publicae. 

(3) Cf. THOMASSINUS, o, c., P. II, L. Ill, c. 24, n. 3. 

(4) Cf. STIEGLER, o. c., p. 98. PHILIPPS, o. c., t. V, p. 163. THO- 
MASSINUS, o. c., I. c. n. 3. 

(5) Cf. THOMASSINUS, Z. c., n. 6 et 13, ubi idem agnoscit pro ecclesia 
Africana. 

(6) Cf. SIRIGIUS (a. 385-399) : Scituri posthac omnium provineia- 
rum summi antistites, quod si ultra ad sacros ordines quemquam de 
bigamis aut poenitentibus crediderint assumendum, et de.suo et de 
eoruna statu, quos contra canones et edicta nostra provexerint, congruam 
ab Apostolica Sede promendam esse sententiam. Item INNOCEN- 
TIUS I, OSIMUS, etc. Cf. STIEGLER, o. c., p. 90 sq. 

(7) LEO! (a. 440) : Si quis contra haec statuta venire tentaverit a suo 
se noverit officio submovendum et imperatofi Marcioni : dispensatiq 

temporis numerosiojes fiunt, patet RR. Pontifices sibi vindicasse 
ius exclusivum disperisandi, certis in materiis, puta ordinationum, 
prout Gelasium (a. 404) : ne praesumant episcopi iura aliena 
pervadere, dispensando cum bigamis,... absque Sedis Apostoli- 
cae iusta dispensations mandante (1). In eadem epistola conce- 
dit episcopis Italiae Meridionalis facultates dispensandi. 

Concludere ergo licet iuxta mentem RR. Pontificuni episco- 
pos et synodos provinciates dispensationis ius concurrens non 
habuisse. Et de facto episcopi frequentius Romam tendunt ad 
eas petendas (2). 

Nee tanta, ut vult STIEGLER (3), fuit discrepantia in usu ante 
et post saeculum VI. Etenim per ilia saecula synodus provincia- 
lis manet subjectum activum ordinarium potestatis dispensandi, 
eo vel magis quod inde a saeculo VI synodi dispensant in impedi- 
mentis matrimonialibus, quae ab hoc tempore lege particular! 
synodorum statuuntur, Aliunde, episcopi de facto conservant 
ius sat amplum, turn ob necessitated! temporum, turn ex dele- 
gatione synodi, licet eis in quibusdam denegetur a RR. Pontifi- 
cibus ius dispensandi. 

Unica differentia est in usu frequentiori potestatis ex parte 
RR. Pontificuni. Notatu dignum est pluries illos, qui a synodis 
dispensationem non obtinuerant, Romam tetendisse ad illam pe- 
tendam (4). In Germania tamen, saeculo VIII, facilius S. Sedes 
potuit ad praxim deducere ius suum dispensationis, turn quia eius 
auctoritas ibi magis invaluerat, turn quia rarius concilia provin- 
cialia ibi coadunabantur (5). 



mihi credita est, et ad meum tendit reatum, si paternarum regulae 
sanctionum me connivente violentur . r Cf. STIEGLER, o. c., p. 91. 

(1) Cf. STIEGLER, o. c., p. 93. 

(2) Cf. THOMASSINUS, o. c., I. c., n. 7. STIEGLER, o. c., p. 94. 

(3) O. c., p. 96-110. 

(4) Cf. STIEGLER. p. c., p. 98 sqq. Nee caeteroquin Thomassinus tarn 
^.rcte periodos distinguit ut Stiegler innuit. Quod ei fuisset impossi- 
bile, cum mutationem auctoris dispensationum ex simplici consuetudine 
explicet. Thomassinus videtur admittere ius amplissimum fuisse epis- 
coporum etiam saec. IX, cum dicat : Temporibus Caroli Magni et rer 
gnatricis eius familiae usos esse in dispensando sua prisca potestate 
episcopos turn singulos turn synodice congregates . Contra : STIEGLER, 
o. c., p. 97. Quod etiam aegre componitur cum textu ipsius THOMAS] 
SINI, 1. c., n. 3. 

(5) Pluribus enim in locis, ait HINSCHIUS o. c., t. Ill, p. 687 sq, con-? 

3. Contra ac THOMASSINUS (1) contend!!, putamus cum Stieg- 
ler (2) ius pontificium sese evolvisse non tare consuetudinario tan- 
turn, sed praesertim lege scripta ; quod probant variae epistolae 
decretales supra allatae. Negandum tamen non est per plura 
adhuc saecula principia ad praxim non fuisse deducta, cum epis- . 
copi et synodi saeculi IX adhuc, de facto, possiderent latum ius 
dispensandi. Mutatio in praxi, de qua in parte sequenti, non fac- 
ta est per translationem potestatis propriae episcoporum in 
R. Pontificem, cum pauciores essent materiae in quibus ille dis- 
pensabat, multo numerosiores illae in quibus episcopi vel synodi 
dispensabant. Incrementum usus potestatis pontificiae facilius 
explicatur ex necessitate vel saltern utilitate promo vendi unita- 
tem in fide et disciplina ecclesiastica (3). Saeculo IX RR. Ponti- 
fices sibi expresse vindicant ius universale dispensandi, quorl et 
concilia oecumenica eis agno^cunt (4). 



cilia provincialia vel non, vel raro habita sunt. cf. Cone. Aurelia- 
nense IV, c. 4. HEFELE, o. c., t. Ill, p. 662. Cone. Toletanum IX, 
c. 10 (a. 655). Ibid. t. Ill, n. 101. FKEISEN, o. c., p. 891 non recte 
explicat can. 46 Cone. Wormatiensis (a. 868) Episcopi ecclesiastica- 
rum rerum habeant potestatem ad dispensandum erga omnes qui in- 
digent quia dispensare hie idem sonat ac distribuere. Cf. STIEGLER, 
o. c., p. 99, nota 2 ; HEFELE, o. c., t, IV, p. 556.J 

(1) 0. c., P. II, L. Ill, c. 24, n. 3. 

(2) 0. c., p. 94. 

(3) Hoc argumentum optime evolvitur a THOMASSINO, /. c., n. 3-7. 

(4) NICOLAUS I (a. 858-67) expresse hoc ius universale vindicat. 
Decretales epistolae RR. Pontificum sunt recipiendae etiam si codici 
canonum non sunt compaginatae . Episcopo non licet iura aliena 
pervadere, nee in ullo a sacris canonibus deviare . Sed ad S. Sedem 
possunt accedere cuius auctoritate maior non est, et quae potest 
quaedam dispensatorie ordinare. PL, t. 109, col. 889-973. STIEGLER. 
o, c., p. 106-07. Primum Concilium oecumenicum quod hoc ius ex- 
presse agnovit est Constantinopolitanum VIII (a. 869). Cf. PHILIPPS, 
p. c., t. V, p. 972. - STIEGLER, o. c., p. 169. 



PARS SECUNDA 



DE DISPENSATIONE ECCLESIASTICA 

A SAEGULO X 
USQUE AD DEGRETUM GRATIANI 



SECTJO PR1MA. 

DE DISPENSATIONIBUS QUID 
SCRIPTORES POCUERINT 



PRAENOTANDA 

Mut'ationes maximi moment! quas a fine saeculi IX disciplina 
ecclesiastica circa dispensationem subiit, ad haec summa capita 
reduci posse videntur (1). 

Ab hoc tempore, ipsi RR. Pontifices, prae caeteris, concedunt 
dispensationes ; non tamen excluditur potestas episcoporum et 
synodorum dispensandi etiam in legibus generalibus Ecclesiae. 
Simul ius universale dispensandi RR. Pontifices expresse sibi 
vindicant et concilia oecumenica et synodi agnoscunt. 

Aliunde, ob lugenda pro Ecclesia tempora, paulatim apud 
RR. Pontifices invaluit usus concedendi dispensationes, etiam 
ex solo motive boni privati, nimirurn ad medendum frequenti 



(1) Stiegler minus accurate progressum historicum per hanc perior- 
dum exposuit. Analytice optime examinat doctrinam uniuscuiusque 
scriptoris ; sed chronologiam non sufficienter observat ; proinde mutuam 
inter eos dependentiam non ostendit. Imo agit de quibusdam scriptorU 
bus pontificatus Urbani II, antequam agat de illis qui sub Gregorio VII 
scripserunt. Insuper, quamvis periodum de qua inquirit tantummodo 
usque ad Gratianum extendat, tamen allegat textus auctorum, qui scrip- 
erunt-sub Alexandro III. 

canonum transgression!. Quae praxis, caeteroquin nova, a plu- 
ribus scriptoribus huius temporis impugnatur et quidem vehe- 
menter. Ab illo temp ore etiam facilius conceduntur dispensatio- 
nes ante factum. Huius mutationis causa magni momenti fuit 
studium Curiae Romanae augendi auctoritatem S. Sedis. 
. Adde ab hoc saeculo ipsam methodum scientificam auctorum 
mutatam fuisse : non iam obiter, ut antea, de dispensationibus 
agunt, tractando nempe de reconciliatione lapsorum, sed ex pro- 
fesso exponunt, magis enucleate licet adhuc minus perfecte, no- 
tionem, usum et auctorem dispensationis, fundamentum eius 
iuridicum, causam requisitam, 

Quae omnia pressius erunt indaganda, ut possimus stabilire 
quomodo regulae in Decreto Gratiani et lure decretalium postea 
exprimendae paulatim ortum habuerint. Etenim a saeculo X 
ad medium saeculum XII traduntur regulae generales circa dis- 
pensationes ; at notio stricte iuridica quae ho die usurpatur non- 
dum occurrit. 

Haec omnia ordine simul chronologico et logico nunc evolve- 
mus, ita ut in tribus prioribus capitulis agamus de notione, ob- 
iecto et causa dispensationis, in duobus ulterioribus de potes- 
tate dispensandi RR. Pontificum et episcoporum, 



CAPUT I 

Doctrina scriptorum ante Bernaldum 

et Ivonem Carnutensem circa notionem, objectum 

et causam dispensationis 

1. Prima conamina HINCMAR FHEMENSIS, mediante saeculo 
IX (f 882) et ABBONIS, abbatis Floriacensis, in fine saeculi X 
(f 998), methodice exponendi doctrinam de dispensatione, ma- 
gni ponderis non fuerunt. In epistola Hincmari ad Concilium 
Suessonense, duo sunt notatu digna : primo, dispensationem ipsi 
esse me'dium conciliandi praescriptioncs canonicas quae viden- 
tur contradictoriae : alias enim habet leges rigorosas, alias vero 
interpretatur tamquam de iure indulgentiae seu dispensationis ; 
secundo, denegari R. Pontifici, utpot custodi canonumj ius 

pensandi in canonibus conciliorum generalium (1). Abbo vero 
in sua methodica et systematica canonum collect-ione (2), non 
recedit a notione dispensationis recepta ; sed vindicat legislator! 
ins dispensandi primo ex necessitate et deinde, quod novum est, 
ob fragilitatem hominum. 

BURCHARDUS WoRMATiENSis, quamvis potestatem primatia- 
lem R. Pontificis agnoscat (3), tamen in suo Decreto (circa 1012) 
sequi videtur theoriam Hincmari, qua R.Pontifex per suas epis- 
tolas decretales canonibus conciliorum generalium derogare non 
potest. 

2. A saeculo autem XI exeimte, praeparatur methodus scien- 
tifica a Gratiaiio (1140) adhibita, et hoc quidem duplici stadio (4). 
Primo, sub pontificatu Gregorii VII (1073-85) auctores ex Ita- 
lia oriundi, exarant collectiones canonicas methodicas. Intendunt 
turn secernere textus genuinos ab apocryphis, turn afferre textus 
genuinos antiques sed ignotos, quibus auctoritas R. Pontificis 
affirmatur. De hac enim potestate parum curaverat Decretum 
Burchardi, quod tune temporis maxime vulgabatur. Hoc sta- 
dium vocari potest renovationis textuum canonicorum (5). In 
altero stadio, a pontificatu Urbani II (1088-99), scriptores inten- 
dunt non tantum critice textus congerere, sed et illos conciliare 
quaerendo praesertim regulas inter pretationis textuum ; et ita 
viam parant methodo sic et non ab Abaelardo evolutae, et 
scientiae theologicae applicatae. Est stadium scientificae inter- 
pretationis canonum (6). 



(1) PL, t. 126, col. 50. epist. Saacl Cone. Suess. Hincmarus de- 
fendit doctrinas, quas Gallicani postea vindicabunt. Cf. P.FOURNIER, De 
I'auteur du traite De excommunicalis vitandis , in Nouv. Rev. Hist, 
du droit Franpais et etranger, t. 41 (1917), p. 170 sqq. ubi optime probat 
contra SALTET, Les reordinations, auctorem liuius tractatus non esse 
Hincmarum, sed Bernaldum. Proinde asserta Saltet, citata apucl DE 
GHELLINCK, o. c., p. 327-28, de notione dispensationis saeculo IX iam 
efformata, oinni fundamento destituuntur. Cf. etiam : FOURNIER, Le 
Decret de Burchard de Worms, in Revue d'histoire ecclesiastique, t. 12, 
(1911), p. 468. 

(2) PL, t. 139 ; col. 481. Collectio canonum, c. 8. STIEGLER, o. c. } 
p. 117. 

(3) 'PL, t. 140. FOURNIER, a. c. in RHE, t. 12, p. 473. 
(4) FOURNIER, Un tournant dans I'histoire du droit (1060-1140), in 
N.R.H.D.F.E., t. 41, (1917), p. 129-169. DE GHELLINCK, o. c., p. 328, 
(6) FOURNIER, a. c., p. 155 sqq. 

3. In primo stadio de altero in capite sequent! agemus 
sunt collectiones magni momenti in nostra disceptatione, nempe : 
collectio Cardinalis DEUSDEDIT (1087) (1), collectio ANSELMI epis- 
copi Lucensis (1073-85) (2), et BONIZONIS episcopi Sutrini, qui 
a prioribus proxime pendet, etsi iam sub Urbano II scribat (3). 
Hi, si Bonizonem excipias, pauca decent de notione, causa et 
obiecto dispensationis. Non enim recedunt a notione lata recepta ; 
requirunt causam necessitatis vel utilitatis communis, qua ces- 
sante, ipsa dispensatio cessat. Magis occupantur in vindicanda 
potestate R. Pontificis concedendi dispensations et tempe- 
randi decreta Patrum (3), nulla adhibita distinctione inter decre- 
ta Patrum, canones conciliorum et alias leges generates. Imo, 
Anselmus illam potestatem non tantum vindicat, sed affirniat 
R. Pontificem teneri decreta ita librare, ut quae necessitas tem- 
porum relaxandi exposcit, temperet quantum fieri possit (4). 
Bonizo in sua collectione (post 1089) paulo fusius doctrinam ad- 
umbrat (5). Proprium ipsi est quod duo principia clare vindicat : 
dispensationem nempe non dissolvere canones, proinde nihil 
obstare quominus R. Pontifex, etsi custos canonum, illas conce- 
dat, deinde canones dividi in necessaries et dispensatorios seu 
dispensabiles. Priores sunt leges de symbolo, de sacramentis, de 
caritate Dei. Alii sunt dispensabiles in quantum non directe cum 
salute animarum connectuntur (6). 



(1) WOLFF VON GLANVELL, Die Raiiohensammluhg des Kardinals 
Deusdedit, t. 1, Die Kanonensammlung selbst, p. 26, sqq. 

(2) Anselmi episcopi Lucensis collectio canonum una cum collectione 
minore, ed. F. THANER, Fasc. I (lib. 1-54), Fasc. II (lib. 5-12), Cf. Fasc. 1, 
lib. II, c. 33, p. 89. 

(3) Liber de vita Christiana, ed. MAI, t. VII, III pars, p. 79. Cf. 
FOURNIER, a. c. N.R.H.D.F.E., t. 41, p. 136 sqq. 

(4) DE GHELLINCK, o. c., p. 292 et 326. 

(5) Anselmi collectio, I. c., p. 89. 

(6) Liber de vita Christiana, t. 7, p. 79 sqq. Cf. FOURNIER, Bonizo de 
Sutri, Urbain II et la comtesse Mathilde, in Bibliotheque de I'ecole des 
chartes, t. 76 (1915), p. 266. - STIEGLER, o. c., p. 118-20. 

CAPUT II 

Doctrina Bernaldi Constantiensis 

et Ivonis Garnutensis 
de notione, obiecto et causa dispensationis 

.1. Maioris moment! in materia praesenti sunt collectiones sub 
pontificatu Urban! II exaratae. Varii textus novi in compila- 
tiohibus praecedentibus insert! auxerant confusionem et contra- 
rietatem. Inde necesse fuit media inveniri conciliandi textus 
discordantes (1). 

UKBANUS II ipse, initio sui pontificatus, explicando quomodo 
reformare intendit lugendum Ecclesiae statum, in legibus dis- 
.tinguit partem immutabilem, quae semper integra servanda 
manet, et partem. mutabilem, quae R. Pontifici indulgentiam 
permittit ad relaxandum legis rigorem ope dispensationis vel 
mutationis (2). 

Inter scriptores duo eminent, Urbano II coniunctissimi (3), 
eidem doctrinae.faventes : BERNALDUS MONACHUS CONSTANTIEN- 
sis et Ivo CARNUTENSIS. Utrum ab invicem pendeant non liquet. 
Videtur negandum etsi in materia dispensationum referunt duos 
textus communes (4). Cum illis incipit periodus in qua ex professo 
tractatur de dispensatione. Haec autem potius habetur ut me- 
dium solvendi contrarietatem inter varies textus ; nondum con- 
sideratur ut institutum iuridicum, prout a Gratiano aestimabitur. 

Bernaldus doctrinam exponit in libellis : De excommunicatis 
vitandis qui paulo post annum 1091 confectus est (5), et De 
statutis ecclesiasticis sobrie legendis (6). Ivo earn enucleat in 



(1) FotjRNiER, a. c. in N.R.H.D.F.E., t. 41, p. 157. DE GHELLINCK 
o. c., p. 329. 

(2) Ep. ad episcop. Pistoriensem. Cf. JAFFE-WATTEMBACH, o. c., 
ii. 5383. 

(3) Cf. FOURNIER, a. c., p. 158. 

(4) Ibid.,'p.l55. DE GHELLINCK, o. c., p. 49. : Tidee deBernald con- 
sciemment ou inconsciemment sera reprise par Yves . et ibid., p. 320. 

(5) FOURNIER, a. c., p. 158. Aliter STRELAU, Leben und Werke des 
Monches Beinald von Saint- Blasitn, qui dicit intra a. 1091 et 1100. 

(6) MON. GERM. HIST., Libelli de Lite, t. II, p. 139, Cf. etiam p. 693 : 
Libellus BERNALDI MONACHI : De simonia et investitura laicorum. 

Prologo ad suum Decretum (1), et rem obiter tractat in variis 
epistolis (2), impugnans illos qui tanquam haeresim habent in- 
vestituram laicorum, quam ipse ex dispensations per R. Ponti- 
ficem concedendam admittit, ob miserrimam temporum necessi- 
tatem (3). 

Postquam Bernaldus varia subsidia indicavit turn ad dignoscen- 
dos textus genuinos canonum, turn ad determinandum eorum 
sensum, ostendit quomodo, canonibus iam rite intellects, deter- 
minanda sit indoles textus ad solvendas apparentes contra- 
rietates (4). Ad mine finem, Bernaldus et Ivo distinguunt duo 
genera canonum : alii immutabiles sunt ; alii, quia mutabiles, 
relaxationem admittunt. Rem elucidant variis exemplis ex histo- 
ria depromptis ; et ostendunt nullam contradictionem adesse in 
modo agendi RR. Pontificum, qui interdum observationem iuris 
stricti urgebant, interdum dispensando mitius agebant. Addunt 
rationem, quam Bonizo omisit : praescriptiones, etsi diversae, 
non sibi invicem contradicunt, cum omnes ex una caritate ema- 
nant, quae in omnibus quaerit maiorem Dei gloriam et salutem 
animarum (5). 

Hac occasione, exponunt notionem, causam requisitam, et 
obiectum dispensationis. Fusius tamen Ivo haec tractavit, et 
eius tractatus plurimum valuit apud scriptores posteriores. 
Proinde momentosam doctrinam Ivonis et Bernaldi circa notio- 
nem, causam et obiectum dispensationis fusius exponendam duci- 
mus. 

2. A notione recepta non recedunt, cum earn definiant : miti- 



(1) PL, t. 161, col. 51. 

(1) Ibid., ep. 51, col. 278, ep. 27, col. 245, ep. 321, col. 237. Cf. >E 
MA.RGA, o. c.,'L. Ill, c. 14, n. 6. THOMASSINUS, o. c., P. IV, L. II, c. 49, 
n. 1. STIEGLER, o. c., p. 124-30. 

(3) FOURNIER, a. e. in N.R.H.D.F.E. t. 41, p. 174. 

(4) MON. GERM. HIST., Libelli de Lite, II, 1. c., p. 113-42. In dubio 
de genuitate textus sumendus est qui S. Sedi magis videtur acceptus. 
Media interpretationis sunt : conferre textum cum contextu, cum locis 
parallelis, et cum documentis eiusdem originis. 

(5) DE GHELLINCK, o. c., p. 329. FOURNIER, Yves de Chartres et le 
droit canonique, in Revue des Questions historiques, t. 63 (1908), p. 52 sqq. 
BERNALDUS, Libelli de Lite, II, p. 157. : Quid sancti Patres dispen- 
satorie, quasi ad tempus observandum instituerint, quid etiam genera- 
liter omni tempore tenendum censuerint . 

gationem ad tempus (1), rigoris iuris, ob necessitatem temporum vel 
utilitatem Ecclesiae : cum ergo quae aeterna lege sancita non sunt, 
sed honestate vel utilitate Ecclesiae instituta vel prohibita, pro 
eadem occasione ad tempus remittuntur, pro qua inventa sunt 
non est iristitutorum damnosa praevaricatio, sed laudabilis et 
saluberrima dispensatio (2). Cum tamen Ivo loquatur de remis- 
sione vel mitigatione ad tempus videtur iam excludere abro- 
gationem, aliasque legis ipsius mutationes. Tails dispensatio, etsi 
-sit vulnus legis, tamen permittitur quia lex non est propter seip- 
sam, sed supra illam est caritas, quae vulnera legi facta sanat (3). 
Dispensationes tamen sensu stricto ambo cognoscunt, cum plura 
harum exempla afferant, et eas comparent constitutionibus per- 
sonalibus iuris romani, quae nee ad exempla trahuntur, quoniam 
princeps hoc non voluit , nam : quae princeps alicui ob merita 
indulsit, vel si cui poenam irrogavit, vel si cui sine exemplo sub- 
venit, personam non transgreditur (4). 

3. Obiectum dispensationis Ivo praesertim optime describit. 
Ab Augustino doctrinam mutuatur, etsi non totidem verbis, 
tamen quoad rem, imo et quoad quosdam modos loquendi. lus 
ecclesiasticum dividit in praeceptiones et prohibitiones, quorum 
aliae sunt mobiles et rfispensabiles, aliae immobiles (5). Immobi- 
les sunt quae pertinent ad ius divinum, seu legem aeternam, sive 
positivam sive naturalem, et quae, si observentur, salutem con- 
ferunt, si non observantur, damnationem adducunt. Illae nul- 



(1) PL, t. 161, ep. 57, col. 236, ep. 62, col. 242. 

(2) PL, t. 161, col. 58. Si quis, quod de sanctionibus vel dispensa- 
tionibus ecclesiasticis, ad caritatem, quae est plenitude legis referat, 
non errabit nee peccabit, et quando aliqua probabili ratione a summo 
jure declinabit, caritas excusabit, ,.si tamen nihil contra Evangelium, 
nihil contra Apostolos usurpavit. 

(3) Apparet Ivonem ab Augustino pendere. Cf. supra, p. 16. 

(4) PL, t. 161, col. 58. D. De Constilutionibus, I. 4, 1. 2. 

(5) PL, t, c.,col. 50 sqq. DE MAKCA, o. c., L. Ill, c. 14. THOMAS- 
SINUS, o. c., P. IV, L. II, c. 49. STIEGLER, o. c., p. 128. Praecep- 
tiones immobiles sunt, quas lex aeterna sanxit, quae observatae sa- 
lutem conferunt, non observatae eamdem auferunt... Similiter immo- 
biles sunt prohibitiones quae adversus vitia loquuntur, qualia sunt : 
non occides, non maechaberis... Mobiles vero sunt, quas lex aeterna 
non sanxit, sed posteriorum diligenti ratione utilitatis invenit non ad 
salutem principaliter obtinendam, sed ad earn tutius muniendam... 
et imilta reperies in canonicis institutionibus in hunc modum . 

lam admittunt dispensationem vel mutationem : In his enim 
in quibus observatis, salus acquiritur, vel in quibus neglectis, 
mors (spiritualis) indubitata consequitur, nulla est admittenda 
dispensation sed ita stint omnia mandata vel interdicta servanda 
sicut lege aeterna sancita (1). Mobiles sunt leges ab Ecclesia 
constituta-propter rigorem disciplinae, vel ad muniendam salu*. 
tern, et in his potest fieri dispensatio : In his enim, quae prop- 
ter rigorem disciplinae, vel muniendam salutem, posteriorum 
sanxit diligentia, si honesta vel utilis sequatur compensatio, 
posset accedere auctoritate praesidentium diligenter deliberata 
dispensatio (2). 

Alibi Ivo loquitur de dispensatione quae fieri non potest in 
his quae aeterna lege sancita sunt (3), vel in his quae essent 
contra Evangelium vel Apostolos (4). Haec doctrina a Gra- 
tiano resumetur. Triplex deinde dispensationum genus indicat : 
dispensationem pro haereticis lapsis ; pro translationibus et res- 
titutionibus episcoporum ; pro filiis presbyterorum ut ordinari 
valeant ad ordines (5). 

4. De causa requisita ad dispensationem agendo, Bernaldus et 
Ivo videntur aliquatenus recedere a doctrina eousque recepta, 
circa causam utilitatis vel necessitatis communis Ecclesiae : di- 
cunt enim dispensationem legitimam esse dummodo fiat ex causa 
rationabili (6), ex probabili ratione (7) ex utili et honesta 
compensations (8) ; porro huiusmodi expressiones innuunt cau- 



(1) Prol. ad decretum. PL, t. 161, col. 51. '. 

(2) Ibid., 

(3) PL, t. 162, col. 242. 

(4) PL, t. 161, col. 58. 

(5) DE MARGA, ta,men I. c., advertit : In eo fallitur Ivo quod ilia 
decreta ponit aliquot saeculis ante eorum apparitionem : negat etiam 
illas restitutiones esse dispensationes cum pertineant ad iudiciorum resti- 
tutionem, et aliae referendae sunt ad canonum interpretationem . Cf. 
STIEGLBR, o. c., p. 143. 

(6) BERNALDUS, Liber de excommunicatis vitandis, in MON. GERM. 
HIST., Lib. de Lite, t. II, p. 141. 

(7) Ivo in prologo ad decretum. PL, t. 161, col. 58. 

(8) Ivo ibid., col. 51. Aliter censet STIEGLER et THOMASSINUS haesitan- 
ter loquitur, o. c., p. IV, L. II, c. 69. Plura tamen argumenta pro nostra 
opinione, praeter illos et alios textus afferri possunt. Imprimis mutatio 
in textu, quern Ivo ab Augustino mutuatur qui loquebatur de com- 

pensatione pacis et unitatis vel compensatione unitatis propter Eccle- 

sam boni privati posse legitimare relaxationem in lege. Aliis 
tamen in locis, ambo adhaerent doctrinae antiquae (1). Quae 
contradictio videtur signum mutationis quae tune temporis exo- 
riebatur in disciplina : praxis enim iam invaluerat concedendi 
dispensationes in casu partieulari ob bonum privatum (2). 
Huic praxi doctrinam suam accommodant. 

Decent etiam, secundum doctrinam receptam, et iuxta textus 
antiques quos invocant, dispensationem ultra suam causam non 
durare et canones extra casum exceptum in vigore manere (3). 

5. Ex Ivone quaedam adhuc notanda veniunt. In primis ex- 
presse admittit dispensationem ante factum cum dicat : earn pos- 
se praecedere auctoritate praesidentium (4). Caeteroquin descri- 
bit duplicem modum dispensandi, quern indicat verbo tolerare 
ex una, dispensare vel facere ex alia parte. Primus modus 
est legitimatio facti in praeterito positi contra legem ; alter per- 
mittit in future actum alias a lege prohibitum, vel omissionem 
actus alias imperati (5). 

Usum dispensationum proponit cum Bernaldo (6), ut antiquis- 



sia,e pacem et unitatem . Deinde Algerus Leodiensis, commentans pro- 
logum Ivonis, hunc locum explicat, varias causas privati boni indicans, 
ob quas dispensatio legitimari possit. Insuper, querelae, quas plures mo- 
vent, indicant hunc usum iam invaluisse. Cf. FOUKNIEK, a. c. R.Q.H., 
t.32, p. 60. 

(1) Ita BERNALDUS, Lib. de excommunicatis vitandis, I. c., p. 118 : 
Nusquam SS. Patres mores gessisse leguntur, nisi ubi plus Ecclesiae 
dispensatoria lenitas quam canonum severitas proficere videretur . 
Ivo, ep. 28 (PL, t. 162, col. 149) : Neque enim damnose aliquando ca- 
nonum rigor remittitur, ubi multorum utilitati providetur . Ep.214 : 
dispensationis modus, qui nulli sapientum displicuit (pendet a 5. Cz/r- 
rillo Alexandrine), ad sedandas tantas perturbationes in aliquibus ad- 
mittendus est... In dispensationibus ecclesiasticis ubi non periclitatur 
fidei veritas, et morum honestas, quaedam instituta temperare debe- 
mus, ut tantis Ecclesiae ruinis subvenire valeamus . Cf. THOMASSI- 
NUS, o. c., c. 69, n. 1. 

(2) Cf. infra, p. 63. 

(3) Eas comparat Ivo cum constitutionibus iuris romani ; cf. supra, 
p. 48 et BERNALDUS, Z. c , p. 119 : quod aliquando conceditur tempori, 
utilitati et necessitati, universalem non possidet firmitatem . 

(4) Minus recte loquitur proinde ESMEIN, o. c., p. 121, quando attri- 
buit Ivoni doctrinam dispensationis, ac si esset une repression disci- 
plinaire . 

(5) Prol. ad decret., I. c,, col. 52. 

(6) L. c., p. 142. 

simum in Ecclesia et dam ab Apostolis usurpatum (1). Non favet 
usui concedendi dispensations scrip to, turn quia est periculum 
adulterationis litterarum, turn quia scriptura parit despectum 
legis apud multitudinem apud quam vulgatur, eo quod plebs 
relaxationem legis non approbet (2); 



CADPUT III 

Doctriiia coaevorum usque ad Decretum Grratiani 
de notione obiecto et causa dispensationis 

1. Doctrinam a Bernaldo et praesertim ab Ivone in suo pro- 
logo ad Decretum expbsitam, scriptores coaevi et subsequentes 
non tantum resumunt, sed etiam ipsis verbis Prologi referunt (3). 
Inter illos, qui ante Gratianuni-scripserunt, citandi veniunt Hil- 
debertus Caenomanensis, Algerus Leodiensis, Petrus Venerabi- 
lis, Goffredus Vindocinensis et Bernardus Claravallensis. 

HiLDEBERTtrs, episcopus Caenomanensis (1098-1131), ad con- 
ciliandas prima specie discordantes sententias Paschalis II (1099- 
1118) in materia investiturae, dicit multum discrepare loca, tern- 
pora et personas (4), et Ivonem secutus, opponit rigorem indul- 
gentiae, asseverans utriusque finem esse eumdem, nempe carita- 
tem. ALGERUS LEODIENSIS (circa 1100-1120), in prima parte ope- 
ris Liber de misericordia et iustitia (5) videtur commentare 
prologum ipsum Ivonis. Paulo post, PETRUS VENERABILIS, ab- 
bas Cluniacensis (a. 1122-1156), manifeste resumit doctrinam 
episcopi Carnutensis, in prologo epistolae quam mittit ad S. Ber- 
nardum, ad vindicandam regulam et usus Cluniacensium contra 
detrectationes Cisterciensium (6). Auctoritas Ivonis etiam per- 

(1) Prol. ad decret., I. c., col. 52. 

(2) Plura exempla imiusmodi adulterationis historice nota sunt. Cf. 
STIEGLER, o. c., p. 348. 

(3) FOURNIER, a. c, in N.R.H.D.F.E, t. 41., p. 169 ; et R.Q.H., t.63, 
p. 158. DE GHELLINGK, o. c., p. 329. 

(4) MON. GERM. HIST., Lib. de Lite, p. 671 ; et ep. 22. PL, t. 171, 
col. 236, sqq. 

(5) PL, t. 180, col. 859-968, 

(6) PL, t. 189, col. 120-155. 

spicitur apud BERNARDUM CLARA VALLENSEM (1091-1153) in suo 
opere De praecepto et dispensatione , cuius occasio fuit quaes- 
tio duorum monachorum petentium, utrum regula conventus dis- 
pensationem admitteret. Inquirit quaenam liceat praecepta, 
et per quos, et quatenus dispensare . In prima parte operis agit 
de dispensatione in genere. His addendus est GOFFREDUS VINDO- 
GINENSIS abbas, qui sub Callixto II (1124-1129) scripsit brevem 
tractatum Qualiter in Ecclesia dispensationes fieri debeant (1). 
' Praecipue attendendi sunt turn Algerus Leodiensis, qui doctri- 
nam de causa requisita ab Ivone traditam, evolvit, quern postea 
Gratianus sequetur ; turn Bernardus Claravallensis, qui doctri- 
nam Ivonis de obiecto dispensationum clarius proponit. 

2. Unanimiter scriptores illi volunt ut pro variis temporibus, 
locis et personis, vel rigor vel dispensatio, vel iustitia vel miseri- 
cordia, vel severitas vel indulgentia adhibeantur. Dispensatio 
ipsis iam non est medium solvendi contrarietates inter varia 
praescripta canonum, cum ipsis contrarietas nulla adsit, siqui- 
dem una eademque causa dispensationum sit caritas (2). Imo haec 
caritas est ipsis fundamentum quo nititur potestas dispensandi 
auctoritatis ecclesiasticae (3). Superiores enim ecclesiastic! ex 
praecepto caritatis tenentur meliori modo prospicere gloriae Dei 
et bono animarum, interdum rigorose legem urgendo, interdum 
earn misericorditer relaxando. Hanc rationem Gratianus non pro- 
ponet. Ex eodem praecepto caritatis, quidam, ut Bernardus (4) 
et Petrus Venerabilis (5) deducunt dispensationem interdum esse 
obligatoriam, quae ratio a Decretistis optime evolvetur. 

3. Nondum intelligunt dispensationem sensu stricto, sed lato 



(1) MON. GERM. HIST., Lib. de Lite, t. II, p. 693. 1. V ad Callixtum 
Papam. 

(2) Sibi adversari non est dicenda caritas, sed per quoscumque. et 
quodcumque et quandocumque iusserit, est absque retractatione se- 
quenda. Nam et si diversa mandata per diversos nuntios diversis tempo- 
ribus ab illis data sunt adversa tamen non sunt ; quaedam quidem-vide- 
tur diversitas, sed quia divinae voluntati, et humanae saluti universa 
famulantur, nulla in his potest esse 'adversitas, quae cuncta ad hoc 
unum dispensat ignorans falli caritas . Ita PETRUS VENERABILIS. PL, 
t. 189, col. 154. 

(3) PL, /. c., col. 155. 

(4) S. BERNARDUS, Z. c., c. 4, col. 836. 

(5) L. c., col. 155. 

pro omni relaxatione rigoris iuris, et ideo omnes, excepto Algero 
Leodiensi, exigunt causam necessitdtis vel utilitatis communis, 
Reiciunt causam boni privati, etsi sciant de facto dispensatio- 
nem concedi in casu particulari et ob causam boni privati. Ille 
, usus enim in dies augebatur, imo ad excessum crescebat. Unde 
asperae quaerelae a variis scriptoribus motae sunt contra modum 
agendi R. Pontificis concedentis dispensationes ob bonum pri- 
vatum. Similes quaerelae caeteroquin, contra usum frequentio- 
rem dispensationum a parte Pontificum et Curiae Romanae, mo- 
Ventur turn a conciliis particularibus (1) turn ab episcopis (2). 

4. De obiecto seu lege in qua dispensari possit, omnes etiam 
conveniunt, sequentes doctrinam Ivonis, quam Bernardus ta~ 
men intimius perscrutatur. Praecepta enim necessaria subdivi-* 
dit in pene incommutabilia et penitus incommutabilia. Priora 
sunt leges divinae positivae in quibus Deus potest dispensare, 
sed non homo (3) ; alia sunt leges divinae naturales in quibus nee 
Deus ipse potest dispensare, 

5. Notanda est denique doctrina ALGERI LEODIENSIS de causa 
requisita ad legitimam dispensationem. Eius tractatio est fons 
ex quo hausit Gratianus. In suo libro de misericordia et iustitia, 
qui prologum decreti Ivonis fere in omnibus sequitur, commen- 
tat dictum Ivonis : dispensationem posse concedi ex ratione 
probabili (4). Docet imprimis : praeceptum quamvis omnibus 
sit necessarium, pro variis tamen rationabilibus causis ex auctori- 
tate canonica persaepe esse relaxandum (5). Deinde enumerat 
quinque causas ob quas rationabiliter dispensatur : inveniuntur 
enim praecepta canonica pro tempore, pro persona, pro variis 



(1) Gone. Seligostadien.se, a. 1021, Gf. THOMASSINUS, o. c., I. c., 
n. 4. STIEGLER, o. c., p. 316. 

(2) Cf. STIEGLER, o. c., p. 315-20. Notetur tamen in illis casibus sae- 
pe agi de dispensatione late sumpta, pro omni derogatione legi, turn 
per concessionem privilegiorum, turn per exemptiones. Attenden- 
da est etiam exaggeratio quaerelarum, quae explicatur ex origine 
illarum ; proveniunt enim ab auctoribus qui aegre ferunt quasi-usur- 
pationem R. Pontificis iurium episcoporum. Nee praecipue quaere- 
las movent de concessione abusiva dispensationum ob causam boni 
privati, sed ob pecuniam vel alium humanum favorem, 

(3) PL, t. 182, col. 863. 

(4) PL, t. 182, col. 863. 

(5) PL, t. 161, col. 58. 

rerum eventibus, intuitu pietatis et necessitatis vel utilitatis, 
vel partim temperata, vel omnino intermissa .. Denique probat 
argumentis historicis, causas illas de facto valere pro legitima dis- 
pensationum concession*? (1). 



GAPUT IV 

Doctrina de potestate dispensandi 
Roman! Pontificis 

Doctrina scriptorum a saeculo X ad medium saeculum XII 
de potestate R. Pontificis magni est moment!, cum ex eius 
indagatione et eluceat contradictio inter doctrinam et praxim 
tune vigentem, et innotescant fontes doctrinae a Gratiano et 
Decretistis postea propositae. 

1. Supra iam memoravimus Hincmarum Rhemensem saeculo 
IX denegavisse R. Pontifici ius dispensandi in canonibus conci- 
liorum generalium ; Abbonem Floriacensem autem saeculo X il- 
lud ius agnovisse (2), Burchardum Wormatiensem denique illud 
potius denegavisse. 

Mirum deinde non est a fautoribus Gregorii VII in lucta de 
investituris potestatem pontificiam dispensandi a multis extolli. 
Card. Deusdedit (3), Anselmus Lucensis (4) et Bonizo Sutrinus (5) 
colligunt textus praerogativis S. Sedis faventes, variisque docu- 
mentis ius illud propugnant. DEUSDEDIT de potestate dispensan- 
di episcopi tacet, quam ANSELMUS, licet non expresse, tame'n de- 
negare videtur, saltern in lege non propria. Pluries enim prin- 
cipium inculcat : Nemo praesumere audeat temperare rigorem 
legis divinae, vel praescriptionum S. Sedis . Quod evidenter 



(1) PL, t. 180, col. 860-70. 

(2) Cf. supra, p. 44. 

(3) Collectio canonum Cardinalis Deusdedit, ed. WOLFF VON GLAN- 
VELL, p. 13. STIEGLER, o. c., p. 116-325 et FOURNIER, Yves de Char^ 
ires et le droit canon, R.Q.H., t. 63, p. 388. 

(4) MON. GERM. HIST., Libelli de Lite, II, L. I. c. 20, p. 310. 

(5) MAI, Nova Patrum bibliotheca, t. VII, p. 3. Cf. FOURNIER, Bonizo 
de Sutri, etc., in Bibliotheque de I' cole des Ctiartes, t. 66 (1915), p. 226. 

respicit episcopos, cum alibi dicat esse officium R. Pontificis 
pensandi certis in casibus (1). 

2. Eminet hac in re BERNALDUS MONACHUS (2), qui utens col- 
lectionibus Italiae, theoriam a Joanne VI II adumbratam (3) 
evolvit, et tria docet : imprimis R. Pontifici praecipue competere 
ius dispensandi ; deinde R. Pontifici necessario competere ius 
universale dispensandi ; postremo quod magni momenti est, hoc 
ius fluere turn ex potestate legislativa, quatenus R. Pontifex sit 
auctor canonum, turn ex fine Ecclesiae (4). 

Quae omnia ex textibus clare apparent. R. Pontifici tribuit 
Qraecipuum ius dispensandi ; nam, enumeratis variis exemplis 
dispensationum a S. Sede concessis, 'addit : Hanc autem facul- 
tatem temperandi sive mutandi canones R. Pontifici potissimum 
(i. e. ex contextu,. relate ad episcopos et supra illos) adiacere non 
dubitamus, ut SS. Patres docuerunt... (5). Non tamen affirmat 
ius exclusivum pontificium, nee pressius determinat potestatem 
episcoporum hac in materia. Alibi ait : Est utique Sanctae Se- 
dis privilegium, ut iudex sit canonum sive decretorum, et ipsa 
pro tempore mine remittat, nunc intendat prout ad praesens 
ecclesiasticae utilitati magis competere videat (6). A potestate 
R. Pontificis non excipit, prout postea fiet, canones priorum eon?- 
ciliorum. 

Huius potestatis universalis primum fundamentum est ipsa 

potestas legislativa : Nee mireris, si RR. Pontifices semper pe^ 

. culiariter habuerint potestatem, ut canones pro tempore tempera- 

s rent. Ipsi enim sunt auctores canonum, et ilia Sedes semper ha- 

buit hoc privilegium (intellige : praerogativam) ut ligatum vel 

solutum sit quidquid ipsa ligaverit vel solvent (7). Ex contextu 

apparet ligare et solvere sumi pro potestate legislativa et dispen- 

sativa. Imo haec potestas ei necessario competit, nam : ne-< 



(1) Cf. o. c. ed. THANER, p. Ill et STIEGLER, o. c., p. 326. 

(2) Cf. MON. GERM. HIST., Libelli de Lite, L. II de excom. vitandis ., 
p. 141 sqq. 

(3) Cf. supra, p. 25. 

(4) Cf. 1. c., MON. GERM. HIST., p. 142. Haec theoria postea inser- 
viet ad refellendam theoriam a Thaner et Schulte propugnatam. 

(5) Cf. I c., p. 142. FOURNIER, a. c. N.R.H.D.F.E., t. 41, p. 164-65. 

(6) Cf. MON. GERM. HIST., Libelli de Lite, De Statutis ecclesiasticis 
sobrie legendis, t. II, p. 139. 

(7) Cf. MDN. GERM.-HIST,, L c>> p. 141. STIEGLER, o. c, } p. 325, 

quaquam ecclesiastica discipline subsistere posset, si non Prae- 
sul apostolicus illam auctoritatem haberet de canonibus, quam 
supra retulimus, Nam praecedentium Patrum statuta ecclesias- 
ticam disciplinam non tarn instituerent quam confunderent, si 
nulla ratione a successoribus eoruiii immutari possent, cum ta- 
men necessitas temporis nunc mitius, nunc severius incedendum, 
persuaderet... et sic si Gelasius non potuisset dispensare in inter- 
stitiis, religio in Italia rueret.. .(!). Aliud fundamentum illius 
potestatis ponitur finis ipsius Ecclesiae. Ad sanctificationem 
enim animarum obtinendam nunc strictius, secundum rigorem 
canonum, nunc mitius, ope dispensations, est agendum (2). 

3. Ivo CARNUTENSIS minus explicite rem. tractat. Admittit, 
ut Bernaldus, S. Pontificem esse auctorem canonum ; canones 
ex ipsius auctoritate valorem generalem obtinere, et eum in lege 
posse dispensare. Monet tamen caute hoc iure utendum esse, 
in hoc sequens doctrinam Decreti Burchardi Wormatiensis (3). 
Non tamen,ut vult Esmein (4), plenitudinem potestatis dispen- 
sandi episcopis tribuit, ut patet vel ex eo quod ipse pluries a 
R. Pontifice dispensationes pro aliis petierit (5). 

4. Eandem doctrinam profitentur coaevi, in controversia cir- 
ca investituras propugnantes ius dispensandi RR. Pontificum. 
Quidam, ut GOFFREDUS VINDOGINENSIS (6), investituram lai- 
calem habent ut haeresim, in qua ne quidem R. Pontifex potest 
dispensare ; alii, ut Ivo CARNUTENSIS, et HILDEBERTUS CAENOMO 



(1) MON. GERM. HIST., 7. c., t.II, p. 141. 

(2) Utrinque eamdem et unam intentionem habuisse R. Pontifices 
non dubitantur, videlicet ut ecclesiasticae utilitati summopere provi- 
derent, sive canonum rigorem observarent, sive pro qualitate tempo - 
rum ,eos ad tempus temperarent . MON. GERM. HIST., 1. c., II, p. 118, 
STIEGLER, o. c., p. 116. 

(3) FOURNIER, Le Decret de Burchard de Worms, in R.H.E., t. 12, 
p. 470. Un Tournant dans I'histoire du droit, in N.R.H.D.F.E., 
t. 41, p. 165. DE GHELLINCK, p. c., p. 297. 

(4) Cf. ESMEIN, o. c., t. I, p. 320. 

(5) Gf. STIEGLER, o. c., p. 322. 

(6) Cf. MON. GERM. HIST., Libelli de Lite, t. II, p. 688. FOURNIER, 
Yves de Chartres et le droit canonique, R.Q.H. t. 32, p. 56 et 85 et 395. 
Non recte STIEGLER doctrinam Goffredi explicat, cum ei attribuat tex- 
tus ab Hildeberto conscriptos. Idem ac Goffredus tenent Placidus ex 
Nonantula, et Bruno ex Segni, allegati apud FOURNIER, I. c. 

(7) Gf . MON, GERM, HIST., Libelli de Lite> t. II, c. 2, p. 272. 

NENSIS dispensationem pontificiam in hac concedi posse opinan- 
tur. Scribit enim Hildebertus occasione dispensationis Paschalis 
II in prohibitione investiturae : universalis episcopus omnium 
leges et iura habet rescindere (1). Idem sentiunt PETRUS VENE- 
RABILIS (2), qui non tantum theoretice sed practice potesta- 
tem pontificiam agnoscit, pluries dispensationem pro aliis a 
R. Pontifice petendo, et S. BERNARDUS. Hie, quamquam Euge- 
nium III redarguit de abusiva concessione dispensationum, prae- 
sertim ex amore pecuniae (3), nullatenus tamen ei denegat illud 
ius, prout Episcopalistae dicunt, 

Concludere proinde possumus saeculis IX-XI ab omnibus scrip- 
toribus, exceptis Hincmaro Rhemensi et Burchardo Wormatiensi, 
explicite vindicari ius dispensandi pontifidum ; a pluribus illud 
vocari universale, etsi a quibusdam haesitanter, praesertim sub 
influxu Hincmari et Burchardi ; a quibusdam, sub influxu collec- 
tionum Italicarum, insinuari ius pontifidum exclusivum, 



CAPUT V 

,* 

Doctrina et legislatio circa potestatem episcoporum 

Competentia episcoporum a scriptoribus diversimode expli- 
catur prout, in multiplicibus iurisdictionis litibus, saeculis X et 
XI exortis (4), f avebant vel reformationi RR. Pontificum, vel 
episcopis. Impossible proinde est determinare pro hac periodo, 
quaenam fuerit doctrina de habitudine inter potestatem R. Pon- 
tificis et episcoporum Haec tantum adumbratur, et nonnisi post 
longum tempus stabilietur. 

1. Cardinalis DEUSDEDIT de potestate episcoporum dispensan- 
di non agit (5) ; ANSELMUS LUGENSIS earn ipsis denegat, saltern 



(1) Cf. PL, t. 161, col. 265 et t. 162, col. 62. STIEGLER, o. c., 
p. 125. 

(2) Cf. Liber de Consideratione, 1. 4, c. 7. THOMASSINUS, /. c., n. 4. 

(3) Cf. STIEGLER, o. c., p. 135, nota 2. 

(4) Cf* FOURNIER, Le Decret de Burchard, in R.H.E., t. 12, p. 
457-68. 

(5) Cf. supra p. 54. 

in lege non propria (I). BERNALDUS MONACHUS uno in loco eis 
denegat omne ins mitigandi rigorem canonum : etsi plures epis- 
copi SS. Patrum statuta annullare praesumant, licet eis nullum 
priyilegium canones concesserint, ut aliquid ex apostolicis sta- 
tutis saltern mitigare possint (2) ; alio in loco agnoscit aliquam 
potestatem dispensandi in legibus generalibus, earn tamen pres- 
sius non determinat, at deducit ex delegatione per canones con- 
cessa. Scribit enim : Sic et alii episcopi (i. e. praeter R. Ponti- 
ficem) etsi nullo modo, ut praesul Apostolicus, vel canones in-, 
stituere vel iam institutes iudicare valeant, aliquando tamen 
pro modulo suo aliqua ternperant, et hoc maxime in legibus poe- 
nitentium, quod etiam ipsi canones illis concedunt (3). Ex col- 
latis texiibus Bernaldi : licet caiiones eis ad hoc nullum privi- 
legium concesserint et quam potestatem ipsi canones eis con- 
cesserint , logice concludendum est episcopos suam potestatem 
dispensandi accipere ab ipsis canonibus, et tune tantum posse 
dispensare in regula communi, quando' lex ipsa eis f acultatem 
hanc tribuerit. Haec conclusio tamen per Bernaldum explicitis 
verbis non elicitur, nee caeteroquin cum praxi tune vigente con- 
cordaret. Bernaldum potestatem episcoporum restrinxisse infra 
doctrinam et praxim tune receptam forsan quis explicabit ex eo 
quod faveat reformation! Gregorianae. Indicium certe est, vin- 
dicationem iuris dispensandi non tantum universalis R. Ponti- 
ficis, sed et exclusivi habitam fuisse ab ipso Bernaldo et ab 
auctoribus collectionum Italicarum ut medium efficax promoven- 
dae reformationis ecclesiasticae (4). 

2. Ivo CARNUTENSIS contra, qui pendet a Decreto Burchardi 
Wormatiensis, quod extollit iura episcoporum, pluribus in locis 
vindicat ius dispensandi episcoporum (5). lino in prologo ad de- 
cretum suum, tribuendo episcopis dispensandi f acultatem in 
legibus circa collationem ordinum, videtur vindicare episcopis 



(1) Cf. supra, p. 54. 

(2) MON. GERM. HIST., Libelli de Lite, Lib. de excom. vitandis, t. I, 
c. 59, p. 141. 

(3) MON. GERM. HIST., Z. c., p. 143. 

(4) FOURNIER, art; cit. in R.H.E., t. 12, p. 472. STIEGLER, o. c., 
p. 327. 

(5) Cf. FOURNIER, art. cit., I. c., : En realite c'est a 1'eveque que, 
en toute matiere, Burchard a fait la plus large part. II le consi^ere 
comme la piece capitale du gouvernement de TEglise . 

ius,- quod RR. Pontifices iam pluries anfea eis denegaverant (1). 
PETRUS VENERABILIS ilmd ius concedit tarn R. Pontifici, quam 
episcopis et abbatibus : nam illi magistri ecclesiae plerumque 
rationem habent a canonibus patrum exceptiones permittendi (2). 
, Idem ius episcopis tribuit HILDEBERTUS CAENOMANENSIS (3). 

Ex his concludimus quamplurimos scriptores ante decretum 
Gratiani episcopis agnoscere ius dispensandi, etiam in lege non 
propria, quin tamen ambitum et fundamentum huius potestatis 
determinent ; quosdam tamen, cum Bernaldo monacho, in ius ex- 
clusivam R. Pontificis propendere. 

3. Doctrinae Bernaldi et aliorum qui in eius partes inclinant, 
favent ipsae leges turn Synodorum, turn maxime ipsius Sanctae 
Sedis, quibus saeculis X et XI potestas episcoporum dispensandi 
in certis materiis limitatur. Pro variis enim materiis leges inve- 
nire est (4). 

CLEMENS II (a. 1047) denegat episcopis facultatem dispensan- 
di cum simoniace ordinatis, saltern casu quo hi ordinationem 
mala fide susceperint. Abusus tamen perdurabant, et quam- 
plurimi episcopi, et ipsi simoniace ordinati, vel non attendebant 
legibus quibus tales clerici ab exercitio ordinum excludebantur 
vel dispensationem in illo dabant. Inde LEO IX (a. 1054), se- 
verius agendo ac Clemens II, episcopis denegat omnem potes- 
tatem dispensandi in hac materia ; imo, quod mirum videtur, 
ordinationem talium candidatorum invalidam declarat, et or- 
dinantes ordinatosque degradandos esse decernit. Postea tamen 
disciplinam mitigavit, et concessit, sicut Clemens II fecerat, po- 
testatem dispensandi cum illis qui bona fide ordines receperunt 
a simoniace ordinatis. 

In materia cumulationis beneficiorum episcopi facultatem ob- 
tinent concedendi dispensationem in propria dioecesi, pro infe- 
rioribus officiis, et si reditus unius beneficii ad sustentationem 
non sufficiunt. In lege residential dispensare possunt inde a sae- 
culo X, cum clero inferiori, sed non in perpetuum (5). In irregu- 



(1) Cf. PL, t. 161, col. 51. 

(2) Cf. PL, t. 172, col. 154. 

(3) MON. GERM. HIST., Libelli de Lite, t. II, p. 671. 

(4) Resumimus paucis verbis haec quae STTEGLER a pag. 149 ad p. 
305 per longum et latum evolvit. 

(5) STIEGLER, o. c., p. 195.-210, 

laritate ex defecta aetatis eis conceditur potestas dispensandi ; 
item in irregularitate ex defectunatalium, at qui sic ordinati sunt 
in perpetuum a praelatiiris excluduntur. Ubi irregularitas oritur 
ex defecta corporis, tune tantum dispensare possunt, si defectus 
supervenerit ordinationi receptae. Eis denegatur facultas dispen- 
sandi in irregularitate ex defectu scienfiae ; nee afferri posset 
documentum probans eorum potestatem dispensandi in irregu- 
laritate ob bigamiam. Quoad irregularitatem ex delicto, distin- 
guendum est delictum publicum et occultum. Facultas eis con- 
cessa est pro delictis occultis, excluso delicto hornicidii. Nulla- 
tenus episcppi pollent dispensandi potestate erga laicos electos 
ad sedem episcopalem. Quoad ordinationes extra tempora Con- 
cilium Ravennatense VIII (a. 1072), can. 8, decernit : Hoc 
etiam statutum est, ne in dandis sacris ordinibus apostolicae auc- 
toritatis violatores inveniantur (1). Solus R. Pontifex competens 
declaratur pro danda dispensatione quoad ordinationes per sal- 
turn ; episcopi e contra a lege obtinent facultatem dispensandi 
in interstitiis (2). 

Haec legislatio optime doctrinam scriptorum corroborat, qua- 
tenas non omnem potestatem dispensandi denegat episcopis, et 
delegatas facilitates concedit ad dispensandum ; at, simul parat 
viam ad vindicandum ius exclusivum R. Pontificis, 



(1) LABBE, Sacrosancta concilia, t. 12, p. 1227. 

(2) STIEGLER, o. c., p. 295 sqq. ubi ampliora circa hoc exponuntur. 



SECTIO II. 

QtTAENAM PUERIT PRAXIS DISPENSATIONUM IN 
EGGLESIA A SAEGULO X AD DEGRETUM GRATIANZ 



PRAENOTANDA 

Exposita doctrina et breviter etiam legislatione, oportet inda- 
gare an et quousque turn RR. Pontifices, turn episcopi (1) de 
facto dispensations concesserint. Etenim inde a saeculo X pra- 
xis dispensationum magnopere fuit mutata. Haec mutatio cau- 
sa fuit ambiguitatis doctrinae canonicae hums temporis, quam 
scriptores posterioris aevi alii alio modo explicare conati jint (2). 

Thomassinus censet episcopos servasse ius concurrens cum 
R. Pontifice, illud autem plerumque non exercuisse ; nullam 
tamen de hac potestate tune temporis fuisse controversiam inter 
R. Pontificem et episcopos, cum hi iuri libenter renuntiarint ex 
reverentia erga S. Sedem(3). Hanc opinionem sequuntur Confe- 
rences ecclesiastiqu.es de Paris sur le manage (4), Collet (5) et 
Brandhiiber von Etschfeld (6). 

Boehmer contra docet R. Pontificem usurpavisse potestatem 
episcoporum (7). Auctores Gallicani et losephistae tenent epis- 
copos servasse dispensandi ius quam latissimum ; R. Pontifici 
tantum competiisse ius altius cavendi ne episcopi sua potestate 



(1) De Synodis iam minus est quaerendum, cum in dies rariores fiant 
et pluribus in locis locum non habeant. 

(2) STIEGLER has theorias ex professo non examinat, neque omnes 
citat. 

(3) Cf. THOMASSINUS, o. c., P. Ill, L. II, c. 49, n. 2 et 12. 

(4) O. c., t. 3, L. 5, p. 332 sqq. l e et 2 e conference. 

(5) O. c. t. I, p. 13. 

(6) O. c. 6, p. 54. 

(7) O. c. t. IV dissertatio cit., 44 et 48> 

abuterentur (1). Febronius (2) conclusiones Thomassini urgens, 
affirmat exclusivam potestatem R. Pontificis nullo modo niti 
in hire primatus Sanctae Sedis } sed unice in consensu episcoporum, 
quatenus isti saeculis XI et XII iuri suo renuntiaverint ex nimia 
religione, vel etiam ignorantia aut socordia (3). 

Exposita primo praxi turn RR. Pontificum, turn episcoporum 
ex ipsis factis historicis refellemus varias doctrinas erroneas. 



CAPUT I 
Praxis RR. Pontificum 

Variis ex factis apparet RR. Pontifices paulatim exercuisse 
ins supremum et universale dispensandi, et illud ins ab aliis agni- 
tum fuisse ; demum iam saeculo XI exennte, in multis materiis 
illud ius, exclusis aliis, a RR. Pontificibus vindicatum fuisse ut 
sibi proprium. 

1. D:0cumenta abunde probant Pontifices in dies frequentius, 
praesertim inde a Leone IX (a. 1047) dispensationes concessisse, 
turn ante turn post factum, ob causam tani publicam quam 
privatani ; imo eos tarii frequenter dispensasse ut plures scrip- 
tores et episcopi quaerelas de hoc moverint (4). Praecipue ci- 
tandi sunt NICOLAUS II (a. 1059-61) determinans disciplinam dis- 
pensationum cum simoniacis (5) ; GREGORiusVII(a.l073-84) plu- 
ries affirmans Sanctam Sedem consuevisse uti potestate sua dis- 
pensandi(6) ; URBANUS II (a.1088-99) initio sui pontificatus scri- 

(1) GMEINER, Instilution.es iuris canonici, t. I, 170. KUEBEL, Ueber 
die Geschichte der bischdf lichen Dispensen, p. 8. cit. ap. STIEGLER, o. c., 
p. 331, nota 1. 

(2) FEBRONIUS, o. c., t. I, c. VII, De luribus episcoporum, 6, p. 58 
sqq. et t. II, p. 318 ; Cf. ZACCARIA, Antijebronius vindicatus, Migne 
Theologiae cursus completus, t. 27, col. 984. 

(3) 0. c. t. I, c. VI, 16, p. 583 et t. II, p. 316. 

(4) STIEGLER, o. c., p. 151. Iam loannes IX (a. 899) pluries dispensa- 
vit pro ordinances, o. c., p. 357. loannes X (a.914-928) loquitur de dis- 
pensatione quotidie danda pro irregularibus ex delicto, o. c., p. 23. 

(5) STIEGLER, o. c., p. 150-54 et 316. 

(6) Solet et S. Sedes pleraque considerata ratione tolerare, quaedam 
dissimulare, discretionis temperantiam potius quam iuris sequentes . 

bens : multa Ecclesiae principes pro tenore canonum distric-. 
tius iudicant ; multa pro temporum necessitate patienter to- 
lerant, multa pro personarum qualitate moderanter dissimu- 
lant (1). Ipse etiam dispensationes concedit in materiis in qui- 
bus hucusque nondum fuerant concessae. Ter enim dispensat 
in lege quae praescribit ut Romae tantum (2) pallium archiepis- 
copis imponatur. PASGHALIS II(a. 1099-1 118) celeber est ob multi- 
pliees facultates dispensandi quas episcopis concessit. In dies 
etiam crevit numerus illorum qui Romam tendebant, ad dispen- 
sationem obtinendam, quae caeteroquin aliquando concedebatur 
ob solum recursum ad S. Sedem (3). . 

2. Cur in dies frequentior fuerit usus concedendi dispensatio- 
nem, facile patet attendenti studio RR. Pontificum promovendi 
reformationem. Quae dispensationes propter crebras violationes 
canonum ex parte episcoporum et clericorum maxime necessa- 
riae erant ; sic enim tuebatur observantia legis pro futuro(4). De 
caetero impossibile fuisset in omnibus urgere ius rigorosum cum, 
prout Gregorius VIII declaravit (5), ob relaxatam disciplinam ec- 
clesiasticam etiam inter clericos, nullus fere clericus inveniri 
esset qui fuisset legitime ordinatus, aut non ab exercitio ordinum 
receptorum exclusus (6). Innumeri enim clerici tales erant, ob 
simoniam in ordinante vel ordinato (7), ob investituram laica- 
lem (8), vel ob concubinatus delictum (9). 

3. Ipsa legislatio Ecclesiae insuper praebet quoddam argu- 



;, Bibliotheca rerum Germanicamm, t. II, Gregoriana, p. 313 et 
p. 50. Solvit vel ligat R. Pontifex quern vult, quando vult et prout 
vult, modo adsit semper causa rationabilis. JAFF&, o. c., t. II, 1. I, 
p. 86. 

(1) FOUKNIER, Un tournant dans Vhistoire du droit, in N.R.H.D.F.E., 
t. 41, p. 166. 

(2) JAFF, Regesta, n. 5359 et 5540, et 5538 : crpraeter consuetudinem 
Ecclesiae quae nulli hoc dignitatis genus nisi praesenti concedat . 
PL, t. 151, col. 310. STIEGLER, o. c., p. 318. 

(3) STIEGLER, o. c., p.. 180 et 268 et 316 nota 6. 

(4) THOMASSINUS, o. c., I. c. FOURNIER, Yves de Char ires et le droit 
canonique, R.Q.H., t. 63, p. 69 sqq. 

(5) STIEGLER, o. c., p. 327-336. 

(6) FOURNIER, art. cit., p. 65. THOMASSINUS, o. c., L c., c. 12, 

(7) FOURNIER, L c. 

(8) STIEGLER, o. c., p. 316 sqq. 

(9) THOMASSINUS, I. c. 

mentum frequentioris interventus Sanctae Sedis, cum circum- 
scribat potestatem episcoporum (1), aut facultatem dispensandi 
concedat (2). Ipsa lex canonica et acta RR. Pontificum in qui- 
busdam exigunt ab episcopis observantiam absolutam cano- 
num (3), in aliis omnem dispensandi facultatem sine speciali 
concessione denegant (4), et poenas comminantur contra illos 
qui ulteriorem potestatem usurpant (5). Aliis in casibus eis con- 



(1) Gf. supra, p. 59. 

(2) IoANNEsVIII(a. 872-82) concedit episcopis facultatem dispensandi 
cum clericis qui puerum occiderunt in sua iuventute. PL, t. 136, col. 
817 ; IOANNES X (914-24) concedit archiepiscopo Coloniensi facultatem 
dispensandi cum homicida. Synodus Beneventana (a. 1095) dat fa- 
cultatem episcopis dispensandi cum schismatice ordinatis in quantum 
durat necessitas pro ecclesia. NICOLAUS II (a. 1059) concedit potestatem 
dispensandi cum simoniacis bona fide ordinatis. URBANUS II (a. 1094) 
facultatem dat episcopis dispensandi cum filiis presbyterorum, modo 
non incontinenter vivant et ALEXANDER!! (a.1073) cum homicida. PA- 
SCHALIS II(a.ll07)episcopo Attrebatensi concedit facultatem dispensandi 
cum ordinandis bigamis. Celebris est facultas ab ebdem concessa, S. An- 
selmo Cantuariensi, de qua infra. URBANUS II dat episcopis facul- 
tatem dispensandi in lege residentiae intra limites iuris, cum presby- 
teris qui peregrinationem ad Palaestinam instituunt. Cf. STIEGLER, 
o. c., p. 197 et 341 sqq. 

(3) GREGORIUS VII : Decreta quae a nobis, imo a Romana Ecclesia, 
prolata sive confirmata sunt in peragendis vobis eiusdem ecclesiae pfficiis 
inconcussa volumus permanere . JAFFE, Regesta, n. 4992. INNOCEN- 
TIUS II : Sanctorum patrum docet auctoritas, quod apostolicis manda- 
tis et institutionibus nulli unquam licuit obviare . Et : Quod a nobis 
exinde statutum est, irrefragabiliter observetis, alioquin tamquam in 
contemptores decretorum Sedis Apostolicae in vos noveritis vindican- 
dum . PL, t. 179, col. 346 et 621. STIEGLER, o. c., p. 336. 

(4) Cf. varias leges supra relatas. GREGORIUS VII recusat ius dis- 
pensandi pro filiis presbyterorum ad ordines promovendis. NICO- 
LAUS II (a.!059-61)scribens ad clerum Sistaricensem, et ei commendans 
Gennadium episcopum, ait : Cui Gennadio dedimus in mandatis, ne 
umquam ordinationes praesumat in eum, qui virginem non est sor- 
titus uxorem, neque illiteratum, vel in qualibet corporis parte vitiatum, 
aut ex poenitentia...Sed si quis forte huiusmodi compererit, non audeat 
promovere . PL, t. 143, col. 1347. Cf. etiam collectiones decretorum 
Concilii Ravennatensis (a. 997), Lateranensis (a. 1139), Rhemensis 
(a.H31), cit. apud STIEGLER, o. c., p. 338 sqq. 

(5) Cone. Rhemense (a. 1131) denegat episcopis et abbatibus, sub poe- 
na excommunicationis, ius dandi dispensationem subditis pro studio 
iuris civilis vel medicinae. Cone. Ravennatense VIII, can. 8 : Ne in 

cedunt facultatem, non dispensandi, sed exsequendi tantum dis- 
pensationes a RR. Pontificibus concessas (1). Pluries etiam de- 
negaiit dispensatipnes ab episcopis petitas, sive pro seipsis, sive 
pro aliis (2). 

4. Fatendum tamen est episcopos nondum plene agnovisse ius 
a Pontificibus RR. vindication. Patet ex quaerelis, quas RR. Pon- 
tifices movent contra eos episcopos, qui abusive leges relaxa- 
bant, vel de poenis .comminatis non curabant (3). Plures etiam 
scriptores, praesertim qui reformationi non favent, dolent de 
diminutis iuribus episcoporum ; alii, qui ius supremum Ponti- 
ficum admittunt, eos tamen admonent ut caute et prudenter 
hoc iure utantur (4) ; alii denique aperte reprehendunt RR. Pon- 
tifices et Curiam Romanam, de abusibus qui irrepserunt in disci- 
plina dispensationum, cum haec concedantur non aliorum ne- 
cessitate, sed voluntate dispensantis ; non ob causam boni com- 



dandis sacris ordinibus apostolicae auctoritatis contemptores invenia- 
mus . Cf. STIEGLER, o. c., p. 216. 

(1) Textus facile dignoscuntur ex terminis adhibitis : Committimus 
vestrae indulgentiae, vel misericordiae... Urbanus II scribit episcopo 
Gonstantiensi Gennebaldo : tuae tamen providentiae discretionique 
committimus, utrum eorum aliqui, qui tamen infamiae notis non fue- 
runt aspersi, necessitate Ecclesiae urgente, et ipsorum sacerdotum pro- 
merente, in suis gradibus recuperari debeant. Hoc autem secundum 
indulgentiam dico, non secundum imperium . PL, t. 151, col. 297. THO- 
M^SSINUS, o. c., I. c., c. 61, 11. 7. Item pro praesenti Ecclesiae necessi- 
tate committimus JAFFE:, Regesta, n. 5049. Determinata forma res- 
scriptorum tamen nondum datur. Cf. STIEGLER, o. c., p. 34CK 

(2) IOANNES YIII recusat alicui episcopo homicidae dispensationem 
pro ordinum exercitio. GREGORIUS VII saepe recusat dispensare cum 
filiis presbyterorum ordinandis ; item recusat dispensare cum homicida 
voluntario ; cf. STIEGLER, o. c., p. 203-284 et 316. 

(3) ALEXANDER II scribit : ignorant miseri, quod Sanctae Sedis de- 
creta ita pia fide a filiis matris Ecclesiae accipienda sunt et veneranda, 
ut tamquam regula canonum ab eisdem absque ullo scrupulo admitta- 
tur . JAFFE, Bibliotheca rer. germ. t. V, n. 24. GRE(*ORIUS VII saepesae- 
pius reprehendit episcopos de usurpatione potestatis : In toto occi- 
dente, vix episcopus inveniri potest, qui in hoc non esset reprehen- 
dendus . Cf. STIEGLER, o. c., p. 334-335. 

(4) Gf . Hincmaras Rhemensis, et praesertim episcopi Galliae ; 
FOURNIER, Le. Deere t de Burchard de Worms, in R.H.E., t. 12, p. 167. 
Cone. Seligostadien. (a. 1021) statuit Pontificem non posse dispensare 
nisi cum his qui de licentia episcopi Romam tendunt. 



66 fifi DlSPENSATiONlBUS A SAEC. X At) DECRETUM GRATiANI 

munis, sed privati tantum, non pia et misericord! intentione, 
sed amore pecuniae, vel alio humano favore (1). 

Ex his, collatis iis quae scriptores docuerunt, apparet saeculis 
X2 et XII ins universale dispensandi a RR. Pontificibus fuisse 
vindication, et ad praxim deduction, et quidem ut consectarium po- 
testatis legislativae supremae (2). lus exclusivum vero nondum 
proclamant RR. Pontifices, sed ad illud accedunt, imo illud vin- 
dicant in quibusdam materiis, ad abusus episcoporum extirpan- 
dos, ad subveniendum lugendis pro Ecclesia temporibus et etiam 
ad primatum R. Pontificis stabiliendum, et unitatem Eccle- 
siae promovendam. 



CAPUT II 
Praxis episcoporum 

Ouacnam fuerit praxis episcoporum iam magna ex parte prae- 
venimus, praxim S. Sedis exponentes. De hoc tamen breviter 
est agendum, licet quaedam repetere debebimus, ut melius ap^ 
pareat quomodo ab auctoribus praxis episcoporum explicetur. 

In duplicem partem inclinant episcopi circa praxim dispensa- 
tionum : alii favent, alii reluctant conaminibus ,quibus S. Sedes 



(1) GOFFREDUS VINDOCINENSIS : Sunt quidam qui Romanae Eccle- 
siae omnia licere putant, et quasi quadam dispensatione, aliter quam 
divina scriptura praecipit, earn facere posse. Quicumque ita sapit, de- 
sipit. Dispensationes aliquando in ecclesia faciendae sunt, Mon quidem 
amore pecuniae vel quolibet humane favore... . MON. GKRM. HIST., 
Lib. de lite, t. 4, p. 693. 

Notetur iam saec. X in usu fuisse oblationes pecuniae seu taxas pro 
obtentione dispensationum. Cf. STIEGLER, Geschichte der Dispensations- 
taxen, o. c., p. 350-360. . 

Non recte iudicat Stiegler ubi affirmat S. Bernardum et Goffredum 
reprehendere R. Pontificem quod recesserit ab usu recepto,concedendo 
dispensationes unice ob bonum privatum, personae nempe favore, 
aut amore pecuniae. STIEGLER, o. c., p. 349. 

(2) NICOLAUS II v. g. ter in rescripto, in quo concedit dispensatio- 
nem, vel facultatem dispensandi, suam potestatem deducit ex auctori- 
tate a Deo recepta : Quodcumque ligaveris... etc. ; cf. STIEGLER, o.c., 
p. 341, 

unitatem Ecclesiae firmare et primatum R. Pontificis stabilire 
satagit. 

1. Prior propensio variis ex factis apparet. Saepesaepius epis- 
copi a R. Pontifice petunt dispensationem, vel apud ilium inter- 
cedunt, ut aliis dispensations concedantur (1). Tendunt ipsi 
Romam ad illas obtinendas (2), sive pro se, sive pro aliis (3), 
vel subditos mittunt Romam ad illas petendas (4). Imo, quod 
maioris momenti est, ius dispensandi R. Pontificis supremum 
et in pluribus materiis exclusivum praecipue agnoscunt, petendo 
ab illo facultates dispensandi (5). Celebris est facultas quam Sanc- 
tus Anselmus Cantuariensis obtinuerat ab URBANO II '(a. 1089) 
et a PASCHALI II pe_tierat renovandam, potestatem nempe dis- 
pensandi variis in materiis ubi deesset tempus exspectandi res- 
cripta pontificia (6). Respondit Paschalis : ... tuae deliberationi 
committimus, ut iuxta datum tibi intellectum, cum Ecclesiae, 
cui praepositus es, tanta necessitas exposcit, sacrorum canonum 
et decretorum difficultatem, opportuna et rationabili compensa- 
tione valeas temperare (7). Postea novam facultatem obtinuit 
dispensandi cum ordinandis illegitimis et filiis presbyterorum (8). 
Anselmus episcopus Mediolanensis petiit facultatem dispensandi 
cum clericis simoniace ordinatis (9). Hugo, archiepiscopus Lug- 
dunensis, ab Urbano II petiit facultatem dispensandi cum ordi- 
natis ab episcopo non proprio (10). 



(1) Cf. varia exempla citata apud STIEGLER, o. c., p. 154 ,162, 202, 
209 et 224. Conferences ecclesiastiques de Paris sur le mariage, t. Ill, 
L. V, 5. 

(2) THOMASSINUS, o. c., L c., n. 10-12 ; STIEGLER, o. c., p. 209, 239- 
241 et 342. 

(3) Ibid. 

(4) THOMASSINUS, o. c".," L c., n. 13. 

(5) STIEGLER, o. c., p. 343. 

(6) Ep. 42 ad Paschalem II. Peto per licentiam vestram... quae- 
dam prout discretionem inihi dab it Deus temperare, quod petii a Domi- 
no Papa Urbano, et ipse posuit in mea deliberatione . PL, t. 163, col. 
191. 

(7) PASCHALIS II ep. 43 ad Anselmum. PL, t. 163, col. 186. : a Caetera 
etiam quae in regno illo pro necessitate temporum dispensanda sunt, 
iuxta gentis barbariem, iuxta ecclesiae opportunitates sapientiae ac 
religionis tua sollicitudo dispenset . PL, Z. c., col. 191. 

(8) PL, t. 163, col. 107. 

(9) STIEGLER, o. c., p. 342. 

(10) Ibid., p. 336. Item Ivo Carnutensis petiit pro archiepiscopo 

Ius universale et exclusivum in certis materiis R. Pontifici 
etiam agnoscitur a variis synodis quae reservation! pontificiae 
omnino favent. In Synodo RAVENNATENSI (a. 997) archiepis- 
copus Gerbertus et suffraganei eius, enumeratis variis causis 
irregularitatis .pro ordinatione (1) addunt : nullus episcopus 
audeattalem candidatum ordinare (2). Synodus ROTOMAGENSIS 
(a. 1072) dicit : Hoc etiam statutum est, ne in dandis sacris 
ordinibus apostolicae auctoritatis violatores inveniamur (3). 
Synodus LONDONENSIS (a. 1138) statuit : Dispensatio pro cle- 
rico ab episcopo non proprio ordinato, a R. Pontifice unice dari 
potest (4). 

Reservation.! pontificae etiam favent quidam episcopi, qui in- 
terdum, etsi rarius, ad S. Sedem remittunt illos, qui dispensa- 
tionem petebant quam ipsi potuissent concedere (5). 

2. Ex alia tamen parte ex praxi constat ius pontificium non 
ubique fuisse agnitum. Episcopi enim et scriptores saepe quae- 
runtur de innumeris dispensationibus a RR. Pontificibus turn 
ob bonum privatum, turn ante factum concessis (6), et de iure 
quod per leges sibi vindicant minuendi ambitum potestatis epis- 



Rhemensi facultatem dispensandi. Cl. FOURNIER, Yves de Chartres 
et le droit canonique in R.Q.H., t. 32, p. 96 sqq. 

(1) STIEGLER, o. c., p. 332. 

(2) Catalogus irregularitatum continet : irregularitatem ex defectu 
corporis, aetatis, scientiae ; ex infamia, ex delicto ; et ob bigamiam ; 
pro neophytis et negotiis saecularibus addictis. Ibid., o. c., p. 333. 

(3) Ibid., p. 335. 

(4) lam sub Innocentio II (a. 1130-43). LABBE, o. c., t. X, p. 994, c. 7. 

(5) V.g. Ivo Carnu. t ens is. mittens aliquem ex subditis Romam scri- 
bit : Huiusmodi precibus assensum dare noluimus, timentes ne et 
ipsum ,et multos alios tarn facili indulgentia in discrimen adducere- 
mus. Reservantes itaque hanc indulgentiam apostolicae moderationi . 
PL, t. 182, col. 145. Cf. etiam S. Bernardum, apud STIEGLER, o. c., p. 339. 

(6) Ita Bonizo, cf. FOURNIER, Bonizo, Urbain II et la comtesse Ma- 
thilde, in B.E.C., t. 76 (1915), p. 291. Goffredus Vindocinensis et Ber-- 
nardus, cf. supra, p. 56. Quoad episcopos Galliae, cf. FOURNIER, Le 
D6cret de Burchard de Worms, R.H.E., t. 12, p. 55 sqq. Cette id6e 
que le Pape est lie par les Canons est evidemrhent familiere a nombre 
d'Eveques franpais au cours de cette epoque . Historicis factis proinde 
non concordat Thomassinus ubi affirmat episcopos Galliae praecipue 
et libentissime agnovisse ius exclusivum dispensandi R. Pontificis. 
Cf. o. c., P. Ill, L. II, c. 49, n. 5. 

copalis, quod episcopis videtur usurpatio suorum iurium (1). 
Insuper episcopi sibi arrogant ius concedendi dispensationes, non 
obstante denegatione RR. Pontificum (2). 

In quibusdam materiis tamen legitime et potestate propria 
episcopi poterant dispensare, puta in legibus circa poenitentias, 
ieiunium et abstinent! am, quae potius, ut videtur, tune erant 
iuris particularis tantum (3). Quidam scriptores coaevi tamen 
dicunt eos tune etiam agere ex potestate delegata (4). 

3. Concludere proinde licet alios episcopos agnovisse ius uni=- 
versale dispensandi RR. Pontificum, imo iuri exclusive et re^- 
servationi pontificiae revera favisse ; alios contra illam reserva* 
tionem aegre tulisse, et in praxi saepesaepius non agnovisse, 
usurpando potestatem ipsa lege scripta eis denegatam, 



CAPUT III . 
Refelluntur doctrinae erroneae 

1. Inter fheorias quae mutationem in disciplina dispensatio- 
num saeculis X, XI et XII peractam explicare conantur, prae- 
cipua ob suum influxum in subsequentes scriptores, est doctrina 
THOMASSINI (5). Genset episcopos servasse ius concurrens cum- 
R. Pontifice ; quod tamen vel nunquam vel raro exercebant, 
cum sponte et ex reverentia erga S. Sedem abdicaverint usum 
illius potestatis. Scribit : Dans cette periode jusqu'au 12 e 
siecle, il n'y a eu ni jalousies, ni contestations entre les ev^- 
ques et les Papes sur le pouvoir, ou plutot sur 1'exercice du pou*- 
voir des dispenses, tout se reglant entre eux suivant les interets 



(1) Of. FOURNIER, Yves de Chartres et le droit canonique, I, c. et Le 
Decret de Burchard de Worms, 1. c., p. 56 sqq. 

(2) Cf. STIEGLER, o. c., p. 149, sqq. et p. 338 sqq. 

(3) Of. ibid., p. 328 in nota. 

(4) Ita BERNALDUS MONACHUS, cf. MON. GERM. HIST., Libelli de 
Lite, t. 2, p. 141. 

(5) THOMASSINUS, o. c. } P. Ill, L. II, c. 489, n. 5 sqq. et P. IV, L. II, 
c. 67,. n. 4 sqq. 



70 DE DISPENSATIONIBUS A SAEG. X AD DECRETUM GRATIANI 

de la verite et de la charite... et c'etait uniquement par respect 
pour le Saint-Siege, que les evques ne voulaient pas accorder 
les dispenses qu'ils auraient pu donner. Le Pape leur communi- 
quait quelquefois le pouvoir de dispenser, et ils crbyaient que 
c'etait faire honneur a 1'eglise de Rome de la recevoir d'elle (1). 
Alibi modum agendi episcoporum vocat : une reserve volontaire 
faite par les eveques (2). 

Hanc opinionem sequuntur Conferences ecclesiastiqu.es de 
Paris sur le manage quae Thomassinum fere de verbo ad ver- 
bum resumunt ; textui tamen quaedam verba addunt, quae doc- 
trinam Gallicanorum sapiunt. Dicunt enim : Le Pape leur com- 
muniquait quelquefois le pouvoir de dispenser, et ils croyaient 
que Vayantdeja par leur caractere episcopal, c'etait faire honneur... 
etc. (3). Doctrinae Thomassini etiam annuit COLLET (4), et 
earn resumit BRANDHUEBER VON ETSGHFELD (5). 

Exposita iam doctrina scriptorum, et praxi turn RR. Ponti- 
ficum, turn episcoporum, paucis tantum haec refellenda sunt. 

Si forte nullae aut fere nullae contestationes fuerunt a parte 
episcoporum de ipsa potestate dispensandi RR. Pontificum, 
multae tamen fuerunt de eius usu, et de eius potestate exclusive ; 
et plures scriptores aegre tulerunt reservationes a Pontificibus 
introductas, et diminutionem iurium episcoporum (6). Discipli- 
nae mutatio nullo modo sic explicanda est quasi episcopi remi- 
sissent voluntarie et ex reverentia R. Pontificis dispensationes 
quas suum erat largiri (7). Constat enim RR. Pontifices suis 
legibus delimitasse ambitum potestatis episcoporum, eis talem 
potestatem denegando, nisi ex delegatione pontificia ; contra 



(1) Ibid., -a. 2, et 12. 

(2) Ibid., n. 9. 

(3) O. c., t. Ill, L. V, 6, p. 332 sqq. 

(4) Traiie des dispenses en general et en particulier, Lou vain, 1760, 
5 e ed., t. I p. 13. 

(5) Ueber Dispens and Dispenswesen, 6, p. 51 : Der Grund dieser 
Praxis war die Ehrfurcht, welche man f iir den Nachfolger des H. Pe- 
trus hegte, und dass man schon ihm als Trager der reinen christlichen 
Lehre ansah, eingedenk des Ausspruches des Stifters der Kirche : Tu 
es Petrus . 

(6) Gf. supra, p. 57. FOURNIER, Le Decret de Burchard de Worms, in 
R.H.E., t. 12, p. 67 sqq, 

(7) Cf. THOMASSINUS, o, c., P. II, L. Ill, c. 24, h. 6, ed. Lat. 

violatores legum poenas comminando ; et abusive dispensantes 
severe reprehendendo (1) ; alia ex parte, episcopi de usurpatione, 
seu potius de diminutione suorum iurium saepe quaerelas mo- 
verunt (2). 

2. BOEHMER doctrinam Thomassini impugnat eumque ar- 
guit : non adeo bona fide et sincere egisse, ne quid auctoritati 
Sedis Romanae detrahere videretur (3). Affirmat Romanes 
Pontifices usurpasse potestatem episcoporum ex indomito pru- 
ritu finnandi dominatum, cui in tarn densissimis tenebris nemo 
sese amplius opponere poterat (4). Haec theoria falso suppo- 
nit episcopos hire proprio et native, ex institutione divina, illi- 
mitatam potestatem habuisse dispensandi pro sua dioecesi 
etiam in lege generali Ecclesiae (5). Usurpatio tamen non est, 
cum mutatio non sit f acta in potestate, sed in usu atque exercitio 
potestatis. Prior enim usus obtinuit, ut dispensationes pro parte 
per RR. Pontifices, pro parte per provincialia concilia et episco- 
pos concederentur ; posterior usus, ut RR. Pontifices concessio- 
nem ad se revocaverint. Usus et exercitium varia fuerunt, 
non potestas, quae in episcopis et synodis pro suo modo, in RR. 
Pontificibus pro eorum summo principatu eadem semper intacta 
manet. Nihil novi potestati summo Pontifici accessit ; si quid 
ad se revocavit, non fuit alienam usurpando potestatem, sed suam 
explicando ; non inferiorum munia invadendo, sed eorum defec- 
tui supplendo (6). Proinde, in mutanda disciplina non ex indo- 
mito pruritu firmandi dominatum egerunt RR. Pontifices, sed 
praecipue ex motivo boni communis Ecclesiae. 

3. Nee assentiendum est GALLIGANIS et IOSEPHISTJS, ubi af- 
firmant episcopos servasse ius latissimum, S. Sedem tantum ius 
restrictum, cavendi nempe ne episcopi potestate sua abuteren- 
tur (7). Non negamus RR. Pontifices aliquando severe reprehen-* 



(1) Gf. Supra, p. 63. 

(2) Gf. supra, p. 68. 

(3) BOEHMER, o. c., t. IV, 48. 

(4) Ibid. 

(5) Cf. STIEGLER, o. c., p. 76 sqq. 

(6) THOMASSINUS, Responsa ad notas scriptorts anonymi, ad. L. II, 
P. Ill, nota 14 in capite libri I. 

(7) Citantur apud STIEGLER, o. c,, p. 331, nota 1 in fine. Cf. KUE- 
BEL,, De Matrimonio, p. 8, GMEINER, Instituiione v iuris canonici, 
L. I, p. 170. 

disse episcopos, qui sine facultate delegata dispensabant ; et 
poenas contra invasores alien! iuris comminasse ; sed satis 
ostendimus RR. Pontifices de facto exercuisse ius dispensandi 
supremum et universale,et in pluribus iam vindicasse ins exclu- 
sivum (I). 

4. FEBRONIUS (2) sub influxu Boehmeri et Gallicanorum, theo- 
riae Thomassini aliena addens, affirmat ipsum consensum epis- 
coporum, suis iuribus renimtiantium,tribuisse RR. Pontificibus 
potestatem, quae ex nativo iure ad illos non pertinebat. Sufficiat 
notasse, RR. Pontifices iam a saeculo IV illud ius exercuisse ; 
saepe dispensationes, ab episcopis petitas, denegasse ; et episcopos 
saepe invitos consentiisse in reservationem iuris dispensandi 
R. Pontifici (3). 



(1) Gf. supra, p. 62. 

(2) Cf. FKBRONIUS, o. c., t. I, c. VII, 6. De iuribus episcoporum. 
Apologia Febronii adversus quatuor theologos lohannis a Galore, t. II, 
p. 318. ZACCARIA, Antifebronius vindicatus, in MIGNE, Theologiae 
cursus completus t. 27, col. 984 sqq. 

(3) ZACCARIA, o. c., c. IV, n. 3, col. 986. 



PARS TERTIA 

DE DISPENSATIONIBUS A DECRETO GRATIANI 
USQUE AD GLOSSAM ORDINARIAM DECRETI 



SECTIO I 

DOGTRINA DE DISPENSATIONS IN DECRETO GRATIANI 



PRAENOTANDA. 

Doctrina Gratiani explicite et distincte exponenda est, non 
quasi omnino nova fuerit : in plerisque enim Decretum indubi- 
tanter pendet a Bernaldo Monacho, Ivone Carnutensi et Algero 
Leodiensi. Eius speciale momentum est duplex. Ex una parte, 
Gratianus novo principio a iure Romano mutuato probavit potes- 
tatem dispensandi esse consectarium potestatis legislativae 
et proinde praerogativam summi legislatoris. Ex alia parte, 
Glossatores et Decretistae omnes eius dicta commentati sunt, 
alii eius doctrinam simpliciter assumendo, alii earn ulterius evol- 
vendo vel penitius distinguendo, imo in non paucis ei contra- 
dicendo. 

Gratianus praecipue tractat de auctore dispensationum et de 
causis ob quas dispensari potest. Praemissis quibusdam de no- 
tione ipsa dispensationis apud Gratianum, fusius agemus de po- 
testate dispensandi Romani Pontificis, de ambitu huius potesta- 
tis speciatim in iure naturali, de causa requisita ad dispensatio- 
nem, de potestate exclusiva R. Pontificis et potestate episcopo- 
rum. Quaedam addemus de fontibus doctrinae Gratiani. 

CAPUT I 
Doctrina Gratiani circa notionem dispensationis 



1. In definiendo dispensationem (1) Gratianus non recedit a 
doctrina recepta. Notionem enim retinet omnino generalem. Dis- 
pensationem vocat relaxationem rigoris disciplinae ex miseri- 
cordia (2), vel praeceptorum canonicorum mutilationem et 
relaxationem ex utilitate vel necessitate Ecclesiae (3), vel ri- 
goris relaxationem alicuius constitutipnis vel consuetudinis (4), 
ita ut comprehendat omnem mutationem iuris existentis (5), 
etiam earn quae fit per abrogationem vel derogationem legis (6). 



(1) Gratianus agit de dispensatione in pluribus dictis et auctorita- 
tibus in corpore Decreti sparsis, praecipue tamen in c. 6-23, G. I, q. 7, 
ubi examinat an renuntians suae haeresi sit recipiehdus in episcopal! 
dignitate ; deinde in longo dicto Grat. p. c. 16, C. XXV, q.l, ubi, oeca- 
sione alicuius contentionis de decimis inter monachos et clericos eccle- 
siae baptismalis, inquirit de auctoritate R. Pontificis concedendi pri- 
vilegia et dispensations contra ius commune ; tertio, in diet. Grat. ad 
D. XIII, et D. XIV, ubi examinat quomo do firmitate seu immutabili- 
tate ius naturale a iure constitutionis et consuetudinis dilferat ; de- 
mum ad^D. L, ubi varias auctoritates allegat ad probandum clericos 
lapsos vi dispensationis posse exercere ordines receptos. 

(2) Diet. Grat. p. c. 5, C. I, q. 7. Leges ecclesiasticae servandae sunt : 
nisi rigor disciplinae quandoque relaxetur ex dispensatione misericor- 
diae. Multorum enim crimina sunt damnabilia, quae tamen Ecclesia 
tolerat... sicut Gelasius, qui cum necessitate temporis viderat Italicam 
ecclesiam propter belli famisque incursionem fere omnium clericorum 
officio destitutam, adeoque ut plerisque populis subsidia regendarum 
deessent animarum, concessit de monachis vel de laicis clericos assumi 
(quin proinde lex de intersticiis" servaretur) . 

(3) Diet. Grat. p. c. 23, C. I, q. 7. 

(4) Diet. Grat. p. c. 1, D. XIV. Cf. etiam diet. Grat. a. c. 13. D. XVII. 

(5) Ita quando Gratianus ad C. XXXV, q. 8 contendit coniuges bona 
fide matrimonio coniunctos in sexto et septimo gradu non esse sepa- 
randos ex dispensatione Ecclesiae, agit de mitigatione generali rigoris 
juris antiquioris sed non de dispensatione pro singulari casu. Cf. FKEI- 
SEN, o. c., p. 403. 

(6) Cf. STIEGLEK, Archiv fiir Katholisches Kirchenrecht, t. 77 (1897), 
p. 665. 

Nihilomihus non raro loquitur de dispensatione sensu stricto ho- 
dierno, quae est relaxatio legis in casu particular! . Ita ad c. 11, 
C. I, q. 7 9 dicit : rigor canonum aliquando pro persona relaxa- 
tur ; item refert verba Gregorii Papae ad lanuarium episcopum : 
poenae sententia in te fuerat iaculanda, sed quia simplicitatem 
tuam cum seixectute no vimus, interim tacemus ; iterum ad 
c. 37, D. L. scribit : casu quoque si clericus homidicium facit, 
ex dispensatione in ordine permanere permittitur ; tandem 
affert exemplum Pelagii Papae ex dispensatione misericordiae 
permittentis ut bigamus fiat diaconus, quamquam illud cano- 
nes vetant (1). 

2. Distinctionem inter dispensationem ante et post factum ex- 
presse non memorat, sed earn supponit, ut apparet ex variis auc- 
toritatibus quas affert (2). Proinde merito STIEGLER reicit doc- 
trinam Esmein, asserentis ab illo tantum tempore dispensatio- 
nem habitam fuisse ut relaxationem in antecessum obligations 
legis in casu particulari quo, decursu saeculi XII, ius ecclesias- 
ticum agnitum fuit ut vera stabilisque legislatio (3), ante illud 
tempus autem fuisse meram ratihabitionem subsequentem actus 
contra legem positi (4). Opinioni tamen ESMEIN favent, at primo 
intuitu tantum, quaedam verba Gratiani, qui crimina vocat 
actus in quibus dispensatum est et ver.bo tolerare designat 
dispensationem (5). Huic contradicunt tot auctoritates a Gratiano 
allatae quibus patet iam saeculis V et VI dispensationes fuisse 
datas in antecessum. Nee magis est fundata doctrina a SOHM 
proposita, Ecclesianl in solo iure divino dispensasse, quamdiu 
viguit doctrina quam antiquam catholicam vocat (6). 



(1) G. 7, D. XXXIV : canones vetant... sed temporum defectui con- 
descendentes, noveris nos concessisse... et diet. Grat. p. c. , 7. cit. : 
Hoc ex dispensatione misericordiae,caeterum ex rigore disciplinae in- 
telligitur... 

(2) Diet. Grat. p. c. 5, C. I, q. 7. ; item in c. 8 ejusdem Causae 
dispensatio Novatianis concessa in irregularitate ob haeresim contrac- 
ta ; in c. 17, dispensatio in. irregularitate a filiis virginum raptarum con- 
tracta. 

(3) Proinde praesertim tempore Alexandri III et Innocentii III. 

(4) Gf. A. ESMEIN. Le mortage en droit canonique, t. II, p. 317. sqq. 
Paris, 1891. 

(5) Diet. Grat. p. c. 5. C. I q. 7. 

(6) Jede Dispensation ist folglich dem Altkatholizismus Dispensa- 
tion vora ius diyinum, von einem Giiltigkeitserfordernis. Durch den 

3. Dispensationem a privilegio Gratianus non distinguit. Re- 
vera dispensatio in prohibita pluralitate beneficiorum ab ipso 
vocatur : Speciale ius (1), sicut et privilegium definitur : Lex 
privata praeter (contra) generalem legem aliquid speciale indul- 
gens (2). Dispensationem igitur videtur habere ut specieni privi- 
legii (3), et ideo in C. XXV, q. 1 et 2, simul agit iisjdeni capitibus 
de dispensatione et de privilegio. 

4. Denique, insequendo ' viam ab Hincmaro Rhemensi et 
praesertim ab Ivone Carnutensi et Bernaldo Monacho stratam, 

:et iuxta methodum sic et non tune temporis iam usus fre- 
quentis (4), dispensatione m habet ut medium solvendi contrarie- 
tatem inter varias praescriptiones canonicas discordantes, qua- 
rum aliae sunt leges, aliae exceptiones ope dispensations permis- 
sae. Ad hoc medium saepesaepius et logice quidem recurrit, si- 
quidem .dispensationem vocat omnem mutationem in iure vigenti, 
pro loco, pro tempore vel pro personis introductam (5). 

5. Novum tamen est, Gratianum doctrinam de dispensatione 
in ipsa sua collections proposuisse, dum contra Ivo Carnutensis, 
a quo pendet, de hac re unice egerat in Prologo ad suam collec- 



Dispens wird altkatholisch die Nichtigkeit (Invaliditat) des Sakramente 
in Giiltigkeit verwandelt . R. SOHM- Kirchenrecht t. II: Katholisches 
Kirchenrecht, (Coll. BINDING : Handbuch der Deutschen Rechtswissen- 
schaft, VIII, 2). p. 95. Miinehen, 1923. De disciplina quam vocat 
antiquam catholicam seu ius ecclesiasticum antiquura catholicum, quod 
iuxta Sohm adhuc reperitur in Decreto Gratiani, cf. R. SOHM, Das Alt- 
katholisches Kirchenrecht und das Dekret Gratians, p. 56. Miinehen, 1918. 

(1) C. 5, C. XXI, q. 1. 

(2) Diet. Grat. p. c. 16, C. XXV, q. 1 : Privilegia dicuntur privata 
legia, eo quod privatam legem. singulis generent... valet ergo sancta 

. Romana Ecclesia suis privilegiis quoslibet munire et extra generalia 
decreta quaedam speciali beneficio indulgere . Cf . D. LINDNER, Die 
Lehrz vom Privileg nach Gratian und den Glossatoren des Corpus iuris 
canonici, p. 13. Regenburg, 1917. Ostendit Lindner apud Gratianum 
non requiri ut notam essentialem pro privilegio ut sit beneficiuni contra 
ius concessum, licet dispensatio a privilegio non distinguatur. 

(3) Ibid., p. 34. 

(4) Cf. P. FOURNIER, Un tournant dans I'histoire du droit, in Nouvelle 
Revue Historique du droit Francais et etranger, t. 41 (1917), p. 162. 

J. DE GHELLINCK. Lt- mouvement theologique du XII* siecle, p. 324 et 
335 sqq. Paris, 1914. 

(5) Diet. Grat. a. e. 13, D. UVI ; diet. Grat. a. c. 5, G. I, q. 7 ; diet. 
Grat. a. c. 18, C. I, q. 7, et variis in locis. 

tionem praescriptionum et prohibitionum canonicarum (l),quasi 
timuerit de exceptionibus a lege pennittendis regulas iuridicas 
proponere. 



CAPUT II ' . . 

Doctrina Gratiani 
de fundamento potestatis R. Pontificis 

Gratianus valde firme statuit ius dispensandi R. Pontificis, 
prout pluries iam fuerat vindicatum a scriptoribus et ab ipsis 
RR. Pontificibus (2). Girca illud ius pontificium clare varia 
principia stabilit. 

1. Romano Pontifici vindicat ius dispensandi. Principium 
a Bernaldo iam emissum, ius dispensandi R. Pontifici competere 
quiet est dominus canonum seu eorum conditor, sequenti modo 
exponit, sub infliixu turn Ivonis Carnutensis, turn iuris Ro- 
mani (3). Papa est dominus canonum quia est ipsorum conditor ; 
intime enim cohaeret potestas dispensandi cum potestate legem 
ferendi. Haec enim includit non tantum ius condendi leges, sed 
etiam conditas leges mutandi, vel exceptiones ab illis permitten- 
di, ope privilegii vel dispensationis. 

Hanc doctrinam optime exponit in diet. p. c. 16, C. XXV, 
q. I ubi ad quaestionem : An R. Pontifex etiam teneatur obser- 
vare decreta sanctorum canonum , aliis verbis an possit legitime 
permittere exceptiones a lege (4), ita respondet : Sacrosancta 



(1) Gf. STIEGLER, Dispensation, Dispensationswesen und Dispensa- 
tionsrecht im Kirchenrecht, p. 361. 

(2) Gf'. supra, p. 62. ' 

(3) Cf. LINDER, o. c., p. 44. J. FREISEN, o. c., p. 904. STIEGLER, o. c., 
p. 367. Alii addunt influxum'Pseudo-Isidori, cf. infra, p. 79, nota 1. 

(4) Gratianus ex modo ordinandi illam causam, videtur esse conscius 
de innovatione doctrinae, nam pro methodo sua in c. 1-15 enumerat 
varias auctoritates quae R. Po'ntifici denegant ius recedendi a decretis 
conciliorum : decreta enim conciliorum neminem magis quam Apos- 
tolicum servare oportet d 1, C. XXV, q. 1 ; et hoc ad c. 16 omnino 
reicit. Cf. FREISEN, o. c., p. 869. Attamen innovatio in doctrina Gra- 
tiani, de quo loquitur Freisen, non videtur tanta. Cf. infra, p. 78-79. 

Romana Ecclesia ius et auctoritatem canonibus impertit, sed 
eis non alligatur. Habet enim ius condendi canones, utpote quae 
caput et cardo est omnium ecclesiarum, a cuius regula dissentire 
nemini licet. Ita ergo canonibus auctoritatem praestat ut seip- 
sam non siibiciat eis . Sed, sicut Christus nunc suam legem, cui 
non erat alligatus, implevit, ut hominibus legem observandam 
exhiberet, tune contra pluries contra legem egit, ut se dominum 
eius ostenderet ; ita nunc Summi Ponfifices . canonibus sive a se, 
sive ab aliis sua auctoritate conditis, reverentiam exhibent, et 
eis se humiliando, ipsos custodiunt, ut eos aliis observandos ex- 
hibeant (1) ; nunc contra, statuendo exceptiones a iure commu- 
ni, ostendunt se esse dominos canonum : nam, nonnumquam 
seu iubendo, seu diffiniendo, seu aliter agendo, se decretorum do- 
minos et conditores esse ostendunt . Intellige ex contextu : 
dominos quia conditores (2). Et ideo concludit : licet itaque 
RR. Pontificibus contra generalia decreta (intellige : ius commu- 
ne) speciali beneficio concedere quod general! decreto prohibe- 
tur . 

Nee dispensando, ait Gratianus, agit R. Pontifex contra ius ; 
tenet enim in omni lege ecclesiastica subaudiendam esse clau- 
sulam : in quantum Ecclesia aliter non decreverit (3), imo, 
eandem clausulam non raro explicite apponi ostendit : nam, 
in nonnullis capitibus conciliorum, cum aliquid observandum 
decernitur, statim subinfertur : nisi auctoritas R. Ecclesiae ali- 
ter imperaverit, vel salvo tamen in omnibus iure Romanae Eccle- 
siae, vel apostolicae auctoritatis (4). 

2. Auctores plures, ut THANER, quern sequuntur SCHULTE, 
SOHM et alii (5) contendunt Gratianum multum innovasse in suo 
dicto post c. 16, C. XXV, q. 1, assignando tamquam fundamen- 
tum iuris universalis Romani Pontificis concedendi dispensatio- 
nes et privilegia eaque irritandi vel revocandi potestatem illimi- 



(1) Diet. Grat. a. c. 16, G. XXV, q. 1. . 

(2) Ibid. 

(3) Ibid. Quidam Decretistae hie advertunt Gratianum intendere 
inter se concordare ius dispensandi et obligationem canones custo- 
diendi. Cf. LINDNEK, o. c., p. 51. 

(4) Diet. Grat. p. c. 16, C. XXV, q. 1. 

(5) THANER, Siizungsberichte der Kais. Akad. der Wiss. in Wien ; 
philos. histor. Klasse, t. 71 (1872), p. 849. SCHULTE, Geschichte der 
Quellen, t. I, p. 94 1 . SOHM, o. c., t. II, p. 101 11 . 

tatam legem ferendi ; hanc autem Gratianum ex solo iure Ro- 
mano hausisse, Quod probare conantur ex eo quod Gratianus 
clausulam in conciliis adhibitam salva in omnibus apostolica 
auctoritate audit sensu prorsus alieno a traditione canonica (1), 
de plenitudine potestatis legislativae. Quem sensum sub ppnti- 
ficatu Caelestini II (a. 1143-1144) Romae yulgatum Curia Ro. 
mana libenter adhibuit. 

Huic theoriae merito SAEGMUELLER opponit formulam sensu 
a Gratiano intellecto fuisse adhibitani iam temporibus Gregorii 
VII, consequenter ad principia ipsius circa primatum Romani 
Pontificis, et proinde ius Papae universale, consequens ad ems 
ius legem ferendi, dispensandi etiam contra canones antiques, 
iam fuisse expressum saeculo ante Gratianum (2). Partes Gratiani 
in hac materia, iuxta STIEGLER, quem Saegmueller merito alle- 
gat, fuerunt expositio magis dilucida ex iure Romano huius prin- 
cipii antehac iam agniti et vindicatio iuridica potestatis RR.Pon- 
tificum (3). 



(1) Was das Verfahren Gratians in der Sache betrifft, so laszt sich 
nicht verhehlen, dasz dieze Bedeutung des Vorbehaltes von ihm erfmr- 
den 1st, und dasz in der Verbindung derselben mit Konzilbeschliissen 
eine Falschung liegt ; et infra : Gratian hat den Grundgedanken 
den Romischen Rechtsquellen uber die gesetzgebende Gewalt des Prin 
ceps entlehnt... die Formulierung aber ist nach Art Pseudo-Isidors vor 
genommen . Gf. THANER, 1. c., p. 856. 

(2) Die Idee Gregors VII vom Primat in der paps t lichen Kanzlei, in 
Theologische Quartalschrift, t. 78 (1896), p. 608. 

(3) Ihm gebiihrt das Verdienst, die bereits allgemein anerkannten 
Grundsatze iiber die Dispensation in das Rechtssystem selbst einge-^ 
fiihrt zu haben, und verhilft die AussprHichen der Papste uber die Dis- 
pensgewalt des H. Stuhl zum. endgultigen Sieg. Zur Entstehung und 
Bedeutung der Formel Salva Sedis Apostolicae auctoritate in den 
papstlichen Privilegien, in Theol. Quartalsch. i. 89 (1907), p. 98. Immeri- 
to tamen Sagmiiller contra Thaner arguit ex tempore compositionis De- 
creti, quia opinio ems Gratianum conscripsisse Decretum circa a. 1150 
sustineri iam non potest. 



86 DE DISP. A DECREt O GRATIANI USQUE AD GLOSSAM ORDINARIAM 



CAPUT III 

De potestate R. Pontificis dispensandi 
praesertim quoad ius naturale 

1. Ius illud pontificium Gratianus affirmat esse universale, 
quatenus se extendat ad omnem legem ecclesiasticam, non tamen 

, ad legem divinam (1). Docet enim R. Pontificem non esse alliga- 
tum canonibus, seu legibus ecclesiasticis, quia harum est auctor, 
cum generali modo dicat : consuetudinis vel constitutionis, i.e. 
legis ecclesiasticae rigor nonnumquam relaxatur (2). Porro in 
terminologia Gratiani idem est ecclesiastica constitutio quod 
canon. 

Potestatem dispensandi et legem ferendi eisdem limitibus 
circumscribit it a ut neutra se extendat ad ius naturale. Hoc au- 
tem intelligit : ius a Deo definitum, vel in S. Scriptura expres- 
sum vel ius quod in Lege et Evangelic continetur (3). Dicit 
enim : adversus ius naturale nulla admittitur dispensatio (4). 
Unam tamen exceptionem admittit : nisi forte duo mala ita 
urgeant, ut alterum eorum eligi necesse sit . Quo casu sequen- 
dum est id quod minori noscitur nexu obligare. 

2. Ius naturale intelligendum esse iuxta Gratianum, de eo 



(1) Gratianus tamen in sua doctrina de legum divisione omne ius 
canonicum quodammodo vocat divinum (cf. diet. Grat. p. c. 11, D. 
IX) ; sed immerito inferretur hoc ius iuxta ipsuip esse immutabile, 
siquidem distinctionem inter ius divinum et legem ecclesiasticam aperte 
statuit. Unde conclusiones Sohm de doctrina Gratiani non sunt omnino 
rectae. Gf. SOHM, Kirchenrecht, t. II, p. 103. 

(2) Diet. Grat. a. c. 2, D. XIV. 

(3) Diet. Grat. a. c. 1, D. XIV. 

(4) Diet. Grat. a. c. 1, D. XIII. FREISEN, o. c., p. 893. Ad p. 904 cen- 
set doctrinam circa limites potestatis dispensandi R. Pontificis propo- 
sitam fuisse post doctrinam circa limites potestatis legislativae. 
P. HINSCHIUS, Das Kirchenrecht der Katho liken und Protestanten in 
Deutschland, t. Ill, p. 745, opinatur contra Gratianum prima vice eas- 
dem limites assignasse utrique potestati ; addit tamen difficulter posse 
probari doctrinam circumscribentem potestatem dispensandi ortam esse 
ante doctrinam de limitibus potestatis legislativae. Contra hos, cum 
STIEGLER, o. c., p. 376, tenemus iam longo tempore ante Gratianum 
scriptores limites de potestate dispensandi proposuisse ; etsi, excepto 
Bernaldo,, utramque potestatem non iuxtaposuerint, prout fecit Gra- 
tianus. 



DE POTESTATE'R. PONTIFICIS DISPENSANDI IN JURE NATURALI 



si 



quod in Lege seu in Veteri Testamento et in Evangelio sen in Novo 
Testamento cbntinetur, ita probatur : Duplicem iuris Jnaturalis 
definitionem tradit. Prior, ex Isidore Hispalensi desumpta, con- 
nexionem habet cum notionibus in iure Romano traditis (l).Et- 
enim ex Libro Etymologiarum tripartitam iuris divisio.nem ad- 
mittit : nam ius naturale est, aut civile, aut gentium (c. 6, D. I). 
Naturale est commune omnium nationum, eo quod ubique in- 
stinctu naturae non constitutione aliqua habetur, ut viri et foe- 
minae coniunctio, etc. (c. 7, D. I) ; ius civile ac ius gentium iisdem 
verbis ac Isidorus describit (c. 8 et 9, D. P. Haec autem prior 



(1) Quoniam doctrina de obiecto dispensationis intime cohaeret 
cum notione iuris naturalis, iuvat hie paucis exponere, quid Ius Roma- 
num, et quid Isidorus Hispalensis docuerint, ut clarius appareat quid 
Gratianus doceat de iure natural!, eiusque immutabilitate et sub quo- 
nam influxu. Pandectae (a. 533) et lustiniani Institutiones (a. 533) 
diversa decent. In Pandectis Gaius (circa a. 160) bipartitam iuris divi- 
sionem proponit : ius enim civile est vel gentium. Prius ipsius civitatis 
proprium est, et illud est quod quisque populus ipse sibi constituit 
(L. 1, D. I, 9), ideoque positivum est. Aliud est quod naturalis ratio 
inter omn.es homines constituit,et apud omnes homines peraeque custo- 
ditur (ibid.) ideoque ius naturale est, nee auctoritate Senatus commutari 
potest (L. 7, 1, D. V, 2).Ulpianus (f 228) contra, tripartitam iuris di- 
visionem (prout iam invenitur apud Ciceronem) statuit : ius civile, 
ius gentium et ius naturale. Ius civile populis, ius naturale et gentium 
generi humano proprium est. Ius naturale regit actus hominibus et ani- 
malibus communes, et definitur quod natura omnia animalia docuit 
(L. 1, D, I, 1), ut maris et foeminae coniunctio, liberorum procreatio vel 
educatio. Ius gentium solis hominibus commune est, et est quo gentes 
humanae utuntur. Institutiones lustiniani tripartitam Ulpiani divi- 
sionem referunt, eiusque explicationem iuris naturalis. At ius gentium 
definiunt prout Gaius fecerat. Inde confusio oritur, ita ut vel eadem voca- 
bula diversa iura designent, vel etiam identidem ius gentium et na- 
turale identificentur. Huius confusionis vestigia invenimus apud cano- 
nistas saeculorum XII-XIII, et hodiedum Romanistae adhuc dissen- 
tiunt. . Isidorus Hispalensis (560-636) tripartitam iuris divisionem 
Institutionum assumit, paulisper tamen mutato notionis sensu eiusque 
ambitu. "lus civile definit quod quisque populus, quaeque civitas, sibi 
proprium divina humanaque causa constituit ; ius naturale commune 
est omnium nationum eo quod ubique instinctu naturae, non consti- 
tutione aliqua habetur. Quia Isidorus distinctionem inter naturam ani- 
malem et rationalem omittit, ambitum iuris naturalis ita describit, ut 
comprehendat turn quae Ulpianus ius naturale vocabat, prout viri et 
foeminae coniunctio, liberorum susceptio et educatio, omnium commu- 
nis possessio et omnium una libertas, turn quae ius gentium vocabant. 

notio iuris naturalis Gratiano omnino subsidiaria est, nam earn 
simpliciter refert inter auctoritates, statim addendo : est autem 
et alia divisio iuris . At simul alteram notionem iuris naturalis, 
etiam ex Isidore desumptam, tradit Gratianus, potiorem et ma- 
-gis propriam, cum de ea agat in dictis, in quibus, uti notum est, 
propriam doctrinam proponiti Isidorus leges distinguit in divi- 
nas quae natura, et humanas, quae moribus constant. Gratianus 
hanc divisionem in notissimo exordio Decreti admittit dicendo : 
Humanum genus duobus regitur, naturali videlicet iure et mo- 
ribus . Mores comprehendunt turn ius civile, turn ius gentium . 
Inde ius naturale divinae legi assimilat,illudque nova definitione, 
quae canonistis propria dicetur, describit : Ius quod in Lege et 
Evangelio continetur . Hanc iuris naturalis notionem et non 
alteram iuri Romano magis vicinam ulterius explicat, assignando 
eius differentias cum consuetudine vel constitutione: ius illud 
primatum tenet tempore, quia coepit ab exordio rationalis 
creaturae (diet. Grat. a. c. 1, D. V) ; nee variatur tempore sed 
immutabile permanet, ideoque adversus illud nulla admittitur 
dispensatio (diet. Grat. a. c. 1, D. XIII). Eodem iure omnia sunt 
communia, dum constitutione hoc est meum, illud alterius (diet. 
Grat. a. c. 1, D. VIII) ; dignitate praevalet quia est norma omnis 
constitutionis vel consuetudinis, ita ut quidquid in contrarium 
statuatur, irritum sit (diet. Grat. a. c. 2, D. VIII). 

3. Supradicta tamen rigorosa iuris naturalis immutabilitas 
difficulter componi poterat cum definitione quam eiusdem iuris 
tradiderat : nimis enim cuique manifestum esse debebat in Lege 
quaedam contineri, quae postea mutata sunt. Quam difficulta- 
tem ipse Gratianus solvit distinctione : verum est, ait, in Lege 
et Evangelio contineri ius naturale, sed non omnia quae ibi 
inveniuntur, naturali iuri cohaerent . Quod probat distinguendo 
praecepta : alia sunt enim moralia, alia mystica. Moralia, prout 
non occides ad ius naturale pertinent, et ideo immutabilia 
sunt ; mystica autem, quantum ad superficiem a iure naturali 
aliena sunt ; quantum ad moralem intellectum, inveniuntur illi 
annexa, et quoad hoc immutabilia (1). 

4. In connexione cum ilia doctrina docet etiam canones ordi- 
nationesque apostolorum esse immutabiles, nam ab apostolicis 



(1) Diet. Grat. p. c., 1, D. VI. 

institutis non licet recedere . Haec principia a Decretistis 
evolventur, et fundamentum praebebunt doctrinae eorum circa 
obiectum dispensationis (1). 

5. Dispensatio, ut diximus (2), in doctrina Gratiani fieri po- 
test in, omni lege ecclesiastica sen canone. Canones autem su-nt 
"alii decreta RR. Pontificum, alii statuta conciliorum. De conci- 
liis autem indiscriminatim loquitur. Notanda tamen est eius 
doctrina de auctoritate canonum conciliorum generalium, quae 
Decretistis erit occasio controversiae, et Intime connexa videtur 
cum eius theoria de iure naturali, cum eo nimirum iure, quod 
in Lege et Evangelio continetur . Postquam enim in XIV prio- 
ribus distinctionibus praesertim in dictis suis de legibus egit, 
in distinctione sequenti stylum vertit ad constitutiones eccle- 
siasticas . Docet quo tempore cocperint canones generalium 
conciliorum, et duas auctoritates affert ad probandum quatuor 
dari concilia, inter omnia venerabilia , et ita momentosa -ut 
quatuor Evangeliis aequiparari possint . Unde postea deductio 
facile fiet : cum ius naturale, q-uod est indispensabile, in Evangelio 
continetur et ilia quatuor concilia Evangeliis aequiparentur, 
nee in illis dispensatio potest fieri (3). 



CAPUT IV 
Doctrina Gratiani de causa dispensationis 

1. Ad dispensationem pontificiam Gratianus causam requirit 
rationabilem, et arbitrarie dispensationem concedi posse negat. 
Illud iam apparct ex eo quod in dispensatione non littera legis 
servatur, sed aequitas^ quae est mater iustitiae. Hac enim- con- 
si derata aequitatis ratione legislator! agnoscitur ius vel inter- 
pretandi legem, vel, si opus fuerit, permittendi exceptiones. Et 
ubi exceptio conceditur, non potest in posterum haberi ut regula, 
quia ad tempus tantum periculo Ecclesiae consulitur ; et quod 



(1) Gf. infra, p. 121. . 

(2) Cf. supra, p. 80. 

(3) Cf. infra, p. 132. 

ex dispensatione Ecclesiae introducitur, ad consequential!! regu- 
lae trahi non potest (1). 

2. Qualis autem causa sufficiat, indicat Gratiaftus in dictis ad 
canones C. I, q. 7, referens fere de verbo ad verbum Algerum Leo- 
diensem (2). Enumerat sex causas legitimae dispensationis : leges 
in suo rigore sequendae sunt nisi rigor disciplinae quandoque 
relaxetur ex dispensatione misericordiae. Multorum enim cri- 
mina sunt damnabilia, quae tamen Ecclesia tolerat pro tempore, 
pro persona, intuitu pietatis, vel necessitatis, vel utilitatis et pro 
eventu rei . In octodecim capitibus sequentibus eiusdem quaes- 
tionis, paulo fusius circumscribens exempla ab Algero allata, 
ostendit per auctoritates quomodo haec revera causae fuerunt 
legitimae dispensationis. 

3. Quid sint illae sex causae, non adeo clare liquet. Glossa or- 
dinaria Decreti referens textum loannis Faventini illas habet ut 
sex modos dispensationis (3), et auctores hodiefni variis subtili- 
tatibus conantur probare eas pbsse redact ad duas vel tres causas 
generates : necessitatem nempe ac utilitatem (4),et secundum quos- 
dam etiam pietatem (5). 

At, quod auctores sic intendunt stabilire,iam clare exprimitur 
a Gratiano ubi per modum conclusionis ad caput 23 eiusdem 
quaestionis addit : ecce quibus de causis quaedam in E cclesia 
tolerantur, quae eisdem cessantibus pia severitate vindicantur ; 
aliquando enim pro necessitate vel utilitate Ecclesiae muti- 
lantur et laxantur praecepta canonica (6). Pressius non deter- 



(1) Diet. Grat. a. c. 13, D. LVI. 

(2) Cf. Liber de misericordia et iustitia. PL, t. 180, col. 860-62. 

(3) Diet. Grat. a. c. 6, C. I, q. 7. Haec est quarta pars- quaestionis 
in qua probatur per 17 auctoritates quod dispensationes fiunt sex 
modis. lo. de Fa. Sex modi stricte non possunt vocari Dispensgriin- 
de . 

(4) STIEGLER, o. c., p. 364, sqq. Advertatur tamen Stiegler expli- 
cate causam pietatis per auctoritates a Gratiano allatas pro eventu 
rei et utilitate Ecclesiae . . 

(5) FR. FLORENZ, De dispensationibus ecclesiasticis, p. 381. 

(6) Inde non perspicimus cur STIEGLER 1. c. per longum et latum co- 
netur probare varias causas a Gratiano allatas posse reduci ad duas : 
necessitatem et utilitatem. Conclusio enim clare a Gratiano exprimitur ; 
et infra ostendemus (cf. p. 116) Decretistas intime perscrutatos esse mo- 
dum reducendi ad duo genera varias causas dispensationum a Gra- 
tiano exhibitas. 

minat Gratianus utrum requiratur necessitas vel utilitas Eccle- 
siae communis, an vero sufficere possit utilitas privata ; sed, ex 
f actis propositis in quibus Ecclesia rigorem legis urgere noluit 
ob pietatem, intuitu personae, ob hominis senectutem, vel evi- 
dentem praerogativam meritorum, elucet causam boni privati 
sufficere. 



CAPUT V . 
De iure exclusive R. Pontificis et potestate episcoporum 



1. Ad probandum ius exclusivum dispensandi R. Pontificis a 
Gratiano fuisse vindicatum, STIEGLER arguit ex dicto eius p. c, 
16, C. XXV, q. 1. Hoc ius ei competit quia est conditor cano- 
num ; imo ei soli competit, quia sacri canones ita aliquid con- 
stituunt,ut interpretationis auctoritatem Romanae Ecclesiae re- 
servent. Ipsi namque soli canones interpretari valent, qui ius con- 
dendi eos habent (1). Proinde ius Pontificis dispensandi in 
iure communi dici debet exclusivum. Revera, haec conclusio 
logice fluit ex praemissis a Gratiano datis, qui ita paravit viam 
commentatoribus ad stabiliendum ius exclusivum R. Pontificis. 
At Gratianus illam conclusionem non deducit, nee intendit, ut 
videtur, vindicare illam potestatem exclusivam. Etenim scopus 
totius dicti p.c. 16 uriice est vindicandi contra multiplices aucto- 
ritates in c. 1-15 eiusdem quaestionis allatas, R. Pontifici compe- 
tere ius agendi contra legem generalem Ecclesiae per concessio- 
nem dispensationis vel privilegii. 

Alia exparte, in c. 47, C. XVI, q. 1, expresse agnoscit episcopis 
ius concedendi privilegia ; et variis in locis sui Decreti plures af^ 
fert dispensationes ab episcopis concessas, nee ullo .modo conatur 
conciliare hanc praxim cum iure exclusivo R.- Pontificis. Tandem 



(1) Infra etiam examinabimus quid Decretistae intellexerint per le-^ 
gis interpretationem . Ex contextu apprime elucet interpretari hie 
sumi pro permissione exceptionum a lege, sive per dispensationem, si- 
ve per privilegium. Cf. LINDNEK, o. c., p. 45. Gratianus proinde hie 
adhibet principium in iure Romano admissum, sed diversum ei tribuit 
sensum, cf. p. 88, 

aliquam saltern speciem dispensatiomim, nempe ut bigamus ascen- 
dat ad ordines superiores,soli R. Pontifici exclusive reservat (1). 
Constat ergo Gratianum nondum explicite vindicasse ius exclusi- 
vum R. Pontificis. 

2. Proinde, non videtur stringens probatio confirm a tiva et 
indirecta in favorem iuris exclusivi R. Pontificis, quam STIEGLER 
deducit (2) ex variis dictis, quibus Gratianus episcopis impon.it 
obligationem obsequendi canonibus, ac si consequenter eis viam 
praecluderet ad ; dispensationes concedendas. Etenim, aliae auc- 
toritates et alia dicta eiusdem Decreti huic sententiae contra.di- 
cunt (3). 

Itaque concludimus cum HINSGHIUS (4) et LINDNER (5), Gra- 
tianum nondum expresse vindicasse ius exclusivum dispensandi 
R. Pontificis sed enuntiasse principia quae illud logice continent, 
et sic paravisse viam ad illud stabiliendum, prout decretum 
fuit ab Innocentio III, anno 1211 (6). 

3. Ex supradictis deducitur quid Gratianus docuerit de potes- 
tate dispensandi episcoporum. Ivo Carnutensis et Bernaldus Mo- 
nachus vindicaverant episcopis quoddam ius dispensandi (7). 
Gratianus 7 expresse nee ius exclusivum R. Pontifici vindicat, nee 
potestatem episcoporum. Imo, plura dicta Decreti (8) non pro- 
bant quidem directe et modo stringenti, ut statim exposuimus, 
denegandum esse episcopis ius dispensandi, saltern iure proprio, 



(1) c. 7, D. XXXIV et diet. Grat. a. illud c. : Gaeterum, si non talis 
concubina fuerit, et aetas illius de quo agitur, futurae incontinentiae 
suspicionem auferre dignoscitur, apostolica concessione ad ordinem dia- 
conatus provehi potest . 

(2) O. c., p. 367 : diet. Grat. a. c. 10, D. XI : Ab apostolicis decretis 
non licet reeedere . c. 11, D. XI : Ab omnibus servari debet, quod 
servat Romana Ecclesia. c. 2, D. XII : Apostolicis decretis nullus 
superbe resistat. c. 2, D. XII : Omnes apostolicae sanctiones irre- 
iragabiliter sunt servandae. 

(3) G. 47, C. XVI, q. 1. c. 7, D. XXIV. 

(4) O. c., t. Ill, p. 746. 

(5) O. c., p. 45. Auctor id probat quoad potestatem R. Pontificis 
concedendi privilegia,sed idem dici potest quoad potestatem dispensan- 
di, cf. SOHM, o. c., p. 101". 

(6) Cf. HINSCHIUS, o. c., t. Ill, p. 746. c. 20, X. de electione, I, 6. 

(7) Cf. supra, p. 65 sqq. 

(8) Diet. Grat. a. c. 10, D. XI. c. 11, D. XI. c. 2, D. XII, etc. 

n iure communi, sed indubitanter huic doctrinae favent. De po- 
testate autem delegata a R. Pontifice non loquitur. Cum aliunde 
Gratianus afferat exempla dispensationum olim concessarum ab 
episcopis, hi, ut postea ostendemus, de facto dispensabunt in his 
et omnibus casibus similibus, quin attendant principia a Gratiano 
posita circa potestatem R. Pontificis ; et mox quidam Decre- 
tistae docebunt episcopos habere ius dispensandi in omni materia 
non expresse reservata R. Pontifici (1), 



CAPUT VI 
De fonlibus doctrinae Gratiani 

Ut pauca de fontibus doctrinae Gratiani dicamus, expedit dis- 
cernere quid ex iure Romano et ex collectionibus canonicis" ante- 
rioribus mutuaverit ; quae partes denique fuerint circumstantia- 
rum. 

1. Ius Romanum antiquitus aliqualem habuerat infmxum, cum 
iam in prioribus saeculis scriptores ecclesiastici de dispensatione 
agentes ab eo deprompserint vocabula, quibus Romani designa- 
bant solutionem a lege, et quidem in antecessum concessam. At, 
saeculo duodecimo, in ipsa elaboranda doctrina canonica de dis- 
pensatione maximi fuit momenti. Vocabulum dispensatio 
tamen est iuri canonico proprium. Lex civilis, ait Baldus, earn vo~ 
cat indulgentiam . Occurrit verbum in lege civili, sed raro et 
constanter intelligitur de dispensatione late sumpta (2). 

Dum Ivo et Bernaldus doctrinam de dispensatione, et potesta- 
tem earn concedendi determinant per varies textus RR.Pontificum, 
Gratianus contra, praeter hos textus quos ut auctoritates affert, 
nititur iure Romano, et hoc quidem praecipue ad vindicandam 
potestatem universalem R. Pontificis dispensandi in iure commu- 
ni, utpote conditoris-legum. Textus iuris Romani quibus manifesto 
alludit, ex integro tamen non refert (3). Dispensation! insuper 



(1) Cf. STIEGLER, o. c., p. 368. 

(2) BALDUS, in add., ad Speculum Durantis, post 11, De legatis. 

(3) Cf. diet. Grat. p. c. 16, C. XXV, q. 1. Textus praecipui iuris 
Romani, quibus alludit, sunt ; L. 1, G. I, 17 ; L. 1, D. I, 4 ; L. 1, 6, 
Inst, II ; L. 12, C. I. 14 ; L. 9, C. I, 14. 

applicat quae Codex lustinianus docet de constitutionibus 
personalibus, quae personam non egrediuntur, et non ad exem- 
plum trahuntur et ita parat viam Decretistis, qui,utentes eodem 
iure, perspicue determinatas regulas tradunt circa dispensatio- 
num interpretationem (1). 

2. Scrip tores quibus Gratianus utitur iuxta ius Romanum, sunt 
praecipue Isidorus Hispalensis, Ivo Carnutensis, Bernaldus Mo- 
nachus et Algerus Leodiensis. Quod Isidorum attinet, Gratianus 
magna ex parte notiones iuris Romani ab Episcopo Hispalensi 
desumit (2). Cum illo et ex illo admittit tripartitam iuris divisio- 
nem, nee magis quam ipse diligenter determinat differentiam ius 
naturae inter et gentium (3). Iterum ius naturale vocat ius 
commune omnium nationum eo quod ubique instinctu naturae, 
non constitutione aliqua habetur , et ut exempla iuris naturalis 
affert viri et foeminae coniunctionem, liberorum successionem 
et educationem, acquisitionem eorum quae coelo terra marique 
capiuntur (4). 

Contra videtur pendere ab lyone Carnutensi quando circumscri- 
bit limites potestatis dispensandi in iure naturali altero sensu in- 
tellecto, de iure nempe quod in Lege et Evangelio continetur (5). 
Ivo tamen legem aeternam vocat, quod Gratianus- ius naturale. 
Plura alia notavimus supra, in quibus Gratianus pendet ab Ivone, 
Bernaldo et Algero Leodiensi (6). 

3. Animadvertendum- etiam venit circumstantias historicas 
multum contulisse ad evolutionem theoriae circa potestatem uni- 
versalem R. Pontificis dispensandi in canonibus. Nihil enim erat 
ilia theoria quam expressio et iuridica probatio conaminum de 
facto in curia Romana inde a Gregorio VII existentium, reser- 
vandi R. Pontifici potestatem magis universalem et absomtam. 



(1) Cf. diet. Grat. a. c. 13, D. LVI. L. 1, 2, C. de constit. I, 4. 

(2) Cf. CATHREIN, Recht, Naturrecht und positives Recht, p. 203. 

(3) Cf. supra, p. 81. 

(4) c. 7, D. I. - 

(5) Cf. Diet. Grat. a. c. 1, D. V, et p. c. 3, D. VI. ISIDORUS, Etymo- 
log., 5. PL, t. 161, col. 47. 

(6) Cf. supra, p. 84. 



SECTIO II. 

DOGTRINA DE DISPENSATIONS 
APUD DECRETISTAS USQUE AD GLOSSAM 
ORDINARIAM DECRETI 



PRAENOTANDA 
I. Momentum materiae et ratio divisionis 

1. Pluriimim, in ordine ad cognitionem disciplinae canonicae 
interest ut doctrinam Decretistarum in specie examinemus, turn 
quia apud illos invenitur fundamentum doctrinae iuridicae quae 
usque ho die permansit, turn quia e textibus illorum argurnenta 
hauserunt ad falsam doctrinam fulciendam, Gallicani quidcm 
aliique ut Esmein, circa notionem dispensationis, Febronius vero 
et Van Espen circa eius auctorem. 

2. Porro inobvium est processum doctrinae exponere apud De- 
cretistas nisi etiam prioribus Decretalistis fucrit attentum. Ex 
una parte enim plures ex his, praeter glossas vel apparatus glos- 
sarum, quibus decretales in Quinque Compilationibus antiquis 
insertas ornaverunt, etiam ad Decretum Gratiani glossas scrip- 
serunt. Ex altera vero parte Decretistae posteriores, a tempori- 
bus Simonis de Bisiniand et praesertim Huguccionis, iam quos- 
dam textus decretalium in suis glossis adducunt, quamvis illae 
nondum essent in compilationes authenticas collectae. Igitur 
ne minus rectam expositionem historic! processus doctrinae tra- 
deremus, necessarium interdum fuit textus ex prioribus Decre- 
talistis afferre in praesenti sectione, quam usque ad adornatam 
glossam ordinariam Decreti perduximus. Textus tamen pauciores 
sunt, cum Decretalistae circa doctrinam de dispensation omit- 
tant plura magis theoretica vel a Decretistis iam vulgata, et multo 
magis in eo versentur ut de practicis inquirant, de modo nempe 
dispensationem legitime concedendi,de eius auctore eiusque ob- 
iecto. Hac.de causa huic periodo terminum ponimus glossam or- 
dinariam Decreti confectam paulo post a. 1215 a loanne Teu- 



90 DE DISPENSATIONIBUS APUD DECRETISTAS 

tonico. Hie enim dici potest Decretistarum ultimus, siquidem Bar- 
tholomaeus Brixiensis glossae illius pauca tantum doctrinalia 
addiderit, quamvis utique, ut ex sequent! parte patebit, nonnul- 
las opiniones loannis Teutonic! in materia dispensationum reie- 
cerit. 

Sed apprime animadversum volumus hanc chronologicam di- 
visionem non esse omnino rigidam, siquidem in parte sequent! 
oportebit apud quosdam ex ultimis Decretistis inquirere de pri- 
mordiis unde variae opiniones posteriores originem duxerunt. 

3. Agemus, iuxta ordinem priorum partium, de notione dispen- 
sationis eiusque ratione ad materias connexas, de eius variis spe- 
ciebus et interpretation ; de causa requisita ad legitimam dispen- 
sationem eiusque effectibus ; de legibus in quibus dispensatio 
concedi potest,praesertim de iure naturali ; de cessatione dispen- 
sationum ; denique de auctore dispen.satio.num, de potestate nem- 
p'e-R, Pontificis eiusque ambitu et de potestate episcoporum. 



II. Series chronologica scriptorum 

- .- i 

Praemittimus seriem chronologicam Decretistarum et Summa- 
rum prout receritibus elucubrationibus criticis fuit stabilita, quo 
in ipsa tractatione afcr indicando tempore quo varii iuristae scrip- . 
serunt abstinere possimus. 

1. PAUCAPALEA. Die Summa des Paucapaleas iiber das Decretum 
Gratiani, ed. F. SCHULTE, Giessen, 1890. -Conscripta intra 
a. 1144-50(1). 

2. ROLANDUS BANDINELLUS (R. Pontifex sub nomine Alexan- 
dri III, ab a. 1159 ad a. 1181). 

a) Die Summa magistri Rolandi, nachmals Papstes Alexander 
III, ed. F. THANER, Innsbruck, 1874. Conscripta circa a. 
1148(2). 

b) Die Sentenzen Rolands, ed. GIETL, Freiburg in Br., 1891. 
Conscripta intra a. 1145-50 (3). . . 



(1) Gf. SCHULTE, Die Geschichte der Quellen und Liieratur des Ca- 
nonischen Rechts, Stuttgart, 1875, t. 1, p. 109. 

(2) Ita contendit THANER, in prooemio ad editionem huius Summae, 
p. XLI. SCHULTE dixerat : versus a. 1150 ; cf. o. c., p. 116. 

(3) Ita HEYER, in Zeitschrift der Sa.vigny-Stifiu.ng fur Rechisge- 
schichte, Kanonistische Abteilung XI (1921), p. 393, ubi exponit varias 

3. OMNIBONUS (f 1185). Conscripsit abbreviationem Decreti, 
probabiliter circa a. 1156 (1). De Decreto db Omnibono abbre- 
viate, ed. F SCHULTE, Bonnae, 1892. Conscripsit etiam Senten- 
tiarum summam. Cod. ms. lat. Monacensis, n. 19134. 

4. RUFINUS. Die Summa decretorum des Magister Rufinus, 
ed. SINGER, Paderborn, 1902. Conscripta probabiliter intra 
a. 1157-59(2). 

5. STEPHANUS TORNACENSIS (f 1203). Die Summa des Stephanus 
Tornacensis uber das D&cretum Gratiani, ed. F. SCHULTE, Gies- 
sen, 1891. -Non fuit absoluta ante a. 1160 (3). 

6. GANDULPHUS. Conscripsit glossas in Decretum (4), et Sen- 
tentiarum libros quatuor. Magistri Gandulphi Bononiensis 
sententiarum libri quatuor, ed. IOANNES DE WALTER, Vindobonae, 
1924. Opus probabilius conscription intra a. 1160-70(5). 

7. SUMMA COLONIENSIS. Cod. ms. lat. Bamberg. D. II, 17, 
Fol. 25-189. Conscripta intra a. 1169-70 (6). 

8. IOANNES FAVENTINUS (f 1190, episcopus Faventinus). Sum- 
ma in Decretum Gratiani. Cod. ms. lat. Monacensis, n. 3873. 
Summa composita fuit post a. 1171 (7). 

9. SIMON DE BISINIANO. Summa in decretum. Cod. lat. mbr. 



sententias circa hoc propositas a GIETL (1150-53), DENIFLE cum KUHL- 
MANN (1139-42), F. THANER (ante 1148), F. EHRLE (1142-50). 

(1) SCHULTE, o. c., t. I, p. 121. 

(2) Ut probat SINGER, in prooemio, p. LXXVII et cxvn, contra SCHUL- 
TE (o. c., p. 121), qui opinatur istam summam fuisse conscriptam a. 1156. 
Opinio Singer a GILLMANN admittitur. Cf. Die N.otwendigkeit der In- 
tention auf Seiten des Spenders und des Empfangers der Sakramente nach 
der Anschauung der Fruhscholastik, p. 174. Derelicta est hypothesis a 
TANON (Etude de litterature canonique : Rufin et Huguccio, Paris, 1889), 
proposita, qui contendit hanc summam fuisse conscriptam a. 1164-66. 

(3) Ita GILLMANN, Die Notwendigkeit, etc. p 185. Sic tenet cum SIN- 
GER, qui in sua editione Smrimae Rufini, p. cxv 91 , iam ostendit SCHULTZ; 
erronee opinari Summam Stephani fuisse compositam ante, diem 17 
Sept. 1159, diem nempe electionis Alexandri III. (Cf. SCHULTE, in prooe- 
mio, p. xx.) Opinionem Schulte admisit THANER, in sua introductione 
ad textum Summae Rolandi, p. XLI. 

(4) SCHULTE V O. c., t. I, p. 132 ; I. DE WALTER, o. c., p. xxxiv sqq. 

(5) Ita lo. DE WALTER, o. c., p. LXVIII. 

(6) Ita SCHULTE, in Sitzungsberichte der Wiener Akademie, Phil. 
Hist. Klasse, t. LXIV (1870); p. 110 ; et SINGER, in Archiv fur Katholi- 
sches Kirchenrecht, t. LXIX (1889), p. 440. 

(7) SCHULTE, o. c., 1. 1, p. 137. 

Bamberg, can. 38. D. II, 20. Confecta intra diem 8 aprilis 
1173 et a. 1176 (1). 

10. SUMMA MONACENSIS. Cod. lat. Monac. 16084.' Composita 
verisimiliter in Carinthia, intra a. 1175-78 (2). , . 

11. SUMMA PARISIENSIS. Cod. lat. Bamberg,. Can. 36 [P. II, 26] 
D. XIII. Composita fuit eodem fere tempore ac Summa Mo- 
nacensis (3). 

12. SIGARDUS CREMONENSIS (f 1215 episcopus Cremonensis). 
Summa in Decretum. Cod.lat. Bamberg. saec. XIII. mbr.D.II, 
20.' fol. 111-242. Conscripta ultimis annis pontificatus Alex- 
andri III (f 1181), post Summam Simonis de Bisiniano (4). 

13. SUMMA LIPSIENSIS. Summa in Decretum Gratiani, a 
IOANNE HISPANO confecta circa a. 1186. Cod. lat. mbr. bibliothe- 
cae Lipsiensis, n. 986. fol. 1-269 (5). 

(1) Ita GILLMANN, Die Notwendigkeit, etc., p. 58. dum ad p. 24 
et 26 1 potius admiserat cum SCHULTE o. c., p. 140, ut tempus probabile 
compositionis a. 1174-79. Gf. etiam Von der Hinterlegung des Aller- 
heiligsten im Altarsepulchrum, A.K.K., t. 102 (1922), p. 34 1 . 

(2) Hoc probat GILLMANN, in Spender und aiisseres Zeichen der JBi- 
schofsweihenachHuguccio,'WiiTzbiiTg,'L922,p.B.et Die Helmut- und die 
Entstehungszeit der Summa Mqnacensis, in A. K. K., 1. 102 (1922), 
p. 25. lam admiserat in aliis opellis Cf. Die Notwendigkeit etc., p. 213 
et Zur Le.hr -e der Scholastik vom Spender der Firmung und des Weihe- 
sakraments, Paderborn, p. 23 1 , summam tylam fuisse conscriptam intra 
a . 1175-80. - SINGER, Beitrage zur Wurdigung der Dekretistenlittera- 
tur, I, in A.K.K., t. 69 (1893), p. ,,438-440 dixerat earn fuisse conscriptam 
a viro ecclesiae Galliae et absque dubio intra a. 1160-70. 

(3) Ita GILLMANN, Das ehemals zwischen der soboles ex secundis nup- 
tiis und den.Blutverwandten des verstorbenen Eheteiles bestehende Ehe- 
hindernis, Mainz, 1909, p. 17 1 . SCHULTE coritenderat illam fuisse con- 
scriptam versus finem a. 1160-70. Cf. Sitzungsber. der Wien. Akade- 
mie, philos. histor . Klasse, t. 64 (1870), p. 114, et SINGER intra a- 
1160-70. Cf. A. K. K., t. 69 (1893), p. 458. 

(4) Cf. GILLMANN, Von' der Hinterlegung des Allerheiligsten im Altar- 
sepulchrum, I. c., t. 102, p. 10. Idem admittit SCHULTE, o. c., t. 1, p. 
p. 143. KUNSTMANN, A.K.K., t. 10 (1860), p. 343 et SINGER ibid., t. 69, 
(1893), p. 391 contendunt earn vix fuisse absolutam ante a. 1183. 

(5) SCHULTE, o. c., t. I, p. 149, item HEYER, Theologische Revue, 
t. II (1912), p. 190, et DE GHELLINCK, Q. c., p. 361 1 . SCHULTE prius 
dixerat auctorem huius Summae probabiliter esse Gallum vel Anglum 
(Sitzungsber. t.68 (1871),p.51). Postea earn ascripsit Jo.Hispano(Gesc/zzc/z- 
te", t. I, p. 150 et 176). HEYER, (Zeitschrift der Sav. Stiff., Kan. Abt. 
t. 33 (1912), p. 379), reicit opinionem a Schulte propugnatam et con- 
tendit auctorem esse quemdam Normannum. Cum tamen, de nostra 
saltern scientia, probationes promissas nondum dedit adhuc sequimur 
in textu nostro opinionem a Schulte propositam. 

14. HUGUCCIO (f 1210, episcopus Ferrariensis). Summa in 
Decretum. God. lat. mbf. Paris, n. 3891 et 3892 ; cod. mbr. Vatic, 
lat. n._2288. Non ante a. 1188 fuit absomta (1). 

15. IOANNES TEUTONICUS. Glossa ordinaria ad Decretum. 
Conscripta fuit post Concilium Lateranense IV a.1215 celebratum ; 
imo, non omnino immediate post illud, sed aliquod tempus post 
a. 1215 (2). Ed. glossata G. FERRARIO, Venetiis, 1584. 

His adnectimus, quamquam non veniunt nomine Decretista- 
rum, opera sequentia : 

16. PETRUS BLESENSIS IUNIOR. Opusculum de distinctionibus 
in canonum interpretatione 'adhibendis, sive ut auctor voluit, spe- 
culum iuris canonici, ed. REIMARUS, Berolinae, 1837. -r- Circa a. 
1180 opus fuit conscriptum (3). 

17. Rhetorica ecclesiastica, auctoris incerti. Quellen zur Ge- 
schichte des Romisch-kanonischen Processes im Mittelalter, ed. 
L. WAHRMUND, Innsbruck, 1906. T. 1, fasc. 4. Conscripta fuit 
intra a. 1160-80. 

18. Summa anonyma. Cod. lat. mbr. Bamberg. can. 18. Ed. 
SINGER in A.K.K., t. 69 (1893). 

19. Glossae antiquae quas F. SCHULTE edidit : Die Glossa zum 
Dekret Gratians von ihren Anfang bis auf die jungsten Ausgaben 
in Denkschriften der Wiener Akademie der Wissenschajlen, t. 21 
(1872). 

20. A liae glossae quas ex manuscriptis bibliothecae Parisiensis 
et Vaticanae collegimus (4). 

(1) Ita GILLMANN, Die Notwendigkeit etc., p. 33 ; et praesertim Die 
Abfassungszeit der Dekretsumma Huguccios, in A.K.K., t. 94 (1914), 
p. 233 s. ; cf. etiam HEYER, Namen und Titel des Gratianischen De- 
krets, z&zd.,p.513 n . MAASSEN contenderat hanc summam fuisse conscrip- 
tam post compilationem prirnam, cum Huguccio iam erat episcopus 
Ferrariensis (ab a. 1190). Cf.Wien. Sitzungsber. phil.-histor. Klasse, t.24 
(1857), p. 42. SCHULTE iam probavit contra Maassen earn fuisse conscrip- 
tam sub pontificatu Gregorii VIII (fl7 dec. 1187) cf. o. c., t. 1, p. 161. 

(2) Ita GILLMANN, Die Entstehungszeit der Glossa ordinaria zum Gra- 
tianischen Decrets, p. 220, Appendix ad opus : Zur Lehre der Scholastik 
vom Spender der Firmung und des Wdihesakraments, Paderborn, 1920. 
SCHULTE diversis in locis in varias sententias abiit, et de tempore com- 
positionis huius glossae haesitanter loquitur. Cf. etiam HUGELMANN, 
Der Sachsenspiegel und das vierte Later anische Konzil, in Zeitschrift 
der Sav. Stiff., Kan Abt., t. 13 (1924), p. 464 s. 

(3) Cf. SCHULTE, o. c., t. 1, p. 207. 

(4) Cod. lat. mbr. Bibl. nat. Paris, n. 3804 ; 3905 ; 3905A ; 3905s, 
Vat. Borghes. n. 280, 287, 370. 

CAPUT I 
Doctrina de notione dispensationis 

1.7 Doctrina priorum Decretistarum, praesertim Rufini 



1. Priores Decreti commentatores, PAUGAPALEA (1140-50) et 
ROLANDUS (1148) nihil novi proferunt. De notione dispensationis 
intimius non indagant sed, ut Gratianus eorum magister, viden- 
tur earn accipere pro omni exceptions a lege, siquidem etiam muta- 
tionem in lege adductam ob mutatas circumstantias, vocant dis- 
pensationem (1), et pluries rigorem opponunt indulgentiae 
ant mansuetudini pietatis (2), ant dispensation! (3). Similiter 
notionem privilegii contra ins cum notione dispensationis iden- 
tificant (4). Hanc etiam vocant abolitionem vel restitutionem 
in integrum (5). Ex exemplis tamen quae Rolandus affert in re 



(1) Die Summa Paucapaleas iiber das Decretum Gratiani, ed. SCHULTE, 
ad C. XXVII, q. 1, p. 17. Cf. STIEGLER, A.K.K., 1898, p. 91. 

(2) C. XXXV, q. 8, o. c., p. 212. Paucapalea ad C. I, q. 3, o. c., 
p. 55. 

(3) C. XXXV, q. 9, o. c., p. 232. 

(4) Paucapalea dicit : privilegium est quod aliquem a iure communi 
privat, seu immunem facit et potest clericus duabus ecclesiis tamquam 
titulatus praeesse, sed iure special!, non iure communi . o. c., p. 10. 
Cf. D. LINDNEE, Die Lehre vom Privileg nach Gratian und den Glossa- 
toren des Corpus iuris canohici, p. 24. 

(5) Summa des Paucapaleas, ad C. XXI, q. 1, p. 95 ; ad C. I, q. 1, 
p. 52. Immerito Stiegler contendit Gratianum et Paucapaleam in 
D. XIII et XIV agere de absolutione eamque vocare dispensationem : 
Paucapalea k.ennt wie sein Lehrer Gratian die Dispensation aucli 
au.f dem Gebiet der Moral als Absolution . Arguit ex diet. Grat. a. c." 
1, D. XIV eadem dispensatio . Cf. A.K.K., t. 78 (1898), p. 93 1 . In his 
dictis enim Gratianus audit dispensationem sensu generalissimo, de 
omni derogatione vel exceptione a lege, et nullo modo de absolutione 
agit.Textus ita sonat : . A d versus ius naturalenullaadmittitur dispen- 
satio nisi duo mala ita urgeant ut alterum eorum necesse sit eligi , 
i. e. obligatio iuris naturalis (seu omnis praecepti moralis in Lege vel 
Evangelic content!) de se semper rigorose urget ; relaxatur tantum in 
concursu duplicis peccati inevitabilis, ita ut agens tune excusetur a 

matrimonial! constat ilium optime perspectam habere dispensa- 
tionem pro casu particular! (1). E contrario RUFINUS (1157-59) (2), 
celeberrijnus canonista, sicut in, generali evolutione scientiae ca- 
nonicae ita in evolvenda disciplina circa dispensationem, maximi 
est moment!. Nam, ut ipse fatetur, intendit ex prof esso dare com- 
pendiosum tractatum de dispensatione canonum . Revera, ultra 
Decretum Gratiani progreditur, et notiones ex studio iuris 
Romani haustas iuri canonico applicat, tradens doctrinam com- 
pletam de dispensatione ecclesiastica. 

2. Primus quidem tradit eius notionem iuridicam strictam : 
Est itaque dispensatio, iusta causa faciente, ab eo, cuius inter- 
est, canonici rigoris casualis facta derogatio (3). Momentosa 
haec definitio, quae nequaquam obiter sed omnino ex professo 
proponitur, breviter ita secundum eius doctrinam explicari po- 
test. Est derogatio id est relaxatio legis, quia eius obligatio in casu 
particular! tollitur. Haec derogatio longe distat ab ilia qua lex ipsa 
pro parte aufertur seulegi pars detrahitur (4). Relaxatio autem 
fit circa canones, id est, secundum doctrinam a Gratiano iam pro- 
positam, circa canones conciliorum et decreta RR. Pontificum 
seu, in genere, circa leges ecclesiasticas. Etenim in Decreto suo 



servanda lege, cuius observatio in ca,su constituit minus ma.lum. Haec 
exceptio a. Gratiano vocatur dispensatio, etsi potius sit excusatio. Me- 
lius adhuc apparet ex dicto Grat. p. c. 1, D. XIV non agi de absolutione, 
sed de relaxatione rigoris, siquidem ibi constitutionis et consuetudinis 
firmitatem opponit immutabilitati legis naturalis : constitutionis au- 
tem vel consuetudinis rigor nonnunquam relaxatur . Postea cano- 
nistae principium Gratiani, ius naturale esse indispensabile, adraittent ; 
sed immerito audient dispensationem in sensu iuridico stricto. 

(1) C. XXXII, q. 7, o. c., p. 186 ; C. I, q. 7, p. 15 ; C. IX, q. 1, 
p. 23. 

(2) Cf. Die Summa Decretorum des Magister Rufinus, ed. SINGER. 
Paderborn, 1902. 

(3) Gl. ad diet. Grat. a. c. 6., C. I, q. 7, o. c., p. 234. Immerito proinde 
dicit STIEGLER, 1. c., p. 649 : Zu der Definition, wie sie Rufin aufstellt, 
fiigt Joannes Faventinus hinzu, als Erklarung von Derogatio, canonici 
rigoris . 

(4) Hanc Rufinus tradit ad diet. Grat. a. c. 4, D. IV. Lex autem 
rogatur, aut abrogatur, aut surrogatur, aut obrogatur, aut derogatur : 
rogatur, cum profertur ; abrogatur, cum aufertur ; surrogatur, cum ei 
aliquid adicitur ; obrogatur, cum una parte detracta, alia ei adicitur ; 
derogatur, cum una pars ei detrahitur . SINGER, o. c., p. 14. 

Gratiamis docuit Decretales epistolas canonibus conciliorum pari 
iure exaequari (1), et canones alios esse decreta Pontificum, alios 
statuta conciliorum (2), Auctor dispensationis est ille cuius 
interest ; ulterius tamen non determinat Rufinus quisnam ha- 
beat hanc auctoritatem. Derogatio ilia non potest fieri pro lubitu, 
sed iusta causa praecipiente. Debet esse derogatio casualis, non 
generalis : generalem autem vocat, qua lex in to to vel ex parte 
aufertur pro communitate, casualem, qua legis obligatio aufertur 
pro certis personis, rebus vel circumstantiis, de casu ad casum, 
remanente lege in vigore pro aliis casibus aliisque personis (3). 

Hac definitione proinde Rufinus, recedens ab usu recepto, 
prima vice formula iuridica interpretatus est praxim iam a Ion- 
go tempore existentem relaxandi leges in casu particulari. 

3. In eodem tractatu ulterius explicat notionem datam, earn 

opponendo notioni praeiudicationis legis, quae est ablatio legis 

per legem vel consuetudinem contrariam, ita ut ipsa regula seu 

norma agendi obiectiva totaliter vel partim auferatur ; dum in 

dispensatione non lex, sed eius vis obligatoria tantum casualiter 

suspenditur. Excipit proinde a notione dispensationis omnes 

casus, in quibus lex generaliter, sive in to to, sive in parte mutatur, 

adeoque sub nomine dispensationis non complectitur sive legis 

derogationem, qua pars legi detrahitur, sive legis abrogationem, 

qua lex aufertur, sive legis obrogationem, qua una parte detracta, 

alia ei adicitur. Earn etiam discernit ab excusatione a lege, in 

qua non vinculum legis relaxatur, sed doctrinaliter determinatur 

casum quemdam sub lege non comprehend! ; etenim quamvis dis- 

pensationem in lege naturali reiciat, nihilominus excusationem 

ab illius impletione omnino admittit (4). 

Non excludit tamen ab ilia notione privilegium, siquidem iden- 
tificat privilegium speciale cum dispensatione. Dividit enim pri- 
vilegia in generalia et specialia. Generalia sunt ipsi quae gene- 
raliter omnibus ecclesiis vel ecclesiarum personis a Sanctis Pa- 
tribus in canonibus, et a christianissimis principibus in legibus 
indulta sunt... Specialia sunt quae hodie specialiter et determi- 



(1) Diet. Grat. a. c. 1, D. IX. 

(2) Diet. Grat. p. c. 2, D. Ill, et diet. a. c. 1, D. III. Proinde non est 
recurrendum ad textus posteriores Stephani Tornacensis ad id proban- 
dum, ut facit STIEGLER, art. cit., p. 97. 

(3) SINGER, o. c., p. 235. 

(4) Ad C. I, q. 7, SINGER, o. c., p. 234. 

natae illi ecclesiae, ita quod non alii, conceduntur (1). Porro 
. ilia privilegia generalia ait vel dispensantur vel praeiudican- 
tur . Generalia dispensantur, cum casualiter, id exigente ne* 
cessitate vel utilitate, speciali privilegio contra ea alicui eccle- 
siae aliquid indulgetur ; praeiudicantur, quando contraria consti- 
tutione generaliter evelluntur . Ex hoc textu patet Rufinum 
reyera privilegium speciale cum dispensatione identificare. Infra 
addit : Generalia dispensantur vel praeiudicantur ; specialia 
autem praeiudicantur . Proinde specialia non dispensantur, 
cum evidens sit dispensationem in dispensatione non dari. Unde 
plane sibi constans, in Distinctione IV dispensationem in irre- 
gularitate ex defectu Corporis vocabit : speciale privile- 
gium (2). 

4. Attamen, ut supra iam innuimus, Rufinus non omnirio re- 
cedit ab usu recepto audiendi nomine dispensationis omnem ex- 
ceptionem a lege. In D. LVIII, mutationem legis ob mutatas re- 
rum circumstantias introductam dispensationem vocat. Ait 
enim : generaliter ex antiq.uis regulis mandatum est, ut monachi 
non assumerentur in clericatum, ad publicum officium celebrandum 
populo. Sed postmodum, in hoc dispensatum est, ut ecclesiarum 
utilitate sic exigente valeant ordinari (3). Ex quo concludimus 
Rufinum verbum dispensationem adhibere duplici sensu, 
sensu nempe strictiori et iuridico, et sensu latiori et usuali (4). 
Dispensatio sensu latiori intellecta saepe vocatur ab ipso mise- 
ricordia , mansuetudo (5), indulgentia (6), pietas (7). 

2. Doctrina Decretistarum posteriorum 

\. Inter Decretistas et Decretalistas subsequentes, alii ut 
Stephanus Tornacensis (ca. 1159) (8), Simon de Bisiniano (1174- 



(1) Ad. C. XXV, q. 1, o. c., p. 422. Cf. LINDNER, o. c., p. 25. STIE- 
GLER, a. c., p. 99, non recte opina,tur, ubi affirma,t Rufinum identificare 
privilegia generalia et~ius commune. 

(2) SINGER, o. c., p. 423. 

(3) Ibid., ad D. LVIII, p. 150. 

(4) Cf. STIEGLER, art. cit., p. 102. 

(5) SINGER, o. c., ad D. XII, p. 36. 

(6) Ibid., ad D. L, p. 128. 

(7) Ibid., ad D. XVIII, p. 45. 

(8) Cf. Die Summa des Stephanus Tornacensis iiber das Decretum Gra* 
tiani., ed. SCHULTE, ad D. L et D.LXXVII. 

1179) (1), Summa Monacensis (2), Summa Parisiensis (3), Sum- 
ma de matrimonio Tancredi (1210-17) (4), Petrus Blesensis 
(1180) (5), et Summa Anonyma (6), inter quos quidam tamen cer- 
to certius a Summa Rufini pendent (7), vel non definiunt dispen- 
sationem, vel earn sumunt sensu illo latiori quo ad ilia tempora 
fuerat in usu, et proinde ex textibus illorum in quibus agunt 
de dispensatione pauca deduci possunt circa notionem strjc- 
tam. : 

, Alii ut Sicardus Cremonensis et Bernardus Papiensis, quin 
definitionem strictam Rufini referant, huic tamen propius acce- 
dunt, quum dispensatio definiatur a Sicardo quidem : rigoris 
rationabilis derogatio (8), a Bernardo vero : canonici rigoris 
relaxatio pro aliqua rationabili causa (9). Quamvis non addant 
relaxationem esse casualem , ex pluribus tamen ipsorum tex- 
tibus patet eos dispensationem strictam a mutatione legis omnino 
distinguere. 

Alii denique, qui fusius de dispensatione agunt, doctrinam 
Rufini sequuntur, illumque in pluribus de verbo ad verbum 
referunt, ut loannes Faventinus (10), loannes Hispanus (ll),Hu- 



(1) Cod. ms. lat. Baiiiberg. ca.n. 38, D. II, 20. Fol. 25*. 

(2) Cod. ms. lat. Monac. n. 16084. , 

(3) Cod. ms. lat. Bamberg. can. 36, P. II, 26. 

(4) Summa de matrimonio, ed. WUNDERLICH, p. 32. 

(5) Cf. Speculum iuris Canonici, ed. REIMAKUS, p. 16 sqq. 

(6) SINGER, in A.K.K., t. 69 (1893), -p. 381. 

(7) STIEGLER, o. c. } p. 647, videtur haec nimis urgere. 

(8) Cf. Cod. ms. lat. Bamberg. saec. XIII, D. II, 20. mbr. fol. 74, 
Quia de dispensatione sepissime sermo occurrit hie questionem de ea 
Gratianus latius exaravit ; ideoque quid sit dispensatio videamus, unde 
dicatur, que statuta dispensentur, que inducant dispensationem, que 
impediant, cuius sit dispensare, et an dispensata a predecessore possint 
immutari a successore, quis sit effectus dispensationum. Dispensatio 
est rigoris rationabilis derogatio. Dicitur dispensatio diversoruni pen- 
satio, vel diversa a rigore pensatio, et est tractata(?) a procuratore fa- 
milie ; sicut enim paterfamilias in do mo diver sis diversa dividit et com- 
pensat, sic iudex in iudicio personas et causas et consilia discrete con- 
siderat . 

(9) Bernardi Papiensis Faventini episcopi Summa Decretalium, ed. 
E. LASPEYRES, p. 254. 

(10) Cod. ms. cit. fol. 49 V , col. .1. . 

(11) Cod. ms. cit. fol. 102 V , col. 1 ; gl. ad diet. Grat. a. c. 6, C.I, q. 7. 

guccio (1) et glossa ordinaria (2). Proinde definitionem Rufini 
assumunt. A loanne Hispano loco canonic! rigoris derogatio 
scribitur relaxatio , et definitiones Rufini et Sicardi in unam 
coniunguntur (3). Quamvis hoc loco non additur. relaxationem 
illam esse casualem sen in casu particular!, tamen ex collate 
alio textu eiusdem Summae : dispensantur generalia privilegia 
cum casualiter exigente necessitate vel utilitate, speciali privi- 
legio contra ea aliquid indulgetur patet loannem Hispanum 
etiam hanc notionem strictam admittere (4). Summa Colonien- 
sis loco pro rationabili causa habet pro idonea causa (5) . 

2. HUGUCCIO a definitione Rufini non recedit. Quaedam tamen 
omittit et alia addit vel ulterius explicat. Ita omittit loqui de 
iusta causa requisita ob rationem obviani, quia scilicet rece- 
dens a doctrina communiter recepta post Rufinum, in partes 
severiores declinat,ut dicemus agendo de causa legitima dispen- 
sationum. Addit autem dispensationeni esse iuris relaxationem 



(1) Cod. ms.Vat. la,t., n.2280, fol.!04 v , col. I : Dispensatio igitur est 
iure permittente ab eo, ad quern pertinet, iuris relaxatio et dicitur dis- 
pensatio per similitudinem a procuratore familie. Sicut enim ibi fit 
dispensatio, cum diversis diversa pensantur, i. e. penso equitatis et 
discretionis procurantur et distribuuntur, ita in faffiilia ecclesie pro 
diversitate personarum et rerum et temporum diverse modo iura rela- 
xantur. Vel dicitur dispensatio quasi diversorum pensatio. Qui enim 
dispensat,diversa debet pensare et considerare, scilicet quid magis vel 
minus expediat, vel secundum quod viderit magis vel minus hoc ex- 
pedire quam illud, debet dispensare vel non . gl. ad diet. Grat. a. c. 
6, C. I, q. 7. 

(2) Gl. ad v. plerisque, c. 6, C. I, q. 7. 

(3) Cod. ms. cit. fol. 102 V , col. 1 : Est itaque dispensatio, iusta causa 
faciente, ab eo, cuius interest, canonici rigoris fa eta relaxatio ; vel dis- 
pensatio est rigoris canonici rationabilis derogatio. Eius autem est 
dispensare cuius est condere et interpretarl. Dicta autem est dispensatio 
per similitudinem a familie procuratione. Sicut enim ibi fit dispensatio 
cum diversis diversa pensantur, i. e. pensio equitatis et discretionis pro- 
curantur, ita in familia ecclesiastica, non solum pro diversitate perso- 
narum, sed etiam rerum et temporum diverso modo canones laxantur . 

(4) Gl. ad c. 16, C. XXV, q. I. Cod. ms. cit. fol. 227V, col. 1. Idem 
eruitur ex glossa ad c. 2, D. L : Disciplina frangitur ut si passim et sine 
delectu dispensetur. Quandoque frangitur, quandoque temperatur, ut 
si iusta causa suadente cum aliquo dispensetur. Frangi non debet, tem- 
perari potest . Cod. ms. cit. fol. 42 V . 

(5) Cod. ms. lat. Bamberg. D. II, 17, fol. 33. 

ab eo ad quern pertinet, casu quo id permittitur a iure. Textus 
ille obscurus ita explicari posse videtur, ut ag'at unice de dispen- 
satione concedenda ab inferiore R. Pontificis in lege ecclesiastica 
generali (1). Huguccio in ipsa definitione dispensations intendit 
inculcare episcopos tune tantum posse dispensare cum facultas 
eis a iure conceditur (2). Denique, ut clarius innotescat extensio 
notionis dispensationis, illam confert cum aliis vocabulis quae, 
pro more suo, a lure Romano deprompsit, rigore scilicet et iure. 
Infra agemus de hac minus perspicua expositione,. quae per quat- 
tuor fere saecula a canonistis totidem verbis resumetur, cui con- 
nectentur variae quaestiones subsidiariae circa ius ad dispensa- 
tionem (3). 

3. Novum elemeritum in dispensationis definitione inseruit 
IOANNES TEUTONICUS in glossa ordinaria Decreti : dispensatio 
enim ab eo describitur : iuris communis relaxatio facta cum cau- 
sae cognitione ab eo, qui ius habet dispensandi (4). 

Ius commune hie supponit pro lege universim, nam evidens est 
glossam non excludere dispensation em in iure particulari. Non 
clare liquet utrum necne loannes ipsam causae cognitionem 
habuerit tanquam definitionis notam esseiitialem. Opinamur 
notam positam ad scopum practicum, impediendi nempe ne sub~ 
diti concluderent dispensationem tacitam fuisse concessam ex 
solo facto superioris in casu particulari a lege declinantis (5). 
Haec causae cognitio a glossa ad ipsam notionem dispensationis 



(1) Cod. ms. bibl.'nat.Paris. lat. n. 3892, fol.!25*,col.l. Est ergo dis- 
jpensatip canonic! rigoris ab eo cuius interest pro idonea causa facta re- 
laxatio. Fit autem pro loco, pro temper e, pro persona, pietatis, necessi- 
tatis aut casualis eventus causa... Hinca,ccipe quod dispensationem duo 
principaliter suadent: necessitas et utilitas ; quod etiam duo inhibent : 
rei scil. et persone enormitas . Proinde immerito contendit STIEGLER : 

Die wichtige Summa von Huguccio schliesst sich vollstdndig an die 
Ausfiihrungen Rufins, bei der Frage, die uns hier beschaftigt . Cfr 
A.K.K., t. 78 (1898), p. 91 1 . Infra in pluribus hoc adhuc patebit. 

(2) Cf. infra, p. 145. Nisi dicatur Huguccionem hoc definitionis 
inciso alludere controversiis tune temporis inter doctores vigentibus, 
quibus conabantur determinare quaenam iura seu leges admittant dis- 
pensationem et quaenam non. 

(3) Cod. ms. bibl. nat. Paris, lat. n. 3892, fol. 59^. gl. ad diet. Grat. 
a. c. 25, D. L. 

(4) Gl. ad v. plerisque, c. 6, C. I, 7. 

(5) Cf. infra, p! 174. 

tantopere requisita, postea revera ab auctoribus ut elementum 
3ius essentiale urgebitur (1). 

Equidem de casuali relaxatione non loquitur glossa ; sed a 
tempore Rufini doctrina adeo invaluerat ut iam dubitari nequeat 
quominus ipsa quoque glossa dispensationem stricte sumptam ad 
casualem relaxationem restrinxerit.Hoc caeteroquin optime elu- 
cet ex aliis textibus glossae, ubi v.g. de relatione dispensationis 
ad ius strictum indagat (2). 

4. Definitio glossae communiter fuit admissa a Decretalistis, 
imo in posterioribus anonymis glossis Decreti frequentius inve'- 
nitur quam ilia olim a Rufino tradita (3). Notandum tamen est 
glossam ordinariam iam subiisse influxum priorum Decretalista- 
rum, qui magis practica quam theoretica circa dispensationem 
inquisierant. 



3. De ratione dispensationis ad privilegium, 
interpretationem et dbsolutionem 

1. Plerique Decretistae doctrinae Gratiani et Rufini (4) in- 
haerentes dispensationem a privilegio non distinguunt. Gene- 
ratim enim speciale privilegium vocant quae collectiones cano- 
nicae anteriores nominaverant dispensationes ecclesiasticas, qua- 
les erant ordinatio S. Augustini in episcopum Hipponensem vi* 
venteValerio, et relaxatio legis cumulum beneficiorum proliibe' 
bentis (5). 



(1) Cf. ABBAS PANORMITANUS, ad. c. 1, X. De Schismaticis, V, 8. 

(2) Gl. ad v. causae, c. 18, C. I, q. 7. 

(3) Glossae definitionem sequuntur v. g . Cod. ms. bibl. nat. Paris, 
lat. n. 3904, fol. 80 r ; n. 3905 A, fol. 77 r ; n. 3905, fol. 76^ ad v. ut pleris- 
que, c.5, C.I, q.7. Potius Rufinum et Sicardum sequitur cod. ms. n. 
3905B. In ms. Vat. Borghes. lat. n. 287 ad C.I, q.7 habetur i dispensa- 
tio est quedam moderatio pene circa delictum. vel : dispensatio est 
quedam dissimulatio animadversionis in opera delictorum ubi contra 
institution em suam ipsum ius suggerit esse parcendum . 

(4) Cf. supra, p. 96. 

(5) Ita Stephanas Tornacensis, apud SCHULTE, o. c., p. 170 et 206 ; 
Summa Monacensis, Cod. cit. fol. 8, col. 4, gl. ad D. LV, Praemonstra- 
turn : Si (vero) sponte aliquis sibi manus iniecerit, et a suscepto ordine 
deiciendus et a suscipiendo impeditur. Potest tamen in suscepto 
prdine, si mors subsecuta non fuerit, adhiberi dispensatio. Si obiciatur 

Quidam utramque notionem explicite identif leant, cum decent 
privilegium dari per dispensationem et proinde concedi posse 
contra ius commune per quamdam exceptionem a iure, extra 
casus praevisos non applicandam. Privilegium enini, ait SUMMA 
MONAGENSIS, est iuris public! derogatio per dispensationem ali- 
qua ratione subnixa , seu privilegium est constitutio praeter 
legem communem aliquid ex dispensation indulgens (1). Si- 
CARDUS, qui proxime ab hac summa pendet, ait : privilegium est 
constitutio aliquid dispensatione sanciens praeter legem commu- 
nem (2). 

Attamen de solis privileges contra ius agunt Decretistae, cu m 
privilegia et dispensations identifier nt. Alias species privile- 
giorum norunt, quae aliis normis reguntur quoad illarum legi- 
timam concessionem (3). Imo quidam iam distinctionem inter 
privilegium contra ius et dispensationem adumbrant. 

SUMMA LIPSIENSIS differentiam innuere videtur, ipsum textum 
Sicardi sic referendo : privilegium -est constitutio aliquid san- 
ciens praeter legem communem ; omittit enim verb a : ex dis 
pensatione (4). Glossa quaedam SUMMAE ANONYMAE BAMBER- 
GENSIS explicite utramque notionem discernit : similiter dis- 
pensatio domini papae non est contrahenda ad consequentiam ; 
et etiam si dat privilegium (5). Eodem modo distinguit BER- 
NARDUS PAPIENSIS : potest autem facere privilegium, qui po- 
test facere legem communem ; nam et is solus potest facere contra 



de /Marco, qui pollicem sibi abscidit", respondeo cum leronimo : privi- 
legia, paucorum legem non faciunt communem : similiter de origine . 
Summa Parisiensis, Cod. ms. cit. fol 70, col 2 ; Simon de J3isinia.no, 
Cod. ms. cit. fol. 14 r , col 1 ; Summa Coloniensis, cod. ms. cit. fol. 35 ; 
Sicardus Cremonensis, cod. ms. cit. fol. 133 r ; Hugguccio, cod. ms. cit. 
fol. 216, col. 2. Cf. D. LINDNER, o. c. p. 25 sqq. 

(1) Cod. ms. cit. fol. 25, col. 3. 

(2) Cod. ms. cit. fol. 203 r . 

(3) Indicantur variae regulae a Decretistis datae circa causas et li- 
mites privilegii et dispensationis apud LINDNER, o. c., p. 26 sqq. 

(4) Cod. ms. cit. fol. 227, col. 2, gl. ad diet. Grat. a. c. 16, C. XXV, 
q. 1. 

(5) Cod.ms.lat.Bamberg,can.42. Haecparva summa videtur conscripta 
in fine saeculi duodecimi, cf. SCHULTE, Wien. Sitzungsber. Phil. Hist. 
Klasse, t. 65 (1870), p. 60. cf. LINDNER, o. c., p. 27. Non agitur ergo 
de Summa Bambergensi de qua supra, p. 93. 

ins commune, vel dispensando ,vel privilegiando (1). Nullus 
tamen eorum differentiam specificam exquirit (2). 

2. Gratiamis non distinguebat dispensationem ab inter preta- 
tione legis, imo potestatem dispensandi deducebat ex potestate 
legislatoris leges interpretandi. Docebat enim legislatorem inter- 
pretari leges quando exceptiones ab illis permittit,sive privile- 
gia, sive dispensationes concedendo. Subsequentes Decretistae 
hanc materiam silentio praetereunt (3), vel simpliciter princi- 
pium Gratiani a iure Romano desumptum enuntiant, legislato- 
rem nempe posse in lege sua dispensare, quia eius est interpre- 
tari legem, cuius est earn cond.ere (4). Distinctio tamen apparet 
in SUMMA COLONIENSI quae plura assumit ex iure Romano (5) 
et apud PETRUM BLESENSEM (6). Actus dispensationis vocatur 
quidem ab illis interpretatio, sed plane diversa ab interpretatione 
iudiciali et magistral!. Hae sunt actus doctrinales et prudentiales, 
quibus declaratur rem sub obligatione legis non cadere ; ab in- 
feriori auctoritate exerceri possunt. Dispensatio contra est actus 
iurisdictionis, quae primae Sedi seu ipsi legislatori reservatur, 
nam eius est dispensare cuius est condere et interpretari (7). 

3. Nee p lures notionem dispensationis clare distinguunt a 
notione absolutionis in poenis medicinalibus aut vindicativis. 
Sub nomine dispensationis agunt de relaxatione poenae , imo 
et de mitigatione poenitentiae (9). Poenitentia tune tem 



(1) Summa Deere ta Hum, LASPEYRES, p. 254 ad 3, tit. 28, V. 

(2) Si tamen aliquid suspicari licet, videtur conformius doctrinae 
Decretistarum dicere dispensationem concedere ius obiectivum, non 
merum ius subiectivum, cum ex una parte dispensationem cum privi- 
legio identificent, et ex alia parte privilegium vocent constitution em 
legem minorem . Quod clarius adhuc patet ex eo quod praecipuas 
dispensationes in primis saeculis Ecclesiae concessas et a Gratiano re- 
latas vocent leges minores . Utrum Summa Lipsiensis et subsequentes 
Decretalistae potius doceant dispensationem concedere ius subiectivum 
tantum, non liquet. Tamen non loquuntur de constitutione vel de 
lege minori quando agunt de dispensatione. 

\ (3) Ita Paucapalea. 

(4) Plures in glossa ad diet. Grat. a. c. 16, G. XXV, q. 1. 

(5) Cod. ms. cit. fol. 35. 

(6) Cf. Speculum iuris canonici, p. 18. 

(7) Cod. ms. cit. fol. 35. - 

(8) Cf. Summa Decretalium, LASPEYRES, p. 271. 

(9) Cf. Huguccio. Cod. ms, cit. bibl. nat. Paris, n. 3892, fol. 57 r , 

poris duplici sensu intelligebatur : vel de ipsa cordis contritione, 
vel de satisfaction poenitentis, De hac ultima vulgo dicebatur 
aliquem accepisse poenitentiam a sacerdote, i. e. modum satis- 
factionis. Definiebatur satisfactio pro commissis secundum ar- 
bitrium sacerdotis (1). In hac etiam coneedebatur poenitentiae 
relaxatio vel dispensatio. Poena e contra dicebatur iudicialis 
retributio pro peccato, vel satisfactio delicti (2). 

Summa Monacensis (3), Sicardus Cremonensis, qui ab ilia 
intime pendent, et Summa Lipsiensis, quae plura dicta Sicardi 
refert, inter effectus dispensations commemorant remissionem 
poenae inflictae vel infligendae (4). Haec addit Summa Colo- 
niensis : fit frequentissime dispensatio circa legum adnimadver- 
siones, quia poenae molliendae sunt, non exasperandae. Est au- 
tem in iudicis potestate mollire sententiam, et mitius iudicare 
quam leges (5). 

HUGUCCIO distinctionem inter absolutionem, poenitentiam et 
dispensationem clare proponit. Commentans textum loannisVIII 
statuentis sacerdotem homicidam perpetuo remanere irregula- 
rem etiam post quantamcumque poenitentiam, inquirit utrum 
cum tali debeat dispensari, si liabeat tantam contritionem cordis 
seu poenitentiam, quantam quis habere potest in hac vita. Ad 
negativam sententiam inclinat, quia contritio cordis vel poe- 
nitentia non est causa dispensationis, licet facilius tune conceda- 
tur. Poenitentia, enim, etsi peccatum absorbeat, non tamen in 
pristinum statum restituit, seu aufert irregularitatem (6). Et 



(1) Cf. Summa Bernardi Papiensis, ad 1, tit. 33, V, p. 269. 

(2) Cf. ibid., p. 264. - , 

(3) Cod. msTcit. fol. 16 r , col. 2 ad C. I, q. 7. Tria sunt, in quibus dis- 
pensatorie agitur. Nam aut pena remittitur sive minuitur, aut usur- 
patum conceditur, aut quod prohibitum est permittitur, et hoc aut ra- 
tione persone aut intuitu publice honestatis. 

(4) Cf. infra, p. 120. _ 

(5) Cod. ms. cit. fol. 35. 

(6) Gl. ad c. 4, D. IV. ms. bibl. nat. Paris, n. 3892, fol. 57 r . Quod si 
haberet tantam (poenitentiam) quantam quis habere potest in hac vita, 
scilicet, ut si decederet statim intraret ad gloriam, ut fecit latro vel Ste- 
phanus, numquid deberet dispensari cum eo ? Non ob hoc : contritio 
enim cordis vel poenitentia non est causa dispensationis, licet facilius 
tune dispensetur cum aliquo, arg. C.I, q.7, Si quis ; penitentia enim etsi 
peccatum absorbeat, non tamen in pristinum statum restituit... ergq 

inde intercedere debet dispensatio, seu ablatio irregularitatis ex 
delicto provenientis. 

4. SUMMA COLONIENSIS denique, doctrinae antea a theologo 
Hugone a S, Victore propositae inhaerens (1), notionem dispen- 
satio nis ulterius distinguit a tolerantia et a licentiaseu concessione. 
Etenim, cum alio commentario eiusdem fere temporis cui titums 
RHETORICA ECGLESIASTICA (2) Summae Coloniensi valde affini, 
permissionem, quam opponit praecepto et prohibitioni, subdivi- 
dit in tres species : concessionem, tolerantiam et dispensationem. 
Concessio est licitorum permissio, eorum scilicet sine quibus 
salus esse potest, et non impeditur per ea (3). Tolerantia est de 
malo, et locum habet vel cum minus toleratur ut maius tolla- 
tur, ut in Lege Veteri propter duriciam populi permissum est 
dato libello discidium, ne fieret homicidium (4) ; vel cum a 
maiori malo declinatur ut minus eligatur, casu quo quis inter duo 
mala necessario eligenda perplexus existit (5). Dispensatio au- 
tem est canonici rigoris relaxatio ab e'o cuius interest pro idonea 
causa (6) vel alicuius praecepti aut prohibitionis maioris uti- 
litatis ratione facta commutatio (7). 

Ex quibus concludimus notionem dispensationis a Decreti-s-, 
tis iam esse stricte stabilitam, et a pluribus notionibus connexis 
optime distinctam. 



quantacumque sit contritio cordis non sufficit ad tollendam omnem poe- 
nam temporalem, licet sufficiat ad tollendam aeternam . 

(1) t)e doctrina Hugonis a S. Victore agemus in Appendice, ubi de 
doctrina theologorum circa dispensationem. 

(2) Cf. Die Rhetorica Ecclesiastica, auctoris incerti. Quellen zar Ge~ 
schichte des Romisch-Kanonischen Processes im Mittelalter. ed. L. WAHK- 
MUND, 1. 1. F. iv. Innsbruck, 1906. 

(3) Cf. Rhetorica Ecclesiastica, p. 20. 

(4) Cf. Cod. ms. cit. fol. 32. 

(5) Cf. Rhetorica Ecclesiastica, p. 20. 

(6) Cf. Cod. ms. cit. I. c. 

(7) Cf. Rhetorica Ecclesiastica,^. 20. 

CAPUT II 
Doctrina de variis speciebus dispensationum 

Profectus doctrinae apud Decretistas clarius adhuc apparet 
ex distinctio nibus quas proponunt circa dispensationes. Praeter 
divisionem supra relatam, in dispensationes sensu latiori et stric- 
tiqri, quadraplex alia distinctio est notanda. 

1. De dispensationibus in faciendis et in factis 

Prima distinctio est dispensationum in faciendis et in factis, 
prout conceduntur ante vel post factum : ante factum, seu quibus 
casualiter aufertur obligatio ex lege oriunda, erga ilium qui alias 
lege teneretur ; post factum, quatenus in casu speciali, postquam 
actus contra legem fuit pbsitus, lex relaxatur quae statuit inha- 
bilitatem, nullitatem velprohibitionem, puta in irrcgularitatibus. 

1. Saepe iam innuimus scriptores anteriores saltern implicite 
agnovisse illam distinctionem (1). Hanc tamen RUFINUS iterum 
primus facit expressis verbis : Item notandum est quod dispen- 
satio admittitur aliquando in factis, aliquando in faciendis (2). 

2. Explicat HUGUCCIO : in factis scilicet, ut quae fact a sunt 
tolerentur, quandoque in faciendis, ut quae facta non sunt, fieri 
permittantur. Et facilius admittitur in factis quam in faciendis ; 
facilius enim dispensative tolerantur facta, quam fieri permit- 
tantur quae facta non sunt, ut patet in copula consanguineorum 
et in filio sacerdotis qui facilius toleratur factus sacerdos, quam 
fieri permittatur (3). 

(1) Cf. supra, p. 50. 

(2) Omnino errat STIEGLER, o. c., p. 656, concludens nullum Decre- 
tistam distinctionem facere inter dispensationem in faciendis et in fac- 
tis. Einen Unterscheid zwisclien Dispensen in factis und in faciendis 
kennen die Dekretisten nicht . PETRUS BLESENSIS docet intuitu per- 
sonae fieri posse dispensationum ante et post factum : quandoque enim 
aliquid de iure remittitur, quandoque aliquid praeter ius indulgetur , 
et probat per exempla : dispensatio ante factum est ordinatio Ambrosii ; 
post factum est ilia a Gregorio papa concessa lanuario episcopo. o. c., 
p. 18. 

(3) Cod. ms. cit. lat. bibl. nat. Paris, fol. 125 V . col. 2. gl. ad diet, 
GraJ;. a. c. 6, C. I, q. 7. 

3. Ubi Rufimis, et post eum loannes Faventinus et Huguccio 
dicunt : dispensationes ex post facilius posse concedireferunt 
doctrinam iam a saeculis a RR. Pontificibus expressam et ad 
praxim deductam (1). Eamdem divisionem etiam expresse me- 
morat Summa Coloniensis (2). Earn indirecte exprimunt turn 
Summa Monacensis, turn duae aliae quae ab ilia pendent, Summae 
nempe Sicardi et loannis Hispani, agentes de effectibus dispen- 
sationum. Per dispensationem enim, ut aiunt, quandoque usur- 
patum conceditur, quandoque inhibitum confertur , ideoque ope 
legis relaxationis obligatio legis casualiter aufertur, et quod antea 
erat prohibitum nunc licite ponitur, vel quoad id quod invalide 
fuit positum,seu usurpatum ex benigna Ecclesiae interventione 
effectus legis violatae post factum aufertur (3). 



2. De dispensationibus permissis, prohibitis et debitis 

Secundam distinctionem magni rnomenti, cuius iam vestigium 
invenimus apud Anselmum Lucensem (4), et vindicationem apud 
Ivonem Carnutensem et Bernaldum Monachum (5), adumbrat 
Rufinus, divisionem nempe dispensationum in permissas, prohi- 
bitas et debitas (6). Decretistae posteriores illam explicant et 
nova ratione illam fulciunt. 



(1) Cf. supra, p. 67 ; et STIEGLER, 1. c., p. 192. 

(2) Cod. ms. cit. fdl. 33 : Fit autem dispensatio in factis^ frequenter , 
utpote ne filius sacerdotis sacerdos factus deponatur ; rarius in faciendis, 
puta ut promoveatur, quia in loco regulae, necessitate vel utilitate sub- 
veniente, preter ius facilius facta toleramus, quam talia facienda con- 
cedamus. Fiunt aliquando circa promotionem, frequentius circa depo- 
sitionem, frequentissime circa animadversionem, quia pene molliende 
sunt non exasp,erande . 

(3) Cf. 'infra, p. 121. 

(4) Cf. supra, p. 45. 

(5) Cf. supra, p. 46. 

- (6) Errat STIEGLER cum affirmat :' In jeder Summa haben wir die 
wichtige Einteilung der Dispensen in geschuldete, verbotene und er- 
laubte . Nam nee Paucapalea, nee Rolandus, nee Stephanus, nee Simon, 
nee Summa Coloniensis, hanc memorant.Xlmo et Rufinus hanc nondum 
explicite vindicat. Hanc distinctionem primus facit Sicardus, post il- 
ium Summa Lipsiensis, Huguccio, et deinde cpmmuniter traditur, 

1. RUFINUS tres species nondum clare discernit : quaestioni 
quandonam dispensatio debeat fieri,unice respondet distinguendo 
causas quae suadeant et quae prohibeant dispensationes. Secus 
ac opinatur Stiegler (1), Rufinus nondum loquitur de dispensa- 
tione stride debita, i. e. quam auctoritas ecclesiastica debet con- 
cedere, si adest causa necessitatis vel utilitatis. Re quidem vera 
adhibet verbum debere sed intelligit suadere , cum dicat : 
Ut instfuaris, quando haec statuta debeant dispensari, et quando 
non, notum teneas quia duo sunt quae suadent, et duo quae pro^ 
hibent dispensationem . Et quidem suadent dispensationem 
fieri necessitas et utilitas ; prohibent earn enormitas personae et 
enormitas- rei (2). 

Ex exemplis a Rufino allatis deducere possumus enormem 
dici personam, ratione criminis ingentis quod commiserit, ex quo 
irregularis evaserit, et simul fidelibus scandalo esset, si cum ea 
dispensaretur ; talis esset homicida spontaneus, qui vellet fieri 
sacerdos. Non apparet quanam norma determinandum sit unde- 
nam oriatur enormitas rei, cum Rufinus rem simpliciter descri- 
bat per exemplum consobrini nempe, qui vellet cum consobrina 
matrimonio se iungi (3). 

2. SICARDUS CREMONENSIS paulo ulterius progreditur, licet 
manifesto a Rufino pendet, eiusque do;ctrinam systematice pro- 
ponit et explicat. Etenim dispensationes in permissas, prohibitas 
et debitas explicite dividit : dispensatio, si enormitas excedit 
necessitatem, prohibetur ; si vero necessitas enormitatem, de- 
betur ; et si utilitas enormitatem, permittitur (4). Ratio diffe- 
rentiae proinde est momentum causae ob quam dispensatio con- 
ceditur. 

Quasdam causas prohibentes Sicardtis exemplative enumerat : 



Minus insistimus in textibus seu glossis in margin e Cod. mss. Summae. 
Coloniensis (fol. 34 et 35) et Monacensis, temper e posteriori appositis 
quia sunt desumptae ex Summa Sicardi. Quod evidens est quantum 
ad Summam Coloniensem, in qua quampfurimae glossae marginales ex 
Summa Sicardi relatae sunt, notatim omnes textusin margine appositi 
ad fol. 32 et 33, in quibus tota tractatio de dispensatione a Sicardo ela- 
borata transscripta est. 

(1) O. c., p. 103. 

(2) SINGER, o. c., p. 235. 

(3) O. c., p. 235. 

(4) Cod. ms. cit. fol. 149. Cf. STIEGLER, Z. c, 

enormitatem personae et rei, perniciejn exempli, honoris ambi- 
tionem, peccati continuationem, ecclesiae scandalum, canonicae 
disciplinae rigorem (1). Hae impediunt dispensationem, non 
tamen absolute, sed quatenus non adsit urgens Ecclesiae necessi- 
tas vel utilitas. Enumerationem hanc concludit, non allegando 
principium generale, quo dignosci possit enormitas rei vel per- 
sonae, sed scribendo : multa adhuc forte alia possent inveniri , 
potius morali aestimationi superioris relinquens ut diiudicet in 
singulis casibus. Hie modus procedendi optime intelligitur ex De- 
cretistarum methodo,qua iuridica argumenta quaerunt in texti- 
bus legalibus non ascendentes ad principia generalia a ratione 
dictata., 

Doctrina Sicardi, verisimiliter ob eius systematicam expo- 
sitionem a pluribus glossis anonymis (2), a Petro Blesensi et in 
Summa Lipsiensi resumitur. Commentatores post'eriores autem 
praesertim in eo versantur ut determinent causas quae prohibi- 
tionem, praeceptum, vel permissionem dispensationis inducant (3). 

3. IOANNES HISPANUS tamen plura, explicationis causa, addit 
quae Huguccio pro more suo intimius perscrutatur. Ex eorum 
modo loquendi, quo.innuunt varias opiniones inter se contra- 
rias tune temporis esse vulgatas, iam apparet quantopere conati 
sint auctores elucidare doctrinam canonicam dispensationum. 
Nee mirum, nam earum legitimus usus Ecclesiae multum prodesse 
poterat ; e contra viam aperire poterat gravibus malis earum usus 
non rite circumscriptus. 

Cuicumque accurate inspicienti textus loannis Hispani et Hu- 
guccionis patet, intimam intercedere connexionem inter utrum- 
que. Ne tamen inde concludatur Huguccionem directe pendere a 
Summa loannis, nam quaestiones subsidiariae circa dispensatio- 
nes iam a plerisque in scholis movebantur ; insuper ab Huguccione 
exponuntur modb originali, praesertim ob eius peritiam in iure 
Romano. 

4. Glossis praedecessorum HUGUCCIO tria addit. 

Imprimis clarius determinat qua regula diiudicari possit, dis- 



(1) ibid . 

(2) Gf. A.K.K., t. 69, p. 361 ; glossae marginales in Summa Co/o- 
niensi, ms. cit. fol. 33 et 34 ; et in Summa Monacensi, ms. cit. fol,7 v 
et in mss. bibl. nat. Paris, lat. n. 3904, fol. 80 r , et 3905, foL 76 V . 

(3) Cf. Summa Lipsiensis, ms. cit. fol. 102 V . 

pensationem esse prohibitam, permissam vel debitam, praesertim 
nempe ratione publicitatis vel non f acti pro quo relaxatio legis 
est inducenda. Haec enim, iuxta qualitatem et quantitatem ip- 
sius criminis, iriaxime constituit scandalum et perniciosum exem- 
plum. Principia tamen generalia nee ipse exhibet ; at iuxta me- 
thodum iuristarum, doctrinam explicat per exempla desumpta 
ex textibus legalibus, quibus casus concreti dirimuntur. Simul 
reicit opinionem quae tenet dispensationem esse debitam in casu 
criminis occulti, quia in occultis nulla dispensatio est, cum ex 
necessitate ita fiat (1). 

Deinde indagat quo sensu dispensatio sit debita, et quibus ratio- 
nibus. 

Priorem rationem desumit ex ipsa dispositione iuris, quatenus 
scilicet variae auctoritates seu canones a Gratiano allati praecep- 
tive loquuntur : necesse est dispensari , detranendum est.se- 
veritati (2), canones praecipiunt haereticos repararea (3). Al- 
teram rationem desumit ex collatis invicem notionibus iuris Ro- 
mani de rigore, iure et dispensatione. Rigor est in austeris ni- 
niia severitas et ideo numquam debet observari nisi forte ca- 
sualiter ad terrorem,scil. cum multis grassantibus opus est exem- 
plo, ut ff, De poenis, ult. lus est aequitas scil. iustitia uni- 
cuique ius suum tribuens , et hoc semper est observandum . 
Dispensatio contra non est ius scd iuris relaxatio, ideoque per se 
seu de regula general! non debet observari, nee secundum earn 
iudicari, nisi loco et tempore necessitatis, vel causa utilitatis (4). 



(1) Cod. tos. cit. Paris, fol. '59 V . . 

(2) c. 25, D. L. ' 

(3) c. 4, D. L. . 

(4) Cod. ms/cit. Paris, fol. 59 V . : Notandum quod tria sunt, scil. 
rigor, ius, dispensatio. Rigor est in austeris nimia severitas, scil. quod 
statutum est tantuiri ad terrorem ; sicut quod dicitur penitentiam esse 
imponendam contrahenti secundas nuptias, ut XXXI, q. 1, Hac ; et 
quod oratio nunquam fiat pro eo qui sacerdotem nominat tutorem in 
testamento, ut Di. LXXXVIII, Neque ; et sicut est quod communio 
non debet dari in fine vite his qui defecerunt in accusatione clericorum, 
ut II, q. 3, Si quis episcopura ; et generaliter ubicumque exaggeratur 
penitentia ultra quam debeat, vel exercetur severitas sine tempera- 
men to mansuetudinis, ut Di. XLV, Sunt namque. Hoc et consimile 
est rigor et non ius, et numquam debet observari nisi forte casualiter 
ad terrorem, scil. cum multis grassantibus, opus est exemplo, ut ff, de 

Denique, quantumvis inter dum sit debita dispensatio, non ideo 
Huguccio ius agnoscit illam exigendi. Nam licet quandoque de- 
beatur dispensatio, peti non potest . Illud probat exemplo illius, 
qui ob~ suas qualitates certocertius ad determinatum officium 
esset eligendus, quia lex ad eligendum digniorem obligat. Hie 
tamen non potest petere sen exigere ut eligatur : Sicut tali de- 
betur episcopatus, ct tamen iniuste petitur... similiter isti tenentur 
eligere meliorem de se, non tamen ille posset petere ut eum eli- 
gerent (1). 

5. Haec Hugnccionis doctrina clarius proponitur et evolvitur 
a IOANNE TEUTONIGO in glossa ordinaria, et in omnibus trac- 
tatibus circa dispensationes deinceps referetur. 

Haec enim glossa tripartitam divisionem in pennissas, prolii- 
bitas et debitas dispensationes synthetice proponit (2). Deinde 
argumenta Huguccionis brevi formula exhibet : debetur dispen- 
satio primo ob verba praeceptiva in textu legali occurentia, nam 
ex verbis necesse et praecipiunt canones legitime dedu- 
citur in casibus similibus esse dispensandum (3). Debetur deinde 
ut vitetur iuris austeritas et servetur aequitas, seu ob praeceptum 
misericordiae, quod est omnibus commune et potius est rigore 
legis, nam dispensatio est quasi quaedam misericordia, et cer- 
tum est quod quilibet tenetur esse misericors et sententia, quae 
misericordiam vetat, fugienda (4) ideoque cum hie sit rigor, 



penis, ult., et Di. XLV, Set illud. Et nota quod hie proprie dicitur 
rigor : austeritas, severitas et strictum ius. Ius est equitas, scil. iustitia 
unicuique ius suum tribuens, scil. bonis premia, malis supplicia ; unde 
merito dicitur equitas, quod est equalitas. Hoc semper est observandum, 
et secundum hoc iudicandum nisi aliquid impediat, ut C. De iudiciis, 
Placuit. Hie proprie dicitur ius : equitas, iustitia et quandoque improprie 
severitas, i.e. rite seviens, i.e. puniens, ut Di. LXV, Disciplina. Similiter 
et dicitur rigor improprie, ut in hoc capite (c. 25, D. L), et in extra, In- 
telleximus in litteris. Dispensatio ius non est, set iuris relaxatio, arg. 
Di. LVII, Cenoman. ; et hoc non debet observari, nee secundum earn 
iudicari, nisi loco et tempore necessitatis, vel utilitatis causa, vel alia 
de causa ; arg. Di. LV, c. 1 ; et C. IX, q. 1, Ordinationes . 

(1) Ibid., 

(2) Gl. ord. ad v. detrahendum, c. 25, D. L. 

(3) Gl. ord. ad v. necesse, c. 25, D. L. 

(4) Gl. ord. ad v. causae, c. 18, C. I, q. 7. Cum ergo hie sit rigor et 
ibi misericordia, potius debet iudex sequi misericordiam quam rigor em... 
et sic iam videtur quod dispensatio sit debita, quia praeceptum miseri- 

et ibi misericordia, potius debet sequi iudex misericordiam quam 
rigorem, et sic iam videtur quod dispensatio sit debita, quia prae- 
ceptum misericordiae omnibus commune est (1). Ulterius ad 
practicas conclusiones deveniens, glossa docet in hoc casu supe- 
riorem ecclesiasticum habere obligationem dispensandi et conse- 
quenter peccare si renuit (2). At, doctrinam Huguccionis iterum 
magis evolvens, addit : etsi auctoritas interdum debeat dispen- 
sare, et subiectus petere non possit, tamen non est proditum 
'ius, eo quod petatur dispensatio : sicut ad eleemosynam tenemur 
pauperi, pauper tamen earn nullo iure petit (i. e. exigit), ita sub- 
iecto dispensationem petenti agnoscit non ius strictum, sed quod- 
dam ius recursus ad superiorem casu quo inferior praelatus illi- 
cite renuerit illam concedere : nam subditus ad petendam dispen- 
sationem potest implorare officium iudicis, et si nollet episcopus 
dispensare, petet hoc a superiore (3). 



3. De aliis speciebus dispensationum 

1. Tertia divisio, minoris momenti, in dispensationem magnam, 
maiorem et maximam memoratur a Summa Monacensi (4), a 

cordiae omnibus est commune... et sententia, que misericordiam vetat, 
fugienda... quod concede quod qiiandoque sit debita et iudex peccaret 
si non dispensaret, non tamen est proditum ius per quod petatur dispen- 
satio ; sicut ad eleemosynam tenemur pauperi, pauper tamen earn nullo 
iure petit. Tamen ad petendam dispensationem potest implorari offi- 
cium iudicis, et si nollet episcopus dispensare, petet hoc a superiore . 

(1) Ibid., cf. Gl. ord. ad v. miror, c. 4, D. L. Hoc principium iam 
vidimus expressum saeculis anterioribus, et stabilitum a Rufino ubi 
dicit ad c. 2, D. XIV, : Notandum quod Patres, cum ex rigore aliquid 
statuerunt, tacita intelligentia subiunxerunt .: nisi dispensatio eccle- 
siastica aliter ex misericordia provident. Quippe misericordiam mavult 
Deus, quam sacrificium, et misericordia superexaltat iudicium . SIN- 
GER, p. 35. Huguccio hanc rationem etiam insinuavit, ad c. 14, D. L, 
ms. cit.'fol. 58 r : Usus misericordiae communis et necessarius est, et 
melius est excedere in misericordiam quam severitatem . 

(2) Gl. ord. ad v. causae, c. 18, C. I, q. 7. 

(3) Ibid. 

(4) Cod. ms. cit. fol. 16 r , col. 1. ad .C. I, q. 5 : Cum quis ordinatur, 
vel promovetur ad ordinem vel ad dignitatem. Item cum promove(tur) 
ad ordinem et simoniace, refert utrum conscius fuerit simonie vel non. 
Si conscius fuerit, removebitur ex toto ; si non fuerit conscius, poterit 
cum abrenuntiatione ex dispensatione tolerari. Si vero ad dignitatem, 

Sicardo Cremonensi (1), et Bernardo Papiensi (2), qui illam alle- 
gant ad ostendendum circa eamdem personam posse fieri tri- 
plicem dispensationem diversi gradus, quatenus lex maioris vel 
minoris momenti relaxatur. Haec divisio deinceps a canonistis 
saepesaepius exhibebitur. 

2. Quarta divisio denique indicator a Sicardo (3), et a Petro 
Blesensi, qui distinguunt dispensationem iuris et iudicis. Iuris 
dispensatio est ea quae generaliter a iure indulgetur, ut ilia Gre- 
gorii de matrimonio Anglorum, Anglis omnibus indulta. Et haec 
iure suo a quolibet peti potest . At ilia dispensatio est potius pri- 
vilegium generale. Iudicis dispensatio est ilia quae arbitrio iu- 
dicis felinquitur indulgenda. Haec autem a nullo, iure suo, 
peti potest (4). 



CAPUT III 
De interpretatione dispensationum 

Ex notione stricta dispensationis, qua aequitas in casu 
particulari contra iuris rigorem introducitur (5), facile dedu- 
cunt Decretistae quasdam. regulas eius interpretationis. 

1. Cum sit pro casu particulari facta, relaxatio non valet pro 
casu. non excepto ; nee potest praeiudicare Apostolicae Sedis sta- 



refert utrum con(scius) fu(erit) vel non. Nam si fuerit conscius, triplex 
dispensatio est adhibenda, aliquando magna, maior et maxima. Magna 
quia in aliis ecclesiis servatis eisdem ordinibus permittitur, maior, quia 
in propria ecclesia in minoribus ordinibus esse conceditur, maxima, 
quia in eadem ecclesia in eisdem ordinibus dispensatur. Si vero non 
fuerit conscius, nihil aliud quam dignitatem amittet . - 

(1) Cod. ms. cit. fol. 148. 

(2) Summa decretalium, a - d Tit. De simoniacis, c. 5, c. LASPEYBES, 
p. 59. Proinde non recte affirmat STIEGLER, I. c., p. 658 : zum ersten 
Male begegnen wir bei Bernhafd eine Einteilung der Dispens in eine 
magna, maior et maxima . 

(3) Cod. ms. cit. fol. 148. 

(4) Speculum iuris canonici, p. 59. 

(5) Vide hanc notionem apud Archidiaconum in suo Rosario ad c.5, 
C. I, q. 7. Illam conflavit ex textu Huguccionis et lo. FaVeritini. 

tutis,quae in vigore manent (1) nee quod uni indulgetur potest 
facere legem comjnuiiem (2). Dispensationes aequiparant coii- 
stitutionibus personalibus iuris Romani : quae nee ad exempla 
trahuntur, quoniam hoc non princeps vult, nam quod alicui ob 
merita indulsit, vel si cui poenam irrogavit, vel si cui sine exem- 
plo su'bvenit, personam non egreditur (3). 

Proinde interprelationem extensivam, utpote quia est ultra 
propriam verborum significationem, non admittunt ; unde ne- 
gant dispensationem uni personae concessam ad aliam posse 
extendi, aut ab unb casu ad alium, sed oportet certis finibus li- 
mitetiir (4) et quae ex dispensatione permittuntur ad conse- 
quentiam regulae non trahantur (5). Est enim dispensatio 
ius speciale tali concessum, quod non potest extendi, nequidem 

(1) Siimma Coloniensis, Cod. ms. cit. fol. 33. Non praeiudicantes 
Apostolicae Sedis statutis quia remissio dispensativa peccati non dat 
aliis licentiam delinquendi ; nee quod potest aliqua ratione concedi,fas 
est impune committi, ne quod pro tempore pia lenitate concessimus, 
iusta postinodum ultione plectamus . 

(2) lo. Hispanus, Cod. ms. cit. fol. 286. 

(3) L. 1 2, C. I. 4. Summa Coloniensis, cod. ms. cit. fol. 34. 

(4) Huguccio, Cod. ms. cit. fol. 42 V , gl. ad v. nihil, c. 18, D. XXXIV. 
Argumentum quod quando alicui eonceditur aliquid vel permittitur 
non debet se extendere ad alia, arg. VIIII, q. Ill, Gonquestus, et XVIII, 
q. II, Hoc tantum. E contrario aliquid alicui prohibetur,nisi expressim 
et nominatim exprimatur in contrarium,bene potest se ad alia extendere ; 
sed ex eo quod specialiter additur determinatio, videtur quod ubi non 
additur, licita sit ad alia extensio ; et est ar(gumentum) quod dispensa- 
tio debet esse contenta suis finibus, ar. D. XII, Nos consuetudinem, et 
D. L, Quicumque penitentes... Sed ecce bigamus vel vidue maritus in 
necessitate permittitur promoveri usque ad subdiaconatum. Sed si or- 
dine illo dignus est, nonne ad ulteriorem poterit promoveri propter eam- 
dam causam ? Non, nisi nova dispensatio intervenerit. Sed nee debet 
nova dispensatio plus extendi. Dispensationes enim certis finibus limi- 
tantur, ut in preallegatis capitulis . 

(5) Rhetorica Ecclesiastica, p. 21, adtextum Urbani II, c. 13, D, LVI : 
ibi aperte innuitur, quod ea, quae ex dispensatione permittuntur ad 
consequentiani regulae non trahuntur . Cf. etiam Summa Lipsiensis, 
Cod. ms. cit. fol. 45 r . gl. ad c. si quis (22, D. L) : Secus in dispensatione 
observatur, quia non trahitur ad consequentiam regulae, et hoc ideo quia 
dispensatio non est ius sed iuris relaxatio... et derogat iuri. fol. 28 V , 
ad c. 18, D. XXXIV: Hie habes quod non debet dispensatio fines suos 
excedere . fol. 27 V ad c.6, D. XXXIV: Haec dispensatio... isti clerico 
specialiter fuit indulta, unde ad consequentiam trahi non potest . 

ubi eadem adest ratio : nam licet quaedam dispensative conce* 
dantur, non tamen credat quis sibi consimilia licere (1) ; non 
debet quis inde sumere audaciam et confidentiam. delinquendi, 
quia dispensatio, qua impune peccata dimittuntur, non dat li- 
centiam, i.e. laxamentum delinquendi in similibus (2). Ratio 
iterum ex iure Romano mutuatur, nam vis et efficacia dispensa- 
tionis non provenit ab existentia causae quantumvis identicae, 
sed a voluntate principis. lamvero princeps non vult quod ea 
ad exemplum trahantur (3). 

Huius doctrinae quaedam applications apud Decretistas oc- 
currunt : ita, qui ex causa necessitatis dispensationem in irregu- 
laritate accepit pro uno ordine recipiendo, etiamsi in illo ordine 
dignus exstiterit, non potest propter eamdem causam perduran- 
tem ad ulteriorem ordinem provehij nisi nova dispensatio inter- 
venerit (4). Dispensatio concessa in impediment matrimoniali 
valet tantum pro hoc determinate matrimonio, et non pro secundo 
ab eadem persona contrahendo (5). 

2. Non tantum excludunt interprctationem extensivam, sed 
imponmit interpretationem striciam.. nam dispensationes gene- 
raliter, cum sint contra ius commune, restringendae sunt (6). 



(1) Gl. ord. ad v. non dat, c. 18, C. I, q. 7. 
.(2) c. 18, G. I, q. 7. 

(3) Instit. II, L. 1, 6. Simon de Bisiniano, ms. .cit. fol. 62. 
STIEGLER, I. c., p. 649, ex Summa Simonis unicum texturn refert, ex 
c. 16, C. I, q. VII, in quo dicitur non iudicanclum esse secundum cano- 
nes dispensationem continentes, sed secundum illos qui continent me- 
rum ius. Ex variis textibus quos ex Simone dedimus apparet quam incor- 
recte affirmatur : Dies sind die einzigen allgemeinen Gesichtspunkte, 
die wir aus der Handschrift haben finden konnen . 

(4) Huguccio, cod. ms. cit. fol. 42^. gl. ad v. nihil, c. 18, D. XXXIV. 

(5) lo. Teutonicus in gl. ord. ad v. fiat, c. 18, D. XXXIV : Item ba- 
bes hie quod licet sit dispensatum in uno ordine, non ideo intelligitur 
dispensatum in ceteris... sic dispensatur in primo matrimonio, et non 
in secundo . 

(6) Summa Coloniensis, Cod. ms. cit. fol. 34. 

GAPUT IV 
De causa seu ratione dispensationis eiusque effectibus 



Decretistae hanc materiam fuse tractant, praesertim in com- 
mentariis ad G. I, q. 7 (1). Omnes admittunt dispensationem non 
posse fieri pro lubitu, nam a iure communi intuitu alicuius non 
est facile recedendum (2). Diverse jnodo autem explicant quae- 
nam sit causa pro concessione dispensationis requisita. 

1. Rolandus et alii de re non agunt. Dicta Gratiani ad C. I, 
q. 7, simpliciter referunt Paucapalea (3) et Stephanus Tornacen- 
sis (4), qui tamen notant utilitatem et necessitatem saepe permit- 
tere declinationem a regula generali. 

2. RUFINUS rnagis scientifice quam Gratianus reni tractat. 
Duas affert causas ob quas dispensatio licite conceditur : necessi- 
tatem nempe vel utilitatem Ecclesiae ; duas ob quas illicite : in- 
dignitatem personae et enormitatem rei. (intellige : extraordina- 
rium casum) ; dispensatio non permittitur ubi utilitas vel necessi- 
tas non adest. Ut itaque apertissime instruaris, ait, quando 
haec statuta (intellige : canones) debeant dispensari, et quando 
non, notum teneas quia duo sunt quac suadent dispensationem, 
et duo quae prohibent. Et quidem suadent dispensationem fieri 
necessitas et utilitas, prohibent earn enormitas personae et enor- 



(1) Gf . supra, p. 83, doctrinam Gratiani de causa requisita. 

(2) lo. Faventinus. Cod . ms. cit. fol. 50. STIEGLER incomplete 
tradit eius doctrinam. Dicit primo : Pie Summa bietet nichts neues . 
lamvero 1) novum est quod requirat cognitionem causae pro legitima 
concessione dispensationum, cf. infra, p. 120 ; 2) differt a Rufino, ubi 
tractat de cessatione : cessante causa motiva frequenter tantum cessat 
secundum loannem, cf. infra, p. 136 ; 3) pro privata utilitate non admit- 
tit dispensationem, cf. infra, p. 119 ;4) circa interpretationem dispen- 
sationis non tantum, ut Rufinus, prohibet interpretationem extensi- 
vam, sed exigit strictam, cf. infra, p. 114 ; 5) nova est non tantum causa 
exemplum salutis quam affert, sed et tota enumeratio causarum, ad 
c. 17, G. I, q. 7. Nee in his totaliter pendet a Stephano Tornacensi si- 
quidem hie pauciora tantum de dispensatione habet. 

(3) Summa ad C. I q. 7. SCHULTE, p. 95. 

(4) Summa, p. 156. 

mitas rei. Hoc autem ut planum faciamus exemplis : tot fuerunt 
illi, qtii a Bonoso haeretico fuerunt ordinati quod, nisi in suis ordi- 
nibus eos Ecclesia recipiat, intolerabile ob id scandalum pateretur. 
Et ideo hac necessitate suadente dispensatum est, ut Bonosiani 
ab haeresi redeuntes in suis ordinibus haberentur. Et hoc contra 
rigorem canonis. Item filii sacerdotum ex rigore canonum non 
possunt ad sacros ordines promo veri, tamen quia iste filius sa- 
cerdotis optimus est scientia et moribus, huic ecclesiae, si promo- 
veatur, erit utilissimus, hac utilitate suggcrenie p etc rit ad sa- 
cros ordines provehi. Cum autem enormitas personae vel rei ve- 
tat dispensationem fieri, tune magis his duobus obsistentibus dis- 
pensatio retardabitur,. quam necessitate et utilitate conante (1) 
admittatur, nisLforte tanta sit necessitas, quae contrariam enor- 
mitatem excedat. Enormitas personae impedit ut si tarn enormis 
persona, sicut homicida spontaneus est, ad militiam clericalem 
vellet ascendere : hoc nulla necessitate stimulante dispensandum 
esset. Enormitas rei, ut si consobrinus cum consobrina vellet 
matrimonio se iungi ; in hoc nulla necessitate stimulante, nulla 
utilitate blandiente dispensandum esset, quia ilia coniunctio 
enormis res est... In omnibus semper est haec discretio adhiben~ 
da ut, si aliqua necessitas vel utilitas non suadeat, dispensatio 
minime fiat. Fiat autem si aliquid istorum duorum affuerit, nisi 
enormitas personae vel rei impedimentum dederit (2). 

Rufinus proinde unice loquitur de utilitate vel necessitate, sed 
ex contextu dare apparet eum non agere tantum de causa neces- 
sitatis communis, sed etiam de necessitate vel utilitate ordinis pri- 
vati, siquidem loquitur de isto filio sacerdotis, qui optimus est 
scientia et moribus et concludit dispensationem posse fieri c si 
aliqua necessitas vel utilitas suadeat . 

3. Doctrina a Rufino proposita a variis Decretistis paucis cum 
mutationibus exhibetur. Omnes ut causas requisitas indicant 
necessitate, et utilitatem (3). Quidam addunt pietatem (4). Quas, 



(1) Sic'codd., sed forte emendandum est : cogente. 

(2) Summa, ad c. I, q. 7, SINGER, o.'c., p. 235. 

(3) Cf, Stephanus Tornacensis, SCHULTE, p. 156 ; Summa Lipsiensis, 
Cod. ms. cit. fol. 102 V ; Summa Coloniensis, Cod. ms. cit. fol. 33 ; lo. 
Faventinus, cod. ms. cit. fol. 49 V ; Huguccio, cod, ms. cit. fol. 125 V . 

(4) Petrus Blesensis, o. c., p. 52-64 ; gl. ord., ad y. plerisque, c. 11, 
C. I, q. 7 ; Sicardus, Cod. ms. cit. fol. 149. 

causas generales ulterius explicant, sive -per exempla. ut Petrus 
Blesensis (1), sive per" enumerationem causarum in specie, ut 
Sicardus Cremonensis. A Sicardo enim sexdecim referuntur causae 
quae dispensationem inducunt : necessitas, utilitas, pernicies 
ecclesiae, evitatio scandali, scientia et bona vita, virtus Sacra- 
menti, dignitas vel potentia, extrinseca merita, privata gratia, 
aetas senilis, aetas juvenilis, multitudo, consuetude, eventus rei, 
ignorantia rei, pietas . His sexdecim causis quae inducunt dis- 
,pensationem opponuntur septem quae earn impediunt (2). Si- 
cardum sequitur Summa Lipsiensis (3) et Coloniensis (4). Glossa 
ordinaria sex species causarum allegat (5), sed eas reducit, prout 
plerique fecerunt, ad eausam. utilitatis vel necessitatis, nam 
haec et multa aliapossunt inveniri, quae si quis diligenter atten- 
dat, inveniet omnia sub articulo necessitatis vel utilitatis conti- 
neri . . 

4. Fere omnes eausam requisitam ita explicant, ut minus iam 
quam antea provocent ad necessitatem vel utilitatem communem, 
sed admittant eausam boni privati, ut patet ex exemplis quae 
afferunt, et ex ipsis verbis adhibitis, cum loquantur de idonca 
causa , de rationabili causa , de compcnsatione utili vel 
commoditatis (6). Ratio hums mitigationis in aperto est : Ru- 
finus restrictiorem posuerat notionem dispensationis, relaxatio- 
nem nempe legis in casu particulari. Cum iam a notione propria 



(1) Speculum iuris canonici, p. 20-24. 

(2) Cod. ms. cit. fol. 149. Similiter multa, alia sunt quae impediunt 
dispensationem: enormitas personae... enormita,s rei... pernicies exem- 
pli... honoris a,mbitio... peccati continuatio... rigor canonicae discipli- 
nae... scandalum Ecclesiae... multa adhuc forte alia possent inveniri. 
Quae si quis accurate consideret ad enormitatem vel exempli perniciem 
dicet ea referri . 

(3) Co^d. ms. cit. fol. 103 r . In hac tractatione de dispensatione lo. 
Hispanus fere de verbo ad verbum refert textum Sicardi vel Rufini. 

(4) Cod. ms. cit. fol. 33. Pro methodo sua, quia materias magis syn- 
thetice proponit,Summa Coloniensis causas a Gratiano allatas enumerat ; 
easque tune singillatim explicat per textus antiquorum RR.Pontificum. 

(5) Gl. ord. ad v. plerisque, c. 5, C. I, q. 7. 

(6) Cf. supra, p. 84. Joannes Hispanus scribit ad v. disciplina : 
haec autenrfrangitur, ut si passim et sine delectu dispensetur. Quan- 
doque frangitur, quandoque temperatur, ut si iusta causa suadente cum 
aliquo dispensetur. Frangi non debet, temperari potest . Cod. ms. cit. 
fol, 42 V , 

dispensationis alienam haberent omnem mutationem, etiam 
generalem, legis sive per abrogationem sive per derogationem, 
nulla iam erat ratio exigendi causam utilitatis vel necessitatis 
communis ; sufficiebat necessitas particularis, cum utilitate sal- 
tern indirecta Ecclesiae. Inde per doctrinam iuridicam sta- 
bilitur praxis in dies frequentior in Ecclesia relaxandi leges in 
casibus particularibus, intuitu personarum et'ob rnotiva privata. 
Proinde Febronius eiusque sequaces Ecclesiae obiciendo hanc 
disciplinae mutationem, qua recedit a praxi concedendi dispen- 
sationes unice ob causam utilitatis vel necessitatis communis, 
non sufficienter prae oculis habuerunt hanc notionis variationem. 

5. Paulisper rigidiores sunt IOANNES FAVENTINUS et HUGUCCIO. 
Redeunt ad doctrinam antiquam, cum textus Rufini rigidius in- 
terpretantur ; sentiunt enim dispensationem non esse faciendam 
nisi ex magnet causa, scilicet necessitatis vel utilitatis communis. 
Imo Huguccio requirere videtur, in uno saltern textu, causam pu- 
blicam, cum pro privata utilitate non admittitur dispensatio, 
cui communis utilitas est praeponenda (1). 

6. Quaestio a quibusdam etiam ponitur utrum in dubio de suf- 
ficientia vel existentia causae, seu ex causa tantum probabili 
dispensatio fieri possit. ALANUS illud negat, sed glossa IOANNIS 
TEUTONIGI contra ilium affirmat causam probabilem pro legitima 
concessione dispensationis sufficere (2). 

7. Mirum videri posset Decretistas ulterius non indagare utrum 
j)dlida-sit dispensatio sine iusta causa concessa. HUGUCCIO tatnen 
quaestionem tangit affirmando R. Pontificem, qui habet plenam 
potestatis condendi, abrogandi vel interpretandi canones, sem- 
per valide leges relaxare, quia lex de eius arbitrio et potcstate 
pendet ; non tanaen ideo licite, cum addat : etsi quandoque 
Pontifex dispensare non deberet (3).Consentit Laurentius His- 



(1) Huguccio. Cod. ms. cit. fol. 125 V . col. 1. Sequitur, quando possit 
fieri dispensatio. Et quidem non est t'acienda dispensatio nisi ex magna 
causa, scil. necessitatis vel utilitatis communis. Sed necessitate vel uti- 
litate vel utroque exigente fieri potest, ut i. e.q. Etsi ilia, nisi aliquid im- 
pediat puta scandalum vel enormitas persone, puta si est publicus ho- 
micida qui vult clericus fieri, vel enormitas rei, scil. si consobrinus vult 
ducere in uxorem consobrinam.Hec et similia pro nulla necessitate vel 
utilitate facienda sunt . 

(2) gl. ad v. vel rerum, c. 23, C. I, q. 7. 

(3) Cod. ms. cit. fol. 56 V . In summa hoc est tenendum quod dominus 

panus declarando Papam peccare si contra canones. quid per- 
mittat sine causa (1). 

8. Priores Decretistae non agunt de quaestione num, praeter exis- 
tentiam causae, ctiam eius cognitio requiratur ut licite dispensatio 
concedatur. Inter poster iores, Sicardus iam loquitur de dispensa- 
tione concessa ex certa scientia (2). loanncs Faventinus et Sum- 
ma Lipsiensis textui exRufino excerpto, ubi agitur de concessione 
dispensationum ex tenore rationabilis causae addunt ex causa 
cpgnita . luxta Summam Coloniensem requiritur ut non sine 
causae cognitione dispenset, cum a iure communi intuitu alicuius 
non sit facile recedendum (3). Hue etiam faciunt plures textus 
inculcantes ut nonnisi diligenti consideratione R. Pontifex 
dispenset. Ex his omnibus liquet plures Decretistas posteriores 
exigere causae cognitionem ad licitam concessionem dispensatio- 
nis. Quod indicare videtur studium auctorum impugnandi pra- 
xim praesertim praelatorum inferiorum : hi,ut postea ostendemus, 
contendunt sese in legibus dispensavisse, ex solo facto quod actum 
posuerunt legi contrarium. 

9. De effectibus dispensationis agunt Summa Monacensis (4), 
Sicardus (5), et post ilium simul ac dependenter ab illo Summa 
Lipsiensis (6). Directe non loquuntur de effectu essentiali dis- 
pensationis qui mere negatives est, quatenus aufert legis obliga- 
tionem, quin pro dispehsato novum ius -obiectivum statuat. 
Ad hunc tamen effectum alludunt ubi decent ope dispensationis 



Papa, qui habet plenam potestatem condendi, abrogandi, interpretandi 
canones, etsi quandoque dispensare non deberet, si tamen vult et dis- 
pensat, tenet de cuius arbitrio et potestate pendet utrum depbsiti vel 
degradati pro quocumque crimine restituantur ... 

(1) Citatur textus ab Archidiacono in Rosario ad C. XXV. 

(2) Cod. ms. cit. fol. 149. 

(3) Summa Lipsiensis, Cod. ms. cit. fol. 228, col. 2. Summa Colo- 
niensis, Cod. ms. cit. fol. 34. 

(4) Cod. ms. cit. fol. 16 r , col. 2. Tria sunt in quibus dispensatorie 
agitur.Nam aut pena remittitur aut minuitur aut usurpatum conceditur, 
aut quod prohibitum est permittitur . 

(5) Cod. ms. cit. fol. 150. Advertendum est textus Sicardi saepesae- 
pius referri in glossis marginalibus variorum manuscriptorum ; cf. v. g. 
Summa Coloniensis, fol. 33 s., et ms. bibl, nat. Paris, n, 3905. Ex quo 
apparet influxus doctrinae Sicardi, 

(6) Cod. ras. cit. fol, 103 V . 

impune fieri quod secus prohibebatur (1). Examinant potius 
quibus modis relaxatio rigoris iuris dari possit, ideoque imiltipli- 
cem effectum assignant, quatenus dispensatione quandoque 
poena infligenda non infligitur, quandoque inflicta remittitur, 
quandoque usurpatum conccditur, quandoque inhibitum con- 
fertur (2). Dispensationi proinde tribuunt effectus qui^ hodie 
adscribuntur absolutioni, qua nempe abstinetur a puniendo delic- 
to contra legem pqsito vel remittitur poena ob' delictum iam in- 
flicta ; qui tribuuntur dispensationi ex post, qua facta contra le- 
gem posita non impugnantur ; denique etiam qui tribuuntur dis- 
pensationi ad faciendum, qua licite aliquid fit contra legem. Sic 
confirmantur quae supra diximus (3) de notione dispensations. 



CAPUT V 
De obiecto dispensationum 

Plura quidem decent Decretistae de obiecto seu de lege in qua 
relaxatio fieri possit, ad principia tamen generalia non deveniunt. 
Ut melius appareat in quonam eorum doctrina ultra doctrinam 
antiquam progressa sit,pauca de eorum methodo sunt praenotan- 
da. 

Iam ab integro saeculo mos invaluerat quaerendi viam conci- 
liandi leges antiquas apparenter sibi contradicentes, invocando 
theoriam de dispensatione. Plures hoc explicant in prologo Sum- 
mae ubi agunt de fine Gratiani in sua Concordia discordantium 
canonum . Item in eodem prologo loquuntur de praeceptis vel 
legibus quarum aliae dispensabiles, aliae indispensabiles sunt, et 
alludunt ad divisionem ab Ivone Carnutensi olim propositam (4) 
vel textus eiusdem referunt. Alii, at indirecte tantum sub influxu 



(1) Cf. Summa Parisiensis, Cod. ms. cit. fol. 4 V col. 1. ibi enim 
quod primo erat illicitum, ex dispensatione fit licitum . 

(2) Sicardus, Cod. ms. cit. fol. 150. 

(3) Cf. supra p. 94 sqq. 

(4) Cf. supra, p. 48 sqq. Summa Stephani Tornacensis, p. 3 ; Hu~ 
guccio, cod. ms. cit. Paris., n. 3891, fol. l r , col. 1 ; Summa Lipsiensis, 
Cod. ms. cit. fol. 2 r , 2 V et 3 r . 

Ivonis, idem f aciunt, mediante nempe textu desumpto ex Hugone 
a S. Victore (f 1141) (1). Omnes proinde ab operis exordio sta- 
tuunt legum divisionem in dispensabiles et indispensabiles. 

At, cum in textibus Ivonis non fuerit tradita regula ad discer- 
nendum quae praecise leges sint vel non dispensabiles, in corpore 
Summae omnes Decretistae ad'laborant ad ulterius stabiliendum 
criterium, quo dignosci possit quaenam leges relaxationem in casu 
particulari patiantur. Magistro Gratiano duce, unanimi consensu 
proclamant solemne principium in iure naturali nullam dari dis- 
pensationem. At, magister quid veniat nomine iuris naturalis 
clare non definivit ; imo, ut iam notavimus (2), praeter notionem 
iuris naturalis quam ex iure Romano, mediante Isidore Hispalen- 
si, desumpsit, alteram ab eodem Isidore propositam tradit et 
approbat notionem, qua ius naturale cum iure divino identifica- 
tur : ius nempe quod in Lege et Evangelio continetur. Ex his no- 
tionibus apud discipulos nata est confusio, quae et ipsa causa fuit 
ut intimius examinetur, et exinde progrediatur doctrina circa 
ipsum obiectum dispensationis. Quern progressuon nunc paucis 
evolvemus. 



1. Doctrina Rufini de obiecto dispensationum 

1. Missis Paucapalea et Rolando, qui nihil addunt doctrinae 
Gratiani,RuFiNus praeclaram habet doctrinam : primus explicat 
principia quae Gratianus vel explicite proposuit, vel saltern adum- 
bravit (3). In eius Summa decretorum tria distinguit relate ad 
obiectum dispensationis seu legem quae relaxationem in casu 
particulari admittit : ius naturale cuius dupliccm definitionem 
memorat ; canones. a Patribus statutes, quod hodie vocatur 
ius positivum ; canones Apostolorum, de quibus specialis difficul- 
tas movetur. 

2. De iure naturali breviter regulam enuntiat : indispensabiles 
sunt omnes leges quae sunt partes iuris naturalis . Vestigiis 
autem Gratiani inhaerens, duplicem affert iuris naturalis notio- 
nem. Imprimis refert notionem in capite Decreti expositam qua.. 



(1) Cf. infra doctrina theologorum et Summa Coloniensis, cod. ms. 
cit. fol. 32. 

(2) Cf. supra, p. 81. 

(3) Cf. supra, p. 80. 

nempe ius naturae dicebatur ius quod in Lege et Evangelic 
continetur ; dicit enim Rufinus : ius naturale est quod in S. 
Scriptura continetur (1) vel in libris Veteris et Novi Testa- 
ment! est adscriptum (2). Cum magistro etiam admittit non 
omne quod ibi continetur excludcrc rclaxationcm. Etcnim prin- 
cipio a Gratiano posito restrictionem addit : adversus ius na- 
turale, exaudias quoad praecepta et prohibitiones, nulla admittitur 
dispensatio . Distinctionem Gratiani inter superficiem et mora- 
lem intelligentiam praeceptorum mysticorum Veteris Testamen- 
ti omittit, simpliciter affirmando praecepta mystica seu caere- 
monialia nequidem ad ius naturale pertinere, et proinde ornnino 
esse mutabilia (3). Praeter hanc restrictionem nullam addit aliam 
et inde optime intelligitur quomodo doceat : indispensabilia 
sunt ilia, quarum mandata vel interdicta ex lege moralium (in- 
tellige : partem moralem Veteris Testamenti), vel evangelica 
vel apostolica institutione principaliter (i.e. etiam ubi Patres 
aliquid statuerunt quod iam iure naturali erat statutum) pen- 
dent, scilicet ut qui absolute votum fecerit reddat, ut vir vivente 
uxore aliam non ducat, ut nullus inconsecratus alium consecret 
vel missam celebret, ut nullus dona ecclesiastica per pecuniam 
acquirat, et caetera quae prudenti meditatori facillime occur- 
runt (4). Talia neque temporum, neque rerum necessitate 
ullo casu valent sine peccato violari, nisi forte invincibilis igno- 
rantia excusaret. Et quare hoc? Quia omnia haec sunt partes 
iuris naturalis, adversus quod nulla dispensatio admittitur (5). 
Quoad alias iuris naturalis notiones, quas obvias liabet turn 



(1) SINGER, p. 16. 

(2) Ad c. 6, D. IX, SINGER, p. 23. 

(3) Ad diet. Grat. a. c. 1, D. V. Obicitur : in Lege et Evangelic ius 
naturale continetur, lex autem mutata est in pluribus, ergo nee ius 
naturale est omnino immutabile. R. Sed in Lege duo sunt, moralia uti- 
que praecepta et coeremonialia ; lex ergo secundum coeremonias mu- 
tata est, non autem iuxta moralia, in quibus solis et non in coeremo- 
nialibus ius naturale consistit . 

(4) Ad. c. 6, C. I, q. 7. SINGER, p. 234. Hie Rufinus non recte iu- 
dicat ; probatur ex eo quod Decretistae et Decretalis'tae diverso modo 
determinant notionem et extensionem iuris naturalis. Inde etiam in- 
telligitur cur loannes Faventinus, textum Rufini de verbo ad verbum 
referens, illud incisum omittat. God. ms. cit. fol. 50. Cf. FREISEN, o. c., 
p. 902 sqq. STIEGLER, o. c,, p. 107. 

(5) Ad c. 6, G. I, q. 7. SINGER, p. 234. 

in Decreto turn apud civilistas, perspicuam etiam doctrinam pro- 
ponit. Imprimis notionem quam legisticam vocat, secundum 
quam ius naturale dicitur id quod natura omnia animalia do- 
cuit reicit, ob eius generalitatem quae omnia animalia con- 
cludit, ideoque non curat de eo quod solummodo generi humano 
ascribitur (1), Hruic aliam substituit notionem qua ius naturale. 
vocatur : vis quaedam humanae naturae a natura insita ad fa- 
ciendum bonum cayendumque contrarium . Hoc,autem ius in 
tribus consistit, scilicet in mandatis, prohibitionibus et demon- 
strationibus. Mandat quod prosit ; prohibet quod laedit ; de- 
monstrat quod convenit, uti omnia in commune habeantur 
aut omnium una sit libertas et alia huiusmodi . In ipsa defi- 
nitione sua proinde includit Rufinus ea quae plerique iuristae 
ante eum ut effectus iuris naturalis proposuerant (2) ; at iuxta 
Rufinum improprie tantum adillud ius pertinent. Demonstra- 
tiones enim remote tantum sunt partes iuris naturalis, et ideo 
non participant de proprietatibus quas omnes huic iuri agnos- 
cunt, qualis est immutabilitas. Rufinus aperte restringit iuris 
naturalis immutabilitatem ad praecepta et prohibitiones, quae 
sola non admittunt dispensationem. Ait enim : mandata et 
prohibitiones nullam derogationem sentire queuiit et contra 
ius naturale, exaudias quoad prohibitiones et praecepta, nulla 
dispensatio fieri potest . 

Goncludere proinde possumus Rufinum a iure naturae in- 
tellecto in sensu priori, quoad ea nempe quae in Lege et Evan- 
gelio continentur, excludere praecepta caeremonialia, et iam 
non distinguere qum magistro Gratiano inter praecepti super- 



(1) Ad diet. Grat. a. c. 1, D. I. SINGER, p. 6 : Hoc autem ius legis- 
tica traditio generalissime diffinit dicens : ius naturale est quod natura 
omnia animalia docuit. Nos vero istam generalitatem, quae omnia 
concludit animalia, non curantes, de eo, iuxta .quod humano generi 
solummo do ascribitur, breviter videa'mus : inspicientes quid ipsum sit, 
et in quibus consistat, et quomodo processerit, et in quo ei detractum 
aliquid aut adauctum fuerit. Est itaque naturale ius vis quaedam 
humane creature a natura insita ad faciendum bonum cavendumque 
contrarium. Consistit autem ius naturale in tribus, scilic. : mandatis, 
prohibitionibus, demonstrationibus. Mandat namque quod prosit, ut : 
diliges Dorainum Deum tuum ; prohibet quod ledit, ut non occi- 
des ; demonstrat quod convenit, ut omnia in communi habeantur 
ut omnium una sit libertas et huiusmodi . 

(2) Cf. supra, p. 81. 

ficiem et eius moralem intellectum. Insuper notionem genera- 
lissimam legisticam reicit. Denique tertiam notionem a 
civilistis usurpatam, quatenus ins naturae intelligitur de hire 
omnium nationum communi, ita explicat ut pars saltern huius 
iuris remote tantum ad ius naturale pertinere dicenda sit, de- 
monstrationes scilicet huius iuris, quae immutabilitate iuris na- 
turalis non gaudent. Itaque in doctrina Rufini indispensabiles 
dicendae sunt leges omnes, quae constituunt praeceptum ve 1 
prohibitionem in Lege vel Evangelic contenta, vel quae ut talia 
ostenduntur ab hac vi rationalibus a natura insita ad facien- 
dum bonum cavendumque contrarium . Hanc autem regulam 
in sua generalitate admittit, ita ut dicat votum aliaque similia, 
quae in parte morali Veteris vel Novi Testamenti mandantur, 
esse indispensabilia. 

3. De dispensatione in iure constitutionis agens, Rufinus im- 
primis notat omnes rigorosas prohibitiones et praeceptiones Pa- 
trum earn, tacitam conclusionem habere : nisi dispensatio ec- 
clesiastica aliter ex misericordia provident (1). Opponit statuta 
canonum praeceptis indispensabilibus moralibus Veteris et No- 
vi Testamenti, et declarat : dispensabilia sunt cetera canonum 
statuta, quae sola sanctorum Patrum posteriorumque auctori- 
tate promulgata sunt et firmata et ideo in iure naturali non con- 
tinentur, ut ne monachi publice missam celebrent, ne publice 
poenitentes et bigami ad clerum promoveantur et similia (2). 

4. Aliunde tamen notionem iuris naturalis Rufinus quodam- 
modo extendit ad priora. concilia et canones Apostolorum, com- 
mentans c. 2, D. XIV, epistolam scilicet Leonis I ad Rusticum 
episcopum Narbonensem a Gratiano allatam, in qua Papa dicit 
quaedam nulla dispensatione posse convelli, et in dubio non 
esse recedendum a praeceptis Evangelicis et a canonibus Pa- 
trum % Hoc non tantum, ait Rufinus, estintelligendum de Scrip- 
turis Novi Testamenti, quae nullatenus possunt convelli, sed 
etiam de quibusdam institutionibus ecclesiasticis, notatim de 
quatuor conciliis maioribus, et de canonibus apostolorum . 
Addit tamen : nisi rigor aliquid statuit in personis . Exempla 
quaedam affert, quibus probat dispensationem posse fieri in 



(1) Ad c. 1, D. XIII, SINGER, p. 34 ; colla,ta praefa/tione, ibid., p. 4, 
et eius glossa, ad diet. Grat. a. c. 6, C. I, q. 7. 

(2) Ad c. 6, C. I, q. 7. . 

praeceptis disciplinaribus illorum eonciliorum. Insuper admittit 
dispensationem in permissionibus illorum eonciliorum, sed baud 
dubie intelligit dispensationem sensu lato, de legis mutatione (1). 
Haec explicatio intime cohaeret cum doctrina eius de iuris 
naturalis extensione, et caeteroquin facile^ intelligitur. Etenim 
Gratianus inseruit in suo Decreto auctoritates Patrum in quibus 
affirmabatur pan reyerentia tractanda esse Evangelia, canones 
priorum eonciliorum et canones Apostolorum. Unde non minim 
est quosdam sic arguisse : si quattuor ilia concilia parem vim 
habent ac quattuor Evangelia, S. Pontifex in his non potest dis- 
pensare, sicut id non valet in illis. 



2. Doctrina Decretistarum posteriorum de dispensations 

in iure naturali 

Doctrina Rufini a subsequentibus decretistis paucis mutatis 
admittitur. 

1. Et primo quoad dispensationem in iure naturae. Laboriosa 
apud omnes fit inquisitio ad stabiliendum quid sit ius natura- 
le (2). Ad notionem claram non deveniunt ; at rem considerando 



(1) Ad c. 2. D. XIV. 

(2) Circa doctrinam deiure naturali apud scriptores saeculi XII et XIII, 
cf . p. 81 et auctores : HINSCHIUS, System des Katho.lischen Kirchen- 
rechts, t. Ill, p. 770 ; KUHLMANN, O. P., Der Gesetzbegriff beim H. Tho- 
mas von Again, im Lichte des Rechtsstudiums seiner Ze.it. Bohn,1912 ; 
GIERKE, Deutsches Genossenschaftsrecht, t. Ill, p. 128 17 ; BoNtrccijZ-a 
derogabilita del diritto naturale nella scolastica. Perugia, 1906 ; CARLY- 
LE, A History of mediaeval political theory in the West. t. II, The poli- 
tical theory of the roman lawyers and the canonists, from the tenth cen- 
tury to the thirteenth century. London, 1909, p. 102. O. LOTTIN, O. S.B. 
Le droit naturel chez S. Thomas et ses predecesseurs. Chap. I. Le 
droit naturel chez les decretistes, in Ephemerides theologicae Lova- 
nienses t. 1 (1924), p. 369-88. M.GRABMANN, Das Naturrecht der Scho- 
lastik von Gratian bis Thomas von Aquin, in Archiv ftir Rechts-und 
Wirtschaftsphilosophie, 1. 16 (1922), p. 12-53. 

Hinschius et Gierke perpauca decent, et per transennam potius rem 
tangunt. tuhlmann, uti ex ipso libri titulo apparet, intimius rem 
indagare debuisset, cum intendat nobis exponere, quaenam habitude 
inter legis notionem a S. Thomas datam et studia iuridica huius sae- 
culi intercederit. At, loquitur tantum de Gratiano, Rufino et Hostiensi. 
Bonucci bonam tradit synthesim doctrinae, at minus progressum doc- 
trinae ostendit, cum magnis tantum lineis rem exponat. Eruditione 



DE OBIECTO DISPENSATIONUM 127 

variis sub aspectibus, liotiones multiplicant (1). Omnes tamen 
ad unum, inquirendo de legibus dispensabilibus, illud ins su- 
munt in sensu a Gratiano usurpato et a Rufino explicate, qua- 

plena sunt opera magis analytic^a Carlyle et Lottin conscripta. Car- 
lyle doctrinam non tantum apud canonistas sed etiam apud civilistas 
examinat, indeque opus eius sub hoc respectu operi Lottin praevalet. 
Est enim materia in qua canonistae quam proxime subierunt influxuni 
civilistarum. At, alio sub respectu, minus complete progressum doc- 
trinae de iure natural! tradit quam Lottin, quia tantum examinavit 
summas decretistarum ante a. 1919 editas ; Lottin contra maxima cum 
cura textus manuscriptos omnium fere Decretistarum inspexit. Hie 
forsan non complete perspectam habuit methodum generalem a Decreti- 
stis adhibitam. Textibus ab illis allatis addi possunt glossae in Summa 
Coloniensi et Parisiensi occurrentes de iure natural! : Ius ergo aliud di- 
vinum, aliud humanum. lus divinum est quod in Legeet Evangelic. 
Humanum est hominum constitutio qua equitas servatur, iniuria pro- 
pellitur, custoditur innocentia, frenatur violentia, et exulatur^discor- 
dia. lus humanum aut est naturale ut quod instinctu nature aput om- 
nes est, pu'ta maris et femine coniunctio, liberorum successio, libera 
eorumque in bonis nullius acquisitio, violentie pravium continuata et 
moderata repulsio, deposit! seu commodati restitutio ; aut est positi- 
vum, et hoc si cui civitati sit proprium civile dicitur,ut cultus numinum 
et ceremoniarum ritus spiritualis. Si enim diver sarum^sit nationum, 
ius gentium vocatur, ut sedium devictarum occupatio, legatorum non 
violandorum religio, belli, captivitatis, servitutis, postliminii et militie 
ius, utpote belli inferendi solemnitates, fidem faciendi nexus, signo dato 
egressio... flagitii militaris disciplina, stipendiorum modus, dignitatum 
gradus, premiorum honor, prede decisio, ac porcio principis... Ius 
autem est naturale aut morale ; utrumlibet divinum vel humanum . 
Summa Colon., Cod. ms. cit. fol. 25. Contra ius naturale, i.e. con- 
tra voluntatem divinam revelatam, vel contra legem veteris et novi 
Testamenti, que servari debet ad litteram, non admittitur dispensatio . 
Summa Paris., Cod. ms. cit. fol. 4 V . 

(1) De Decretistis eorumque methodo nota : 1) inter omnes emi- 
nent ratione profundioris et magis originalis doctrinae Rufinus et Hu- 
guccio ; uterque etiam maximum in subsequentes influxum habuit. 
2) Plerique unice commentant mo do iuridico textum Decreti i.e. 
turn canones seu auctoritates allegatas, turn dicta Gratiani propriam 
eius doctrina'm exhibentia. Argumenta proinde praeprimis hauriunt ex 
textibus legalibus ; nullo ferme mo do recurrunt ad argumenta ratio- 
nis. 3) Nullus fere, exceptis Rufino et illis qui ilium transcribunt, 
varias quaestiones systematice tractat, sed incidenter tantum et variis 
in locis, cum unum alterumve doctrinae punctum evolvunt, prout 
verba textus legalis explicatione indigent ; 4)Saepesaepius minori la- 
fa ore proprio procedunt,sed ea, quae alii canonistae vel civilistae dixerunt 
vel docuerunt, aocumulant et iuxtaponunt, quin curent varias et all- 

tenus omnia praecepta moralia i.e. moribus informantia (1) in 
Lege et Evangelic contenta declarant indispensabilia. Cum Si- 
cardo enim affirmant : adversus ius naturale, in praeceptis 
et prohibitionibus, non admittitur dispensatio ; sed alia saepis- 
sinie relaxantur pro tempore, pro peTsona, pro loco et simili- 
bus (2). Aut cum Summa Parisiensi dicunt : contra ius natu- 
rale, i.e. contra voluntatem divinam revelatam, vel contra le- 
gem Veteris et Novi Testamenti, quae servari debet ad litteram, 
non admittitur dispensatio (3). Fere omnes ius naturale et 
divinum identificant, siquidem haec sunt tantum di versa no- 
mina idem significantia ut ait Sicardus (4). Fieri que etiam in 



quando contrarias doetrinas inter se componere. Quandoque argumenta 
quae valor e destituuntur, per longum tempus occurrunt. Inde non 
vacat difficultate determinare quid praecise docuerit talis auctor, quia 
saepe repetit quod alii docuerunt : alii dicunt... alii dicunt... et nova in- 
seruntur inter ea quae obsoleta et in praxi derelicta sunt. 
(1) lo. Hispanus, Cod. ms. cit. fol. 5 V , ad diet. Grat. a. c. 1, D. V. 
In hac distinctione agit de iure natural!, ostendens qualiter aliis prae- 
feratur iuribus... Item in dispensatione, quia non potest dispensari 
contra ius naturale. Sed opponitur ad id quod dicunt quod ius naturale 
manet immutabile cum in lege mulier menstruata a templi ingressu 
arceatur. Item in lege continetur de ceremoniis que iam recesserunt. 
Item de pollutis in sompno qui eiciebantur extra castra usque ad ves- 
peram, hodie non. Unde sciendum est quod precepta quedam sunt 
moralia, que mores informant ut ipsa littera sonat, ut diliges d. d. t. 
quantum ad ista immutabile manet ius naturale. Item sunt quedam 
figuralia, que sub figura veritatem significant ut preceptum circumci- 
sionis et sabbati. Ista quantum ad superficiem littere mutantur, non 
quantum ad intelligentiae veritatem. Item sunt quedam ceremonialia, 
de quibus potest reddi ratio quare erant instituta, ut non arabis in 
bove et asino ; hec evacuantur ... . 

lidem conatus Decretistarum principium Gratiani de immutabilitate 
iuris naturalis recte explicandi apparent in alio textu eiusdem Summae, 
ad diet. Grat. p. c. 3, D. VI. Sed opponitur de Sabbato, quod dictum 
erat momento sanctificare diem sabbati, quia iamiam mutatum est. , 
Dici potest quod licet illius diei observatio praecepta videatur, non ta- 
men principaliter precipiebatur, sed potius sanctificatio requiei spiri- 
tualis ibi vindicabatur, que a viciis est, et que ludeis debuit observari, 
et a populo christiano adhuc observatur ; vel dici potest quod non 
est de mandatis, ut quidam volunt ; vel non est de moralibus ; et quod 
dicitur precepta decalogi esse moralia, pro maiori parte intelligatur 
dictum . - 

(2) Cod. ms. cit. fol. 58V 

(3) Cod. ms. cit. fol. 4V 

(4) Cod. ms. cit. fol. 57 r , ad D. I. 

aliis locis sequuntur quosdam antiques civilistas Romanos,qui,ut 
diximus(l), probabilius non distinguebantius naturale a lure gen- 
tium. Quidam insuper totum ius canonicum vocant divinum (2). 

2. Doctrinam Rufini de dispensatione iniurenaturaegeneratim 
rigorose Decretistae interpretantur. Ideo non agunt de quaestione 
utrum Papa de plenitudine suae potestatis huic iuri derogari 
possit, nee ullo mo do distinguunt varia praecepta moralia quae 
in Lege et Evangelic continentur (3). Doctrinam suam plures 
antiquiores applicant variis casibus etiam in quibus praxis 
RR. Pontificum ab eorum doctrina differre videtur. 

3. Cum Rufino, plures (4) inhaesitanter decent votum abso- 
lute factum esse indispensabile, quia praeceptum illud adim- 
plendi ex lege moralium pendet. Idem Sicardus docet de impe- 
dimento consanguinitatis in secundo gradu, quia prohibitio le- 
gitur in Veteri Testamento (5). Simon de Bisiniano etiam R. 
Po'ntifici denegat potestatem dispensandi in primo et secundo 
gradu consanguinitatis : Hoc enim et lex naturalis improbat 
et Mosaica detestatur, dicens : non revelabis turpitudinem so- 
roris tuae... Contra legem naturalem enim ei dispensare non li- 
cet (6) . Quaestioni utrum Apostolicus cum homicida qui cri- 
mcn suum sponte commisit possit dispensare, loannes Hispa- 
nus respondet quosdam dicere hanc potestatem ei non competere, 
ob rationem cum communi doctrina omnino cohaerentem, quia 

(1) Cf. supra, p. 81. 

(2) Cf. Sicardus, Cod. ms. cit. fol. 57*, ad D. 1 ; etiam fol. 58* ad D. 
VIII. ... sed nonne iure divino hoc est meum, illud tuum. Videtur 
quod iure canonico, quod quidem divinum est. R.Laborat in equivoca^- 
tione, quia ius divinum dicitur multiplex, ut s. . Et revera ad D. I 
dixit : ius divinum dicitur a Deo insitum,ut ius naturale ; per Deum 
conditum, ut ius mosaicum ; a Deo editum, ut ius evangelicum ; pro 
Deo constitutum, ut ius canonicum . 

(3) Exceptio fit pro mandatis coeremonialibus et figurativis, ut sae- 
pe diximus. 

(4) lo. Hispanus, Huguccio, cf. infra, p. 130. 

(5) Cod. ms. cit. fol. 150. 

(6) Cod. ms. cit. fol. 48 V . In primo vel secundo gradu dicimus R. 
Pontificem non posse dispensare. Hoc enim lex naturalis improbat, 
et mosaica detestatur dicens : non revelabis turpitudinem sororis tuae... 
contra legem enim naturalem ei dispensare non licet... . In alio loco 
scribit : Ndta quod soli Pontifici licitum est consanguineorum con- 
iunctionibus dispensationem adhibere ; qui quidem in tertio gradu 
et deinceps, iusta causa suadente, dispensare poterit . Inde Simon illud 
docet iam ante Sicardum, quod immerito negatur a STIEGLER, o. c., 
p. 657. Idem docet lo. Hispanus, Cod. ms. cit. fol. 261 r . 

dixit Dominus (de David homicida) : non emendabit mihi 
domum, quia yir sanguinis est ; et quod ab eo dictum est vel 
statutum, indispensabile est (1). Sententiam suam tamen non 
audet simpliciter affirmare, quia de facto Alexander III, cuius 
decretalem loannes Hispanus noverat, dispensavit cum tali 
homicida ut post poenitentiam, ad officium tantum, admittere- 
tur. 

4. HUGUCGIO hanc doctrinam inter decretistas communem 
non tantum alte proclamat, sed etiam applicat. Ita votum abso- 
lute indispensabile declarat, cum reddere votum obligatio iuris 
naturalis sit, profluens ex praecepto divino per os prophetae in 
Veteri Testamento tradito : vovete et reddite . Ideoque 
Romano Pontifici potestatem dispensandi in ordine sacro dene- 
gat, non ratione ipsius ordinis, sed ratione voti connexi. Nam : 
cum iam promotis ad sacrum ordinem non posset [R. Ponti- 
fex] dispensare vel constituere ut contrahant matrimonium vel 
contracto uterentur ; non dico ratione ordinis, sed ratione voti, 
quo bbligati sunt ad perpetuo continendum. Contra quod votum 
Papa non posset dispensare vel restituere cum ad reddendum 
votum quisque teneatur ex iure naturali, unde propheta : vovete 
et reddite (2). Item negat Papam posse dispensare in iuramento 



(1) Cod. ms. cit.fol. 43*. 

(2) Cod. ms. cit. Paris, n. 3891. fol. 21*. Cf. etiam Cod. ms. cit. Va- 
tic, lat. n. 2288, fol. 315 r . ad C. XXXV, q. l,cum igitur : 

Hie expresse colligitur quod consanguinitas ex sui natura non im- 
pedit matrimonium, set constitutio sive prohibitio ecclesie facta prop- 
ter consanguinitatem, ar. i.e. q. Ill, Contradicimus. Idem dico de af- 
ilnitate et cognatione spirituali et civili et de ordine- et de errore con- 
ditionis et de publice honestatis iustitia, de tempore f eriarum, de enor- 
mitate delicti et de dispari cultu : nullum enim istorum impedimentorum 
ex sui natura repugnat matrimonio quandp fit matrimonium cum eo 
et precedat et sequatur ; nee ex sui natura aliquid eorum impedit ma- 
trimonium set ecclesiastica constitutio facta propter affinitatem vel 
cognationem carnalem, sive spiritualem sive civilem, et sic de aliis. 
Remove prohibitiones sive constitutiones ecclesiasticas vel divinas,- 
nullus istorum impediet matrimonium, quod patet ex eo quod apud 
ludeos vel Saracenos,qui tales ^constitutiones non receperunt, non im- 
peditur matrimonium propter hoc vel illud. De coactione et impossi- 
bilitate conveniendi animo suo vel corpore vel utroque et de errore per- 
sorie ex tempore aliud d,ico, scil. quod ex se et per se secundum consti- 
tutionem ecclesie impediunt et removent matrimonium quia causam 

licito est enim observatio iuramenti praecepta in iure natural!... 
et in talibus papa dispensare non potest (1). 

5. His Decretistis addere possumus ROBERTUM FLAMESBU- 
RIENSEM qui docet R. Pontificem tantuni dispensare posse ultra 
tertium gradum consanguinitatis, quia in lege inhibetur con- 
tractus in primo, et secundo et tertio gradu ; Papa autem contra 
legem et Evangelium, ut saepius dictum est, dispensare non po- 
test (2). 

Circa applicationem huius principii in casibus specialibus, 
innumerae ortae sunt controyersiae, et praesertim quidem, inter 
commentatores decretalium, circa ius dispensandi R. Pontificis 
in variis materiis (3). Ita inquirunt utrum R. Pontifici liceat dis- 
pensare in voto, cum bigamo (4), in ordine recepto (5), in solu- 
tione decimarum (6), in secundo gradu consanguinitatis (7), in 
primo et secundo gradu affinitatis (8). Nonobstante enim eorum 
dissensu circa notionem iuris naturalis, ut diximus,Decretistae 
et priores Decretalistae in materia dispensationum, sumunt ius 



eius eificientem sell. e'ohsensUm, ex quo enifri removent causain scil. 
consensum legitimum, removetur effectus scil. matriinonium, quod sine 
ilia causa esse non potest... Unde dico quod ecclesia non posset dispen- 
sare in his ; enim removet consensum et potestatem commiscendi, sed 
consentire et non consentire, commisceri posse vel non posse commisceri 
facti est et non iuris, set in hiis que iuris sunt potest ecclesia dispensare, 
non in hiis que facti sunt tantum. De voto similiter dico quod ex sui 
natura yidetur repugnare matrimonio scil.utipsum contrahi non possit. 

(1) God. ms. cit. Paris, n. 3891, fol. 191 V . Cf. A.J. BOYE, Recherches 
historiques sur la portee de I'inalienabilite dotale,in Rev. hist, de droit 
frangais et etranger, 1924, p. 511. 

(2)Inde merito concludit Robertas Flamesburiensis : in impedimento 
consanguinitatis dispensari potest, sed a solo Papa,et tantum ultra 
tertium gradum . Cf-. FREISEN, o. c., p. 882. 

(3) Cf. infra, p. 139. 

(4) Cf. Huguccio, textus supra citati ;Roberti Flamesburiensis sum- 
ma, ed. SCHULTE, cap. XIII, n. 3 ; gl. ord. ad v. sunt quaedam, c. 6, C. 
XXV, q. 1. 

(5)Cf.Sz'mon de Bisiniano, Cod.ms. cit. fol. 5 r ; quaerit : an Summus 
Pontifex bigamum ad sacerdotium (ex dispensatione) promovere pos- 
set, vel utrum esset sacerdos si eum ordinet de facto . Solutionem ta- 
men non audet dare cum respondeat : Is inquirat, quern mundi labor 
exagitat . 

(6) Cf. supra, p. 128. 

(7) Cf. supra, p. 129. 

(8) Cf . FREISEN, o. c., p. 898. 

naturale pro complexu praeceptoruni qui in Lege et Evangelic 
continentur. 



3. Doctrina Decretistctriim posteriorum de dispensation 
in tare apostolorum et conciliorum 

1. A Decretistis etiam ulterius urgetur doctrina Rufini, qua 
cum iure natural! cohaerere dicebat canones apostolorum et 
priorum conciliorum. Plures illos vocant partes iuris naturalis . 
Ita loannes Hispanus : Sunt autem indispensabilia : partes 
iuris naturalis, adversus quas nulla admittitur dispensatio... 
Sunt autem ista : moralia decalogi, Evangelii, doctrina aposto- 
lica, quatuor conciliorum praecepta. Haec non possunt dispen- 
sari . Dispensabilia sunt ilia quae a Patribus vel ppsterio- 
ribus sunt promulgata, non tangentia statum Ecclesiae, puta ne 
monachi publice celebrent, ne poenitentes vel bigami ad cle- 
rum promoveantur (1). Optime ratiocinatur Summa Mona- 
censis, per modum obiectionis dicens : Si IIII concilia parem 
vim habent cum IIII Evangeliis, ergo sicut Summus Pontifex 
non potest contra IIII evangelia dispensare, sic nee contra con- 
cilia (2). His quatuor conciliis eadem Summa addit et quintum 
nempe Chalcedonense concilium ; et Summa Parisiensis princi- 
pium applicat octo conciliis oecumenicis prioribus quae immu- 
tilata sunt servanda, et in quibus Dominus Papa non potest 
dispensare, nee derogare, nee abrogare (3). 

2. Omnes tamen exceptiones admittunt, sed quae praecepta 
praecise sint dispensabilia dare non determinant. Summa Mo- 
nacensis excipit formam negotiorum, nam IIII Evangelia 
formam negotiorum non continent, sed IIII concilia ; et in his 
pro , necessitate, pro tempore, pro loco et huiusmodi dispensatio 



(1) Cod. iris. tit. lol. 102v. 

(2) Cod. ms. cit. fol. 4 r , col. 1 ad t). XV. 

(3) Cod. ms. cit. fol. 4 V , col. 2. ad D. XIV. lus naturale non admit- 
tit dispensationem, set alia admittit. Octo enim concilia et alia ad- 
notata, ut habemus in sequentibus, immutilata servantur, set in aliis 
scripturis suorum predecessorum dominus papa potest dispensare, 
derogare vel abrogare, considerata ratione. Similiter Parisiensis eccle- 
sia in suis consuetudinibus, set in generalibus non nisi generalis eccle- 
sia . 

admittitur (1). Summa Parisiensis doctrinam suam dubita- 
tive tantum proponit, cum difficultati circa immutabilitatem 
praeceptorum horum VIII conciliorum propositae respondeat : 
forte solutio esse potest, quia VIII concilia ilia servanda sunt 
summo. Pontifici, non tamen omnia quae in eis sunt (2). 

Alii Decretistae fere omnes principium generale .circa canones 
illorum conciliorum cum Rufino restringunt dicendo : nisi 
rigorem in personis contineant (3). 

3. Doctrina HUGUCCIONIS tamen progressum notabilem mani- 
festat. Quod ad canones IIII priorum conciliorum spectat, in- 
cedit viam a praedecessoribus statutam. Difficultatem motam 
ex eo quod quaedam praescriptiones illorum conciliorum miti- 
gatae sunt, solvit dicendo omnes et solos canones qui ad genera- 
lem Ecclesiae statum pertinent esse indispensabiles. Ideo restric- 
tiones a Decretistis allatas regula generate -formulat, at simul 
admittit quoddam ius disciplinare universale esse indispensabi- 
le (4). Imo ex textu eius eruere possumus eum quodammodo 
regulam extendere ad canones aliorum conciliorum, ex eo quod 
dicit Apostolos et quatuor priora concilia praecipue de illo statu 
generali statuisse. Subintelligendum proinde videtur alias esse 
normas postea lege canonica inductas, quae participant notae 
indispensabilitatis (5), utpote ad hunc statum Ecclesiae gene- 
ralem spectantes. 

Quoad praecepta ab Apostolis tradita, iterum ad doctrinam 
a Decretistis admissam inclinat. At, ab ea recedere cogitur, ne 
potestatem R. Pontificis minuere videatur. Etenim Lucius III 
(1181-85), tempore quo Huguccio commentarium suum con- 
scribebat, ultra doctrinam tune communiter receptam, aperte 
dispensationem contra regulam Apostoli concesserat, bigamo 

(1) Cod. ms. cit. fol. 4 r , col. 1, ad D. XV. 

(2) God. ms. cit. fol. 10 r , col. 1,'ad D. XXVII f, c. 14. Hinc conce- 
duntur legates nuptie presbiteris : argumentari potes : Hoc decretum est 
VI Synodi. Octo autem ilia concilia servare debet summus pontifex. 
Istud decretum servandum videtur summo pontifici, ut legales nuptie 
concedantur presbiteris ( !). Forte solutio esse potest, quia VIII con- 
cilia ilia, servanda sunt summo pontifici, non tamen omnia que in 
eis sunt . 

(3) Ex quo patet dispensare hie intelligi turn in sensu suo latiori 
pro mutatione legis turn in sensu suo strictiori pro legis relaxatio- 
ne . 

(4) Cod. ms. cit. Vatic, lat. n. 2288, fol. 104 V , col. 1. 
(5) 

permittendo ut presbyter fieret (1). Non tamen sine haesitatione 
Huguccio derelinquit communem doetrinam, nam dicit: ibi 
forte plus fuit facti quam iuris et potest R. Pontifex in tali 
casu dispensare, saltern de facto et ne videamur diminuere po- 
tentiam Papae, dicamus quod et de iure potest (2). 

Praxim Sanctae Sedis, et ob earn praxim mutatam doctrinam 
in scholis, Huguccio hac optima ratiorie vindicat : RR.Pontifices 
de iure hac potestate pollent, quia aequali, imo sub respectu 
praelationis, maiori potestate gaudent quam apostoli. Unde con- 
cludit : in omnibus quae dicit apostolus potest Papa dispen- 
sare, nisi in hiis quae pertinent ad fidem et salutem (3). 

Quod hie cernere potuimus, doctrinam scholae sese accomo- 
dasse praxi Sanctae Sedis, saepe obviam habebimus, praeser- 
tim a temporibus quibus decretales RR. Pontificum in collec- 
tiones authenticas coadunabuntur (4). 



CAPUT VI 
De cessatione dispensationum 

Decretistae pauca, sed valde utilia,de cessatione dispensatio- 
nis decent, Assignant duplicem causam : imprimis cessationem 
causae motivae, deinde revocationem per legislatorem. 

1. Doctrina est recepta dispensationem cessare cessante causa 



(1) Ex textu Huguccionis supponi debet Lucium III hanc dispen- 
sationem dedisse ; infra de hac quaestione agimus. 
(2) Cod. ms. cit. Paris, n. 3892, fol. 42 V . Sed nonne papa potest dis- 
sare cum bigamo usque ad diaconatum. Potest quidem. De facto no- 
tris temporibus Lucius tertius dispensavit cum quodam bigamo in 
Sicilia usque ad presbiteratum. Sed forte plus fuit ibi facti quam iuris ; 
regula enim apostoli non videtur loqui nisi de episcopo, et presbitero 
et diacono, et ideo dispensatio usque ad sub diaconatum vel presbitera- 
tum aperte videtur esse contra regulam apostoli, et hec est causa quare 
Martinus noluit ultra dispensare, etsi Martini prohibitione non ligetur. 
Dispensat tamen et potest dispensare ultra, saltern de facto. Et ne 
videamus diminuere potentiam pape, dicamus quod et de iure potest . 

(3) Ibid., et fol. 101 V . col. 2, dicit : in multis enim statutis aposto- 
lorum licita est dispensatio >>. 

(4) Gf. infra, p. 152, 



DOCTRINADECRETISTARUM DE GESSA.TIONE DISPENSATIONUM 135 

ob quam fuit concessa, nam si quid pro necessitate temporis 
erat statutum, cessante necessitate pariter cessare debet quod 
urgebat, quia alius est ordo -legitimus, alia usurpatio (1). Ru<- 
FINUS tamen optime explicat quomodo cessante causa motiva 
non aufertur dispensatio, quae non habet tractum successivum, 
seu per quam aufertur vinculum legis unicum, v.g. quando ex 
dispensatione actus irrevocabilis est positus. Ita ex dispensation 
ne ab irregularitate ob causam necessitatis concessa, legitime 
promotus ad ordinem presbyteralem retinet ius ofdinis exer-r 
cendi postquam haec causa necessitatis cessavit. Etenim : si 
hunc promovimus pro necessitate, cessante hac necessitate ip^ 
sum deponere non debemus (2). Item SIGARDUS irrevocabilem 
declarat dispensationem legitime concessam pro matrimonio 
inter consanguineos in tertio gradu contrahendo (3). Hanc doc^ 
trinam et alii (4) tenent. 

2. Rufinus insuper optime indicat quomodo causa cessare de- 
beat, ut dispensationis effectus cesset. Commentando textum 
Leonis I, a Gratiano allegatum (5) quod necessitas pro remedio 
invenit, cessante utique necessitate debet cessare pariter illud 
quod urgebat fieri necessitas scribit : istud quod refertur sim" 
pliciter non singulariter , aliis verbis, non refertur ad singulam 
dispensationem legitime obtentam, cuius effectus proinde ces*- 
sare deberet ; sed refertur ad ipsam dispensationis concessionem, 
ita ut cessante necessitate ob quam prius dispensatio fuerit con* 
cessa, iam non concedatur nova similisque dispensatio. Non 
enim si hunc promovimus pro necessitate,... cessante hac necessi- 
tate ipsum deponere debemus. Sed puta si pro necessitate ab 
haeretico ordinatum promovimus, cessante necessitate cessa- 
bit promotio in similibus, quia tune alius ab haeretico ordinatus 
non promovebitur. Et hoc exaudias, nisi aliquid loco necessita- 
tis succedat, ut utilitas ; si enim, remota necessitate succedat 
utilitas, tune non cessabit quod fieri necessitas compellebat (6), 



(1) Summa Coloniensis, cod. ms. cit. fol. 33. 

(2) Summa Rufini, ad c. 5, C. I, q. 7, SINGER, p. 235. 

(3) Cod. ms. cit. fol. 150. 

(4) Summa Coloniensis, cod. ms. cit. fol. 34 ; Summa Lipsiensi?, 
cod. ms. cit. fol. 103 ; lo. Faventinus, cod. ms. cit. fol. 50 ; Huguccio, 
cod. ms. cit. Paris, n. 3892, fol. 125 V , col. 2. 

(5) c. 6, C. I, q. 7. 

(6) Summa Rufim t I. c, ...... 

Proinde si dispensatio habet tractum successivum,causa motiva 
totaliter cessare debet, ut dispensatio cesset. Haec non cessat si 
causa necessitatis fit minus urgens, et evadit causa utilitatis. 
Idem, eisdem fere verbis, tenent Summa Coloniensis, quae ad 
interpretationem Rufini alludere videtur (1), et Lipsiensis (2)., 

Eamdem quoque ddctrinam proponunt IOANNES FAVENTI- 
NUS (3) et HUGUCCIO (4), nee sibi contradicere dicendi sunt quia 
generali modo affirmant, his causis cessantibus frequenter dis- 
pensatio cessat . Non enim intendunt affirmare, ut videtur, dis- 
pensationem ob cessationem totalem causae motivae nunc ces- 
sare, tune autem remanere in vigore, sed ad doctrinam Rufini 
alludunt, quatenus cessante causa motiva dispensatio frequenter 
sed non semper cessat, quia identidem causa motiva pro parte 
tantum cessat. 

3. SIGARDUS tractat insuper de cessatione dispensationis ob 
eius revocationem per legislatorem ; cuius textum etiam refert 
Summa Lipsiensis, quae in multis .Sicardo affinis videtur, 
Quaestioni an dispensata a praedecessore possunt immutari a 
successore ita respondet : Si decessor in aliquo negotio admi- 
sit dispensationem, puta pro matrimonio in tertio gradu, refert 
utrum dispenset ex certa conscientia, propter evidentem neces- 
sitatem vel utilitatem et tune, maxime manente causa, non 
mutetur a successore, nisi dispensavit contra statuta indispen' 



(1) Cod. ms. cit. fol. 103 r . Cessabit in quantum quod urgebat, non 
ut quos sic promovimus cessante necessitate deponamus, sed similium 
cessabit promotio, nisi in locum necessitatis subeat utilitas... Quidam 
sic interpretantur textum... . lamvero alii Decretistae,praeter Rufinum, 
ante Summam Coloniensem scribentes, hoc non docent. 

(2) Cod. ms. cit. fol. 103 r Quod ob necessitatem introductum est, 
ea cessante debet cessare quod urgebat. Istud quod debet referri sim- 
pliciter non singulariter, non enim si ex necessitate aliquem promovi- 
mus, cessante necessitate [in marg.] eum deponere debemus ; sed si 
necessitate instante ab heretico ordinatum promovimus, ea cessante, 
s,imilis cessabit promotio, et hoc exaudias nisi loco necessitatis aliquid 
succedat ut utilitas. Si remota necessitate [utilitas] succedat, tune non 
cessabit quod fieri necessitas compellebat, verbi gratia, cogente pe- 
nuria clericorum permissum est ut monachi promoveantur ad clerica- 
tum. Cessante hac necessitate non cessabit promotio clericorum, quia 
loco necessitatis utilitas [in marg.] succedit . 

(3) Cod. ms. cit. fol. 50, col. 2. 

(4) Cod. ms. cit. Paris, n. 3892, fol. 125 V . col, 2. 

sabilia, non enim posset dispensare in secundo gradu quia eius 
prohibitio est in Veteri Testamento ; ex ignorantia propter f al- 
sam suggestionem vel surreptionem,et tune a successore mutari 
potest (1). Agitur de revocatione per actum particularem. At, 
ex exemplo allato de relaxatione legis pro matrimonio contra- 
hendo, regulas propositas restringere videtur ad dispensationes 
quae tractum successivum ,non habent. Semper proinde licite 
potest revocari dispensatio concessa in- statutis indispensabi- 
libus ; licite etiam revocatur si ex ignorantia propter falsam sug- 
gestionem concessa fuit. Quod fieri nequit si ex certa scientia 
fuerit concessa, modo maneat causa (2). 

4. Utrum relaxatio legis 'ab inferiori concessa in propria lege 
praeiudicetur per contrariam constitutionem superioris, ex tex- 
tibus non liquet, cum. principium a Decretistis saepe enuntiatum, 
constitutiones nempe et privilegia praeiudicari per contrariam 
constitutionem superioris, dispensationibus explicite non ap- 
plicetur. Nisi dicatur de hoc implicite sufficienter constare ex 
eo quod plures identificant privilegium et dispensationem (3). 



CAPUT VII 
Doctrina de potestate dispensandi R. Pontificis 

1. Decretistae fere unanimiter resumunt doctrinam a Gratiano 
propositam ad C. XXV, q. 1 (4) ; illam simpliciter referendo, ut 



(1) God. ms. cit. fol. 150. Etsi dispensatio in doctrina Decretista- 
rum essentialiter videatur esse temporanea, et cessare debeat cessante 
causa pb quam fuit concessa, tamen illam non formaliter per hanc mino- 
rem stabilitatem a privilegio differre,patet ex eo quod his causis cessan- 
tibus etiam cessant indulta privilegia ob easdem causas introducta. Cf. 
Summa Lipsiensis, cod. ms. cit. fol. 227, col. 3. 

(2) Propter incohaerentiam inter priorem et posteriorem partem huiu 
textus videtur hie aliquid deesse in manuscripto, 

(3) Cf. supra, p. 96 sqq. 

(4) Cf. supra, p. 85 sqq, 

Paucapalea (1), vel commentando ut Rolandus (2), Rufinus (3) 
Simon de Bisiniano (4), Sicardus (5), Summa Coloniensis (6). 
et Lipsiensis (7), loannes Faventinus (8), Huguccio (9), imo et 
Decretalistae antiquiores ut Petrus Blesensis (10),et Petrus His- 
panus (11). 

Proinde omnes vindicant R. Pontifici ius dispensandi, quod 
fere omnes deducunt ex potestate legem f erendi : nam R. Pon- 
tifex auctoritatem canonibus iinpertit, ita tamen ut .eis non 
alligetur, sed contra mutare eos vel exceptiones ab illis permit- 
tere possit. Quidam tamen, ut Summa Monacensis, illud ius 
non deducunt formaliter ex potestate legislativa, sed ex potes- 
tate suprema qua R. Pontifex pollet in Ecclesia. Haec potestas 
Pontificia clare enuntiatur in decretis turn conciliorum, turn 
ipsorum RR. Pontificum per clausulas adiectas : salva in om- 
nibus auctoritate Romanae Ecclesiae vel nisi auctoritas Sanc- 
tae Romanae Ecclesiae aliter imperaverit (12). Numquam ta- 
men pro lubitu licet R. Pontifici mutare vel relaxare legem. Dis- 
pensationes enim, ut diximus, sine causa concessae vocantur : 
prohibitae vel tales quibus decoloratur status Ecclesiae (13). 
Quamquam ius illud clispensandi saepe vocatur : jus interpre- 
tandi canones , quidam tamen optime distinguunt inter dis- 
pensationem in lege et legis interpretationem (14). 

2 Omnes admittunt R. Pontificem habere ius generah dispen- 
sandi in canonibus, nam nih.il adeo generaliter est statutum, 
cui per speciem derogari non possit et in omni lege ubi Patres 



(1) ad G. XXV, q. 1, SCHULTE, p. 106. 

(2) Summa, I. c., THA.NER, p. 103. 

(3) adC. XXV, q. I.SINGBK, p. 421. 

(4) God. ms. cit. fol. 78, col. 2. 

(5) Cod. ms. cit. fol. 203. 

(6) Cod. ms. cit. fol. 34. 

(7) Cod. ms. cit. fol. 227. 

(8) Cod. ms. cit. fol. 106, col. 2. 

(9) Cod. ms. cit. Vat. n. 2288, fol. 140^, col. 2. 

(10) Speculum iuris canonici, ad cap. 9, .REIMARUS, p. 45. 

(11) Cit. apud LINDNER, o. c., p. 62. 

(12) Rufinus, o. c., SINGER, p. 34. 

(13) Sicardus, Cod. ms. cit. fol. 203. Gl. ord. ad ,v detrahendum, 
c. 52, D. L. 

(14) Summa Coloniensis, Cod. ms.cit. fol. 35 ; Petrus J3lesensis, o. c. 

S, p. 45, 

aliquid ex rigore statuunt tacite subintelligunt : nisi dispensa 
tio ecclesiastica aliter ex misericord-ia providerit (1). Ita HUGUO 
GIO dicit : in omnibus dispensabilibus plenam potestatem habet 
Apostolicus Romanus interpretandi et dispensandi prout sapien- 
tissimo suo consilio decreverit (2). Non tamen adeo generalis 
est potestas R. Pontificis ut non patiatur exceptiones, prout 
patet ex restrictione a maximo Decretistarum statim allata. Po- 
testas enim restringitur ad dispensabilia. Quaenam autem rela- 
xari possint, quaenam vero non, alio modo ab aliis exponitur (3). 

Ambitus enim huius potestatis pontificiae dispensandi diver- 
so modo restringitur, iuxta doctrinam quam Decretistae pro- 
ponunt de dispensabilitate praeceptorum iuris naturalis et Sa- 
crae S,cripturae, decretorum priorum conciliorum oecumenico- 
rum, canonum apostolorum, et generalium Ecclesiae statuto- 
rum prout latius explicavimus agendo de obiecto dispensatio- 
num (4). 

3. In variis Decretistarum Summis apprime apparet quanto- 
pere in dies creverit influxus studii iuris Romani,a quo non tan- 
turn regulas iuridicas mutuarunt, sed et modum concipiendi 
potestatem supremam et exclusivam Imperatoris in Romanum 
Pontificem transtulerunt. Inde paulatim scientia canonica 
vel ex tali translatione R. Pontifici adscribit iura, quae civilis- 
tae Imperatori tribuebant. Potestatem pontificiam iam de facto 
a saeculis in Ecclesia exercitam, et a Christo Domino institutam, 
argumento iuridico stabiliunt, magis quam argumentis Revela- 
tionis, quae theologis relinquunt (5). Haec autem doctrina in 



(1) Rufinus, o. c., SINGER, p. 34. 

(2) Cod. ms.Vat.lat.n. 2280,fol.l04 v . aSequitur penes quos sit potes- 
tas dispensandi. Est quidem penes dominum papam et penes episcopos 
et penes simplices sacerdotes, set differenter. In omnibus dispensabi- 
libus plenam potestatem habet apostolicus romanus, interpretandi et 
dispensandi, prout sapientissimo consilio suo decreverit, ut XXV, q. I, 
Sunt quidam. Inferiores autem antistites et episcopi eatenus possunt dis- 
pensare, quatenus eis a iure permittitur . 

(3) Non recte scribit STIEGLER, I, c. : Sicardus ist der erste, welche 
die Einteilung der Gesetze in dispensable und indispensable dadurch 
vervollstandigt, da er als letztere ganz allgemein diejenigen bezeichnet 
welche au'f Naturrecht beruhen , nam Sicardus simpliciter textum 
Rufini refert. 

(4) Cf. supra, .p. 128. 

(5) De his quaedam postea dicemus. 

scholis Bononiensi et Parisiensi proposita RR. Pontifieibus no- 
vum subsidium praebuit ad proclamandam suam supremam po- 
testatem. Hac suprema potestate freti, in materia dispensatio- 
num iura exercent quae principia a canonistis antea statuta ipsis 
non permittunt. Vicissim modus agcndi Pontificum ultra et con- 
tra doctrinam in scholis receptam, primo dubium ingeret circa 
doctrinae rectitudinem, deinde et ipsam doctrinam mutabit (1). 

4. Nullum videtur dubium quominus Decretistae vindicarint 
R. Pontifici ius exclusivum dispensandi in iure communi. Ultro 
tamen fatemur id non semper expressis verbis fieri ; quaedam 
difficultates possunt moved' ex nonnullis textibus qui alludunt 
ad praxim plurium episcoporum qui, nonobstante doctrina, prae- 
sertim ob consuetudines particulars, dispensabant in iure com- 
muni. Hunc coeteroquin modum agendi RR. Pontifices, doctrina 
scholae Bonouiensis imbuti, acriter impugnabant, interdum de- 
clarando tales dispensations esse omni valore destitutas (2). 

Decretistarum doctrina de R. Pontificis potestate exclusiva 
logice fluit ex praemissis ab illis generatim admissis, quatenus 
statuunt : ius dispensandi derivare ex supremo iure legislative 
vel ex potestate qua R. Pontifex auctoritatem canonibus im- 
pertit, vel brevi ex suprema auctoritate in Ecclesia . Inde 
concludunt, et recte quidem, R. Pontificem canonibus non alli- 
gari, et contra illos posse dispensationes et privilegia concedere. 
Huic doctrinae Gratianus viam paravit docens soli R. Pontifici 
competere ius interpretandi canones (3). 

Quamquam plures hanc conclusionem logicam suorum prin- 
cipiorum expresse non vindicant, tamen indicia doctrinae ex- 
presse asserentis illam exclusivam potestatem dispensandi in 
iure communi, invenire est apud Rufiimm (4) et Simonem de 
Bisiniano (5) ; item quaestioni cuiusnam sit dispensare res- 



(1) Gf.. infra, p. 153. 

(2) Cf. infra, p. 151. 

(3) c. 16, G. XXV, q. 1. 

(4) Ad G. XX\ r , q. 2 : Decreta RR. Pontificum a nullo inferiorum or- 
dinum possunt irritari, nee ab ipsis Apostolicis eos evacuari oportet 
sine rationabili causa . SINGER, p. 422. 

(5) Cod. ms. cit. fol. 5, col. 2 : sunt XIX quae soli concessae sunt 
Summo Pontifici... nisi quis studiosius voluerit indagare,.. ; inter ilia 
nominantur : dispensationis indulgentiae , 

pondet Sicardus (1), et Summa Lipsiensis (2) post ilium : Eius 
est dispensare cuius est condere et interpretari . Cui Summa Co- 
loniensis addit : dispensare pertinet primae Sedi, canones enim 
suae interpretationis auctoritatem primae Sedi reservant. Unde 
et pleraque conciliorum capitula ita concluduntur : salvo in om- 
nibus iure Romanae Ecclesiae (3). Ilia potestas exclusiva 
clare vindicabitur a prioribus Decretalistis, Petro Blesensi (4), 
Bernardo Papiensi (5) et Petro Hispano (6). 

5. Potestatem dispensandi cxclusivam R. Pontificis in re ma- 
trimoniali omnes ad unum vindicant. Regula generali admitti- 
tur coniuges consanguineos in 5, 6 vel 7 gradu, qui matrimo- 
nium sive scienter, sive ignoranter contraxerunt, de iure et ex 



(1) Cod. ms. cit. fol. 150. 

(2) ,Cod. ms. cit. fol. 44 V , col. 2. ad c. 22, D. L. JEt nota quod licet 
ipse solus valeat canones interpretari, qui potest eos condere Summus 
Pontifex, qui plenitudinem habet potestatis... Multociens tamen epis- 
copi possunt canones dispensare,puta fere omnes canones penitentia- 
les mitigare possunt ; canones vero qui suspensionem inducunt vel de- 
positionem in his solis casibus possunt episcopi dispensare in quibus 
specialiter canones indulgent . Idem ait gl. lo. Faventini : Regu- 
lare est, ut leges is solus interpretari valet qui potest eas condere, uti 
solus apostolicus condere et dispensare canones valet," cum solus pleni- 
tudinem potestatis habet ; et hoc est generale. Multoties tamen episcopi 
dispensare canones possunt, puta omnes fere canones poenitentiales, 
qui scil. satisfactionem iniungunt, mitigare possunt quicumque clavem 
solvendi habent ; canones vero poenitentiales ( ?) qui suspicionem vel 
deponere (sic) vel similem poenam irrogant, et cetera canonum statuta 
in his solis casibus episcopi dispensare possunt, in quibus canones hoc 
specialiter eis indulgent . Cod. Trevirensis, apud SCHULTE, Die Glosse, 
p. 42. 

(3) Cod. ms. cit. fol. 33. Hac tainen in materia sicut et in. aliis 
pluribus quaedam minus logice inter se cohaerentia in glossis adsunt, 
praesertim ob methodum a glossatoribus adhibitam. Non enim synthe- 
tice principia ad idem obiectum pertinentia proponunt, sed fragmenta- 
rie et sparsim variis in glossis, ubi explicatio est tradenda cuiusdam dis- 
pensationis concessae, vel cuiusdam textus in quo verbum dispensatio 
occurrit. Inde mirum non est quosdam textus reperiri in quibus ius 
exclusivum R. Pontificis pro determinatis dispensationibus concedendi 
vindicatur, ac si hoc non sufficienter constaret ex generali doctrina des 
eius potestate exclusiva. 

(4) 0. c., ad c. 19, REIMARUS, p. 45. 

(5) Summa, LASPEYRES, p. 254. 

(6) Cf. LINDNER, o. c., p. 61. 

rigore canonum esse separandos, quantamcumque prolem susce- 
perint ; sed ex dispensation posse tolerari, si multis annis si- 
mul fuerunt (18 vel 20) et filios habuerunt, et consanguinitatem 
ignorantescontraxerunt. Haec tamen tolerari possunt tantum 
a Summo Patriarcha, et nonnisi maxima causa flagitante (1). 
Quod ad dispensationem ante factum in re matrimoniali spectat, 
ab omnibus etiam statuitur potestas R. Pontificis exclusiva : 
Nota, quod soli Pontifici licitum est consanguineorum coniunc- 
tionibus dispensationem adhibere, ,qui quidem in tertio gradu et 
deinceps, iusta causa suadente, dispensare poterit (2). 



CAPUT VIII 
Doctrina de potestate dispensandi episcoporum 

Quidam textus tamen occurrunt, qui implicite negare viden- 
tur ius exclusivum R. Pontificis, cum admittant, iuxta Pontifi- 
cemj alios posse concedere dispensationes (3). Proinde penitius 
examinanda est quaestio de potestate episcoporum. 



(1) Cf. Summa Rafini, SINGER, p. 517 ; lo. Hispanus, cod. ms. cit. 
fol. 261 r ; alii Decretistae ad c. 1, C. XXXV, q. 8. Notetur tamen tex- 
tus Tancredi : Pone ergo quod aliqui inveniantur coniuncti in septimo 
gradu vel sexto vel quinto, quid iiet? Quidam dicunt quod tolerandi 
sunt, si diu simul steterunt, vel filios procreaverunt, et si timetur ali- 
qua discordia suscitari ex separatione.,. Mihi autem videtur, quod super 
hoc Summus Pontifex esset consulendus, cui significandum est tempus 
quanto simul steterunt, qualitas personarum innotescenda, et in quo 
gradu sibi attinent, et utrum timeatur discordia suscitari vel non, et 
omnes circumstantial causae, ut secundum haec instructus respondeat... 
Non enim debemus commodare peccatum nostrum commodis alienis, 
ut propter eos simul dimittendos peccemus. Quidquid tamen sit, in 
quinto gradu copulatos non dimitterem simul manere, licet in aliis 
duobus gradibas dissimulare possem, si viderem expedire . WUNDER- 
LICH, p. 30 ad tit. 20. 

(2) Simon de Bisiniano, Cod. ms. cit. fol. 48 V . 

(3) Summa CoZom'ensz's,cod.ms.cit.fol.34 ;Summa Parisiensis,God. ms. 
cit. fol. 5, col. 1 : Similiter Parisiensis ecclesia in suis consuetudinibus 
potest dispensare,abrogare,vel derogare... ; Simon de Bisiniano, co&. ms. 
cit.fol.16, col.l, et fol.25, col.l : Ex facto huius capituli potest colligi 

1. Decretistae potestatem praelatorum inferiorum, ac prae- 
sertim episcoporum, dare non definiunt. Quidam, ut Pauca- 
palea et Rolandus, de hac-re non agunt ; alii, ut Rufinus (1), 
hanc potestatem dispensandi eis denegant in iure communi ; 
plerique agnoscunt, episcopis aliquam potestatem dispensandi, 
non t amen aequalem potestati R. Pontificis, cum illi non ha- 
beant plenitudinem potestatis sed tantum in partem solli- 
citudinis sint vocati (2). 

2. Ex illis quidam clarc distinguunt ius dispensandi episcopo- 
rum in lege propria: Haec potestas, ait Sicardus, competit 
regibus, Apostolico, conciliis, episcopis et aliis ecclesiarum prae- 
latis. Hi suis legibus derogare possunt, si sunt conditores legurn, 
vel maiores iudices, causa iustissima interveniente (3). Item 
Summa Parisiensis : ecclesia particularis in suis consuetudinibus 
dispensare potest, non in generalibus in quibus tantum potest 
Ecclesia generalis (4). 

3. Plerique Decretistae, agnoscentes episcopis potestatem dis- 
pensandi, non determinant utrum hac polleant in lege generali 
an vero in particulari tantum. Nodus difficultatis est in determi- 
nando quae leges hoc tempore ut generates agnoscebantur. Ete- 
nim doctrina quae a tempore Gratiani in scholis docebatur, et 
a RR. Pontificibus applicabatur, non ideo illico universaliter in 
praxi fuit agnita. Nee etiam ius in epistolis decretalibus con- 
stitutum statim agnoscebatur ut ligans episcopos in eorum dioe- 
cesi (5). Alia ex parte omnes iuristae magnas partes iuri consuetu- 
dinario tribuebant. Ideo mirandum non est episcopos de facto 
per longum adhuc tempus exercuisse ius dispensandi quod doc- 
tores eis abnuerant et RR.Pontifices sibi reservaverant, et intel- 
ligitur haesitatio in doctrina et opinionum diversitas circa epis- 
coporum potestatem. Notum est etiam episcopos tune temporis 
non uno ore approbasse tendentias Curiae Romanae,quae in plu- 
ribus materiis conabatur sibi soli vindicare potestatis exercitium 



quoquomodo quod episcopi circa simoniacos valent dispensare ; 
Sicardus, cod. ms. cit. fol. 150., Huguccio, cod. ms.cit.Vat.lat. n. 2280, 
fol. 140 V ; Summa Anonyma, cf. LINDNER, o. c., p. 54. 
.(1) Ad C. XXV, q. 1, SINGER, p. 426. 

(2) Ibid.-, p. 422. Stephanus Torna'censis, ad C. XXV, SCHULTE, 
p. 133 ; Summa Monacensis, cod. ms. cit., fol. 150. 

(3) Cod. ms. cit. fol. 150. apud LINDNER, o. c., p. 48. 

(4) Cod. ms. cit. fol. 5, col. 1, 

(5) Cf. SCHULTE, Die Geschichte der Quellen, 1. 1, p. 100 11 * 

in universam Ecclesiam. Ne tamen concludamus ex eorum modo 
loquendi indeterminate evelli doctrinam implicate ab omnibus 
admissam de iure exclusive R. Pontificis. Qui enim episcopis 
hanc potestatem tribuunt in determinatis materiis, inquirunt 
quomodo haec in iure fundata-sit, siquidem solus legislator de se 
et vi muneris sui illam possidet (1). Illam facultatem dedueunt 
sive ex consuetudine (2) sive ex delegatione seu concessione a 
R. Pontifice eis f acta (3) sive ex expressa iuris concessione (4). 

4. Quidam textus tamen explicite affirmant potestatem dis- 
pensandi turn episcoporum, turn sacerdotum. At minoris stint 
momenti, siquidem agunt de dispensation non tam sensu pro- 
prio, quam sensu latiori, de mitigatione nempe canonum poeni- 
tentialium ; hi canones in libris poenitentialibus horum saecu- 
lorum contenti determinabant satisfactionem iniungendam 
pro peccato in poenitentia confesso. Hos canones poenitentiales 
mitigare et dispensare ad quoslibet sacerdotes et episcopos seu 
ad quoscumque potestatem clavium habentes pertinet (5). 



(1) Cf. Betiiardus Papiensis, o.c., ad tit. "2, L. II, 6. Superest videre 
quae erga simoniacum dispensatio fiat ; sed prius videamus quid sit 
dispensatio. Dispensatio est canonici rigoris relaxatio pro aliqua ratio- 
nabili causa, puta necessitatis,. utilitatis vel pietatis. Solus autem ille 
dispensare potest, qui et constituere potest, ut Apostolicus et synodus ; 
non ergo episcopus dispensare potest, nisi ubi ei permissum invenitur, 
ut in canonibus poenitentialibus, non autem in poenalibus, ut deposi- 
tionis, quod intelligas, sententia lata . LASPEYRES, p. 205. 

(2) Bernardus Papiensis : Ex consuetudine tamen possunt episcopi, 
etsi legem communem condere non valeant, concedere privilegia (et 
dispensationes) seu in rebus quae sese eattendunt ad suam iurisdictio- 
nem . 0. c., LASPEYRES, p. 254. Summa Anonyma, cit. apud LINDISTER, 
o. c., p. 54. 

(3) Petrus Blesensis ad c. XIX, o. c., p. 45. Episcopi permittuntur 
quandoque canones relaxare . Cf. Gl.ord. ad v. plerisque, c. 5, C. I, 
q. 7 ; ad v. miror, D. L. 

(4) Simon de Bisiniano, cod. ms. cit. fol. 16, col. 1, ad D. LXXXII, 
c. 5. Haec dispensatio facienda ab hoc canone conceditur ; item fol. 
25, col. 1 ad c. 3, Cuilibet praelato C. I, q. 7. fol. 48 V , ad c. 1, C. XXXV, 
q.8 : Hie episcopus non auctoritate propria,sed Gregorius... specialiter 
hoc ei concedit. Huguccio, ms. cit. cod. Vat. n. 2288, fol. 104 V . Glossa 
ad v. si quis, c. 21, D. L. 

(5) Cf. textus cit. supra, p". 129. Huguccio cod. ms. cit. Vat. n. 2288, 
fol. 104 V col. 2. Sequitur penes quos sit potestas dispensandi. Est qui- 
dem penes dominum papam et penes episcopos et penes simplices 
sacerdotes. set differenter. In omnibus dispensabilibus plenam potes- 

5. Decretistae etiam generatim agnoscunt episcopis potesta- 
tem dispensandi in canonibus poenalibus ,in illis scilicet qui poe- 
nam depositionis vel suspensionis vel aliam consimilem irrogant, 
seu in poenis vindicativis latae sententiae. Quamquam et hie 
actus relaxandi poenam vocatur dispensatio, revera non est nisi 
remissio consectariorum quae ex actu hominis contra legem po- 
sito promanant: Omnes Decretistae ante Huguccionem, imo 
et ipse Huguccio in principaliori (1) textu suae Summae, hanc 
facultatem deducunt ex delegatione a iure episcopis facta. Nam 
omnes explicite docent episcopos in his solis casibus posse dis- 
pensare, in quibus canones hoc eis specialiter indulgent (2), 
vel prout Huguccio scribit : inferiores antistites et episcopi ea- 
tenus dispensare possunt quatenus eis a iure permittitur (3). 

6. Huguccio tamen in alio eiusdem Summae textu, fretus prae- 
sertim nova decretali Alexandri III (4) circa eamdem potesta- 
tem episcopi dispensandi in canonibus poenalibus alludit ad con - 
troversiam, quae tune temporis videtur orta : utrum nempe 
episcopis haec potestas competat in omnib.us casibus non pro- 
hibitis, vel tantum in casibus concessis. 

Omnibus inconcussum videtur episcopis denegandam esse fa- 
cultatem dispensandi in poena pro criminibus enormibus, quia 
haec potestas eis a iure communi aperte d'enegatur. In diversum 
sensum abeunt pro determinanda extensione potestatis dispen- 



tatem habet apostolicus roiiiahus "inter pretandi et dispensandi prout 
sapientissimo consilio suo decreverit, ut XXV, q. 1, Sunt quidam. In- 
feriores autem antistites et episcopi eatenus dispensare possunt qua- 
tenus eis a iure permittitur. Unde circa clericos suos de crimine adulterii 
vel fornicationis vel furti vel periurii et reliquorum mediocrum confes- 
sos vel convictos post penitentiam misericordiam exercere valent... 
Simplices vero sacerdotes sicut episcopi possunt dispensare et mitigare 
omnes canones penitentiales qui satisfactionem iniungunt pro peccato 
coniesso in penitentia... Simplices sacerdotes ultra hoc potestatem dis- 
pensandi non. habent . 

(1) Dico in textu principaliori relate a,d nostram materiam, quiain 
illo agit Huguccio de dispensatione stricte dicta, et dependenter a Ru- 
fino tractatum parvulum de ilia scribit. 

-(2) Cf. supra, p. 144. 

(3) Cod. ms. cit. Vat. n."2288, fol. 1047, col. 2. 

(4) Cf. GILLMANN, Die Abfassungszeit der Dekretsumme Huguccios, 
A.K.K., t. 94 (1914), p. 249, optime probat hanc decretalem (c.22, X. 
V, 29) esse Alexandri III. 



146 r)E DISPENSATICHSflBtTS APUD DECRETISTAS 

.sandi in poenis pro mediocribus criminibus. Alii, ut HUGUCCIO 
innuere videtur, sentiunt talem dispensationem ab episcopis 
tantum posse concedi in casibus a iure praevisis, seu quoties- 
cumque f acultas eis ad hoc fuit collata. Ipse autem hoc loco te- 
net hanc potestatem eis competere quotiescumque ius illam non 
specialiter denegavit (1). 

In hac controversia reponenda est origo duplicis illius opi- 
nionis quae postea erroriee applicabitur dispensationi stricte 
dictae, et magnum influxum habebit in ecclesiasticam discipli- 
nam (2). 

7. Formaliter non proponitur opinio, iuxta quam semel permis- 
dispensatio a R. Pontifice etiam in casu particular! includit ius 
episcoporum dispensandi modo generali in similibus casibus. 
Hanc tamen insinuat SIMON DE BISINIANO in glossa ad auctorita- 
tem a Gratiano allatam (3) in qua Martinus Papa permisit ut 
bigamus ad subdiaconatum promoveatur : Quaeritur an ratio- 
ne huius dispensationis, quilibet episcopus sua auctoritate pos- 
sit bigamos ad subdiaconatum promovere , aliis verbis : an 
possint in hac irregularitate generali modo dispensare. Et res- 
. pondet : Nos illud non concedimus (4). Inde intelligitur cur 
Decretistae facultatem minorem dispensandi concedant epis- 
copis, quam Decretalistae qui, ut postea dicemus, principium 
a Simone de Bisiniano negatum communiter admittent. 

CONCLUSIO PARTIS TERTIAE 

Breviter quae in hac Parte exposuimus sic resumi posse vi- 
dentur. 

Decretistae doctrinam iuridicam de dispensatione in collectio- 
nibus saeculorum IX et X iam adumbratam eta Gratiano pe- 
nitius iam expositam, plane evolvunt et plura principia sta- 
tuunt quae in hodierno Codice iuris canonici inscribuntur. 
Huius evolutionis causa praecipua fuit applicatio iuri canonico 
principiorum iuris Romani. Accedunt, praesertim ad proba- 



(1) Gl. ad v. in poiestate, c. 22, D. L. Cod. ms, cit.Vat. lat. n.228S 
fol. 49 V c. 2. 

(2) Cf. infra p. 246. Glossae ad c. 5, G. I, q. 7 ; ad c. 4, D. L ; ad 
C. 21, D. L. 

(3) c. 16, i>. XXXIV. 

(4) God. iris, cit. fol. 5 r , col. 2* 

tionem doctrinae, documenta pontificia in duobus prioribus par- 
tibus nostrae disceptationis allegatae. In elaboranda doctrina 
primum locum tenent Rufinus et Huguccio. In plerisque omnes , 
Decretistae manifeste ab invicem pendent. 

Ut iam ad particularia descendamus, haec sunt praesertim 
notanda. 

1. Notio iuridica stricta a Decretistis statuitur : canonic! 
rigoris casualis relaxatio, iusta causa faciente, ab eo cuius in- 
terest . Haec definitio Rufini statim fit inter doctores communis. 
Quae ab Huguccione et loanne Teutonico huic definitioni ad- 
duntur, explicanda sunt per controversias inter auctores exor- 
tas circa accidentalia, per influxum iuris Romani et per facta 
particularia quae evenerunt. 

Recedendo a doctrina antea recepta, Decretistae discernunt 
dispensationem a notionibus connexis : abrogatione, obrogatione 
et derogatione legis, excusatione ab ea, permissione et tolera- 
rantia, a privilegio in genere, non tamen a.privilegio contra ius. 
Earn non distinguunt, contra, ab absolutions a poenis vindica- 
tivis aut medicinalibus, nee perfecte saltern ab interpretatione 
legis. Hanc emm, si auctoritative fit, vocant dispensationem, 
mo do non agatur de interpretatione magistral! vel iudiciali tan- 
turn. Denique non quaerunt utrum dispensatio constituat ius 
obiectivum aut simpliciter ius subiectivum concedat. 

Priores Decretistae tamen dispensationem interdum audiunt 
sensu lato olim usurpato, unde oritur vera difficultas determi- 
nandi sensum quorumdam textuum. 

2. Species dispensationum quod attinet, distinguunt Decre~ 
tistae dispensationes ante et post factum ; prohibitas, debitas 
vel permissas, aliasque species minoris momenti. 

3. Regulas interpretationis mutuati sunt a iure Romano : 
cum dispensationes aequiparent constitutionibus personalibus 
Imperatorum, decent illas esse interpretandas secundum sen- 
sum proprium verborum, nunquam extensive, semper stricte. 

4. Causam requiri ad licitam concessionem omnes admittunt : 
exigunt causam iustam et rationabilem, non iam necess'itatis vel 
utilitatis communis. Haec disciplinae antiquae mitigatio ideo 
potuit admitti,quia ipsa notio dispensationis fuit coarctata adre- 
laxationem legis in casu particularis, exclusa generali eius mu- 
tatione. 

Minus solliciti sunt Decretistae de quaestione quam S.Bernar- 
dus solverat : validam nempe sed illicitam esse dispensationem 

sine causa a legislatore ipso concessam. Non tangunt quaestio-' 
nem connexam de validitate et liceitate dispensations sine cau- 
sa ab inferiore concessae. ; 

5. De lege in qua dispensari possit regulas quasdam generales 
tradunt, quarum applications saepius omittunt, parum solli- 
citi, cum de facto ad ius concludant, cqnciliandi cum principiis 
dispensationes ab episcopis velRR. Pontificibus concessas. Quod 
maxime elucet in doctrina illorum de dispensatione in iure na- 
turali. 

, Praecipua quaestio quae movetur versatur circa notionem iuris 
naturalis et mensuram eius dispensabilitatis. Communiter ad- 
mittunt definitionem datam a Gratiano : ius naturale est quod 
in Lege et Evangelio continetur , illudque indispensabile agnos- 
cunt quoad praecepta et prohibitiones, parum refert sint prae- 
cepta Decalogi vel ipsius Apostoli. His assimilant, non tamen 
omnes eodem-modo, canones Apostolorum et priorum concilio- 
rum oecumenicorum. Attamen ipsis argumentis quae afferunt 
ad doctrinam expolitiorem deveniunt. De iure gentium satis 
confuse agunt, ut non appareat utrum illud ius sit identifican- 
dum cum ipso iure naturae, prout iuxta plures ius Romanum fe- 
cerat, vel sit ab illo distinguendum secundum doctrinam Isidori 
Hispalensis quam Gratianus sequitur. Illud tamen mutabile 
agnoscunt per adauctionem et substractionem . Plures ius 
divinum et naturale identificant, ut utrique eadem principia 
applicent. 

6. Duplicem causam cessationis dispensationum admittunt : 
primo cessationem totalem causae motivae, non partialem, et 
nequidem totalem, si dispensatio non habeat tractum successi- 
vum, seu ex dispensatione fuerit positus actus irrevocabilis ; 
secundo dispensatio cessat per revocationem per actum particu- 
larem legislatoris. 

7. Potestatem R. Pontificis dispensandi agnoscunt generalem 
-et universalem in omni lege dispensabili iuxta singulorum pla- 

cita Decretistarum. Exclusivam potestatem debuissent deducere 
ex motive huius.potestatis quem ex iure Romano deprompse- 
rant : eamdem nempe requiri potestatem ad dispensandum ac 
ad legem ferendam. Priores saltern Decretistae hanc logicam 
deductionem non fecerunt, verisimiliter duplici de causa : quia 
contraria erat praxis episcoporum et ius universale Ecclesiae 

nondum exacte erat definitum. Apud posteriores Deere-- 
tistas praevalet tamen doctrina de potestate exclusiva R. Pon- 
tificis dispensandi in iure general!. 

8. De episcoporum potestate dispensandi eiusque fundamento 
iuridico est quaedam obscuritas et magna opinionum diversitas, 
Hanc plures causae.praesertim tamen facta historica, explicant, 
Quamdam potestatem dispensandi in iure communi episcopo 
non tamen iure ipsi proprio plerique agnoscunt, licet de eius fun- 
damento non conveniant. Speciatim, episcopus concedere po~ 
test quasdam dispensatiories sensu lato, absolutiones nempe et 
mitigationes in canonibus poenitentialibus et poenalibus, iuxta 
alios quatenus lex generalis illud ei permittit, 'iuxta alios vero 
quatenus non positive prohibet. Nullus adhuc contendit nee 
logice iuxta suam doctrinam contendere potuisset episcopum 
posse dispensare sensu stricto in omnibus in quibus ius illud 
ipsi non adimitur ; casus autem in quibus f acultas ipsi conceditur 
inveniunt in fontibus iuris antiquioris, qui per insertionem in 
Decreto Gratiani non novum sed universaliorem valorem 
adepti sunt. 

PRAENOTANDA 

Ut exposition! huius partis maiorem lucem aff eramus, et di- 
visionis ratio pateat, praemittimus conspectum generalem totius 
period!, a temporibus priorum Decretalistarum ad tempora lo- 
annis Andreae. Duplicis generis sunt fontes qui adhiberi possunt 
ad doctrinam de dispensationibus stabiliendam : decretales 
RR. Pontificum et scripta doctorum. De decretalibus summatim 
indicandum est quis fuerit earum influxus ; de scriptoribus quae 
relatio intereesserit inter scripta Decretistarum et Decretalista- 
rum, in quibus convenerint, in quibus discrepaverint, quibus fon- 
tibus usi fuerint et qua methodo. 

I. De Decretalibus RR. Pontificum 

1. Decretales RR. Pontificum reperire est in collectionibus 
privatis vel authenticis huius epochae. Decretistae provocant ad 
decreta saepe antiquiora a Gratiano collecta,praximque vigentem 
doctrinaliter explicant et corroborant. Sed, dum Doctores, prae- 
sertim Bononiae, doctrinam canonicam exponunt, RR. Pontifices 
iuxta vel contra illam doctrinam, litteris decretalibus solutiones 
practicas dederunt. Circa hanc legislationem et praxim RR. Pon- 
tificum duplex quaestio praevia est solvenda. Prima est iuridica : 
quemnam valorem canonistae agnoverint actibus a RR. Pontifici- 
bus emanatis ; altera est historica : quousque scripta ilia praebue- 
rint fundamentum ad doctrinam immutandam et perficiendam. 
Consulto dicimus : de valore quem decretalibus agnoverint auctg 

res : nam dictac decisiones, quantumvis ex directa intentione so 
- lummodo ad causas determinatas ferebantur, implicite et indi^ 
recte theoreticas solutiones involvebant et insuper mox ut leges 
universales ab eisdem RR. Pontificibus in collectionibus authen- 
ticis insertae fuerunt. Porro hie illarum decisionum valor uni* 
versalis non illico ab auctoribus fuit agnitus. 

2. De valore qui documentis pontificiis a Decretalistis fuit 
agnitus haec sunt notanda. Ut notum est, inter decretales huius 
temporis aliae quamplurima dubia solverunt, quae efformabant 
ius novum vagans extra Concordiam Decretorum Magistri Gra- 
tiani. Aliae difficultatibus exortis remedium afferebant conce~ 
dendo, intuitu horum casuum particularium, iuris rigorosi re^ 
laxationem, ita ut dici possit RR. Pontifices tune temporis 
praecipue exercuisse supremam in Ecclesia potestatem in lege 
communi dispensando. His decretalibus RR. Pontifices multas 
materias iuris canonici de novo ordinarunt, quasdam funditus 
mutarunt, alias saltern clarius determinarunt. Hae decretales, 
quibus posteriores Decretistae in suis glossis iam usi sunt, commen^ 
tariis adornantur praeprimis a Decretalistis. Attamen, doctores 
Bononienses, licet ob theorias ex iure Romano depromptas fere 
omnes potestati pontificiae magnopere favebant, aegre tulerunt 
RR. Pontifices potestate sua uti ad dirimendas quaestiones contra 
doctrinam in schola receptam. Parum sibimetipsis constantes, 
alias epistolas decretales allegabant ut auctoritate summi legis- 
latoris doctrinam scholae confirmarent, alias vero epistolas eo^- 
rumdem Pontificum, quia doctrinae in schola admissae non fa^- 
vebant, vel ut dubiae authenticitatis reiciebant, vel ut refe- 
rentes opinionem mere privatam valore iuridico evacuabant ; 
imo quidam non vereb.antur R. Pontificem arguere de errore, vel 
contendere R. Pontificem, qui talem dispensationem concessit, 
non esse Papam. 

3. Huius novi iuris sen Extravagantium innumerae fere col- 
lectiones fuerunt factae, quae compilations decretalium fuerunt 
postea vocatae (1). Earum auctoritas crevit, postquam Bernarr 



(1) De collectionibus ante saeculum XIII cf. F. HEYEK, in Zeitschrift 
der Sauigng-Stiftung, Kan. Abt. t. 3 (1913), p. 615-642, in recensione 
operis H. SINGER, Neue Beitrage iiber die Dekretalen.sammlun.gen vor 
und nach Bernhard von Pavia. (Sitzungsberichte der Wiener Akademie 
der Wissenschaften, t. 171). Wien, 1913. H. SINGEK, Die Dekretalen- 
$ammlung des Bernardus Compos tellanus antiquus, (Sitzungsberichte 

dus Papiensis circa annum 1190, varias decretales collegerat in 
suo Breviario Extravagantiujn , quod postea fuit vocatum com- 
pilatio prima inter quinque antiquas (1). Hanc collectionem pri- 
vatam quatuor aliae subsecutae sunt, quarum tertia et quinta 
authentice fuerunt promulgatae. Tertia, complectens decretales 
priorum annorum (1198-1210) pontificatus Innocentii III, iussu 
ipsius R. Pontificis a. 1210 fuit transmissa universitati Bononien- 
si ut absque quolibet dubitationis scrupulo hac collectione 
possit uti tarn in iudiciis quam in scholis . Quinta, complec- 
tens decretales Honorii III successoris Innocentii III, iussu ip- 
sius Pontificis authentice fuit transmissa Tancredo archidiacono 
Bononiensi. Imo quarta, forsan auctoritate Innocentii III, cuius 
decretales annorum posteriorum continet, fuit promulgata (2). 
Exinde intelligitur doctores ab illis decretalibus recedere minus 
ausos esse. 

Omnem locum ambigendi de valore documentorum sustu- 
lit Collectio decretalium a Gregorio IX anno 1234 promulgata. 
At simul in non paucis disciplinam dispensationum mutavit et 
novis dubitationibus ansam praebuit. Etenim plures decretales 
in antiquis collectionibus insertae, quibus dispensationes conce- 
djebantur, vel quae hanc disciplinam spectabant, in hac collec-^ 
tione fuerunt omissae. Quare novae inter magistros ortae sunt 
controversiae, quarum nonnullae authentice fuerunt solutae in 
Sexto libro decretalium a Bonifacio VIII a. 1298 promulgato. 
Parvi momenti sunt in hac materia decretales Clementinae a Cle- 
mente V a. 1314, deinde a loanne XXII a. 1317 promulgatae. 

4. Supradictas decretales seu textus legales examinanti sta- 
tim apparet quantus fuerit influxus doctrinae hucusque expositae 
in praxim RR. Pontificum. Quidam enim RR. Pontifices huius 
temporis eximii erant iurisperiti, imbuti doctrinis quas in uni- 
versitate Bononiensi vel ipsi docuerant, ut Alexander III (Ro- 
landus Bandinellus) et Gregorius VIII (Albertus), vel a magis- 



der Wiener Akade mi e der Wissenschaften, t.171, 2.) Wien, 1914. Ibi re- 
censentur scripta ahteriora quamplurima,, quorum indicatio ad scopum 
nostrum non pertinet. 

(1) Cf. E. FRIEDBERG, Quinque Compilationes antiquae. Leipzig, 
1882. Quae hodie vocatur compilatio secunda opus privatum est 
continens decretales Clementis III et Caelestini III. 

(2) Cf. F. X. WERNZ, lus decretalium, I 3 , n. 238, IV ? F r GILLMANN, 
Zum Lehre der Scholastik, p. 218-220, 

tris audierant, ut Innocentius III. Sed et apud alios RR. Ponti- 
fices intimam decretales inter et doctrinas in scholis admissas 
connexio facile perspicitur. 

Hac de causa non pauca explicari possunt, quae in decretali- 
bus de materia dispensationum occurrunt. Scholae influxus ex eo 
patet quod plures RR. Pontifices, ut Lucius III (1181-85), Gre- 
gorius VIII (1185-87), Clemens III (1187-91), Caelestinus III 
(1191-98) et Innocentius III (1198-1216) in plerisque sequuntur 
rigprismum quod in iuridicis scholis didiscerant aut docuerant. 
Hac enim de causa ad dispensandum in materiis, quae doctoribus 
indispensabiles videbantur, RR. Pontifices sibi potestatem. deesse 
declarant (1). Aliunde Innocentius III, alumnus magni Decre- 
tistae Huguccionis, in suis decretalibus^non tantum rigidiores 
sententias a magistro propugnatas in textibus legalibus confir- 
mat, sed etiam ipsum eius modum loquendi adoptat ita ut textus 
et principia fideliter assumpserit, quae in Parte III supra obvia 
habuimus (2). Haec autem principia fere ut iuris adagia admit- 
tentur, et optima erunt subsidia ad exprimendum formulis iuri- 
dicis potestatem universalem et exclusivam ad quam RR. Ponti- 
fices, inde a tempore Gregorii VII, paulatim devenerunt. 

II. Scripta doctorum 

1. Imprimis attendendrsunt, et praecipue quidem ad doctrinae 
progressum stabiliendum, Decretalistae priores qui glossas spar- 
sas vel apparatus glossarum in Quinque Compilationes anti- 



(1) Cf. infra, p. 241. 

(2) Cf. supra, p. 130. Ita Innocentius III in c.6,X.De statu monacho- 
rum,III, 35, vestigia magistri insequens, admittit iridispensabilitatem 
voti paupertatis et castitatis. Textum a magistro suo olim adductum 
(cf. supra, p. 134) ad explicandum modum agendi Alexandri III, qui de 
facto dispensavit in lege, secundum iuristarum doctrinam indispen- 
sabili, refert in decretali : possumus secundum plenitudineni potesta- 
tis de iure supra ius dispensare (c. 4, X.De concessione praebendae, III, 
8). Petition! dispensationis in matrimonio rato non consummato a Gal- 
liae rege Philippo Augusto respondet : non auderemus super huiusmodi 

. casu de nostro sensu aliquid diffinire propter illam sententiam evange- 
licam : quod Deus coniunxit, homo non separet... et contra praemissam 
veritatis sententiam nostra non potest auctoritas dispensare . Cf- ^P- 
15, PL, t. 216, col. 617, 

quas scripserunt : BERNARDUS PAPIENSIS (f 1213) (1), PETRUS 
HISPANUS (1190-1200) (2), ALANUS (ante a. 1210) (3), IOANNE& 
GALENSIS (ante a. 1216) (4) DAMASJJS (circa a, 1215) (5), et 
LANFRANCUS (f 1229) (6). Prae aliis tamen eminent LAU- 
RENTIUS HispAisfTjs (1208-12) (7), VINQENTIUS HJSPANPS (1210- 



(1) Compilationem primam inter antiquas collegit, et Bononiae 
praelegens, glossam ad illam conscripsit. Summam de matrimonio 
confecit probabilius non in ultima parte pontificatus Alexandri III 
(SCHULTE, o. c., t. I, p. 178). Praecipuum eius opus est Summa Decre- 
talium confecta intra a. 1191-98. LASPEYRES, Bernardi Papiensis fa- 
veniini episcopi Summa decretalium, Ratisbonae, 1861. 

(2) Glossam conscripsit ad compilationem primam intra a. 1190-1200, 
et probabilius versus a. 1193. Cf. GILLMANN, Des Petrus Hispanus Glosse 
zur Compilatio prima auf der Wurzburger Universitdtsbibliothek, in 
Archiv fur kath. Kirch., t. 102 (1902), p. 73. 

(3) Apparatum glossarum completum ad comp. primam confecit 
ante a. 1210 (SCHULTE, o. c., t. I, p. 188). Etiam glossas ad Decretum 
composuit (GILLMANN, Problem vom Privilegium Paulinum, in Archiv, 
t. 104 (1924), p. 253 1 . In siglis Cod. mss. Vat. lat. 1377 et Borghes. lat. 
n. -264 saepe vocatur Alanus Anglicus capellanus. 

(4) Secundum SCHULTE composuit glossas sparsas ad duas priores 
compilationes et apparatum glossarum ad tertiam ante a. 1216 (o. c., 
t. I, p. 189). GILLMANN (Johannes Teutonikus' Lehre iiber die Bedeutung 
der justa causa, in Archiv, t. 104 (1924), p. 27 1 ) merito contendit auc- 
torem huius apparatus ad compilationem tertiam non esse lo. Galen- 
sem sed Teutonicum qui ilium conscripsit post glossam ordinariam. 
Opinio a Gillmann proposita confirmatur per glossas ad comp. tertiam 
cum sigla Jo. signatas, quae occurrunt in ms. Vat. lat. n. 1377, primo 
ob earum connexionem, ne dicamus identitatem,cum glossa ordinaria 
Decreti,- deinde quia quaedam ex illis signantur lohannes Teutonicus. 

(5) Praesertim remittimus ad Quaestiones Damasi* circa a. 1215 con- 
scriptas. Cod. ms. Vat. Borghes. lat. n. 270, fol. 9 r ad 45. 

(6) Glossam conscripsit ad tres priores compilationes ante glossam 
Tancredi (SCHULTE, o. c., t. I, p. 199). Schulte immerito contendit 
glossas signatas La. semper tribuendas esse Lanfranco et non Laurentio. 
(ibid., p. 199 5 ) ; nam ex collatione mss. Vat. lat. n. 1377 et 1378 et Bor- 
ghes. n. 264 constat plures glossas in uno signatas Laur. imo Laurentius, 
in alio tantum signari La. 

(7) Conscripsit apparatum ad Decretum paulo post a. 1210. At prae- 
sertim utimur eius apparatu glossarum ad comp. primam et eius glossis 
ad comp. secundam et tertiam, quae confectae sunt intra a. 1208-12 (?) 
(SCHULTE, o. c., t. I, p. 191). Glossae quaedam in ms. Vat. Borghes. 
n. 264 signantur : Laurentius Hispanus in utroque iure peritus ; bis 
occurrit : Laurentius episcopus ; aliquando : Laurentius curtus et par- 
pus. Quaenam glossae Lanfranco et quaenam Laurentio sint tribuen? 

15) (I),TANCREDUS (1210-17) (2) et IOANNES TEUTONIGUS (3), qui 
omnes Bononiae ius canonicum docuerunt et apparatus glossarum 
scripserunt ad unam vel plures ex quatuor prioribus Compilatio'- 
nibus antiquis. Tancredus insuper composuit Summani de ma- 
trimonio quae eius doctrinam in glossis propositam amplificat(4), 
Glossae Laurentii, quibus Tancredus abunde usus est, et Vin- 
centii saepesaepius in glossa ordinaria Decretalium Gregorii 
IX referuntur (5). Ultinius inter Decretalistas priores ? IACOBTJS 



dae melius determinari poterit, ex collatione mss. Vat. lat. n. 1377, 
cum ms. Vat. Borghes. n. 264. Quae enim in n. 1377 signantur L vel La, 
in n. 264 semper signantur Laur. vel Laurentius ; quae autem in n. 264 
occurrunt signatae La, desunt in n. 1377. 

(1) Apparatum ad comp. primam confecit post an. 1210, sed ante 
1215 ; apparatum ad c.ompilat. tertiam confecit ante annum 1216 iuxta 
SCHULTE (o. c., t. I, p. 192) ; ante Cone. Later. IV (1215) iuxta GILLMANN 
(loh. Teutonikus' Lehre, 1. c., p. 34 s ). Etiam glossas ad comp. secundam 
conscripsit et Decretales Gregorii IX glossis ornavit (SCHULTE, o. c., 
I. c.) Insuper composuit apparatum ad constitutiones Gone. Lat. IV 
(GILLMANN, a. c., Z. c., p. 35 1 ),, et glossas ad comp. quartam (GILLMANN 
Problem vomPrivilegium, I. c., p. 25 s ). Ms. Vat. lat. n. 1378 ad comp. 
Ill continet apparatum Vincentii Hispani, uti iam constare potest ex 
collatione mss. n. 1377 et 1378. Ms. enim 1378 refert quamplures glos- 
sas signatas Vine, et alias anonymas. At quae in 1377 ad comp. Ill in- 
veniuntur cum sigla alia ac sigla Vine, desunt in 1378, et quae in 1378, 
ut anonymae adsunt fere omnes signantur Vine, in 1377. 

(2) Composuit apparatum glossarum ad comp. primam (post a. 1210), 
ad secundam (ante nov. 1215), ad tertiam a. 1217 secundum SCHULTE 
(o. c., t. I, p. 200). GILLMANN contra tenet apparatum ad comp. tertiam 
esse confectum post apparitionem compilationis quartae (loh. Teutoni- 
kus' Lehre, I. c., p. 36 1 ). Ms. Vat. lat; n. 1377 continet apparatum 
Tancredi ad comp. I, II, et III. 

(3) Conscripsit praeter glossam ordinariam ad Decretum de qua supra, 
p. 93, apparatum glossarum ad comp. tertiam (GILLMANN, Znr Lehre 
der Scholastik, etc., p. 218 et Jo. Teutonikus' Lehre, I. c., p. 27 5 ). Item 
confecit apparatum ad comp. quartam (SCHULTE, o. c., t. I, p. 175). 
Hunc autem apparatum probabilius pro parte confecit eodem tern- 
pore ac glossam ordinariam, et ante suum apparatum ad compilationem 
tertiam. (GILLMANN, loh. Teut. Lehre, 1. c., p. 29 3 , et Zur Lehre, p. 212). 
Ms. Vat. lat. n. 1377 continet eius apparatum ad comp. IV. Hac occa- 
siorie notetur etiam textus huius ms. ad v. ad solum, comp. IV, I, 7 : 
Hie exprimitur casus ubi episcopis prohibita est dispensatio, alios 
casus notavi-, L. Di. Miror, et I, q. vii, Nisi . 

(4) Summa de Matrimonio, ed. WUNDERLICH, Goettingen, 1841. 

(5) Qf. SCHULTE, o. c., t. I, p. 191 et 193. 

DE ALBENGA (circa a, 11 90 ad a. 1274), episcopus Faventinus ab a. 
1258, auctor est glossae ad Compilationem quint am. Eius alum- 
ni Petrus de Sampsone et Henricus de Segusio (Hostiensis), in 
materia dispensationum sicut et in aliis, saepesaepius opinionem 
magistri referunt. 

Ad illos scriptores accedunt PETRI BLESENSIS Speculum iuris 
canonici, ed. REIMARUS, Berolinae, et 1837, ROBERTI FLAJVEESBU- 
RIENSIS Summa de matrimonio et de usuris,ed, SCHULTE, Giessen, 
1868. 

, 2. Inter posteriores Decretalistas, qui Decretales Gregorii IX 
commentati sunt, maxime attendendae sunt glossae et lectura 
PETRI DE SAMPSONE (1230-1260) (1), lectura INNOCENTII IV 
(f 1254) (2), glossa ordinaria BERNARDI PARMENSIS seu PE BOTO- 
NE (f 1263) (3), lectura BERNARDI COMPOSTELLANI IUNIORIS 
(1250-60) (4), lectura HOSTIENSIS (1250-68) (5), et ABBATIS AN>- 
TIQUI (circa a. 1270) (6). 

(1) Fuit professor iuris Bononiae intra a. 1230-60. Opiniones eius 
saepe referunt eius alumni Abbas Antiquus et lo. Andreae. Glossam 
momentosam scripsit de auctore dispensationum insertam in gl. ord, 
ad v. quia. c. 4, X. De iudiciis, II, 4. 

(2) Innocentius IV seu Sinibaldus Flisco seu de Fiesco fuit electus 
ad S. Pontificatum a. 1243. A canonistis" saepe citatur ; Papa. Alumnus 
fuit lacobi Balduini, et postea professor Bononiae. Commentario suo 
probabiliter finem imposuit a. 1245. Innocentii IV in quinque libros 
Decretalium necnon in decretales per eumdem editas, quaemodo sunt in 
Sexto Decretalium libro, commentaria doctissima, Venetiis, Scottus, 
1510. . . 

(3) Professor iuris fuit Bononiae ubi alumnum habuit Gulielmum Du- 
rantis. Glossae ordinariae Decretalium Gregorii IX adlaboravit 
usque ad diem obitus. Editio glossata, G. Ferrario, Venetiis, 1584. 

(4) Natus Vergantinis in Hispania, capellanus Papae (f 1264). In 
fine vitae scripsit Lecturam in primum librum Decretalium. Canonista 
eminens, sed minoris momenti quantum ad nostram materiam per- 
tinet. Bernardi Compostellani doctoris antiqui lectura aurea super li- 
bro primo Decretalium, in Perillustrium tarn veterum quam recentiorum in 
libros Decretalium aurei commentarii, t. I, Venetiis, 1588. 

(5) Henricus de Segusio seu Hostiensis fuit cardinalis-episcopus Ostien- 
sis (f 25 oct. 1271), alumnus lacobi Balduini et lacobi de Albenga. 
Primum vocat Dominum meum in materia legum seu iuris civilis ; 
alterum in materia iuris canonici. Professor fuit in universitate Pari- 
siensi. Lecturam in decretales Gregorii IX et in glossam ordinariam con- 
scripsit circa a. 1268. Apparatus sive commentum domini Hostiensis 
super quinque libris Decretalium. Argentinae, lo. Scottus, 1512. 

(6) Gallus, cuius nomen ignoratur. Probabiliter professor fuit Bono- 
nia.e. Scripsit lecturam in Decretales Gregorii IX, Minoris momenti est 

His adnumerandus est- GUIDO DE BAYsio.seu ARCHIDIACONUS 
(f 1313), cuius Rosarium in Decretum Gratiani multas glossas 
antiquorum scriptorum refert. ^Insuper Glossam compilavit 
in Librum Sextum Decretalium (1). Eodem fere tempore IOANNES 
MONACHUS (f 1313) commentarium in eumdem Librum sextum 
Decretalium confecerat (2). 

Denique opera IOANNIS ANDREAE (f 1348) maximi sunt mo- 
menti, praesertim Novella commentaria in Decretales Gregorii 
IX et in Sextum et Additiones ad Speculum Gulielmi Durantis(3). 

3. Expositionem magis systematicam doctrinae de dispensa- 



in nostra materia. Lectura aurea domini abbatis antiqui super quinque 
libris Decretalium. Argentinae, lo. Scottus, 1510. 

(1) Guido de Baysio seu Archidiaconus, sic vocatus quia fuit archi- 
diaconus ecclesiae Bononiensis (-j-1313), professor fuit iuris canonici in 
eadem civitate. Habuit alumnum lo. Andreae. Absolvit Rosarium seu 
glossam in- Decretum Gratiani, 25 ianuarii 1300 (GILLMANN, Die Ab- 
fassungszeit der Dekretssumma, 1. c., p. 246). J Rosarium domini Gui- 
donis archidiaconi Bononiensis super Decreto. Editio incunabulis sine 
loco.et anno. Eiusdem commentarium in Sextum, non fuit absolutum 
ante a. 1306, sed certo ante a. 1311 (GILLMANN, Von der Hinterlegung 
des Allerheiligsten im Altarsepulchrum, in Archiv, t. 102 (1922),p. 38 2 ; 
et Lite Abfassungszeit der Dekretsumme Huguccios, ibid., t. 94 (1914), 
p. 246). Archidiaconi super Sexto decretalium uberrima commentaria, 
Lugduni, 1547. 

(2) Natus est in Picardia, creatus cardinalis-presbyter a. 1294. Scrip- 
sit apparatum in Sextum ante 16 febr. 1301 (DENIFLE, Chartularium univ. 
Parisiensis, t. II, p. 90). Huic commentario postea additiones adiunxit. 
(GILLMANN, Scholastische Auslegung von Mt. 16, 18 in Archiv. t. 104 
(1924), p. 48. Ms. Bibl. Bruxellensis, n. 362. 

(3) lo. Andreae composuit apparatum ad Sextum ante 16 febr. 1301, 
siquidem testimonio ipsius loannis eodem tempore confectus est ac 
apparatus lo. Monachi (GILLMANN, Scholastische Ausleg'ung, 1. c., p. 48, 
et Guido de Baysio und Joannes de Anguissola, ibid., p. 55 1 ). Confecit 
etiam apparatum ad Clementinas circa a. 1326 ; quaestiones mercuriales 
circa regulas iuris in VI ; novella commentaria in decretales Gregorii 
IX quae ultima non fuerunt absoluta ante a. 1338 (GILLMANN, Zur 
Frage der Abfassungszeit der Novelle des Johannes Andreae zu denDekre- 
talen Gregors IX,in Archiv, t.104, (1924), p. 261). Post ilia conscripsit 
Additiones ad Sextum et deinde Novella Commentaria in Sextum. Haec 
autem novella non fuerunt absoluta ante a. 1336 et ad summum ante 
a. 1339 (Ibid., p. 273). Ante haec duo ultima opera composuit Additio- 
nes ad Speculum iuris Gulielmi Durantis (ibid., p. 274 ; et PAULUS, Ge- 
schichte des Ablasses, Paderborn, 1922, t. 1, p. 384 a ). 

tione tradunt Summae titulomm IOANNIS HISPANI DE PETESEL- 

LA (5), GOFFREDI DE TRANO (1241-43) (6) et HoSTIENSIS (7). 

His summis adiungimus Summam de poenitentia et jnatri- 
monio pro foro interno conscriptam a S. RAYMUNDO DE PENNA- 
FORT (1236-45) et glossam eius a GULIELMO RHEDONENSI (circa 
a. 1254) confectani (8). 



(5) loannes Hispanus de Petesella, Compostellanus, fuit professor 
iuris canonic! Bononiae et Paduae. Scripsit suam Summam super titu- 
lis Decretalium a. 1235 vel 36. Ms. Vat. lat. n. 2343. 

(6) Goffredus (f 1245) ante confectionem suae Summae scripsit etiam 
apparatum ad Decretales Gregorii IX (GILLMANN, Von der Hinterlegung, 
etc., I. c., p. 35 1 ). Summa super titulis Decretalium compilata a Ma- 
gistro Ganfredo de Trano, domini Papae subdiacono et capellano. Edi- 
tio incunabilis, sine indicatione loci vel anni. 

(7) SCHULTE probat Hostiensem Summam suam composuisse dum 
erat archiepiscopus (ab a. 1250 ad 1261). GILLMANN pressius determinavit 
illam a. 1253 absolutam fuisse (Von der Hinterlegung, etc., p. 35 4 ). 

(8) Raymundus fuit professor iuris canonici Bononiae ante a. 1219. 
lussu Gregorii IX Romam venit et in unum collegit Decretales ab eo- 
dem Pontifice anno 1234 authentice promulgatas. Summam suam pro 
foro interno confecit intra a. 1236-45. Summa S. Raymundi de Pen- 
nafort Barcinonensis, O. P. de poenitentia et matrimonio. Romae, Tal- 
lini, 1603. Eidem Raymundo tribuendae videntur glossae ad Com- 
pilationem I, quae in Ms. Vat. Borghes. lat. n. 264 signantur Raym., 
Raymundus Catalanus bonus jrater. In ms. Vat. lat. n. 1377 quaedam 
harum glossarum signantur R. Forsan tamen Richardo Anglico tribuen- 
dae sunt, et non Raymundo. Raymundo etiam censemus adscriben- 
dam esse Summam iuris canonici quae in God. ms. Vat. Borghes. n. 261 
(fol. 91 r -102 v ) inscribitur composita a Raymundo Catalano, professore 
iuris canonici . Prologus enim mire consonat prologo, Summae de poe- 
nitentia. 

Sic incipit : Frequens instantia et ignita karitas sociorum nexibus 
aureis indissolubiliter vinculata meum diu pulsarunt animum ut, quasi 
pignus amoris, aliquid mei laboris memoriale relinquerem, et eis et pos- 
teris profuturum ; cumque promtus essem ne viderer ingratus annuere 
postulans, restitit in faciem temperantia dicens : quid vanus humeros 
vis transilire gigantum, cur vires cum honere non metiris. Hoc audito, 
erubui stupefactus, tandem suspicions in celum,_ vidi medicam curare 
volentem...(?) sue lenitatis alloquio stuporem rel'egavi pariter et pudo- . 
rein, ita inquiens : temperantie consilio acquiesce, ne de teipso pre- 
sumens, maiora te inchoes ; set iacta in Domino cogitatum tuum et ipse 
te enutriet ; ascende cum Zacheo arborem sichomorum ut videas lesum 
Christum ; studeas in petre soliditate poni, ut de petra mox merearis 
Dei faciem contemplari, et ut docearis de omnibus.,karitatis habeas unc- 
tionem. Librato igitur harum consilio de scientia vel ingenio non con- 

4. Denique tres tractatus speciales circa dispensationemfuerunt 
conscript! : unus a IOANNE DE DEO : Liber dispensationuxn 
a. 1243) (1), alter a BONAGUIDA DE ARETINIS : Tractatus de 
dispensationibus et privilegiis (circa a. 1250) (2), tertius a Gu- 



fidens, set de sola Dei dementia, que mute asine subiugali humana voce 
loquendi dedit correctionem prophete. Ego Ra.imu.ndus Catalanus pro- 
fessor iuris canonici opus supra vires agredior per quod in profundo pe- 
lago iuris canonici agnus cum agnis peditare et natare valeant elephantes. 
Distingui ergo hoc opus per VII particulas propter sancti Spiritus gra- 
tiam septiformem. In prima particula ponuntur varie species et diffe- 
rentie iuris ; in secunda egi de ministris canonum, differentiis et officiis 
eorumdem ; in tertia de ordine iudiciario ; in quarta de contractibus et 
rebus tarn clerieorum quam ecclesiarum ; in quinta.de criminibus et 
penis ; injsexta de~sacramentis ; in septima de processione Spiritus Sanc- 
ti. Modus agendi est talis : in singulis particulis premiitam rubricas ad 
ipsas particulas pertinentes. In qualibet rubrica tractabo primo mate- 
riam rubrice... dicendo utilia et necessaria, non apponendo superflua, 
secundo ponam questiones breviter et solutiones earum tarn scriptas 
quam de facto emergentes ; tertio adiungam notulas iuris ad rubricam 
pertinentes, non in ambiguo set in veritate loquentes ; quarto et ultimo 
subiungam, propter rudes precipue, in quibus locis decretorum vel decre- 
talium tractatur tain in textu quam in glossa, de materia ilia, ut qui ex 
tempore longo nequeunt, per hanc saltern levem doctrinam cuncta 
valeant invenire. Unde lector mihi precor esto benevolens, et affectum 
meum considerans linga -toxicata non mordeas, utilia soli Deo atribuas, 
et si qua tibi minus vel prorsus inutilia videbuntur, dicas vel librum men- 
dosum vel te non intelligere, vel a me preter propositum insita cogitans 
socialiter corrigas et emendes . 

Conscripta fuit haec Summa ante apparitionem compilationis quintae ; 
revera ad illam numquam remittit, dum quatuor priores citantur. In 
ms. citato tamen non adsunt nisi duae particulae. Prima rubrica fol. 
91 r sequentia proponit : de iure naturali,de iure gentium, de iure civili, 
de origine iuris, de constitutionibus, de conciliis, de rescriptis et eorum 
interpretatione, de privilegiis, de consuetudine, de differentia iuris na- 
turalis ad alia iura, de differentia constitutionis ecclesiasticae ad secu- 
larem, de iuris et f acti ingorantia. ' 

(1) Natione Hispanus et canonicus Ulyssiponensis (SCHULTE, o. c., 
t. II, p. 94 sqq). Cod. ms. Bibl. nat. Paris, lat. n. 4249, 4604 et 11721 ; 
Cod. ms. Bibl. Academ. Bonnae, n. 792. Principium decretalium 
loannis de Deo edidit H. KANTOROWICZ (Zeitschrift der Savigny. Stif- 
tung, Kanon. Abt. t. 43 (1922), p. 418-444). 

(2) Advocatus in Curia Romana sub pontificatu Innocentii IV. 
Opus est editum in Tractatus illustrium in utraque turn iuris pontificii 
turn caesarii facultate iuris consultorum de censuris ecclesiasticis, t.14, 
Venetiis, 1584. Cf. SGHULTE, o. c., t. II, p. 110 seq. 

LIELMO DURANTIS : Rubrica de dispensationibus ineius Speculo 
iuris canonic! ad titulum de legatis (a. 1272) (1). Hi tractatus 
habent scopum practicum et applicant doctririam quam scrip- 
tores diligenti fontmm studio sibi comparaverant. 

III. De methodo Decretalistamm 

1. Decretalistae vix adducunt doctrinam Decretistarum, si 
seponatur Archidiaconus qui, in suo Rosario, refert praesertim 
doctrinam loannis Faventini et Huguccionis ; hi etiam, sed raro, 
ab aliis Decretalistis afferuntur. Contra, satis frequenter invoca- 
tur glossa ordinaria Decreti loannis Teutonic! quae totam fere 
doctrinam resumit Decretistarum maioris momenti, Rufini et 
Huguccionis. Per glossam ordinariam doctrina posterior cum 
priori coniungitur. Additiones huic glossae a Bartholomaeo Bri- 
xiensi quaedam factae sunt. 

2. Ne putemus tamen Decretalistas nude et simpliciter conclu- 
siones Decretistarum assumpsisse. Doctrinam, etiam communiter 
receptam^oyo examini subiciunt et penitius de ea inquirunt, non 
sine notabili scientiae progressu. Huius progressus tres causae 
assignari possunt. 

Prima est influxus in dies crescens iuris Romani eiusque metho- 
di stride iuridicae, Auctoritas Patrum, quae tanti momenti fue- 
rat apud Decretistas, a Decretalistis raro invocatur. Hi afferunt 
textus iuris, quorum interpretationem per textus parallelos fir- 
mant. Ex more tune recepto, quo ius Romanum habetur ut fons 
suppletorius iuris canonici et praesumitur cum eo concordare 
illudque confirmare, iuxta textus canonicos allegant ius Roma- 
num. Qui mos adeo crevit, ut Hostiensis iam, sed praesertim loan- 
nes Andreae, fere nullam assertionem protulerint, quin illam pro- 
baverint textibus iuris tarn canonici quam Romani. 

Altera causa progressus est ipsa exigentia praxis dispensatio- 
num in dies frequentiorum. Quis fuerit influxus decretalium RR. 
Pontificum in doctrinam et vicissim doctrinae in decisiones pon- 
tificias supra indicavimus. 



(1) Domini Gulielmi Durandi Speculum iuris,,.cum loannis Andreae, 
Baldi reliquorumque clarissimorum iuris utriusque doctorum visionibus 
hactenus addi solitis, ed. A. DE NEVO, Francofurti, 1592, Cf. SCHUL- 
TE, o. c., t. II, p. 144 sqq. 

Ulterius, in fine huius periodi, magni ponderis fuit doctrina 
theologorum, praesertim S. Thomae. Theologi enim materiam dis- 
pensationum tractant modo valde diverse. Canonistae arguunt 
ex textibus iuris, theologi fere unice ex ratione, eo eventu lit in 
pluribus quaestionibus duae diversae, imo in nonnullis oppositae 
opiniones oriantur. Has theorias Archidiaconus simpliciter re- 
fert, loannes Andreae diiudicat et pro parte admittit. 

3. Denique in ipsis materiis quibus speciali modo immorantur, 
discrepant Decretalistae a prae r decessoribus suis. Decretistae in- 
tendunt maxime definire dispensationem, inquirere de eius causa, 
obiecto et effectu. Decretalistae interpretantur textus iuris et 
intendunt regulas practicas statuere circa usum validum et lici- 
tum dispensationum. Inde plura referunt quae praedecessores 
docuerunt circa notionem dispensationum., eorum varias species, 
regulas interpret ationis et cessationem. Attamen notionem dis- 
pensationis a notionibus connexis melius distinguunt, accuratius 
effectus-eius describunt. Latius evolvunt doctrinam circa cau- 
sam ad concedendam dispensationem requisitam, id exigente 
praxi quotidiana : inquirunt nempe quanta debeat esse causa 
quoad validitatem et liceitatem dispensationis ex parte legisla- 
toris vel aliorum qui praediti sunt potestate legena relaxandi, 
qualis cognitio causae praecedere debeat elargitionem favoris. 
Circa diversas species intimius indagant an sit dispensatio debita 
et an possit esse tacita. Circa obiectum, variis distinctionibus 
mitigant doctriam rigidiorem Decretistarum ; vehementer dis- 
putant circa dispensationem in iure naturae, in legibus quatuor 
priorum conciliorum oecumenicorum, in regulis ab Apostolis 
statutis. Addunt quaedam Decretistis fere ignota circa subiectum 
cui dispensatio concedi possit. Denique circa auctorem dispen- 
sationum methodo nova procedunt : dum enim Decretistae quae- 
dam principia dederant circa fundamentum potestatis dispen- 
sandi, Decretalistae contra pro singulis gradibus hierarchiae, a 
Summo Pontifice usque ad simplicem confessarium, potestatem 
dispensandi in variis materiis eiusque fundamentum conantur 
stabilire. 



IV. Divisio huius Partis. 

1. Ex praemissis apparet ratio cur in hac Parte acturi simus 
de omnibus Decretalistis, turn antiquioribus qui glossis suis orna- 

verunt Compilationes antiquas, tum recentioribus qui commen- 
taria scripserunt in Decretales Gregorii IX et Bonifacii VIII. Ex 
una enim parte maxima datur differentia inter Decretistas et De- 
cretalistas etiam antiquiores quoad methodum adhibitam et quoad 
obiectum glossarum, quod iam non est Decretum Gratiani sed 
ius novum, ut aiunt, seu Decretales. Diximus tamen, quod doc- 
trinam spectat, priores Decretalistas ab ultimis Decretistis non 
omnino separari posse. Alia ex parte tam intima viget connexio 
inter omnes Decretalistas, ut clarae expositioni noceret qui vel- 
let de his separatim agere. 

Huic periodo terminum ponimus scripta loannis Andreae, quia, 
in hac materia sicut in pluribus aliis, periodum claudunt scien- 
tiae iuris canonici. Caeteroquin postea quaestio nova methodo 
examinabitur, methodo nempe theologica. 

2. Ex praemissis apparet etiam cur longius immoraturi simus 
in exponenda doctrina de obiecto et auctore dispensationis. 
Hanc enim fuse exposuerunt Decretalistae. In priore sectione 
agemus de notione, divisione, causa, obiecto, subiecto, interpre- 
tatione et effectibus dispensationum. In alter a tractabimus de 
eius auctore, sen de dispensationibus quae concedi possunt a R. 
Pontifice, legatis, metropolitis, episcopis et aliis superioribus ec- 
clesiasticis* 

Huic sectioni per modum Appendicis quaedam addemus de 
exordio influxus theologorum. 



SECTIO I 

DOGTRINA DE NOTIONE, DIVISIONE, CAUSA, 
OBIECTO, SUBIEGTO ET EFFEGTIBUS 
DISPENSATIONIS 



CAPUT I 
- De notions dispensationis 

Bispensationem in litteris decretalibus RR. Poniifices nullibi 
definiunt, neque semper eodem mo do loquehdi utuntur ubi unam 
alteramve concedimt dispensationem. In concedendo dispensa- 
tiones matrimoniales ex post facto, saepe dicuiit se dissimulando 
dispensare, vel dispensando dissimulare (1) vel simpliciter to- 
lerare ne perns sequatur (2). Innocentius III conceptum dis- 
pensationis describit quin earn expresse definiat : R. Poritifex 
dispensando relaxat legem seu iuris vinculum non quidem 
in generali, sed in casu special!, sen in aliquo in aliis remanente 
vinculo, quod in aliis non dissolvit ideoque ubi dispensat 
sic beneficium gratiae specialis inducit, quod rigorem constitu- 
tionis non perimit generalis (3). 

Doctores autem dispensationem audiunt nunc sensu stricto, 
nunc lato, quin tamen utramque formaliter ab invicem distin- 
guant ; sed turn ex eorum modo loquendi ubi agunt de auctore, 
effectibus et interpretatione dispensationum, turn ex compa- 
ratione ipsius notionis quam tradunt dispensationis, cum certis 
actibus quos vocabulo dispensationis designant, manifestum est 
eos vocem dispensationem non semper eodem sensu audire. 



(1) c. 2, Comp. IIIj Qui matrimonium accusare possunt, IV, 13 (Inno- 
centius III, a. 1205). 

(2) c. 5, Comp. I, Qui clerici vel voventes, IV, 6 (Alex. Ill, a. 1159-81). 

(3) PL, t. 216, col. 943. ep. 16 (a. 1213). 

1. De definitione dispensationis sensu stricto 

1. Glossa ordinaria Decreti, ex Rufino definit dispensationem : 
iuris communis relaxationem, f actam cum causae cognitione, 
ab eo qui ius habet dispensandi (1). Hanc definitionem omnes ad 
unum auctores ant verbotenus referunt aut quoad rem saltern 
admittunt (2) ; nam saepe occurrunt etiam aliae defiriitiones : 
provida iuris communis relaxatio, utilitate sive necessitate pen- 
sata vel rigoris iuris per eum, ad quern spectat, canonice fac- 
ta relaxatio (3). Ulterius vero, ad definitionem latius enuclean- 
dam, explicant post Huguqcionem, quid sit rigor; quid ius et 
quid aequitas. Rigorem quidam vocant districtionem iuris sive 
excessum , et austeritatem iuris scriptam, aliquando ad ter- 
rorem , et quandoque rigorem pro eodem habent ac subtilitatem 
iuris. Ius vero vocant artem boni et aequi . Aequitatem tan- 
dem definiunt iustitiam dulcore misericordiae temperatam, vel 
motum rationabilem regentem misericordiam et rigorem (4). 

Ex commentariis eorumdem auctorum diversis in locis inspectis 
deducere possumus, quaenam certo ab omnibus admittantur,et 
quaenam dubie adhuc proponantur circa notionem dispensationis. 
De causae cognitione et de auctore, de quibus in definitione agitur, 
postea tractabimus. Progressus- doctrinae maxime elucet in hoc 
quod plura iam non exhibentur ut dispensationes ; talia sunt : 
legis derogatio, absolutio saltern a censuris, legis interpretatio, 
quae omnia antea nomine dispensationis veniebant. 

2. Licet fere omnes, cum glossa ordinaria, silentio praetereunt 
notam specificam a Rufino traditam, dispensationem nempe esse 



(1) Gl. ord. ad v. plerisque, c. 5, C. I, q. 7. 

(2) INNOCENTIUS IV, o. c., c. 15, X, De temporibus ordinationum, 
1, 11. ARCHIDIACONUS, c. licet canon, De electione, I, 6 in VI. Hos- 
TIENSIS, Summa, L. V, tit. De poenitentiis et remissionibus, Rubr. De 
dispensationibus, 1. DURANTIS, Speculum iuris, L. I, partic. 1, 
de Legato. Rubr. de disp. 1. Saepe etiam repetitur notio ex etymo- 
logia desumpta. 

(3) HosTiENsiSjSum/na, I.e. : dispensatio est rigoris iuris per eum ad 
quern spectat misericors canonice facta relaxatio, et vocatur vulnus quia 
ius vulnerat . 

(4) RAYMUNDUS, o. c., L. Ill, tit. De lapsis et dispensationibus. 
IOANNES DE DEO, God. ms. Bonnensis, fol. 49 r , col. 1. DURANTIS, 
o. c., I. c. 1. 

relaxationem iuris in casu particular! seu casualem tl)> nihilo- 
minus ex diversis eorum textibus deducere possumus illud ele- 
mentum ab auctoribus subaudi et supponi. Communiter memo- 
rant dispensationem esse vulnus legis (2) ; dicunt a iure com- 
muni intuitu alicuius non facile esse recedendum (3) ; per dis- 
pensationem legem relaxatam vigorem servare pro aliis casibus 
non exceptis, seu, ut dicit Innocentius III : dispensatio enim sic 
laxat juris vinculum in aliquo, quod in aliis non dissolvit, et sic 
beneficium gratiae specialis inducit, quod rigorem generalis non 
perimit constitutionis (4). Proinde, sicut plures Decretistae, 
ita omnes Decretalistae dispensationem iam non vocant relaxa- 
tionem iuris communis per abrogationem, obrogationem vel dero- 
gationem legis, cum lex tune non relaxetur in casu particular!, 
Quae doctrina certo sub influxu iuris Romani, in quo notiones 
illae optime ab invicem erant distinctae, stabilita fuit, 

3. Omissis prioribus Decretalistis, qui magis ad doctrinam De- 
cretistarum accedunt, et proinde dispensationem non clare distin'- 
guunt ab absolutione, posteriores Decretalistae illas notiones op- 
time ab invicem secernunt, saltern ubi agitur de absolutione a 
poenis medicinalibus. Hoc patet ex textu Hostiensis ubi, de scru^ 
tinio in Ordine faciendo, episcopis dat consilium absolvendi 
ad cautelam ordinandos publice in Ecclesia ab omni vinculo 
excommunicationis, et cum eisdemjsuper omni irregularitate dis- 
pensandi (5). Et exinde, ubi de effectibus dispensationis agunt, 
iam non memorant, ut olim, remissionem poenae inflictae (6), 



(1) Cf. supra, p. 95. 

(2) RAYMUNDUS, Z. c. ARCHIDIACONUS, Rosarium, gl. ad v. i'elaxa- 
tio, D. L, c. 25. HOSTIENSIS, Summa, I. c. 

(3) ARCHIDIACONUS, Rosarium, ad v. nisi, c. 5, C. I, q. 7. 

(4) c. 20, X. De electione, I, 6. JAG. DE ALBENGA, ad c. 7, X. De 
statu monachorum, III, 35 : haec constitutio generalis est, et ad 
omnes extenditur, nee refragaris. Quanto magis ergo te confiteri oporr 
tet quod cum persona unica valeat dispensari . lo. ANDREAE, ad h. 1. 
Istae sunt constitutiones generales et ad omnes extenduntur, quanto 
fortius cum uno dispensari potuit . 

(5) HOSTIENSIS, Summa, L. I, tit. De scrutinio faciendo, 6. GOF- 
FREDUS, o. c., L. I, ad tit. De rescriptis. lo. DE DEO : potestas abba- 
tis circa dispensationem et absolutionem circa ordinandos , Cod. ms. 
cit. fol. 55 r . 

(6) Cf. infra, p. 229, 

4. Distinctionem inter dispensationem et interpretattonem seu 
declarationem legis etiam omnes admittunt (1), etsi prbmiscue 
utrumque actum dispensationem vocant. Notat enim Durantis : 
quandoque dispensationem sumi pro declaratione iuris, sed 
improprie (2). Legislatorem seu superiorem legem declarare 
seu interpretari dicunt, quotiescumque obligationem dubiam 
legis divinae vel humanae declarant in determinate casu non 
existere (3). Nee immemores sunt Decretalistae distinctions 
olim a Summa Coloniensi usurpatae, de interpretatione magis- 
tral!, iudiciali et principali (4). Principalis ilia dicitur, quae fit 
ab Ipso legislatore, et vocatur necessaria et universalis . Con- 
cessio dispensationis tamen non amplius dicitur actus potesta- 
tis interpretations, sed iurisdictionis (5). - 



2. De definitione dispensationis sensu lato 

1. Decretalistae quamvis dispensationem passim audiunt sensu 
stricto, nihilominus eamdem etiam sensu latiori adhibent, eo 
sensu quo Decretistae audierunt, nimirum pro omni rigoris mi- 
tigatione ex aequitate vel misericptdia , vel iuris aut querelae 
relaxatione (6). Quod duplici ratione explicatur, hinc exmethodo 



(1) GOFFREDUS, Summa, L. I, ad tit. De constitutionibus. INNOCEN- 
TIUS IV, o. c., c. 15, X,De temporibus ordinationum, 1,11. DURANTIS, 

0. c,, I. c., 1. BERNARDUS PARMENSIS, gl. ad v. consummatum, 
c. 7, X, De conversione coniugatorum, III, 32. HOSTIENSIS, Lectura, 
e. L 

(2)DuRANTis, o.c.,l. c.,l.\,Dispensatio. ^Negligentia auctorum, quam 
Durantis increpat, partim causa fuisse videtur acris illius controver- 
siae quae inter eos viguit circa dispensationem in voto et iureiurando. 
Dicunt enim plures R. Pontificem posse dispensare in illis, sed intelli- 
gunt de dispensatione quae est iuris interpretatio vel declaratio. Cf. 
c. 2, X, De torneamentis, V, 13 ; gl. ord. ad c. 6, C. XXV, q. 1. . 

(3) CURANTIS, o. c., L c., 6, v. Consequenter : Si lex vel constitutio 
Domini Papae vel legati sit obscura, ad solum Papam pertinet' decla- 
ratio . 

(4) GOFFREDUS, Summa, L. I, ad tit. De constitutionibus. 

(5) Cf. INNOCENTIUS IV, o. c., c. 15, X, De temporibus ordinationum, 

1, 11. loANNES DE DEO, HIS. cit. fol. 50 r , Col. 1. 

(6) RAYMUNDUS , Summa, L. Ill,, tit. .De lapsis et dispensa.tionibus. 
DURANTIS, o. c., 1. c., 1. ARCHIDIACONUS, Commentarium in VI, 
C. 6, Deelectione, 1,6. lo. DE DEO, I. c.. -^- Quid auctores intendant 

tune communiter adhibita referendi et repetendi omnia a praer 
decessoribus-exposita, hinc ex scopo omnem iuris rigorosam prae^ 
scriptionem temperandi per quamdam aequitatem (1), ut ex 
condescensione in omni actu inspiciatur humana ifragilitas, cui 
per nimium rigorem non medetur. 

Usus autem ille non discernendi dispensationem sensu stricto 
et sensu Jato id efficit ut Decretalistae dispensation! stricte sump- 
tae applicent regulas quae tantum valere possunt de dispensatione 
sensu lato (2). 

2. Inde etiam intelligitur cur licentiae et actus qui nullo modo 
possunt vocari dispensation.es, ab auctoribus, qui tractatus spe- 
ciales de dispensatione scribunt, inter dispensationes adnumeren- 
tur (3). 

3. Pariter intelligitur quod dispensare dicitur iudex, qui in- 
spectis circumstantiis aetatis, personae, honestatis, scandali, 
etc. ex quadam misericordia poenam a iure statutam relaxat, vel 
mitigat, cum oporteat, ut iudex semper prae oculis habeat ae- 
quitatem, seu mo turn rationabilem qui regit misericordiam et 
rigorem (4). Inde insuper explicatur quomodo iidem auctores, 
qui dispensationem definierunt relaxationem legis seu iuris 
communis , i.e. ablationem vinculi revera existentis, remanente 
vinculo pro aliis, eadem voce dispensationis possint designare 
mitigationem poenae, quae nequidem a iure communi sed ab ho- 
mine antea f uit inflicta (5). 

4. Ulterius adhuc intelligitur quomodo inter illos doctores mota 
fuerit quaestio utrum mitigatio poenitentiae quae a confessariis 
imponitur sit dispensatio.Qui tenent taxationem poenitentiarum 
non esse a iure determinatam, sed esse arbitrariam, generatim 
remissionem illam dispensationem non vocant (6) ; alii contra, 



per relaxationem querelae non clare liquet. Non constat an prae 
oculis habeant varias dispensationes, quas iudex aequitate inspecta. 
facere potest in regulis processuum, ut puta circa auditionem testium 
determinatorum, vel circa comparutionem testium, an potius designen^ 
mitigationem poenae de iure rigoroso imponendae. 

(1) Gf. BONUCCI, La derogabilita del diritto naturale, p. 255. 

(2) Gf. infra, p. 245. - 

(3) Io. DE DEO, Cod. ms. cit. passim. DUKANTIS, o. c., 1. c., 5. ? 
BONAGUIDA, o. c., I. c. passim. 

(4) ARCHIDIACONUS, Rosarium, gl. ad v. nisi, c. 5, C. I, q. 7. 

(5) G-ULIELMUS RHEDONENSIS, gl. ad Summam Raymundi, ad L. Ill, 
tit. 28. c. 1, X, De clericis peregrinis, I, 22. 

(6) Gf, de h^.c controversia : RAYMUNDUS, o. c., L. Ill, tit. De 

admittentes poenitentias a iure esse definitas,consequenter con- 
fessarios mitiores imponentes dispensare affirmant (1). 

At, ut infra melius adhuc patehit, has varias dispensation.es non 
audiunt sensu proprio, nam inter effectus dispensationis proprie 
dictae iam non memorant remissionem vel mitigationem poenae 
infligendae. Quod etiam patet ex-textibus turn INNOCENTII IV 
dicentis : non dicitur dispensare in poenis imponendis (2), turn 
IOANNIS DE DEO, qui docet legates a loco posse dispensare in 
poenis vel poenitentiis, non tamen contra ius seu nisi esset 
contra ius (3). 



3. De dispensatione et privilegio 

1. Glossatores huius periodi nondum perfecte dispensationem a 
privilegio distinguunt (4). Saepe enim privilegium vocant, quod 
iuxta definitionem Rufini dicendum esset dispensatio, et promis- 
cue verba privilegium et dispensationem adhibent. Ita Hos- 
TIENSIS docens quod privilegium non subito, sed ex magna de- 
liberatione, nee sine causa,imo ex certa ratione sit concedendum , 
concludit : inde non est facienda dispensatio sine causa (5). 
ARCHIDIAGONUS promiscue loquitur de indulgentia,dispensatione 
et privilegio ; et quaestionem quomodo sit interpretandum bene- 



tentiis et remiss ionibus ; GOFFKEDUS, Summa, ad tit. De his qui filios 
occiderunt ; lo. DE DEO, God. ms. cit. fol. 50, et alii praesertim ad tit. 
De poenitentiis et remissionibas. Dico generatim, .quia quidain etiam 
loquuntur de dispensatione in poenitentiis arbitrariis, Cf. GOFFREDUS, 
L c. 

(1) IO.DE DEO : Sic est tenendum quod pro quocumque mortali de- 
bet septennis imponi poenitentia si maior vel minor non invenitur a 
canone...sed tamen dicimus quod potest moderari a sacerdote ex causa... 
potest ergo presbyter dispensare in poenitentiis, ratione duce considera- 
tis considerandis . Cod. ms. cit. fol. 56 V . 

(2) INNOCENTIUS IV, o. c., c. 15., X, De temporibus ordinationum, 

I, 11. 

(3) Cf. Cod. ms. cit. fol. -53*. 

(4) Cf. LINDNER, Die Lehre vom Privileg nach Gratian unden Glos- 
satoren des Corpus iuris canonici. Haec thesis a Lindner proposita 
omnino confirmatur, imo facilius probatur per examen textuum cano- 
nistarum, ubi de dispensatione agunt. 

(5) HOSTIENSIS, Lectura, gl. ad v.. certa ratione, c. 9, X. De privileytis, 
V, 33 f 

ficium quando dispensatur cum aliquo illegitimo ut ad ordines 
valeat promoveri solvit : privilegium illud est restringenduni, 
cum sit odiosum (1). 

2. Haec confusio maxime occurrit ubi sermo est de privilegio 
contra ius, et de dispensationem materia beneficial! quae aliquod 
detrimentum posset inferre tertio, et de interpretatione utriusque. 
Patet ex GOFFREDO, qui tenet dispensationem cum illegitimo 
ut ad omnes ordines et omnia beneficia possit promoveri, late 
esse interpretandam, ubi privilegium illud nullum praeiudicium 
facit alteri (2). Ex facto quod ambas notiones non apte distin- 
guunt, forte etiam explicatur quosdam auctores, iuxta privile- 
gia contra, praeter vel etiam secundum ius commune (3), etiam 
memorare dispensationem quae fit secundum, praeter vel contra 
ius (4). Quod manifeste sensu improprio dicitur. 

Attamen aliis in locis, sequendo potius priores Decretalistas, 
qui ambas notiones distinxerunt, videntur commentatores te- 
nere illas notiones esse ab invicem secernendas ; revera aliquando 
. duas illas notiones ut ab invicem distinctas iuxtaponunt, uti fa- 
cit Innocentius IV : ad quaestionem an dispensatio sit semper 
necessaria, ubi excipitur vel accusatur contra aliquem ? res- 
pondet : videtur quod sic... sed alia ratione videtur hoc non posse 
stare,sicut enim pendente lite non valet impetratum privilegium... 
eadem ratione nee dispensatio... sed hoc fateor verum esse, si 
ex dispensatione alteri fieret praeiudicium sicut ex privilegio (5). 
Item Hostiensis, qui hie aperte distinguit dispensationem et pri- 
vilegium, docet in utroque regulam concessum est in maiori, 
ergo et in'simili vel minori non valere (6). 



(1) ARCHIDIACONUS, Rosarium, gl. ad v. nisi c. 5, C. i, q.,-7. Cf. 
etiam HOSTIENSIS, Summa, L. I, tit. De filiis presbyterorum. 

(2) GOFFREDUS et RAYMUNDUS, o. c. ad tit. De filiis presbyterorum. 
INNOCENTIUS IV, o. c., c. 54, X, De electione, I, 6. 

(3) Cf. LINDNER, o. c., p. 35 sqq. et p. 29. INNOCENTIUS IV, 
c. 1, X, De rescriptis, I, 3. 

(4) lo. DE DEO, Cod. ms. cit. fol. 53 r . 

(5) O. c., gl. ad v. per concessionem, c. 54, X, De electione, I, 6. 
GOFFREDUS, o. c., ad tit. De rescriptis : si privilegium, si dispensatio... 
concedatur . 

(6) HOSTIENSIS, Lectura, c. 27, X, De rescriptis, I, 3. Sed et in dis- 
pensationibus et privilegiis fallit hoc argumentum : dispensatum, est 
in maiori ergo et in simili vel minori,... nisi et illud minus sub maiori 
includatur, nam si concedatur filio sacerdotis quod possit in episcopum 

S.Nullus tamen est qui theoretice inquirat, quae sit praecise 
differentia inter utrumque conception. Decent dispensationem et 
privilegium concedere ius privatum , nam indagando utrum 
aliquis possit habere ius ad dispensationem,, non respondent dari 
ius seu actionem ad illam petendam vel exigendam, sed dispen- 
sationem iam concessam dicunt esse ius privatum, non autem 
commune, sicut de privilegio dici potest (1). Privilegium tamen 
communiter definiunt legem privatam , dispensationem autem 
numquam volant legem. Utrum inde possimus argumentum desu- 
mere ad affirmandum Decretalistas docuisse dispensationem con- 
cedere ius subiectivum tantum, non autem obiectivum, non con- 
st at (2). 



GAPUT II 
De variis speciebus dispensationum 

In hac Decretalistarum pefiodo plures novae species dispen- 
sationum exponuntur ; aliae iam antea propositae controversiis 
dant locum. 



promoveri, bene videtur et hoc concessum de omnibus sacris ordinibus, 
cum non nisi ipsis primo receptis debeat quis in episcopum consecrari. 
Vel dicas quod in gratiis favorabilibus hoc argumentum possit locum 
habere, non tamen in odiosis sicut sunt dispensationes super multitudine 
beneficiorum obtentae . Annon inde esset dicendum Decretalistas 
res ipsas distinguere,sed dispensationem et privilegium contra ius aequipa- 
rare, non in se, sed quoad consectaria practica, quatenus utriusque ea- 
dem interpretatio sit facienda, cum ambo praecise in hoc conyeniant 
quod sint inducta contra ius commune? 

(1) DURANTIS, o. c., 1. c., 1, in fine. ARCHIDIACONUS, Rosarium, 
gl, ad v. nisi, c. 5, C. I, q. 7. 

(2) GULIELMUS RHEDONENSIS in gl. ad Summam Raymundi. Ms. cit. 
fol. 201 ad tit. 28. L. Ill, ubi explicat quid sit dispensatio concedens 
ius privatum , Videtur innuere tantum agi de iure subiectivo, cum dicat : 
ius privatum, i.e. licentia seu permissio quaedam alicui specialiter 
facta contra rigorem canonum T 

1. ' Be dispensatione expressa et tacita 

1. Quaestio, in praxi magni momenti, ab omnibus Decretalis^ 
tis tractatur, utrurn nempe detur dispensatio taCita, aliis verbis 
utrum superior eo ipso quod agit contra ius commune dici possit 
intendere dispensare, etiam quin hoc exprimat (1). Huic p lures 
aliae quaestiones connectuntur, notatim ; utrum requiratur cog- 
nitio causae pro dispensatione concedenda ; utrum et factum 
quod involvit dispensationem tacitam, impugnari possit ; - 
utrum et ipse superior tacite dispensans possit et deb eat illam dis- 
pensationem servare ; > utrum de essentia formae dispensatio- 
nis sit quod expresse fiat. 

2. VINGENTIUS HISPANUS (2) et TANCREDUS (3) in suis glossis 
ad compilationes antiquas, ut probabilem non autem ut neces- 
sariam sic ipsi fatentur > sequentem doctrinam proponunt, 
quam doctrinam ex opposite Damasus et Lanfrancus reiciunt (4), 
ubicumque facit episcopus scienter quod non debet, et est tale 
factum super quo potuit dispensare, intelligitur dispensare . 



(1) GOFFREDUS, Summa, tit.De consanguinitate et affinitate ; INNO- 
GENTIUS IV, o. c., ad v. veniens, c. 5, X,Z)e schismatic is, V,9 ; DURANTJS, 
o. c., 1. c., 9 ; ARCHIDIACONUS, ad c. Licet canon, De electione, I, 6, 
in VI ; IOANNES ANDREAE, ad v. dispensare, c.' unic.De aetate et qua- 
litate, I, 10, in VI. 

- (2) Citatus apud ARCHIDIACONUM, Rosarium, gl. ad v. poenitentes, D, 
L. ' - . ' 

(3) Gl. ad v. restitues, Comp. I. c. 6, de filiis presbiterorum, I, Q : 
Unde talem trado doctrinam, etsi non necessariam, probabilem tamen, 
quod ubicumque episcopus facit scienter quod non debet, et est tale fac- 
tum super quo potuit dispensare, non potest contra factum suum venire, 
quia dispensasse praesumitur... sed successor eius poterit venire contra 
ipsum nisi probetur difspensatio]... ubi vero non habet locum .dispensa- 
tio ipsemet potest contra venire, ut dicitur in primis concordazitiis . 
Ms. Vat. lat. n. 1377, fol. 14. 

(4) Cf. Quaestiones. Damasi. Q. an agendo contra canonem tacite dis- 
pensat et proinde non est puniendus... Sol. numquam episcopum prae- 
sumendum est dispensare, nisi hoc exprimat . Ms. Vat. Borghes 
n. 270, fol. 34 r . Idem affirmat LANFRANCUS, in gl.ad v. miser icorditer, 
Comp. Ill, c. 1, De schismaticis, V, 5. Non sufficit ad probandam dis- 
pensationem cum aliquo factam si ordinatus probatur a tali qui sciebat 
indignum eum, et qui poterat cum eo dispensare... exigitur ergo ut in.- 
tendat dispensare quod expressa causa presumitur . Ms. Vat. lat. n, 
1377, fol. 237. 

x 

Inde concludunt quod episcopus tune non possit contra factum 
suum venire-. Addunt tamen successorem posse venire contra 
illud factum, casu quo ilia dispensatio non posset probari -. Proin- 
de admittunt dispensationem tacitam valere, sed indigere pro- 
batione, qualis est scriptura episcopi post concessam dispensa- 
tionem eiusque usum confecta, qua constat dispensationem ab 
ipso fuisse concessam. 

GOFFREDUS (1) et INNOCENTIUS IV hanc eamdem regulam etiam 
ipsi admittunt, imo iam non ut probabilem tantum, sed ut cer- 
tam. Addit tamen Innocentius IV regulam illam tune maxime 
valere, quando ex dispensatione nemo laeditur (2). 

3. Pro more suo, INNOCENTIUS IV rem intimius perscrutatur; 
Quod iam loannes de Deo et alii modo confuso indicaverant (3), 
ipse clare proponit, nimirum : scientia ad huiusmodi dispensatio- 
nem praerequisita non est simplex cognitio existentiae impedi- 
ment!, sed talis esse oportet quae involvat praeviam cognitionem 
super causas dispensationis : oportet enim, sic ait, ut praecedant 
ea quae episcopum pr-aescium faciant, scilicet ut praecesserit 
cognitio summaria super causas dispensationis, puta an. sit 
necessitas vel utilitas vel alia iusta causa -(4). At, formalem 
actum dispensationis non exigit, ne quidem ad probationem ; 
unde tenet ex ipso actu episcopi de dispensatione constare posse, 
modo tamen actus sit talis ut involvat dispensationem, non sim- 
plicem patientiam. Ideo audiens missam alicuius illegitime n-ati, 
vel alias utens eius ministerio, episcopus non intelligitur dispen- 
sare (5). Proinde ad dispensationem tacitam talis requiritur 

(1) GOFFREDUS, Summa, atl tit. De filiis presbyterorum. 

(2) Commentaria in quinque .libros decretalium, gl. ad v. veniens, c. 5, 
X, De filiis presbyterorum, I, 17. 

(3) IOANNES DE DEO, Liber dispensationum, ms. cit. passim. 

(4) Commentaria in quinque libros decretalium, ad c. 5, X. De filiis 
presbyterorum, I, 17. Alii dicunt, et securius, et sic fieri consulo, 'quod 
ad hoc quod intelligatur dispensare, oportet quod praecedant ea quae 
hunc praescium faciant, scilicet quod praecesserit cognitio summaria 
super causis dispensationis, puta an sit necessitas, vel utilitas, vel alia 
iusta causa... Imo plus dicunt quidam, quod necessaria est sententia dis- 
pensationis, vel potius decretum est necessarium super dispensatione 
concessa, scilicet dicendo, decernimus eum idoneuni ad ordinem... Ali- 
ter praesumitur temerarium factum episcopi, ned dispensatio habetur, 
imo episcopus punietur, quod non fiet si dispensasset, sicut deberet in 
casu sibi dispensabili . 

(5) INNOCENTIUS IV, 1. c. ; Item non sufficit patientia ut videatur 

actus superioris, ut involvat causae cognitionem vel diligentem 
examinationem ; tails actus v.g. erit collatio Ordinis, vel admi- 
nistratio sacrament! confirmationis. Nam episcopus inquirere 
debet de ordinando, ideoque si talem ordinat, videtur de hoc 
inquisivisse et ex certa scientia dispensasse (1). 

4. HOSTIENSIS, Lanfrancum (2) potius sequens, cum Domino 
suo lacobo de Albenga, recedit ab hac opinione communius iam 
recepta, quasi nimirum ex mero facto ad dispensationem con- 
cludi posset (3) ; huic enim opinioni obstare Hostiensi videtur 
c. 5 3 D. LXXXI, quod poena depositionis plectit lapsum ordina- 
tum ab episcopo, qui cum illo poterat dispensare ; inde enim aes- 
timat logice sequi, actum contra legem positum ab eo qui poterat 
dispensare, non necessario involvere dispensationem : non ergo 
eo ipso quod episcopus ordinat, dispensat . Unde iuxta ipsum 
praeter scientiam vitii seu defectus et potestatem dispensandi, 
requiritur intentio dispensandi (4). Haec autem ex expressione 
causae dispensationis, et ex ipsa dispensatione expressa praesu- 
mitur (5). Practice ergo Hostiensis reicit dispensationem ta- 
cit am. 



dispensare . HOSTIENSIS, Lectura, ad eumdem locum : Alii dicunt 
quod etiam sola patientia dispensationem inducit. Tu dicas quod nee 
ordinando, nee confirmando, nee alio modo intelligitur episcopus dis- 
pensare nisi exprimatur . 

(1) INNOCENTIUS IV, 1. c. ARCHIDIAGONUS, Comm. in VI. ad c. Li- 
cet canon, De electione, I, 6. 

(2) Cf. supra, p. 171. 

(3) Controversia tamen renascetur post Io. Andreae. 

(4) HOSTIENSIS, Lectura, gl. ad v. dispensatum, c. 2, X, -De schismati- 
cis, V, 8. 

(5) Gf. etiam HOSTIENSIS, Z. c., et in c. 5, X, De filiis presbgterorum, 
X, 17. Secundum Goffredum episcopus scienter ordinans intelligitur 
dispensasse, cum tale factum sit in quo potuisset ab initio dispensare... 
quod non placet. Ad hoc enimut dispensatio rite fiat, considerandum est 
utrum utilitas vel necessitas Ecclesiae id requirat, vel an alia iusta 
causa subsit... et quod ipsa causa exprimatur in dispensatione... nam dis- 
pensatio est iuris communis relaxatio. Hoc autem regulareest quod, 
quantumcumque iudex a iure communi recedit, causa est exprimenda. 
Dieitur autem dispensatio quasi discreta pensatio quando scil. iudex 
in lance mentis suae discrete pensat et ponderat quid magis ecclesiae 
expedit, scil. sequi rigorem iuris, vel ei aequitatis dispensationem prae- 
ferre. Quare dicendum est quod non intelligitur dispensatum nisi hoc 
probetur... et in hoc etiam concordat d. n. ad idem... Si igitur vis in- 

Tanta videtur fuisse Hostiensis auctoritas, ut plures canonistae 
posteriores doctrinam eius amplexi fuerint, inter quos Duran- 
tis (1), Archidiaconus (2), et loannes Andreae (3). Hi enim exi- 
gunt dispensationem expressam. Dicunt episcopos esse puniendos, 
si dispensant quin exprimant causam ipsius dispensationis. Imo 
Durantis negat episcopum dispensationem tacite concessam 
posse probare post factum ; nam semper diceret episcopus se 
dispensasse, ut non puniretur ... et sLdicat se dispensasse, non 
est ei credendum, nisi probet (4). 



2. De dispensations tacila et dissimulatione 

Dispensationem tacitam distingimnt Decretalistae a dissimu- 
latione et a tolerantia. Porro haec tolerantia ipsis est alicuius 
illiciti permissiOjUt mains illicitum vitetur ; superiorem vero 
dissimulare dicunt ubi abstinet ab impugnando factum contra 
legem positum, quod quidem ut valide vel licite fieret, indiguis- 
set dispensatione, dum revera huiusmodi dispensatio ante fac- 
tum ne tacite quidem fuit concessa. 

1. Occasio quae huic Decretalistarum doctrinae ansam prae- 
buit quaerenda est in quibusdam decretalibus, in quinque com- 
pilationibus antiquis insertis, quae tangebant modum agendi 
Ecclesiae in re matrimoniali, praesertim erga subdiaconos, qui 
contra canonum praescripta matrimonium inierunt, et erga 
consanguineos in gradibus prohibitis coniunctos. 

Notum est a tempore Gregorii VII in Ecclesia Occidental! 
introductam esse legem caelibatus pro subdiaconis, eamque non 



telliger6 quod episcopus cum isto dispensaverit : dicas quod hoc ex-' 
pressit, et scienter etiam ex causa hoc fecit . Idem tenet ARCHIDIA- 
CONUS, Comm. in VI, c. 15, De electione, I, 6. 

(1) DURANTIS, o. c., 1. c., 9, v. qualiter : Necessaria est ergo ex- 
pressa dispensation. Et deinde arguit : Numquid episcopus promovendo 
indignum intelligitur dispensare cum illo ? Videtur quod non... semper 
enim dicere't episcopus non dispensare, ut non puniretur,.. et infra : 
Tu die, quod si episcopus dicat se dispensasse, non est ei credendum 
nisi probet . 

(2) ARCHIDIACONUS, I. c. 

(3) Novella comm., gl. ad c. 6, X, De statu monachorum, III, 35. 

(4) DURANTIS, o. c., Z. c., 9, 

- ubique locorum illicp servatam fuisse. In his difficultatibus epis- 
copi quidam R/Pontificem interrogarunt de ratione agendi cum 
subdiaconis suae dioeceseos, qui contra dictos canones matrimo- 
nium contraxerunt. Alexander IILduplici decretal! responded eos 
ab uxoribus esse separandos,at episcopos posse dissimulare ut cum 
suis uxoribus remaneant, si ex anteacta vita dissoluta tales esse 
appareant ut pluribus abuterentur,casu quo ab una ilia separaren- 
tur (1). Idem Alexander III et etiam Innocentius III episcopis 
inquirentibus de modo tractandi eos qui, postquam per plures 
annos in matrimonium vixerunt, conscii fiunt se esse consangui- 
neos in quarto gradu, respondent : si per XVIII vel XX annos 
insimul sine- quaestione manserunt, non est admittenda accusa- 
tio de matrimonii illegitimitate. Tune enim Eccksia propter diu- 
turnitatem temporis quodammodo dispensando dissimulat, et 
dissimulando dispensat (2). 

2. Ex hisce decretalibus inter Decretalistas oritur quaestio 
de notione dissimulationis. TANGREDUS primus rem tangit,et in<- 
vestigationi optimam distinctionem praemittit. Docet enim dis- 
simulationem esse duplicis speciei : unam, quae continet taciturn 
consensum, et proinde a peccato excusat ; alteram, quae fit 
cum tacito dissensu, et a peccato non excusat (3). Prioris exem- 



(1) Comp. I, c. 3, Qui clerici vel voventes, IV, 6 (Alex. Ill, 1159-81) 
... Quoniam sacrorum canonum obviat institutis, ... si eos honestae 
vitae ante contractual matrimonium fuisse,aut dimissis illis,quae uxores 
illorum dicuntur esse, caste victuros credideris, tu ipsos mulieres a se 
dimittere moneas diligentius et appellatione remota districte compellas. 
Si autem antea dissolutae vitae fuerint, aut illis quas tenent dimissis, 
in deteriora lapsuri creduntur et plures pro una frequentare, tu id dissi- 
mulare poteris et pro graviori lapsu vitando, quod insimul maneant 
sustinere . Ibid., c. 5. Qui clerici vel voventes, IV, 6 (Alex. Ill, 1159-81). 

(2) Comp. Ill, c. 2, Qui matrimonium accusare possunt, IV, 13 (In- 
noc. Ill, 1205). Comp. I, c. 2, eod. tit. IV, 19 (Alex. Ill, a. 1159-81). 
His possemus addere : Comp. I, c. 1, De consanguinitate et affinitate, 
IV, 14, in quo Lucius III (1181-85) permittit propter duritiam populi 
matrimonia, licet contra sacrorum canonum institutionem contracta, 
sub silentio et dissimulatione praeterire . Item Comp. II, c. 1, Qui 
matrimonium accusare possunt,IV, 12,in quo Clemens III (1187-91) per- 
mittit ut legitimum, matrimonium in quinto gradu consanguinitatis 
contractum quia per XXV annos ut legitimum habitum fuit. 

(3) Gl. ad v. dissimulare, c. 2, De clericis coniugatis, III, 3. Comp. I : 
Nota quod dissimulatio duplex est : una cum tacito consensu et haec 
excusat a peccato, ut hie, et infra, De dispensations impuberum (c. 5, 

pla sunt dissimulatio circa acolythos qui post quam matrimonium 
contraxerunt suo beneficio ecclesiastico non fuerunt spoliati (1). 
Alterius exempla sunt dissimulatio a Lucio III permissa erga 
matrimonium in quinto gradu consanguinitatis contractum (2), 
ab Alexandra III erga subdiaconos coniugatps (3); ab Innocen- 
tio III erga matrimonium in quarto gradu consanguinitatis (4). 
Hanc alteram dissimulationem vocat Tancredus comparativam 
permissionem, negatque earn esse dispensationem. Ratio tamen 
eius assertionis stringens non videtinycum dicat dispensationem 
non posse fieri cum igfloto (5). 

3. Ad hanc Tancredi doctrinam, quae apud priores Decreta- 
listas communior videtur, etiam IOANNES TEUTONICUS alludit, 
qui insuper exinde concmdit episcopis vi talium decretalium, 
quibus ipsis facultas conceditur dissimulandi seu abstinendi ab 



X, IV, 2, in parte decisa) ; alia cum tacito dissensu, et haec non excusat 
a peccato, ut infra, Qui clerici vel voventes (c.3 et 5, Comp. I, IV, 6) . 
God. ms. Vat. lat. n. 1377, fol. 76. 

(1) Gomp. I, c. 2, De clericis coniugatis, III, 3. 

(2) Gomp. I, c. 1, De consanguinitate et affinitate, IV, 14. 

(3) Comp. I, c. 3 et 5, Qui clerici vel voventes, IV, 6. 

(4) Comp. Ill, c. 2, Qui matrimonium accusare possunt, IV, 13. 

(5) Gl. ad v. dissimulatione, c. 1, Comp. I, IV, 14. Huiusmodi ta- 
citam dissimulationem non dico esse dispensationem. Quomodo enim 
dispensaretur cum ignoraret cum quo dispensaretur, non video. Sit ergo 
permissio comparativa... Cod. ms. Vat. lat. n. 1377, fol. 143. 
Ita optime explicatur cur Tancredus non ausus sit admittere dissimu- 
lationem pro impedimento consanguinitatis in quinto gradu, cum impe- 
dimentum in hoc gradu haberet ut dirimens. Pone ergo, ait, quod ali- 
qui inveniantur coniuncti in septimo gradu vel sexto vel quinto, quid 
fiet? Quidam dicunt quod tolerandi sunt, si diu simul steterunt, vel fi- 
lios procreaverunt, et si timetur aliqua discordia suscitari ex separa- 
tione... Mihi autem videtur, quod super hoc summus pontifex esset con- 
sulendus, cui significandum est tempus quanto simul steterunt, qualitas 
personarum innotescenda, et in quo gradu sibi attinent, et utrum timea- 
tur discordia suscitari vel non, et omnes circumstantiae causae, ut 
secundum haec instructus re/spondeat. Et hoc quod dico, satis innuitur 
in illo decreto, C. XXXV, q. 8, De gradibus (c. 1). Non enim debemus 
commodare peccatum nostrum commodis alienis, ut propter eos simul 
dimittendos peccemus.Quidquid tamen sit, in quinto gradu copulates 
non dimitterem simul manere, licet in aliis duobus dissimulare possem, 
si viderem expedire . (Summa de Matrimonio, ed. WUNDERLICH, ad 
tit. 20, p. 30). SCHARNAGL, o. c., p. 169, erronee proponit doctrinam 
Tancredi, quam non sufficienter totam examinavit. 

impugnando facto illicite vel invalide posito, non ideo committi 
potestatem dispensandi in matrimonio. Etenim vi tails permissio- 
nis comparativae, quae non involvat dispensationem, non con- 
ceditur ipsis potestas dispensandi sed mera potestas permittendi 
taliter matrimonio coniunctos rcmanere in peccato .mortali (1). 
Hoc autem IOANNI riimium videtur, sed quia non perspicit 
quomodo difficultas solvenda sit, dicit in consimilibus casibus 
R. Pontificem nee vere dispensare, nee vere dissirnulare, sed quo- 
dammodo dispensare, quatenus defendit .matrimonium refel^ 
lendo accusatorem ac si dispensasset (2). DAMASUS contra, lo- 

(1) Gl. ad v. tuae discretions, c. 4, Comp. Ill, IV,10. Quatuor enim 
sunt quae inducunt dispensationem in matrimonio : reformatio pacis. 
item numerus annorum et proles suscepta... item iuventus... quintum 
quod inducit simulatfonem scil. maius malum, ut supra, Qui clerici vel 
voventes, Supra e. t. Signification, 1. I (c. 3, Comp. I, IV, 6). Si autem 
appelletur hie dissimulatio, i.e. permissio comparatiya, secundum hoc 
non daretur potestas dispensandi [episcopis] sed potius permittere eos 
esse in mortali peccato. Et de tali dispensatione loquitur supra, De fri- 
gidis et maleficis, c.*l, 1. II (Comp. II, IV, 9)... -et sic intelligunt quidam 
quod hie dicitur. Si enim vera esset dispensatio non separetur matrimo' 
nium sic dissimulatum, ut infra, Qui matrimonium accusare possunt) 
Per tuas (c. 2, Comp. Ill, IV, 13). Sed ad hoc potest responderi quod aliud 
iuris est [in] tacita dispensatione quam in expressa, ut ibi dicam. 
Cod. ms. cit. Vat. lat. n. 1377, fol. 216. 

(2) Gl. ad v. dissimulando dispensat, c. 1, Comp. Ill, IV, 13. Vide- 
tur hie multa elici posse specialia ( ?), ut scil. Ecclesia compellatur dis- 
pensare, quia compellitur admittere exceptionem, et ita dispensat dissi- 
mulando et e contrario. Item, quia dispensat cum invito, scil. cum alter 
coniugum vult separari ab altero et non stare cum illo. Item quia dis- 
pensat super impedimento sibi incognito. Preterea queritur utrum Ec- 
clesia vere dispenset in hoc casu, an solummodo dissimulet ; et si hec 
[est] dissimulatio, utrum sit comparativa permissio vel libera. Ad hoc 
dicunt quidam quod Ecclesia vere dispensat, nee cogitur admittere il- 
lam exceptionem nisi dispenset propter diuturnitatem temporis ; alii 
dicunt quod in hoc dicitur Ecclesia dispensare,quod non admittit accu^. 
sationem contra matrimonium, et dicunt quod post expressam dispen- 
sationem admittitur accusator, sed non post tacitam. Ego dico quod 
Ecclesia non dispensat vere, nee etiam vere dissimulat, sed dicitur quo- 
dammodo dispensare, quia defendit matrimonium refellendo accusa- 
torem ac si dispensasset. Quoniam si vere dispensaret, statim post dis- 
pensationem, esset legitimum matrimonium inter illos. Quod est absur- 
dum, quoniam ante tempus illud nullum erat matrimonium, nee de novo 
consentiunt, unde non est matrimonium, quod de piano concedo. Et 
si ille qui obicit exceptionem propter temporis diuturnitatem sciat 
quod male coniuncti sunt, mortaliter peccat sic excipiendo, quia nul- 

quens de decretali qua R. Pontifex subdiaconis permittit stare 
in matrimonio, inhaesitanter declarat hanc dissimulationem ih- 
volvere dispensationem. Si enim hanc non contineret, Papa dissi- 
mulando permitteret taliter coniunctos in peccato mortali stare, 
quod est absurdum (1). 



lus numerus annorum defendit in talibus . Cod. ms. Vat. lat. n. 1377, 
fol. 220. Haec doctrina intime cohaerere videtur cum Jtheoria "'de 
sanatione in radice, quae hie omnino reicitur. Haec glossa erronee 
signatur in ms. cit. ut videtur, littera T[ancredus],cum potius assignan- 
da sit loanni, prout patet.tum ex textu sub nota praec. allato, turn ex 
oppositione cum doctrina a T. prpposita sub nota 5, p. 176. 

(1) Quaestiones Damasi, ad tit. Qui clerici vel voventes.(c. 3, Comp. I, 
IV, 6). Quaeritur circa decretalem Signification (c. 3, Comp. I, IV, 6) 
... utrum papa intelligatur dispensasse cum illis ; et videtur quod sic, 
quia si papa non dispensasset in illis, et permitteret eos stare in forni- 
catione, occideret eos in anima, quia cum possit liberate eos ab illo pee- 
cato mortali separando eos ab illis mulieribus,permittit eos simul esse... 
Imo potest eos educere de illo mortali peccato dispensando cum illis, 
cum subdiaconi teneant contineri ex constitutione ecclesie, et papa 
possit contra constitutionem ecclesie dispensare... et ita cum possit dis- 
pensando liberare illos a morte animi, [permittendo] in fornicatione stare 
sine dispensatione occideret eos in anima . Ms. Vat. Borghes. n. 261, 
fol. 40 V . Ex his constat quomodo canonistae saec. XII controversiam 
quae inter modernos existit dirimendam putarunt.FREiSEN (o. c., p. 405), 
enim et STIEGLER(A.K.K., Z. c., p. 667), diverse in sensu explicant dictas 
decretales in quibus agitur de dissimulatione. FBEISEN potius loanni 
Teutonico assentire videtur, cum dicit : Es ware .unrichtig, diese Dekre- 
talen unter den Begriff Dispensation zu setzen, die Kirche dispensirte 
hier nicht auf Bitten der betreffenden hin, sondern in einigen der Stel- 
len werden die Betreffenden sogar gegen ihren Willen gezwungen zu- 
sammen zu bleiben ; die Kirche dissimulierte, was nicht Dispensation 
ist. STIEGLER contra potius cum sententia tune temporis communiore 
respondet : Es ist nicht notwendig, dass auf besondere Bitten hin die 
Dispens zu erteilen ist. Wenn ein Bischof in Rom anfragt, was mit 
Eheleuten zu thun sei, welche in verbotenen Verwandschaftsgraden sich 
geheiratet haben, und der Papst dann erklart, dass man sie ruhig zu^ 
sammen leben lassen konne, warum sollte dies keine Dispensation sein ? 
Uebrigens ist es gerade Regel, dass die Eheleute selbst oder Verwandte 
von ihnen um Nachsicht bitten. Und werden die Ehegatten... selbst 
gegen ihren Willen gezwungen, das gemeinschaftliche Leben fortzu- 
setzen, so geschieht auch das nur,wenn eine geraume Zeit seit den Ehe- 
abschluss vergangen (18, 20, 25 Jahre), so ist das trotzdem eine Dispens. 
Was hier unter Dissimulation als einem von den Dispens technisch^ 
verschiedenen Ausdruck zu verstehen ist, lasst sich nicht einsehen. 
Hochstens konnte man ihn auffassen als eine Dispensation, bei welcher 

4. Dissensus ille circa notionem dissimulationis minor evadit, 
resque minoris momentiiit post promulgationem collectionis Gre- 
gorii IX cum, prudenti opere Raymundi de Pennafort, plerae- 
que decretales huiusmodi textus continentes ex integro (1), vel 
saltern ut partes decisae (2) omissae sint. 

5. Ubi tamen haec quaestio adhuc occurrit (3) communiter 
admittitur opinio Damasi. Ita GOFFREDUS ostendit dissimulatio- 
nem esse actum omnino specialem, talem nempe qui dispensatio- 
nem involvat ; et hoc quidem ostendit agendo de difficultate 
practica, quae tune temporis ob mutatam legislationem matri- 
monialem in Concilio Lateranensi IV (a. 1215) orta est (4). In- 
quirit enim utrum ipsa restrictio impedimenti consanguinitatis 
ad quartum gradum, eo ipso per quamdam dissimulatam dis- 
pensationem legitimaverit oninia matrimonia ante nova iura 
in gradu tune prohibito contracta. Huic quaestioni Tancredus 
solutionem dare ausus non erat ; dixerat enim principem esse 
consulendum, quia casus novus est (5). Goffredus contra optime 



der Rechtssatz seine Wifkuhgen bereits geaussert hat, diese aber liach>- 
traglich vernichtet werden . Inde apparet quam utile sit methodice 
exponere quid coaevi de sensu verborum in his decretalibus adhibito 1 - 
rum senserint. 

(1) Tales sunt : Ex Comp. I : c. 1, De renuntiatione, I, 5 ; c. 9, De 
filiis presbyterorum, I, 9 ; c. 2, De clericis coniugatis, III, 3 ; c> 3 et 5> 
Qui clerici vel voventes, IV, 6 ; c. 5, De eo qui cognovit consanguineam suae 
uxoris, IV, 13 ; c. 1, De consanguinitate et affinitate, V, 14 ; c. 3, Qui 
matrimonium accusare possunt, IV, 19. 

Ex Comp. II : c. 1 et 2, Qui matrimonium accusare possunt, IV, 12. 
Ex comp. Ill : c. 2, Qui matrimonium accusare possunt, IV, 13 ; c. 4, 
De consanguinitate et affinitate, IV,. 10. 

Ex comp. IV : c. 1, De consanguinitate et affinitate, IV, 3. 

(2) Tales sunt : c. 2, X. De eo qui cognovit consanguineam, IV, 13 ; 
c. 2 et 3, X. De frigidis, IV, 15 ; c. 5, X. De desponsatione impuberum, 
IV, 2 ; c. 2, X. De clericis coniugatis, III, 3. 

(3) Inserta est tamen in collectione Gregorii IX decretalis qua Inno- 
centius III permittit dissimulate, ob grave imminens -scandalum, si 
matrimonium invalide fuerit contractum ob impedimentum consan- 
guinitatis in quinto gradu, quod non fuit ablatum per dispensationem. 
Dispejisatio enim irrita erat ex falsa allegata causa. (C. 2, X, De consan- 
guinitate et affinitate, IV, 14). 

(4) Similis controversia post mutationem legislationis matimonia- 
lis per Codicem introductam prta est. 

(5) Cf. HOSTIENSIS, Summa, L. IV. tit. De consanguinitate et af- 
finitate, 9. Quod si hodie inveniantur aliqui coniuncti in quinto gradu, 

solvit dicendo matrimonia ilia iudicanda esse secundum antiqua 
iura et per ilia dirimenda, nam leges et constitutiones f uturis 
dant formam negotiis, non ad praeterita revocantur . Addit 
tamen de istis ita separatis tolerari posse ut, si de novo consen- 
tiant, vale at matrimonium ut ex nunc, non ut ex tunc (1). 

Posteriores Decretalistae cum Innocentio IV communiter ad 
mittunt talem dissimulationem omnino involucre dispensatio- 
nem, arguehdo ex absiirdis, quae essent admittenda, in casu con- 
trario (2). At, contendunt id non posse fieri nisi de certa scientia 
superioris vel cum causae cognitione, prouti dispensatio a R.Pon- 
tifice vel ab episcopis conceditur. 

6. Haec dissimulationis notio, ut excitatis textibusiamconstat, 
occasio fuit prioribus Decretalistis elucidandi varios conceptus 
permissionis. Porro triplici modo dicunt aliquid permitti : per- 
missione nempe sive libera, sive absoluta, sive comparativa. Li- 
bera est permissio, seu improprie dicitur aliquid permitti, ubi agi~ 
tur de ponendo actu, qui nullo iure prohibebatur, ut contrahere 



jsed tamen Contraxerunt ante istam constitutionem, dixit T(ancredus) 
consulendum Princijpem cum novus casus sit, cui signit'icandum est 
tempus quando simul steterunt, qualitas persoriarum, numerus libero- 
rum et in quo gradu attinent sibi, et utrum timeatur discordia suscitari 
vel non, et omnes aliae circumstantiae,ut secundum hoc instructus res- 
pondeat, nee enim debemus peccatum nostrum modis alienis accomoda- 
re, ut propter eos simul dimittendos peccemus . Concludit Hostien- 
sis : primus enim consensus illegitimus fuit,et sic potest confirmari ex 
post facto . . 

(1) Cf. GOFFREDUS, Summa, ad tit. De consanguinitate et affinitate. 
Item queritur an matrimonium olim contractum in septimo gradu legi- 
timetur ho die per iura concilii generalis secundum que licet contrahere 
in quarto gradu... Ita tamen si per totum tempus ante nova iura dura- 
verat, quod per nova iura inducta sit quedam dissimulata dispensatio 
... R. Matrimonium istud iudicandum est secundum antiqua iura, et 
per hoc dirimendum... leges enim et constitutiones futuris dant formam 
negociis, non ad preterita revocantur... Item queritur an isti,de quibus. 
proxime quesitum est,separati possint inter se contrahere matrimonium. 
Et videtur quod non, ut probatur C. XXXV,, q. 6, Ab isto (c. 6). 
Posset tamen satis tolerari ut si denuo et de novo consentiant, valeat 
matrimonium, ut ex nunc non ut ex tune . 

(2) Cf. INNOCENTIUS IV, o. c., ad c. 6, X, De consanguinitate et affini- 
tate, IV, . 4. Sed ista dissimulatio (nempe in matrimonio invalido ex 
praesentia quinti gradus) habet vim dispensationis, ita quod de caetero 
non potest separari ipsum matrimonium, nam stultum esset dicere quod 
maneant in adulterio . 

secundas nuptias ; absoluta seu vera est permissio, ubi aliquid 
contra constitutionem humanam indulgetur, ut puta contrahere 
in quinto gradu ; comparativa denique est permissio, ubi aliquid 
illicitum permittitur ut magis illicitum vitetur, ut puta cum sub- 
diacono permittitur habere unam foeminam ne peccet cum pluri- 
bus, et secundum hanc permissionem dicit canon quod ea per- 
mittimus quae non approbamus..., et multa toleramus quae si 
in indicium deducerentur, cassarentur (applicando nempe ius 
rigorosum) (1). Proinde permissio absoluta vocatur dispensatio 
ad faciendum, comparativa dispensatio in factis. Inde plures 
agunt de dispensatione tolerantiae, praesertim in re matrimo- 
niali, vel etiam in genere, ubi referunt distinctionem, a Rufino 
olim expressam, dispensationis in factis et in faciendis (2). Ad- 
mittunt etiam regulam eiusdem Rufini, maiori facilitate conce- 
dendas esse dispensationes in factis. Ita Innocentius IV dicit : 
episcopo non licere dispensare super faciendo, scilicet ut ali- 
quid fiat contra canones... super eo autem quod factum est, dis- 
pensare potest ut toleretur (3), et Archidiaconus : facilius diS' 
pensatur in tolerando quam in promovendo (4). 

3. De dispensatione debita, prohibita et permissa 

Alia divisio antea iam adhibita in dispensationem debitam, 
prohibitam et permissam, in hac periodo speciale momentum 
obtinet. Glossa ordinaria Decreti, nitens praesertim textib us 
Huguccionis, praebet fundameritum solutionis huius quaestio- 
his apud omnes commentatores, qui de ea agunt (5). Raymundus 
in Summa sua, post tractatum de qualitatibus promovendorum 
titulum de lapsis et dispensationibus inserens, doctrinam 
glossae evolvit et primus regulas generates enuntiat, sed de foro 
interno tantum agit (6), Hostiensis easdem resumit et evolvit, 



(1) Gl. ad v. non postponas, c. 5. X, Qui clerici vel voventes, IV, 
6 ; Item gl. ad v. permittit, c. 3, D. Ill ;item DURANTIS, o. c., Z. c., 3, 
in fine. 

(2) Cf. supra, p. 106. 

(3) INNOCENTIUS IV, o. c., ad c.15, X. De temporibus ordinationum, 
1,11. 

(4) ARCHIDIACONUS, Rosarium, gl. ad c. 68, D. L. 

(5) Cf. supra, p. 107. Gl. ad v. detrahehdum.) c. 25, D. L ; ad v. 
necesse, c. 28, D. L. - 

(6) RAYMUNDUS, Summa, l^. III ? tit. 28 .* Item pone quod dispensa- 

eas omnibus dispensatipnibus applicando (1). Durantis textum 
Hostiensis ex integro refert, paucis tamen mutationibus addi- 
tis (2). 

1. RAYMUNDUS declarat dispensationem esse debitam, vel 
ratione multorum scandal! quod timetur, vel ratione temporis, 
personae, pietatis, necessitatis vel utilitatis Ecclesiae, aut even- 
tus rei, verbo : ubicumque subest iusta causa (3). HOSTIEN- 
SIS insuper, et post eum DURANTIS, urgendo doctrinam loannis 
Teutonic! et Laurent!!, qui tenebant dispensationem posse dari 
ob,causam quamdam probabilem, addunt eam, etiam ex huius- 
modi causa probabili, esse debitam (4). Ex opposite, omnes ad- 
mittunt eam esse prohibitam, .ubicumque non potest fieri sine 
manifesta Ecclesiae decoloratione, et brevius : ubicumque non 
adest iusta causa dispensandi (5). 

2. Raymundus deinde docet quo sensu dispensatio possit esse 
debita: Licet autem sit debita ex causis praedictis, et prae- 
latus peccet non dispensando, tamen subditi non possunt petere 
nisi forte supplicando . Ex additis textui glossae his ultimis 
verbis : nisi forte supplicando patet Raymundum non agere 
de iure stricto, sed de misericordia. Et huius loquendi modi ra- 
tionem ex Glossa coeteroquin depromptam dat Hostiensis u 
debitum non est iustitiae sed misericordiae, quia dispensatio 



tio alia est debita, alia est prohibita, alia permissa. Debita est ubi mul- 
torum scandalum timetur... cave tamen ne decipiaris in scrutando. 
Item debita est ratione-temporis, vel personae, vel pietatis, vel necessi- 
tatis ecclesiae aut utilitatis, vel eventus rei... et breviter ubicumque 
subest iusta causa dispensandi est debita dispensatio... Licet autem de- 
bita sit ex causis praedictis, et praelatus peccet non dispensando (prae- 
latus non peccat in dispensando) tamen subditi non possunt petere nisi 
forte supplicando . Nota textum mahus crip tor urn huius summae sonare : 
praelatus peccat non dispensando ... sed rasuris et additionibus fere 
coaevis ut videtur, textus mutatus est : praelatus non peccat in dis- 
pensando , quod videtur indicare controversiam tune temporis exis- 
tentem. Gf. v.g. ms. cit. Bibl. reg. Bruxellensis, n. 8521, fol. 200. 

(1) Summa, L. V, tit. De poem's et remissionibus. rubr.Dedzs- 
pensationibus, 2. 

(2) DURANTIS, o. c., L .c, 3, Genera. 

(3) Summa, I. c. 

(4) Cf. supra, p. 110. HOSTIENSIS, I. c., et DURANTIS, Z. c. 

(5) RAYMUNDUS, Summa, 1. c,, HOSTIENSIS, Summa, I. c. DURAN- 
TIS, o, c. } I. c, 

est quaedam misericordia et certum est quod quilibet debet 
esse misericors . Inde recte ambo arguunt : cum sit debitum, 
praelatus peccat non dispensando ; cum tamen non sit debitum 
iustitiae, sed tantum misericordiae, subditus non habet ius stric*- 
turn ad illam, non potest earn petere nisi forte supplicando ; seu, 
non habet actionem ad illam exigendam. 

3. DURANTIS, ulterius arguendo, indicat illud debitum non 
esse sensu nimis stricto intelligendum ; est enim potius de 
conuenientia. Quaestioni utrum episcopus teneatur dispensare 
cum criminoso post peractam poenitentiam, respondet non esse 
debitum strictum, sed convenientiam e,x aequo et bono ; etiairi 
subdito cui fuerit denegata dispensatio, denegat ius adeundi 
superiorem, ut eum compellat, quia nemo cogitur facere bene- 
ficium (1). Debitum illud non haberi ut strictum clarius adhuc 
apparet ex eo quod, iuxta dispensationem debitam, ubi adest 
iusta causa, et prohibitam, ubi ea deest, quidam Decretalistae 
admittunt et alteram speciem, nempe dispensationem permissam. 
Huius tamen notionem claram non tradunt. De hac Raymundus 
omnino haesitanter loquitur (2) ; alii earn non definiunt, sed 
exemplis illustrant. 

Obvie apparet hanc tertiam dispensationem, permissam nem- 
pe, non esse, qua species dispensationis, in eodem ordine cum 
debita et prohibita collocandam ; dum enim hae duae sibi in- 
vicem opponuntur ratione causae sufficientis quae vel adest vel 
deest, permissa contra dicitur ratione potestatis alicui factae 
dispensandi, quocumque titulo, in lege superioris : huic ergo 
dispensanti permissa est dispensatio. Porro haec ipsa dispen' 
satio permissa, pro diversis casibus, erit vel debita vel prohibita. 

4. Cum hac quaestione connexa est alia controversia, iam a 
tempore Decretistarum saepe agitata, utrum nempe dispensatio 
sit ius, id est regula qua quis uti valeat ad exigendam dispensa- 



(1) DURANTIS,- o. c., 1. c., 3. Numquid ergo tenetur episcopus ex 
debito cum criminoso dispensare post peractam poenitentiam?... Sed 
die quod debet de bono et aequo... Et si nolit,potest subditus adire su- 
periorem, ut eum compellat... quod non placet, quia nemo cogitur fa-? 
cere beneficium . 

(2) Summa, 1. c. : Permissa etiam aliquando videtur dispensatio... 
quod forte potest intelligi, quando aliquis ad actionem alterius convic- 
tus est surripuisse vasa Ecclesiae, vel aliam rem ecclesiasticam, tune 
i subest aliqua caTusa dispensandi, permittitur episcopo dispensare, 

tionem. Porro ad hanc quaestionem alii affirmative respondent, 
ised intelligunt de iure misericordiae, quo proinde superior uti 
potest, quod inferior petere nequit (1) ; alii contra negative, 
quia ius intelligentes obiectivum seu legeni, sic arguunt : dis-- 
pensatio est indulgentia, seu beneficium quo lex relaxatur ; 
indulgentia autem non est lex seu regula, sed regulae in casu par- 
ticulari relaxatio et ideo non est ius, quia ius seu regula est canon, 
K unde canon vocat earn vulnus (2). RAYMUNDUS, et post eum 
ARCHIDIACONUS ad clariorem rei intelligentiam (3) distinguunt 
subiectum activum et passivum dispensationis : in subiecto ac- 
tivo, seu seeundum quod est actio, seu, ut ait, secundum quod 
est dispensare non est ius, sed potestas a iure concessa. In sub- 
iecto passivo, seu secundum quod est passio, i.e. secundum quod 
est in eo cum quo est dispensatum est ius privatum, sed non 
est commune, sicut de privilegio dici potest . DURANTIS triplex 
genus dispensationum distinguit : ubi est dispensatio debita, 
tune est ius, cum sit exsecutio iustitiae ; si est prohibita, tune 
non est ius, sed dispensatio iuris ; si autem est permissa, tune 
non est ius sed misericordia (4). Haec tamen aegre componi 
possunt cum textu supra allato, in quo docebat tantum agi de 
debito ex aequp et bono . , 

5. Attento modo loquendi obscuro canonistarum, et sensu di- 
verso quo adhibent voces ius et debitum, sequenti modo doctri- 



(1) Hanc opinionem sequi videntur Decretalistae supra citati. Sed. 
plures in uno loco sic, in alioaliter loquuntur. Hanc controversiam 
addimu's, quia secus tractatio nostra non esset completa, sed fatemur 
textus non indicare quid praecise velint auctores per hanc distinctionem. 

(2) Sic tenent Huguccio (cf. supra, p. HO), et Martinus citati apud 
DURANTIS, Z. c., 1, n. 5 : Alii ut H. et M. dicunt contrarium... nam 
indulgentia non est regula... ergo nulla dispensatio est ius, quia regula 
est canon seu ius . 

(3) RAYMUNDUS, Summa, 1. c,, Dispensatio est idem quod iuris re- 
laxatio ; unde canoii vocat earn vulnus... Sed numquid dispensatio est 
ius ? Quidam dicunt quod sic,quidam contra ; tu dicas quod dispensatio 
activa, id est secundum quod est in dispensante, non est ius, sed est 
potestas data a iwe. Dispensatio passive, idest secundum quod est in 
eo, cum quo dispensatur, est privatum ius sed non commune, sic et 
de privilegiis potest dici . ARCHIDIACONUS, Rosarium, gl. ad v. poe- 
nitentes, D. LV. . 

. (4) DURANTIS, o. c., Z. c., 1, n.. 5. ARCHIDIACONUS, I. c. affirmat 
hanc opinionem fuisse Duraritis propriam. 

nam proponeremus : generatim in subiecto passive dispensatio- 
nis denegant ius v strictum ad illam ; pro superiore autem dispen- 
sante, admittunt obligationem saltern ex aequo et bono , non 
tantum ubi ex textibus praecipientibus legis debita est dispen- 
satio, sed ubicumque adest iusta causa, 

6. Modum loquendi IOANNES ANRREAE mutavit ; et cum cano= 
nista sat ignoto, PHILIPPO, affirmat : dispensatio respectu su- 
periods est voluntatis, non autem necessitatis (1). 

Huius regulae tamen vestigia invenire est in altera divisione 
dispensationum, ab Hostiensi proposita, de qua nunc est agen^- 
dum, 

4. De aliis dispensationum speciebus 

1. Secundum HOSTIENSEM, alia dispensatio dicitur voluntaria 
(libera), alia rationabilis, et ilia subdividitur in necessariam 
et non necessariam (2). Quid importet ilia divisio, ex textu Hos- 
tiensis difficile intelligitur, cum tantum indicet quis volunta- 
riam concedere possit: solus nempe princeps ; et cuinam materiae 
applicetur : in-duplicibus beneficiis et summis . An etiam in 
dispensationibus aliis usu veniat, praeterquam in mated a benefi- 
ciorum, ex textu erui nequit. Ubi ex professo de speciebus dis- 
pensationum agit, Hostiensis hanc divisionem non memorat (3). 

Voluntaria ilia videtur esse, quae a sola voluntate legislatoris 
pendet, et quae proinde valet etiam si sine causa lex relaxatur. 
Hie sensus innui videtur his verbis quae Hostiensis huic division! 
subnectit : verumtamen non omitto quod, quamvis Papa sine 



(1) Addit. loannis Andreae ad 1. DURANTIS, 7. c. Philippus 
erat coaevus Bernard! Parmensis, et scripsit Lecturam in Decretales 
Gregorii IX. Pauca de eius vita nota sunt. Cf. SCHULTE, o. c., II, p. 80. 

(2) HOSTIENSIS, Summa, L. I, ad tit. De filiis presbyter orum: Dis- 
pensationum alia est voluntaria, et hanc solus princeps facere potest, 
in duplicibus beneficiis et summis... Alia rationabilis non necessaria, 
puta quando fit propter praerogativam meritorum, et hanc solus prin- 
ceps in duplicibus exercet... Alia rationabilis et necessaria, et hanc 
episcopus in duplicibus exercere potest... Verumtamen non omitto 

.quod quamvis Papa sine causa dispensare possit de plenitudine potes- 
tatis, pro eo quod non habet superiorem in hoc mundo,... attamen cum 
homo sit, peccare potest . Ad hanc divisionem remittit DURANTIS, 
/. e, 

(3) Gf. Summa, L. Ill, Rub. De dispensationibus, 2. 

causa dispensare possit de plenitudine potestatis, pro eo quod 
non habet superiorem in hoc jnundo... attamen cum homo sit, 
peccare potest . Hationabilis non necessaria ilia videtur esse 
' quae licite fieri potest a principe, cum adsit iusta causa, puta 
merita subditi, et ideo rationabilis dicitur ; ideo autem dici vi- 
detur non; necessaria quia non respicit frbnum commune, cum 
fiat intuit u personae (1). 

2. Aliae divisiones minoris momenti denique memorandae sunt. 
GOFFREDUS distinguit dispensationem pietatis, iuris et iudicis (2). 
luris vocat illam quae nulli neganda est ; iudicis quae arbitrio 
iudicis committitur f acienda. Hae dispensationes iuris et iudicis, 
quas alii vocant debitas et permissas, non idem sonant ac dispen- 
sationes a iure et ab homine concessae de quibus alii loquuntur. 
Dispensation iure secundum quosdam nullum interventum supe- 

rioris postulat, sedipso iure adnectitur quibusdam factis ; ita ipso 
iure cum illegitimis dispensatur per -ingressum in religionem (3). 

Contra dispensatio ab homine ea vocatur quae conceditur per 

actum superioris. 

3. In fine addendum est Decretalistas, eo modo quo locuti 
sunt Decretistae, saepesaepius loqui de dispensatione magna, 
maiore, maxima, vel semiplena, plena, pleniore et plenissima ; 
quibus omnibus indicare intendunt dispensationem maiorem 
vel minorem effectum habere (4). 



(1) Hoc confirmatur ex textu in Lectura posito, in gl. ad v. incauta, 
c. 44, X. De electione, I, 6, ubi opponit dispensationem voluntariam 
dispensation! ex causa factae : Incaute : quia non praemissa examina- 
tione ; vel sine dispensatione : quamvis iiecessitas immineret ; vel ex 
voluntaria dispensatione. Alias si ex dispensatione interveniente ex 
causa facta . 

(2) Cf. supra, p. 113. Git. apud ARCHIDIAC., Rosar., in gl. ad v. man- 
suetudinem c. 11, C. XII, q. 2. 

(3) Alii tamen dicunt, non ipso iure cum talibus dispensari per in- 
gressum religionis, sed eis prodesse religionem ad dispensationem faci- 
lius obtinendam. Cf. GOFFREDUS, Summa, ad tit. De filiis presbytero- 
rum : Circa filios sacerdotum et alios illegitimos nota : dispensatur 
aliquando ipso iure, aliquando per hominem. Ipso iure per in'gressum 
religionis . 

(4) Cf. v. g. GOFFREDUS, Summa, ad tit. De homicidio, ad tit. De hae- 
reticis, ad tit. De cohabit, clericorum et mulierum. ABBAS ANTIQUUS, 
c. 9, X. De filiis presbyterorum, I, 17. PETRUS DE SAMPSONE, ibi- 
dem citatus. HOSTIENSIS, Summa, ad tit.- De cohabitatione clericorum 

CAPUT III 
Doctrina de causa dispensationum 

Doctrina Decretalistarum circa causam pro concessione dis- 
pensationis requisitam, nititur auctoritatibus a Gratiano alla- 
tisin C. I. q. VII, etpraecipue glossis his textibus adnexis, quae 
doctrinam Decretistarum resumehtes, summatim ad haec redu- 
ci possunt : dispensatio fieri potest pro persona, pro tempore, 
pro loco, pro eventu rei, ex necessitate vel utilitate ; et haec om- 
nia directe vel indirecte reducuntur ad causam necessitatis vel 
utilitatis Ecclesiae (1). 

Cum hac doctrina a Decretistis s.tabilita consonant ea quae 
Innocentius III in variis suis decretalibus de causa ad licitam 
dispensationis concessioner!! requisita scripsit, quamvis priori 
aspectu severiori doctrinae potius favere videantur. Et revera, 
rigidioris magistri sui Huguccionis opinionis memor, in'quibus- 
dam decretalibus causam necessitatis vel utilitatis Ecclesiae 
requirit ad licitam illam concessionem. At immerito inde conclu- 
deretur Innocentium admisisse, prout Huguccio olim dixerat, 
requiri magnam causam, scil. Ecclesiae necessitatis vel utili- 
tatis communis (2), nam ex una parte iam non loquitur de 
causa necessitatis communis , ex alia in aliis dispensationibus 
aperte declarat eas fieri ob causas, quae potius utilitatis privatae 
dicendae sunt, ut litterarum scientia, morum honestas, vitae 
virtus et fama personae (3). 

Decretalistae minus insistunt tractationi cui Decretistae 
praecipuas partes tribuerunt ; tractatus systematici de dispen- 
sationibus pauca de hac materia habent (4). Generatim ad quaes- 
tionem qualiter dispensatio sit facienda respondent simplici- 



(1) Gf. supra, p. 118. 

(2) Inde doctrinam Innocentii III nimis urgere videtur HINSCHIUS 
o. c., t. Ill, p. 674 : Immerhin 1st aber auch von Innocenz III noch 
principiell anerk-annt worden, dass die Ausiibung dieses Vorrechtes nur 
im Falle einer Nothwendigkeit oder eines Nutzen der Kirche statt- 
haben durfe . 

(3) C. 20, X. De elections, I, 6 r 

(4) Cf. supra, p. 147, 

ter, earn debere fieri ex iusta causa (1). Alii addunt ex certa, 
iusta et magna causa (2). Omnes afferunt textum sancti Ber- 
nardi : Dispensatio sine iusta causa, non dispensatio, sed dissi- 
patio est dicenda (3), vel alludunt ad textum Gratiani : dis- 
pensatio indiget magno negotio (4). 

Usque ad loannem Andreae, Decretalistae, parum attendunt 
ad doctrinam theologorum, circa causam ad dispensandum requi- 
sitam ; manifestus contra est influxus iuris Romani.Plura tamen 
docent quae theologi et canonistae post lo. Andreae evolvent, 
et regulis abstractis enuntiabunt. Pluribus in locis Innocentius 
IV, Hostiensis, Durantis et loannes Andreae, agunt de notione 
causae iustae, de eius divisionibus, de causa requisita apud legis- 
latorem vel eius inferiorem ad valide et licite dispensandum, de 
causae cognitione et de usu dispensations, sine causa concessae. 

1. De causa iusta requisita 

1. Causam requiri ad dispensationem omnes admittunt, eo 
quod a iure communi non facile est recedendum. Dissentiunt ve- 
ro Decretalistae ubi indagant qualis causa requiratur. Omnes 
exigunt, ut sit causa iusta i.e. rationabilis (5) ; quidam, ut 
sit iusta et magna (6) ; alii, ut sit insuper certa (7). 

Omnes ad unum iustam causam inveniunt ubi adest neces- 
sitas vel utilitas Ecclesiae, non tamen requirunt causam boni 
communis. In quibusdam tamen materiis, v.g. pro dispensatione 



(1) lo. DE DEO, o. c., passim ; DURANTIS, o. c., 1. c., 9. HOSTIEN- 
SIS, Lectura, variis in locis ; Summa, 1. c. ad rubr. De dispensationi- 
bus, 3. 

(2) DURANTIS, o. c., I. c. 

(3) Cf. De consideratione, L. Ill, c. 4. 

(4) c. 6, C. I, q. 7. 

(5) TANCREDUS, gl. ad v. rationabilis, c. 2 (Comp. II), III. 21. Nota 
eos hoc non posse nisi iusta causa, et est argumentum quod dispensatio 
non debet fieri nisi iusta causa . Ms. cit. Vat. lat. n. 1377, fol. 55. 
Gl. ad v. dissimulare, c. 2 (Comp. I), III, 3. Nuniquid episcopus potest 
dispensare cum coniugato ut ei concedat beneficium. "Videtur quod sic,... 
peccat tamen nisi ex iusta causa hoc faciat . INNOCENTIUS IV, o. c., 
C. cum ad, X. De statu monachorum, III, 25. 

(6) HOSTIENSIS, Summa, I. c., 5, qualiter facienda est dispensatio ?.,, 
et quidem iusta ac certa causa hoc exigente , 

(7) DURANTIS, Speculum, I, c. 

in beneficiis cumulandis, distinguunt borxum Ecclesiae commune, 
et bonum saltern directe privatum (1). Quidam hanc causam 
iustam determinant enumerando causas a Gratiano adductas in 
C. I, q.VII ; alii istis alias adhuc causas exempli gratia addunt, 
ut puta Durantis qui duodecim species causarum affert (2). 

Quod autem quidam auctores causam certain et magnam 
requirunt, hoc non ita est urgendum, ac si excluderent causam 
dubiam vel probabilem, vel causam boni privati ; et revera 
iidem illi auctores hinc agnoscunt dispensationem fieri posse, 
imo debere secundum quosdam (3), ex causa probabili ; hinc 
vero tenent causam magnam aliquando adesse ob rationem 
omnino privatam, v.g. ob aetatem (4). 

Gausam exigunt proportionatam, momento legis et quidem 
ita ut in certis legibus requirant causam necessitatis vel utili- 
tatis pro validitate dispensationis etiam a S. Pontifice conces- 
sae (5). 

2. Ex eo quod causam iustam requirere videntur et simul 
decent talem causam inducere dispensationem ex debito , 
falso quis deduceret causam iustam sumendam esse stricte, 
i.e. ut talem causam quae ex imtitia relaxationem exigat. Etenim 
ex supradictis iam constat causam iustam auctoribus illis 
idem esse ac rationabilem seu aequam (6). In hoc modo loquendi 
invenitur aequivocatio in verbo debitum , quod nunc stricte, 
tune late sumunt. Tune tantum causam iustam stricto sensu 
intelligunt, quando ex praecepto legislatoris, lex debet relaxari, 
ob causam ipsa lege determinatam (7). Sed nee in hoc casu, si 
superior dispensationem denegat, subditum tamquam a lege 
exemptum habent, ut patet exinde quod aliud adhuc remedium 



(1) Gf . varies Decretalistas ad c. 28, X. De Prebendis, III, 5. Dicimus : 
saltern directe ut infra melius pateat quid S. Thomas velit distin- 
guendo bonum comniune directum et indirectum. Bonum enim pri- 
vatum directum Ecclesiae indirecteprodesse potest. 

(2) SpecuL 1. c., 3. 

(3) HOSTIENSIS, Summa, 1. c., Ruhr. De dispensationibus, 2.' Du- 
KANTIS, Speculum, I. c. 

(4) DURANTIS, ibid. 

(5) Gf. infra, p. 191. 

(6) Cf. supra, p. 182. Huic difficultati alludit Suarez, De Legibus, 
L. VI, c. 18, n. 19. 

(7) Cf. supra, p. 183. 

ei assignant et hoc quidem unicum, nimirum ins recurrendi ad 
superiorem (1). 

3. Duplicem classem causarum distinguunt, alias nempe fi- 
nales et alias impulsivas seu suasivas. Qua causas finales eas 
habent quae dispensationem inducunt seu quae finaliter 
compellunt ad faciendum, quod aliter facturus nori erat supe- 
rior ; quas causas finales ulterius subdividunt in alias, sim- 
pliciter inducentes seu sufficientes ad hoc ut inferior potestate 
delegata utatur ad dispensandum in lege superioris (2) ; et alias 
maiores seu summas, quae sufficiunt ad hoc ut inferior legitime 
dispenset in lege superioris, etiam deficiente concessione iuris ; 
tales causae maiores sunt.evidens utilitas et urgens necessitas (3). 
Qua causas impulsivas habent eas quae superioreiu inducunt 
ad facilius dispensandum , seu quae compellunt ad facilius 
faciendum, quod tamen alias facturus erat . De his auctores 
saepissime agunt, et plures huiusmodi causas enumerant (4). 

2. De influxu causae in dispensationem 

1. Circa validitdtem vel liceitatem dispensations sine iusta 
causa factae ab episcopo, nullus exstat dissensus inter Decreta- 
listas : regula omnino generali statuunt dispensationem ab epis- 
copo vel alio inferiore concessam, esse illicitam, imo et invali- 



(1) Gf. ARCHIDIACONUS, Rosarium, gl. ad c. Poenitentes, D. LV. 
Divisiones causarum quas olim invenimus apud lo. Faventinum, non 
reperiuntur nisi apud Archidiaconum in suo Rosario, qui, secundum 
doctrinam Huguccionis, causam boni communis exigit pro legitima con- 
cessione dispensationis. Haec tamen minorem habent valorem pro 
expositione doctrinae huius temporis, cum in suis glossis Archidiaconus 
faciat compilationem fere omnium opinionum praecedentium, etiam 
Decretistaruni, quin eas diudicet. 

(2) HOSTIENSIS, Lectura, c. 6, X. De concessione prebendae, III, 8; 
c. 24, X. De electione, I, 6. 

(3) Cf. varios Decretalistas passim, et praesertim ad c. 28, X. De 
prebendis, III, 5. 

(4) GOFFKEDUS, Summa, ad tit. De statu monachonim. ABBAS 
ANTIQUUS, c. 20, X. De electione, I. 6. c. 9, X. De regularibus, III, 31. 
INNOCENTIUS IV, o. c., c. 54, X. De electione, I, 6. HOSTIENSIS, c. 54, 
X. De electione, I, 6. lo. ANDREAE, c. 2, X. De statu monachorum, 
III. 35. 

dam si fiat in lege superioris sine iusta causa (1). Quod autem 
attinet dispensationem a R. Pontifice concessam nonnulli movent 
quaestionem, imprimis utrum vale at sine iusta causa ; deinde 
utrum ipsa eius voluntas possit esse causa sufficiens ad licite 
Jegem relaxandam. 

Haec quaestio quam plures ex professo non movent, aliter 
ab aliis solvitur occasione suae applicationis casibus speeialibus. 

2. Praevalet opinio IAGOBI DE ALBENGA et INNOCENTII IV(2). 
Nimirum lacobus distinguit dispensationem quae fit in iure 
simpliciter positive, et illam quae fit in voto, in statute gene- 
rali Ecclesiae (quod tamen immerito- a iure positive distin- 
guit), et in praeceptis Evangelii. luxta principia iuris Romani, 
declarat sola iura positiva admittere dispensationem Papae, et 
docet huiusmodi dispensationem validam fore etiam si fiat sine 
causa. Solam enim voluntatem dispensantis sufficere autumat, 
nam ubi sola voluntaria constitutio est causa quare aliquid 
prohibetur, per consequens sola voluntas contraria causa erit 
quare prohibitio relaxetur... Eius enim est destruere et inter- 
pretari ius, qui illud condidit ; et princeps suis legibus non liga- 
tur, quamvis ipsas deceat observare (3). 

Contra, dispensationem a R. Pontifice concessam in voto, in 
praecepto Evangelii, vel in statute generali Ecclesiae ut invali- 
dam habet nisi fiat ex causa, imo pro quibusdam ex vera et 
magna -causa. (4). Haec doctrina ab HOSTIENSI admittitur, 

(1) RAYMUNDUS, Summa, Z. .c., HOSTIENSIS, Summa, L c, De invalidi- 
tate tails dispensationis constat ex textibus in quibus non tantum re- 
quiritur causae existentia sed et eius cognitio. . 

(2) Gl. ad v. summus Pontifex., c. 6, X. De staiu monachorum, III, 
35. 

(3) INNOCENTIUS IV, Commentarius, c. 6, X. De statu monachorum, 
III, 35. 1. I, 4, D. De re iudicata, XL II, 1. : Quod iussit vetuitve 
praetor, contrario impend tollere et repetere licet. 1. 4, C. De legibus, 
1,14. 

(4) Hostiensis glossam lacobi citat ad c. 6, X. De statu monachorum, 
III, 35. et Innocentius IV, ibid. : Nota quod quidam dicunt et forte 
non male, quod sicut et his quae sunt contra votum taciturn vel ex- 
pressum, vel contra Evangelium, non prodest Papae dispensatio, nisi 
ex causa fiat ; et forte idem intelligendum est si dispensatio detur in his, 
.quae sunt contra statum generalem Ecclesiae. Hoc tamen non est verum 

in his dispensationibus,quae fiunt contra ius positivum tantum, sicut 
apparet in statutis quae facta sunt de ordinibus intra certa intersticia 
temporum faciendis....vel quod quis non possit habere duas curas , 
Gf. etiam lo. ANDREAE ad h. L 

cum glossam Domini sui lacobi de Albenga praecise adducit in 
confirmationem suae opinionis ; item.admittitur ab Innocentio 
IV, etsi cum haesitatione, et categorice a loanne Andreae (1). 
Hie enim. ultimus, merito reiecta distinctione inter iura positiva 
Ecclesiae et statuta Ecclesiae generalia, etiam his ultimis pri- 
mam regulam applicat (2), cum Papa etiam talia sola voluntate 
constituat. 

3. Ad liceitatem requiri iustam causam, etiam apud R. Pon- 
tificem, omnes admittunt (3). Quidam innuere videntur solam 
voluntatem legislatoris, sine alia causa, sufficere ad licitam dis- 
pensationem in iure positivo, seu ipsam eius voluntatem consti- 
tuere iustam causam (4). Ex textibus enim non clare liquet utrum 
praeter illam voluntatem seu potestatem, aliam causam requi- 
rant ; dicunt enim : In his dispensationibus solam voluntatem 
sufficere etiam sine causa , et huic textui-statim subiungunt : 
Aliis tamen quam Papae contra iura sine causa dispensare non 



(1) Novella com. gl. ad c. 6, X. De statu monachorum, III, 35. 

(2) L. c. : quosdam dicere quod sicut Papa sine causa non dispen- 
sat in his, quae sunt contra votum tacitum, vel expressum, vel contra 
Evangelium, sic esse dicendum de his quae sunt contra generalem sta- 
tum Ecclesiae (nota Hostiensem dixisse: generate statutuni Ecclesiae). 
Quod non est verum, in his, quae fiunt contra ius pontificium sicut 
patet in statutis de intersticiis temporum... vel quod non possit plures 
curas habere ; sicut enim talia sola voluntate statuitj sic sola vo- 
luntate relaxat, nee princeps sua lege ligatur. Et licet conditori consti- 
tutionis ex certa scientia liceat dispensare contra suam constitutionem," 
aliis taraen... 

(3) Cf. varios Decretalistas ad hunc locum. HOSTIENSIS, Sum- 
ma, ad tit. De filiis presbiterorum : Verumtamen non omitto quod 
quam'vis Papa possit sine causa dispensare de plenitudine potestatis 
pro eo quod non habet superior em 'in hoc mundo, nee est qui corrigat 
vel emendet . Attamen, cum homo sit, peccare potest, et a Dominorum 
Domino et Pontifice, omnium Pontifice si sine poenitentia discesserit 
punietur, ideo noverit sibi terribilius iudicium quam aliis imminere. 

(4) INNOCENTIUS IV, Commentarium, I. c. In his enim dispensatio- 
nibus (in iure nempe positivo) sufficit sola voluntas dispensatoris, etiam 
sine causa. Quod probo : nam si sola voluntaria constitutio erat causa 
quare aliquid prohibeatur,et sola voluntas erit causa quare prohibitio 
relaxetur ; quia eius est destruere ius qui illud condidit, nee tenetur 
princeps sua lege, ... ipse tamen bene facit si suam legem servat. 
HOSTIENSIS et IOANNES ANDREAE, ibid. 

licet, et si praesumpserunt, non valet (1). At, cum insistant 
dispensationem a R. Pontifice non posse fieri, nisi ex certa 
scientia etiam in his quae sola voluntate sunt constituta, vi- 
dentur potius dicere solam voluntatem non sufficere pro licei- 
tate. 



3. De causae praevia cognitiohe 

1. Cum hac quaestione de causa requisita ad validam licitam- 
que concessioner! dispensationis, connexa est haec alia, utrum 
insuper requiratur cognitio huius causae. Praeter Goffredum, 
qui dispensationem tacitanvadmittit nee aliquid docet de causae 
cognitione, omnes hanc cognitionem praerequirunt, saltern pro 
liceitate dispensationis quam inferior in lege superioris conce- 
dit (2), quia secus, ut aiunt, episcopus praesumeretur posuisse 
actum temerarium, et puniendus seu deponendus esset (3). Imo 
pro pluribus non sufficit qualiscumque cognitio, sed processus 
inquisitionis saltern summarie est instituendus (4), ita ut, hac 
cognitione deficiente, iuris relaxatio per superiorem vel succes- 
sorem revocari possit (5) ; imo, quidam earn ipso facto invalidam 
esse tenent (6). 



(1) INNOCENTIUS IV, ibid : Item licet conditori constitutionis. dis- 
pensare sine causae cognitione ex certa scientia contra suam constitu- 
tionem,non tamen aliis quibus concessum est dispensare, licet dispen- 
sare,nisi cum causae cognitione ; et si dispensant non valet dispensatio 
vel revocatur, et ipsi peccant et punientur . 

(2) Cf. supra, p. 190. 

(3) lo. DE DEO, Cod. ms. cit. fol. 56 V . INNOCENTIUS IV, o. c., c. 5, 
X. De filiis presbyterorum, I, 17. c. 5, X. De clericis coniugatis, III, 
3. ARCHIDIACONUS, Rosarium, ad c. 5, C. I, q. 7. 

(4) INNOCENTIUS IV, ad c. 5, X, De clericis coniugatis, III, 3 : et 
credunt quod in hoc casu propter inordinatum processum, puta quia 
non praemissa cognitione est dispensatum, possit revocari dispensatio... 
Cf. etiam c. 5, X,I,17, ubi exigit factum solemne . Alibi tamen in 
contrarium sensum loquitur. 

(5) INNOCENTIUS IV, o.c., Z. c. Aliter praesumitur temerarium fac- 
tum episcopi, nee dispensatio habetur, imo episcopus punidtur, quod 
non fieret, si dispensasset sicut deberet, in casu sibi dispensabili . 

(6) INNOCENTIUS IV, in textu citato ad notam 1, et DUHANTIS, Z. c., 
9. 

2. Hanc tamen necessitatem cognitionis non ex natura rei 
deducunt, sed per textus iuris Roman! demonstrant (1), et per 
auctoritates a Gratiano allatas in C. I, q. 7. Et nondum urgent 
verba a glossa ordinaria in definitione dispensationis inserta, 
qua nimirum dicitur dispensatio relaxatio iuris, facta cum cau- 
sae cognitione ; ex quibus verbis postea dpctores concludent 
cognitionem causae esse de essentia dispensationis. Inde forte 
explicatur cur plures in tradenda hac definitione illud incisum 
omittant (2). 

Utrum hanc cognitionem praerequirant etiam penes ipsum 
legislatorem dispensantem in propria lege, non clare liquet. 
Potius videtur negandum, ex textu Hostiensis, in quo unice 
existentiam causae, non eius cognitionem requirere videtur (3). 
Innocentius IV tamen et loannes Andreae decent conditori 
constitutionis licere dispensare contra earn, sed ex certa scien- 
tia (4). 

4. De usu dispensationis sine causa concessae 

1. Ultimo agendum est de usu dispensationis sine iusta causa 
concessae. Principia generalia hac de re a Decretalistis non sta- 
tuuntur ; at, ex casibus quos data occasione solvunt, optime 
quaedam deduci possunt. Regulae enim quas applicare videntur, 
ad hoc reducuntur : subditus licite utitur dispensatione valida, 
quamquam dispensans forte peccaverit dispensando ; conditio- 
nibus quas Decretalistae praerequirunt pro legitima concessione 
non servatis, subditus tamdiu impune utitur suo beneficio 
quamdiu dispensatio non revocetur. Praeter haec nitida, 
alia quaedam minus cohaerentia tradunt, ut ex exemplis iam 
afferendis patebit. 

2. Ita quidem si Papa sine causa dispensat in his quae non 
sunt iura mere positiva, peccant turn ipse Pontifex dispensando, 
turn subditus dispensatione utendo (5). Et ideo, si Papa, causa 

(1) L. Libertis. D. De in ius. voc. 

(2) Cf. supra, p. 164. 

(3) Gl. ad c. 6, X. De statu monachorum, III, 35. 

(4) INNOCENTIUS IV, ad c. 6, X. De statu monachorum, III, 35. lo. 
ANDREAE, ibid. 

(5) IACOBUS DE ALBENGA, glossa ab Hostiensi citata, ad c. 6, X. De 
statu monachorum, III, 35. INNOCENTIUS IV et lo. ANDREAE ad eum- 
dem locum. 

non subsistente, dispensative concedit monacho ut proprium 
habeat, dispensatio nulla est, nee jnonachus a lege eximitur (1). 
Si autem sine causa dispensat in voto castitatis, eo fine ut mo- 
nachus matrimonium contrahere valeat, matrimonium (quod 
logice deberet dici nullum) nihilominus valet, ne nempe prae- 
iudicium niulieri bonae fidei inferatur, sed monachus peccat 
exigendo debitum (2). Si in beneficiis dispensatur sine causae 
cognitione, secundum doctrinam communiorem quae tenet dis* 
pensationem esse revocabilem (quidam enim actum invalidum 
esse tenent) beneficium retineri potest sine peccato quousque 
concessio revocetur (3). 



CAPUT IV 
De obiecto dispensation-am 

Quaestio momentosa de obiecto dispensationis, seu de lege 
in qua relaxatio potest fieri, optime a Decretalistis tractatur, 
quamvis non systematice, sed incidenter tantum. 

Duplex est apud eos controversia : utrum nempe dispensari 
possit, primo in statuto generali Ecclesiae, necnon in legibus 
quatuor priorum conciliorum generalium ; secundo in variis 
praeceptis legis naturalis. 



1. De dispensatione in statuto generali Ecclesiae et 
quatuor priorum conciliorum 

Prima regula, ab omnibus admissa haec est : Omnia iura 
quae sunt tantum positiva, sunt dispensabilia . Iura simpliciter 
seu positiva tantum opponuntur illis quae non mediate solum, 
sicut omnis lex, sed plus minusve immediate (4), ad ius naturale 



(1) HOSTIENSIS, I. c. 

(2) HOSTIENSIS, Z. c. 

(3) INNOGENTIUS IV, o. c. ad c. 5, X. De filiis presbyterorum, I, 17. 

(4) Dico plus minusve immediate, quia res varie a variis auctoribus 
explicatur, ut ex infra dicendis patebit. 

vel divinum pertinent. At dissentiunt priores Decretalistae in 
determinando quid nomine iuris positivi sit intelligendum, et 
notatim utrum necne ius positivum in quatuor prioribus con- 
ciliis generalibus decretum, et leges ad statum generalem Ec- 
clesiae pertinentes annumeranda sint iuri simpliciter positive 
seu humano (1), quod proinde dispensationem saltern a Papa 
admittit. Equidem non negant iura ilia esse quodammodo posi- 
tiva, sed tamen huic sententiae varios opponunt textus Decreti 
Gratiani in quibus RR. Pontifices immutabilitatem haruni le- 
gum modo absolute affirmare videntur. 

1. Quoad statutum generate Ecclesiae, ex textu Leonis I (2) : 
quae ad perpetuam utilitatem generaliter instituta sunt, nulla 
eommutatione varientur ; nee ad privatum trahantur commo- 
dum, quae ad bonum commune sunt praefixa , deducunt TAN- 
CREDUS (3) et LAURENTIUS (4), et post eos IOANNES TEUTONICUS 
Papam non posse contra generale statutum Ecclesiae dispen- 
sare (5). BARTHOLOMEUS BRIXIENSIS oppositum tenet, ob pra- 
xim Romani Pontificis : quidquid dicat loannes Teutonicus, 
quandoque dispensat Papa contra generale statutum Ecclesiae, 
sicut Innocentius III fecit in Lateranensi Concilio (6). Ipse 



(1) Dico positive seu humano, quia et ipsi canonistae sic loquuiitur. 
De iure positive divino non agunt, sed unice de iure positive seu hu- 
mano, quod subdividunt in caesareum et pontificium. Cfr HOSTIENSIS, 
Summa, in Prooemio. 

(2) c. 3, C. XXV, q. 1. 

(3) Gl. a,d v. dispensare non potest, c. 3, Co nip. Ill, IV, 6 : Id est : 
non vult, vel non consuevit vel non expedit... quoniam dominus Papa 
potest dispensare in omnibus que non sunt contra articulos fidei, vel 
generalem statum Ecclesie . Cod. ms. cit. Vat. lat. n. 1377. fol. 94 
Haec Tancredi glossa resumitur a Bernardo Parmensi in gl. ord. ad c. 
73, X, De restitutione spoliatorum, II, 13. 

(4) Gl. ord. ad v. nulla commutatione, c. 3, C. XXV, q. l.Testimo'nio 
Archidiaconi glossa ad hunc locum est Laurentii. Ex hoc patet quod 
papa non potest contra generale statutum ecclesiae dispensare, nee con- 
tra articulos fidei, nam et si omnes assentiant ei, non valet statutum 
et omnes haeretici essent... sed contra statutum ecclesiae quod non est 
ita generale sicut de continentia sacerdotum, bene potest dispensare . 
Ex priori parte huius textus videtur Laurentius agere tantum de 
articulis ad fidem pertinentibus ; at in secunda parte agit etiam de le- 
gibus disciplinaribus modo sint in tota Ecclesia receptae. 

(5) Gl. ord. ad v. apostoli, c. 6, C. XXV, q.l. 

(6) Ibid, et c. 6, X, De consanguinitate, IV, 14. Innocentius III enim 



DE STATUTO GENERALI ECCLESIAE ET DECRETIS CONCILIORUM 197 

quoque proinde, prout in materia dispensationum canonistae 
huius temporis saepe faciunt, ex facto R. Pontificis concludit 
ad eius ius, nonobstante doctrina contraria Decretistarum et 
priorum Decretalistarum, qui retinent principia de immutabi- 
litate legum a Gratiano mo do sat rigido expressa. HOSTIENSIS 
adhuc distinguit ius positivum tantum et statutum generale Ec- 
clesiae (1) ; INNOGENTIUS IV dubitative loquitur et IOANNES AN- 
DREAE hanc distinctionem definitive reicit (2). 

2. Dispensationem in legibus a prioribus generalibus conciliis 
statutis fieri posse negant plures, ut supra diximus (3), ob tex- 
turn a Gratiano allatum ex Gregorio Papa ; hie enim dixerat : 
se quatuor ilia concilia suscipere et venerari sicut quatuor 
libros Evangelii, et proinde sibi non licere his praeceptis tange- 
re (4). Sed iam TANGREDUS (5), et IOANNES DE DEO (6), tex- 
tum sensu mitigato explicant, ita nempe ut haec decreta eatenus 
immutabilia dicenda sint, quatenus non possint penitus auferri, 
minime vero quatenus in casu particulari relaxari non possint, 
HOSTIENSIS controversial^ dirimit, distinguendo decreta, alia 
quae fidem spectant, alia quae disciplinarn : priora, quae ar- 
ticulos fidei continent, absolute sunt indispensabilia ; discipli- 
naria autem decreta eo ipso quod constituunt ius positivum seu 
humanum, ut dicit, dispensabilia sunt saltern a R. Pontifice. 



reduxit impedimentum consanguinitatis a VII ad IV gradum. Nota 
plures non agere de statute Ecclesiae general!, s'ed de lege ad statum 
generalem Ecclesiae pertinente. Nulla tamen distinctio inter haec 
duo fuisset ponenda, ut patet vel ex eo quod utrinque, ut exemplum 
tradant statutum de intersticiis servandis. Etiam in his textibus 
dispensatio saepe sumitur in sensu latiori pro legis mutatione. 

(1) Lectura, gl. ad v. cum ad, c. 6, X, De statu monachorum, III, 35. 

(2) INNOC. IV, Commentarium ad loc. cit., et ad c. 2, X. De bigamis, 
I, 21 : Et forte non dispensabat in his quae pertinent ad generalem 
statum Ecclesiae . IOANNES ANDREAE, Novella commentaria,gl. ad h. I. 

(3) Cf. supra, p. 133. 
(4). c. 2, D. XV. 

(5) Gl. ad v. abdicatio. c. 2, Comp. Ill, III, 27. Item nee contra 
quatuor concilia... quod non est usquequaque verum, quoniam papa 
dispensat contra apostolum, ... et etiarn contra multa statuta quatuor 
conciliorum dispensare potest, quamvis ipsa IV concilia non audeat 
reprobare . ms. cit. Vat. lat. n. 1377, fol. 191. 

(6) Liber dispensationum, ms. cit. Bibl. Bonn. n. 792, fol. 42 r , 

Assertum probat per decretalem Innocentii III : Omnia con- 
cilia per Romanae Ecclesiae auctoritatem et f acta sunt, et robur 
acceperunt, et in eorum statutis R. Pontificis patenter excipi- 
tur auctoritas (1). Obiectioneni ex auctoritate Gregorii factam 
solvit dicendo per restrictionem iam olim ab Huguccione fac- 
tam : textum esse intelligendum quoad transgressionem et ar- 
ticulos fidei quae ibi continentur (2). 



2. Conspectus generalis de dispensatione 
' in iure naturali 

Altera regula circa dispensationem eiusque obiectum inveni- 
tur in dicto Gratiani, quod a Decretistis et Decretalistis saepe- 
saepius repetitur : adversus ius naturale non admittitur dis- 
pensatio (3). In hac tamen regula explicanda et applicanda 
multum proficiunt Decretalistae. 

1. Distinctionem Rufini inter praeceptiones et prohibitiones 
iuris naturalis indispensabiles et eius demonstrationes dispen- 
sabiles, admiserant Decretistae ; ubicumque de illis praeceptis 
in specie agebant, tune generatim rigide haec principia appli- 
. cuerant, paucis additis novis (4). Eos proxime sequuntur qui- 
dam ex prioribus Decretalistis, qui etiam, auctoritate huius 
principii, indispensabile affirmant omne praeceptum quod in 
Lege vel Evangelio continetur. Ad severiorem et rigidam illorum 
doctrinam saepe alludunt Decretalistae posteriores, dicendo post 
loannem de Deo : quidam tenent non posse dispensari nee con- 
tra Apostolum, nee contra Evangelium, nee contra ius divinum, 
nee contra quatuor concilia (5). Sed ab hac doctrina recedunt, 



(1) C. 20, X, De electione, I, 6. 

(2) Summa, L. V, tit. De poenitentiis, Ruhr: De dispensationibus. 
Aliqui etiam dicunt quod contra quatuor concilia dispensare non 
potest... Quod falsum est, ut patet ex praemissis,... nee obstat illud 
Gregorii : sicut sancti, etc... quia illud intelligendum est quoad trans- 
gressionem et articulos fidei, qui ibi continen-tur, contra quos papa dis- 
pensare non potest . Quoad alia praecepta tamen addit papam 
non posse in his regulariter dispensare . 

(3) Cf. diet. Graf. a. c., 1, D. XIII. Cf. supra, p. 80. 

(4) Cl. supra, p. 130 et p. 133. 

(5) Cf. Io DE DEO, o. c., ad c. 2. de disp. Papae, Cod. ms. cit. Bibl. 
Bonn, n, 742, fol. 52 V . col. 2, Hie apparet quam caute sit utendum 

et contendunt cam non esse absolute veram, et multas pati dis - 
tinctiones. Regulam generalem non tradunt, ex qua erui possi t 
quae leges praeter simpliciter positivas habendae sint qua dis- 
.pensabiles. Sed in duobus doctrina antiqua mutatur : primo, 
notionem iuris naturalis restringunt, ita ut plura quae iuxta 
Decretistas ad ius naturale pertinebant, ab eodem ipsi exclu- 
dant ; secundo, admittunt ipsum ius naturale non esse absolute 
indispensabile. Huius mutationis duplex est causa : praxis nem- 
pe RR. Pontificum et postea, praesertim a tempore Hostiensis, 
sub influxu theologorum, accuratior notio- iuris naturalis. 

De utroque elemento, de praxi RR. Pontificum et de notio- 
ne iuris naturalis quaedam praevie dicenda sunt, quibus se- 
quentia melius intelligantur. 

.2. Quoad praxim RR. Pontificum iam supra ostendimus 
ipsos RR. Pontifices in pluribus influxum canonistarum subiisse. 
Nunc autem in sequentibus ostendemus, ipsam eorum praxim 
e converse causam exstitisse progressus doctrinae. Etenim ideo 
praecise iuristae pluribus in materiis, in quibus Decretistae dis- 
pensationem tamquam iuri naturali contrariam reiecerant, 
ipsi eamdem admittunt quia RR. Pontifices de facto in his ma- 
teriis dispensaverant. Haec ratio iam priores Decretalistas mo- 
vet, quamvis tamen hi satis ancipites haereant. Ita LAURENTIUS, 
doctrinae Huguccionis inhaerens, ansam sumens ex aliqua dis- 
pensatione Papae qua bigamus ad presbyteratum promoveri 
poterat, dum hucusque communius admissum fuerat Papam 
non posse dispensare cum bigamo, ut vel ad s ubdiaconatum 
ascendere posset, sic dicit : facta fuit haec dispensatio nos- 
tris temporibus, sed ibi fuit forte plus facti quam iuris. Et ne 
videamur diminuere potestatem Papae, dicamus quod de iure 
potest ultra dispensare (1). Etiam in aliis materiis praxis 
Sanctae Sedis a doctoribus Bononiensibus non sine quadam du- 
bitatione fuit probata. Alia ex parte ad explicandum modum 



fontibus in stabiliendo progressu doctrinae. Ita Durantis transcribens 
varias paragraphos ex tractatu lo. de Deo, nullo modo doctrinam apud 
canonistas vigentem tradit cum non sufficienter indicet progressum 
a tempore lo. de Deo per Innocentium, Bernardum Parmensem .et 
Compostellanum, Hostiensem, etc, realisatum. Inde etiam explicantur 
contradictiones quas apud Durantis invenire est. 
(1) Gitatus apud ARCHIDIACONUM in suo Rosario, ad c.17, D. XJCXJY. 

agendi RR. Pontificum ad varia media, imo ad indebitam ex- 
tensionem eorum potestatis, recurrunt. Ita Laurentius, ocea- 
sione eiusdem dispensationis cum bigamo, dicit : papam posse 
dispensare contra Apostolum quia ipse maior est potestate 
apostolo (1). Petrus de Sampsone autem distinguit ea quae 
evangelista dixit nomine Dei, et nomine proprio, et concludit : 
talis prohibitio non est facta a Deo, sed ab homine, et proinde 
Papa potest dispensare, nam huic prohibitioni non adstringi- 
tur, cum eius potestas non sit ab homine sed a Deo (2). Qui- 
dam contra retinentes doctrinam antiquam, et huiusmodi dis- 
pensationem qua impossibilem habentes, modum agendi Ponti- 
ficum simpliciter improbant (3) ; vel affirmant se numquam 
decretalem in qua talis dispensatio concedereturvidisse (4), vel 
decretalem ut apocrypham reiciunt (5), imo aliquando conten- 
dunt R. Pontificem qui talem dispensationem concessit non 
fuisse Papam (6), vel earn de conscientia Papae non emanas- 
se (7). 

Omnis haesitatio evanescet apud subsequentes magistros, 
praesertim sub influxu iuris Romani, necnon in quibusdam ma- 
teriis, theologorum ; sub his enim influxibus, ut ex sequentibus 
patebit, ad nitidiora principia devenient. 

3. De notione iuris naturalis de qua Decretistae fuse agunt 
in commentariis ad priores Distinctiones Partis Primae Decreti 
Gratiani, Decretalistae, si unum Hostiensem excipias (8), ex 
professo non agunt, sed de multiplicibus applicationibus inda- 
gant. 

Tune temporis, duplex notio iuris naturalis circumfere- 



(1) Cf . gl. cit. l. c. 

(2) Cf. gl. cit., ad e. 1. 

(3) Cit. ap. FREISEN, o. c,, p. 713. 

(4) Cf. gl. TANCREDI, ad v. contra, c. 2, Comp. I, II, 13, infra, 

p. 214, 

(5) Cf. lo. DE DEO, Liber dispensationum, ms.cit.Bibl. Bonn. n. 72 6 
fol. 5iv. col. 2. 

(6) Cf. gl. cit. TANCREDI. 

(7) Cf. gl. ad v. cum institisset, c. 4, Comp. I, IV. 6. P. Yspanus 
dicit se audivisse ab illo cui credere potuit, qui qualiter istud sacrum 
processerat noverat, quod hec de conscientia pape non emanavit. 
Cod. ms. Vat. lat n. 1377, fol. 137. 

(8) Cf. L?ctura, c. 1, X. De Summa Trinitate, I, 1. Summa, In prpr 
oemio. 

batur. Prima legistarum (1), altera canonistarum, ex Decreto 
Gratiani desumpta : Ius naturale continetur in Lege et Evan- 
gelio , quod prineipia moralia saltern attinet, exclusis caere- 
monialibus. Illud ius cum Decretistis indifferenter naturale 
et divinum vocant (2). Naturale ipsi appellant quod nos ho die 
vocamusius divinum positivum ; ius vero positivum communius 
intelligunt humanum tantum (3). Si quidam ius naturale a di- 
vino distinguunt (4), tune audiunt ius naturale : quod natura 
omnia animalia docuit , et ius divinum : quod in Lege et Evan- 
gelio continetur . Quidam adhuc tenent ius canonicum ad ius 
divinum pertinere (5). 

3. Doctrina Decretalistarum de dispensatione 
in iure naturali in genere 

Ubi Decretalistae inquirunt de dispensatione in iure naturali, 
illud intelligunt secundum hunc duplicem sensum quern statim 
supra descripsimus. 



(1) Cf. supra, p. 123. Decretalistae utuntur praesertim textibus iuris 
Romani, in quibus aequiparant ius naturale iuri gentium. INNOCEN- 
TIUS iy, o. c., gl. ad v. quae in, c. 7, X. De constitutionibus, I, 2 : Ius 
autem naturale i. e. gentium, non potest tollere in totum ius civile... 
de iure autem naturali dixi dominia ad aliqua pertinere, i. e. de iure 
gentium, quod dicitur naturale, quia naturali ratione inductum est . 
Cf. etiam BERNARDUS COMPOSTELLANUS, HOSTIENSIS et lo. ANDREAE 
ad h. I. 

(2) Textus iuris civilis sunt : Inst. De iure naturali, I, 2, 1. 1, 4 
et D, De iustitia et iure, I, 1, 1. 9. Cf. RAYMUNDUS, o. c., L. I. tit. 15 : 
Ius autem naturale seu divinum est praecepta seu prohibitiones Do- 
mini. HOSTIENSIS, Lectura, gl. ad v. exemptus, c. 24, X. De decimis, 
III, 30 : Nam hoc praeceptum est de iure naturali i.e. divino quod im- 
mutabile permanet . 

(3) HOSTIENSIS, Lectura, gl. ad c. 1, X. De luramento, II, 7. 

(4) GOFFREDUS, ad tit. de Haereticis : Nullo iiire possunt haeretici 
po^ssidere, nee iure naturali, nee iure divino. lure naturali non, quia 
secundum illud omnia sunt communia ; iiec iure divino, unde ipse Do- 
minus : auferetur a vobis regnum, et dabitur genti facienti fructus . 

(5) Sequuntur in hoc Sicardum Cremonensem : cf. supra, p. 125. HOS- 
TIENSIS, Lectura, gl. ad c. 1, X. De luramento, II, 7 : Nota quod omnis 
lex in haec duo membra dividitur ut hie patet... Sed certum est quod 
lex canonica non est humana, ergo est divina, et sub theologia comprer. 
henditur . 

1. Ubi agunt de iure naturae sensu legistarum, illud sumunt 
praesertim illo sensu quo etiam ius gentium intelligunt. Et circa 
illud admittunt ius civile (vel canonicum), non posse simpliciter 
seu, ut ipsi dicunt, in totum ius naturale auferre ; posse tamen 
illud distinguere, addere, detrahere, vel adiuvare (1). Hanc 
iuris naturalis mutabilitatem canonistae generatim demon- 
strant recurrendo ad praeceptum Evangelii quod lege positiva 
humana mutatum est. Recurrunt enim ad principium in Evan- 
gelio statutum : in ore duorum stat omnis veritas quod per 
cariones (i.e. ius ecclesiasticum), et leges (ius civile) quae 
quandoque plures testes requirunt, mutatum est (2). Et ilia 
partial! mutabilitate iuris naturalis, sensu legistarum pro iure 
gentium intellect!, per exemplum mutationis alicuius praecepti 
evangelici demonstrata, ex eadem immutabilitate ulterius de- 
ducunt ius naturale sumptum in sensu canonistarum etiam quo- 
dammodo esse mutabile seu dispensabile. 

2. Quoad praecepta moralia in Lege et Evangelio contenta, 
Decretalistae retinent principium ius naturale immutabile per- 
manere (3). Attamen illam immutabilitatem quidam, ut Lan- 
francus (4), Bernardus Parmensis, Innocentius IV, Hostiensis 
et loannes Andreae (5), ita explicant ut, sicut pro iure natu- 
rali gentium, principium tantum verum sit in simul, et non in 
individuis seu, immutabile sit quatenus non admittat abroga- 



(1) Cf. BERNARDUS COMPOSTELLANUS IUNIOR, o. c., ad c. 7, in X. De 
constitutionibus, I, 2. 

(2) INNOCENTIUS IV, HOSTIENSIS; ABBAS ANTIQUUS, et lo. ANDREAE 
ad c. 7, X. De constitu-tionibus, I, 2. Ius autem naturale i. e. gentium 
non potest tollere in totum ius civile, sed potest detrahere, distinguere, 
addere, et adiuvare, nam dicit Evangelium : in. ore duorum... et tamen 
canones et leges quandoque plura requirunt . Cf. supra,p.!23 ; est enim 
doctrina iuris Romani, iam a Rufino proposita. 

(3) Cf. HOSTIENSIS, Lectura, gl. ad v. a nobis, c. 24, X. De decimis, 
III, 30 : Nam hoc praeceptum est de iure naturali, quod imnnitabile 
permanet . BERNARDUS PARMENSIS, o. c., ad e. I : quia ius natu- 
rale immutabile permanet . RAYMUNDUS, Summa iuris, ms. cit. 
Vat. Borghes. ii.261, fol. 92 V : Potest ergo papa interpretari ius natu- 
rale sive divinum, potest commutare interdum, potest et ipsum quando- 
que modificare dispensando cum aliquo vel aliquibus circa decimas . 

(4) Gl. ad v. pervenit, c. 2, Comp. I, III, 26. Ms. cit. Vat. lat. n.1377, 
fol. 96. 

(5) Ibid. 

tionem totalem alicuius praecepti moralis, non autem qua- 
tenus super illo praecepto in casu particular!, numquam dispen- 
saretur. Hoc principium applicant in specie praecepto morali de 
decimis dandis, quod, secundum eorum doctrinam, certo ad ius 
naturale pertinet ; et ideo contra ius naturale dispensare po- 
test Papa remittendo decimas alicui specialiter, non tamen con- 
stitutionem posset f acere, quae omnino tolleret illud praeceptum, 
quia ius naturale iiiimutabile permanet i.e. non potest omnino 
tolli, sed in quibusdam potest remitti (1). Quae doctrina nititur 
hoc effato iuris Romani : ius naturale, quo tune (ab exordio 
creaturae) omnes liberi nascebantur, in quibusdam immuta- 
tum est sed non in omnibus (2). 

3. HOSTIENSIS clarius rem exponit. Distinguit varia praecep- 
ta moralia, Alia,prout decem praecepta decalogi, in quibus ver- 
satur honor Dei irremissibilis-vel utilitas publica humanae digni- 
tatis , omnino indispensabilia sunt. Nullum enim ex illis prae- 
ceptis potest remitti, sive in toto, sive in parte, sine manifesta 
Dei offensione, aut proximi laesione. Argumentum desumit non 
ex iure Romano, sed ex ipsa ratione naturali : nam ratio na- 
turalis ostendit talia remitti non posse . Alia praecepta, in qui- 
bus praeter honorem Dei alia considerari possunt, puta bonum 
Ecclesiae in praecepto de decimis, aut difficultas voventis in 
praecepto de votis reddendis, dispensationem admittunt, sed 
non possunt in totum tolli, nam ubi ilia per constitutionem gene- 
ralem Ecclesiae abrogarentur, deleretur praeceptum , et hoc 
non fieret sine exhonoratione Dei (3). 

(1) BERNARDUS PARMENSIS, I. c. ... vel die quod contra ius naturale 
dispensare potest, remittendo decimas alicui specialiter, non til-men 
constitutionem posset facere, quae omnino tolleret illud praeceptum, 
quia ius naturale immobile permanet... verum est in simul, non in in- 
dividuis, i.e. non potest omnino tolli sed potest in quibusdam remitti, 
sicut illud ius naturale quod homines ab initio sint liberi,... inimuta- 
tum est in quibusdam, sed non in omnibus, hoc enim esset impossibile, 
quod omnes essent servi propter naturam correlativam . Adverte Ber- 
nardum hie resumere textum Lanfranci. 

(2) Cf. Auth. LXXIV, Quibus modis naturales filii efficiuntur legiti- 
mi, C. 1, Si quis ergo. 

(3) Lectura, ad v. exemptus, c. 24, X. De decimis, III, 30 : Papa in 
decimis dispensare potest... etsi sit praeceptum morale... Nam potest 
dici quod speciale est in hoc praecepto ut admittat dispensationem et 
interpretationem Papae : quod non est in aliquo jnorali alio reperiri. 
Ratio specialitatis haec est :quia in omnibus aliis moralibus versatur 

Hanc Decretalistarum doctrinam melius perspiciemus exami- 
nando varias materias in specie ; nam, etsi quaestio posita sit 
de multiplicibus praeceptis S. Scripturae seu iuris naturalis, 
quaedam tamen speciali controversiae locum dederunt (1). 



4. De dispensations in matrimonio rato 
non consummate 

Omnes Decretalistae matrimonium ratum et consummatum ideo 
iftdispensabile declarant, quia omnes praeeeptum diviftum de 
indissolubilitate matrimonii in Evangelic, et proinde secundum 
suam doctrinam, in iure naturali contentum, saltern matrimo- 
nio consummate applicant (2). 

1. Quoad matrimonium ratum non consummatum, Decre- 
talistae priores Decretistas sequentes silentio praetereunt 
dispensationem qua medium matrimoniale vinculum solvendi (3), 
usque dum decretalis Alexandri III (1159-81), in compilatione 
prima inserta, decreverit : sponsae de praesenti non cognitae 
licitum esse transitum .ad religionem, et statuerit regulam, 
quae taliti momenti erit pro evolutione doctrinae circa dispen- 
sationem, prohibitionem nempe Evangelii, qua non licet viro 
nisi ob causam fornicationis uxorem suam dimittere, intelli- 
gendam esse de his taritum quorum matrimonium carnali 
copula est consummatum, sine qua consummari non potest (4). 



honor divinae maiestatis irremissibilis,vel utilitas publica humanae 
dignitatis indispensabilis sicut videre est in decem praeceptis Decalogi,. 
Nullum enim est ibi quod remitti posset in totum velin partera, sine 
manifesta off'ensione Dei, ut patet in illo : Non habebis deos alienos... 
et similibus... aut etiam laesione proximi, sicut patet in alio : non occi- 
des et similibus, nam et naturalis ratio ostendit talia remitti non pos- 
se . 

(1) Hoc patet v.g. ex ratione, ob quam denegant dispensationem 
posse fieri cum homicida voluntario, quia inveniunt in Lege prohibitio- 
neni factam liomicidae tali ministrandi ad altare. Cf. lo. DE DEO, 
Liber dispensationum, ms. cit. Bibl. Bonn. n. 742, fol. 51 V . 

(2) Cf. FREISEN, o. c., p. 901. 

(3) Cf. I. FAHKNER, Geschichte des Unauflosichkeitsprinzips und der 
volkommenen Scheidung der Ehe in kanonischen Recht, p. 195-208, 

(4) Est anni ignoti, c. 7, Comp. I, HI, 28. (c. 7, X, III, 32), 

2; ALANUS, primus glossator Compilations primae, viam ape- 
rit ad propugnandam possibilitatem dispensationis in iure divi- 
no natural!. Auctoritati illius decretalis innixus, affirmat prae- 
ceptum divinum de non separando quod Deus coniunxit in casu 
non valere, illudque ita explicat ut matrimonium non consum- 
matum naturam et efficientiam seu firmitatem sortiatur ex 
constitutione Ecclesiae,et ideo potestas Papae latissime circa ilhid 
pateat(l). Consequenter R.Pontifici vindicat potestatem turn dis- 
solvendiiUud matrimonium per dispensationem, turn statuendi 
per secundum matrimonium consummatum rumpi primum 
non consummatum. Circa consummatum quod ex lege divina 
suam firmitatem sortitur, Papa gaudet potestate interpretandi, 
non autem dispensandi vel contrarium cokstituendi(2). Idem ad- 
mittit TANCREDUS (3) et GOFFREDUS (4) et etiam, ut videtur, 
BERNARDUS PARMENSIS (5). Hanc controversiam non tangit IN- 
NOGENTIUS IV, licet opinionem Alani confirmare videtur, cum ad- 
mittat circa matrimonium ratum non consummatum valere con- 
stitutiones ecclesiasticas(6).PETRusDE SAMPSONE verba refert pro- 



(1) Gl. ad v. consummatum, c. 7, X, De conversione coniugatorum 

III, 22. Gf. FAHRNER, o. c., p. 180-195. Quae in hac gl. ord. Vin- 
centio adscribuntur potius Alano tribuendae sunt. Cf. GILLMANN, Vom 
Privilegium Paulinum, in A.K.K., t. 104 (1924), p. 254 1 . 

(2) Gl. ad v. consummatum, ibid. Gl. ad c. 7, Comp. I, III, 28. Hie 
nota, quod sepius dicimus, matrimonium non consummatum sortiri 
naturam ecclesie constitutione et ideo circa illud latissime patet pape 
potestas. Unde. per dispensationem tale matrimonium posset dissolvere, 
posset etiam statuere, quod per secundum rumperetur. Secus de con- 
summato, quod ab ipso domino naturam sua sortitur, et ideo sola inter- 
pretatio circa illud est pape concessa, non dispensatio vel contraria 
consuetude . Cod. Fulden. D. 5, fol. 45, col. 1. Et ad c. 3, Ccmp. I, 

IV, 13 scribit Alanus : hanc dispensationem. puto soli pape competere . 
ibid., fol. 60, col. 1. Textus citantur a GILLMANN, Z. c., p. 254 1 . 

(3) Cod. Bamberg. Can. 19 [P. II. 6] fol. 43, col. 1. cit. a GILLMANN, 
I.e. 

(4) Citatus apud HOSTIENSEM ad h. I. 

(5) Gl. ad v. consummatum, ibid. Bernardus tamen argumentum in 
contrarium affert. 

(6) INNOCENTIUS IV, o. c. ad c. 7, X. De conversione coniugatorum, 
III, 32. FAHRNER, o. c., p. 211, sqq. omnino errat. Deducit doctri- 
nam Abbatis Panormitani (a. 1433) ex textu ad c. 7, X, III, 32, et af- 
firmat : Es fehlt nicht an Kanonisten, welche die Dispensationsbe- 
fiignis des Papstes Mnsichtlich der nicht konsommierten Ehe anzwei- 
felten. Einer der altesten und bedeutesten ist Nikolaus de Tudeschis 

babiliter ab Innocentio III prolata, ex quibus conicere licet ilium 
Pontificem reiecisse dispensationem in matrimonio rato non 
consummate. Refert enim Petrus quemdam principem petiisse 
ut, vivente sponsa de praesenti, quam non cognoverat, posset 
ex dispensatione cum alia contrahere ; et cum Innocentius res- 



genannt Panorraitanus . Hoc probat per textum sequentem : unde 
dicit (Hostiensis), mirabile verbum, quod cum consensu utriusque spon- 
si potest Papa potestate absoluta dissolvere tale matrimonium nulla 
alia causa existente, et potestate ordinaria ex causa etiam potest... 
Petrus (de Ancharano) tamen hie recitat, quod dum quidam princeps 
peter et ab Innocentio Papa, ut dissolveret matrimonium non consum- 
matum per euni contractum, Papa respondit se non posse. Princeps 
allegavit hanc glossam ; respondit Papa : maledictus qui te docuit. 
Dicit se tamen ignorare, an papa dispensaverit, nee refert quare male- 
dixit docentem, sed forte ex eo quia sine causa maxima non deberet 
papa hoc facer e . FAHRNER tamen non advertit Panormitanum hunc 
textum de verbo fere ad verbum, (praeter ilia ultima verba, quae eae- 
teroquin etiam mutationem indicant), resumpsisse ex lo. ANDREAS, 
Novella commentaria, c. 7, X, III, 32. 

Proinde quaedam falsa statuit, prout pro parte iam ostendit GILL- 
MANN, Vom Privilegium Paulinum, p. 251 1 : 

a) Petrus de Ancharano, welchen der Panormitanus nacherzalt.. 
Impossibile est quod sit Petrus de Ancharano, cum ille tantum natus 
sit a. 1330 (cf. SCHULTE, o. c., t. II, p. 278), et lo. Andreae scripserit 
novella in Decretales, paulo post a. 1321. Proinde, ut videtur, agitur 
de Petro de Sampsone (docuit ab a. 1230 ad a. 1260. SCHULTE, 
o. c., t. II, p. 148). 

b) "Welchem Papst Innocenz die obigen Worte in den Mund zu 
legen sind ist aus der Erzahlung nicht ersichtlich, und Panormitanus 
gibt uns dariiber auch keinen Aufschluss.... Ratio patet ex praece- 
dentibus. Agitur probabiliter de Innocentio 1 1 1, qui obiit a. 1216 dum 
Vincentius primum suum apparatum scripsit a. 1210-15. Talis enim 
responsio optime congruit rigiditati quam Innocentius, sub influxu 
Huguccionis, pro dispensatione concedenda in certis materiis ostendit 
(cf. supra, p. 153). Verba haec autem non sunt referenda ad Innocentium 
IV quia non congruerent cum doctrina quam profitetur de potestate 
Ecclesiae circa matrimonium ratum non consummatum (cf. supra, 

p. 205). 

Ulterius FAHRNER non recte diudicat quaenam fuerit doctrina 
lo. ANDREAE. Dicit enim eum dispensationem in matrimonio rato 
non consummate admisisse, dum ex eodem textu praecitato deducit 
Panormitanum non favere huic doctrinae : Die Tatsache, dass letz- 
terer die un verb iirgte Erzahlung aufgenommen hat, zeigt sattsam des- 
sen Abneigung gegenuber der papstlichen Dispensationsgewalt . 
o. c., p. 214. 

pondisset se huiusmodi facilitate dispensandi non gaudere, 
principem induxisse praecitatam decretalem Alexandri III et 
glossam Vincentii (1) ; sed Papam respondisse : maledictus qui 
te docuit . Petrus tamen addit se nescire utrum Pontifex 'dis- 
pensaverit necne (2). 

3. HOSTIENSIS potius sequitur Alanum eiusque sequaces, 
cum etiam ipse teneat matrimonium ratum non consummatum 
esse dispensabile ; reni tamen modo valde diverse explicat. 
Dum enim Alanus affirmabat matrimonii consummati ab- 
solutam firmitatem ex iure divino profluere, et matrimonium 
non consummatum firmitatem habere ex iure ecclesiastico taii- 
tum ; Hostiensis contra tenet utrumque matrimonium ex ore 
Dei sumpsisse efficientiam, quia iam ante legem Ecclesiae, imo 
ante Incarnationem Christi, consensus matrimonialis erat verum 
sacramentum, et per copulam consummabatur (3). Nihi.lominus, 
Ecclesia gaudet potestate dispensandi in, matrimonio rato non 
consummate, qua non gaudet relate ad matrimonium consum- 
matum ; revera Ecclesia consensui illo, quo matrimonium ra- 
tum tantum contrahitur, quamdam firmitatem seu ratificatio- 
n.em adiungit, quam consequenter etiam auferre potest, vel 
in qua valet dispensare. 

Vis istius ratificationis tanta est ut unus duorum fidelium con- 
iugum, altero vivente, regulariter aliud matrimonium contra- 
here non possit. Sed Papa, de potestate sua absoluta, seu de 
plenitudine potestatis, et etiam de ordinata potestate modo 
causa subsit, potest hanc virtutem auferre vel in ea dispensare. 
Unde sequitur sponsos de praesenti ante carnis copulam, auc- 
toritate Papae se invicem posse absolvere (4). 



(1) Merito, ut ex supra dictis patet, FAHRNER dicit : Die Glosse des 
Alanus , quamquam lo. Andreae expresse glossam Vincentii memorat. 

(2) Textus citatur a IOANNE ANDREAE, Novella commentaria, ad c. 
7, X, De conversione coniugatorum, III, 32. 

(3) Summa, L. III. ad tit. De conversione coniug., 7. 

(4) Lectura, gl. ad c. 7, X. De conversione coniugatorum, III, 32: 
Dices ergo quod (non dico matrimonium, sed ratificatio matrimonii) 
ex constitutione Ecclesiae firmatur propter virtutem sacramenti bap- 
tismi. Ideoque, apud infideles non est ratum. Unde virtutem illius rati- 
ficationis (quae est tanta quod alter duorum fidelium coniugum altero 
vivente, regulariter contrahere non potest), papa potest tollere, vel 
circa earn in aliquibus dispensare . Hie notetur Hostiensem hac occa- 

Duplex enim assignat Hostiensis fundamentum matrimonii 
rati non consummati, consensum nejnpe mutuum et ratificatio- 
nem Ecclesiae ; utrumque autem admittit actum contrarium (1), 
et concursus utriusque generatim requiritur (2). Ulterius ad 
obiectionem talem dispensationern esse contra ius naturale 
seu contra praeceptum Dei, qui vetuit separare quod Ipse con- 
iunxit, respondet Hostiensis : textum intelligendum esse de 
coniunctione non tantum animorum, sed et corporum . Anceps 
tamen addit : Non expedit quod in hoc casu [Ecclesia] nimis 
laxet habenas, nee etiam tutum est (3). 



sione optimo iure reicere argumentum quo Irinocentius III rationem 
reddere volebat potestatis Ecclesiae circa privilegium paulinum. Con- 
versus, ait Innocentius, etiam consummate in infidelitate matrimonio, 
cum Christiana contrahere posset, quia aliud matrimonium non erat 
ratum . Secundum hanc rationem, respondet Hostiensis, ratificatio 
videtur fortior quam consummatio. Sed Dominus Innocentius in hac 
materia videtur titubasse, ut patet, ... Tu vero dicas quod alia est ratio : 
divina scil. revelatio, qua ilia, constitutio sive interpretatio facta vide- 
tur ad exemplum Sanctorum qui sic conversi sunt ab antique... quae 
et approbatur primo per apostolum dicentem : si infidelis discedit.. 
secundq per Ambrosium et Augustinum, qui et reddit veram rationem 
quod hoc scil. fit favore fidei... ne scil. infideles retrahantur a conver- 
sione, et ne conversus infideli adhaereat cum contumelia Creatoris... 
Ideo non f acit hoc constitutio canonica sed divina et si omisisset dom. 
Innoc. subtilitatem ratificatio nis satis sine ipsa cena poterit duci, 
quia quantum ad illam potest papa dispensare quidquid placet . Lec- 
tnra, 1. c, ' . " - 

(1) Nititur iure Romano : quia utroque consentiente in dissensu, 
actus corjtrarius congruus intervenire potest. Argumentum est regula 
iuris : per quas causas res nascitur, per easdem et resolvitur . Sed post 
carnis copulam hoc non posset fieri, quia nee actus coritrarius posset 
fieri, nam in facto consistit et ex quo semel factum est infectum fieri 
non potest. 

(2) Dico generatim, quia via dispensationis non potest dissolvi, nisi 
utroque consentiente et auctoritate Papae, ita ut nee Papa, nee con- 
iuges per se solos possent dissplvere. 

FAHRNER tamen non attendit ad progressum doctrinae, quam HOS- 
TIENSIS in Lectura proponit. Ibi enim addit Summae quod ecclesia 
etiam statuere posset quod coniux ante carnis copulam, etiam invito 
consorte posset religionem intrare, et alius in saeculo remanens cum 
alia contrahere, hoc impedimento non obstante . 

(3) Nee attendit FAHRNER Hostiensem iam mitius loqui in Lectura, 
cum omittat : a patrum tamen responsionibu'S non deb emus omnino 
recedere in hac parte . 

4. DURANTIS, ad quaestionem utrum Papa possit solvere ma- 
trimonium per verba de praesenti contractum , simpliciter. re- 
mittit ad decretalem Alexandri III, qua decrevit, ut diximus, 
sponsam de praesenti non cognitam, quae dicit se velle ingredi 
religionem, compellendam esse ut infra certum temp us profi- 
teatur, vel marito adhaereat (1). 

5. IOANNES ANDREAE, jn additione ad Speculum Durantis, 
remittit ad Archidiaconum, et lacobum Balduini(2), qui sequun- 
tur Alanum. Ex illo loco tamen non posset probari lo. An- 
dreae idem tener,e(3). Contra huic doctrinae ilium non magnopere 
favere, patet turn exinde quod textum Petri de Sampsone supra 
relatum etiam ipse affert, turn ex eo quod sub influxu theo- 
logorum, reicit distinctionem Alani. Dum- enim ille docuerat ma- 
trimoniurn ratum non consummatum firmitatem accipere ex 
constitutione Ecclesiae, consummatum contra ex lege divina, 
loannes improbando dicit : Haec differentia sic improbatur, 
quia matrimo nialis coniunctio, quae est essentia matrimonii, 
et commixtio carnalis differunt sicut esse et operari ; et cum ope- 
ratic rei dependeat ab ipsius esse, ergo a quo dependet esse et 
operatic, et sic si matrimonium ratum pendet a constitutione 
Ecclesiae ergo et consummatum ; sed haec opinio destruit con- 
sequens scil. quod consummatum non pendet a constitutione 
Ecclesiae sed a Deo ; ergo et destruitur et antecedens, quod ra- 
tum a Deo dependet, non a constitutione Ecclesiae (4). 

5. Doctrina de dispensations in voto 

Doctrina Gratiani de indispensabilitate iuris naturalis sen 
praeceptorum quae in Lege et Evangelic continentur, occasio 
fuit vehementis controversiae in materia votorum. 

1. Decretistae qui hanc quaestionem mo vent, negant posse 
fieri dispensationem in voto absolute facto (5). Generatim, fac- 



(1) DURANTIS, o. c., 1. c., 7 ; et additio lo. ANDREAE ad ft. Z. 

(2) BALDUINUS ad 1. 54, Deo nobis, G. De episcopis, I. 3. 

(3) Simpliciter enim ad illos auctores remittit, eos nee approbando, 
nee improbando ; et ex modo quo alibi opinionem suam proponit 
apparet non posse argumentum desumi ex hoc textu, prout fecit FAHR- 
NER, Z. c. 

(4) Novella comm., ad c. 7, X. De conversione coning atomm, III, 32, 

(5) Gf. supra, p. 129. 

ta distill ctione inter votum simplex' et votum solemne religionis, 
Declarant omne votum castitatis impedire matrimonium contra- 
hendum, sed solum votum solemne dirimere contraction, ita ut 
tantum in casu talis voti coniuges sint separandi (1). Sed nee 
Me, niovent quaestionem de dispensation in illo impedimento. 

Ut autem. ulterior modificatio doctrinae melius intelligatur, 
notanda est distinctio a quibusdam Decretistis et ab omnibus 
Decretalistis inducta qua nimirum vota distinguunt alia volun- 
taria, alia necessaria. Voluntaria ilia sunt quae fiunt de illo 
quod, ante emissionem voti, p.otest fieri vel non fieri sine pec- 
1 cato . Necessaria sunt quae emittuntur in baptismo, puta : 
tenere fidem, servare Decalogum, et etiam alia sine quibus salus 
non est (2). Omnes- Decretalistae admittunt dispensationem 
non posse fieri in votis necessariis, quia non est dispensatio vel 
commutatio contra Deum (3). 

2. A tempore . Deere calistarum, novum elementum ad diri- 
mendam quaestionem dispensationis in voto volimtario inter- 
venit : legislatio nempe Alexandri III (1159-81), quam ipsi com- 
mentariis exornant quaeque ideo exponenda est. 

Durante suo pontificatu (nescitur enim, quo praecise anno 
decretalis fuerit edita), ALEXANDER III statuit votum de prae- 
senti impedire matrimonium ; ita tamen ut ex causa liceret 
sponsae de futuro, quae ex timore castitatem voverat, propter 
periculum incontinentiae matrimonium contrahere (4). Duas 
etiam alias decretales edidit, ut supra vidimus, quas Bernardus 
Papiensis in sua compilatione inseruit. In prima, de subdiaconis 
qui contra canonicas praescriptiones matrimonium contraxerunt 
statuit : ut dimissis illis, quae uxores illorum dicantur , caste 
vivant modo, iudicio episcopi, fuerunt honestae vitae ante matri- 
monium ; si autem antea dissolutae vitae fuerunt, aut illis 
quas habent dimissis in deteriora lapsuri creduntur id poterit 
dissimulari (5). In secunda, retenta disciplina statim indicata 
pro subdiaconis, absolute statuit diaconos et presbyteros, qui 



(1) Cf. A. SCHARNAGL, Das feierliche Geliibde als Ehehindernis, p. 
109, sq. 

(2) HOSTIENSIS, Summa ad c. 1, X. De voto, III, 34. 

(3) Ci..variae Summae et Lecturae ad tit. 34, L. III. 

(4) c. 8, Comp. I, IV, 5, c. 5, X, Qui clerici, IV, 6. 

(5) c. 3, Comp. I, IV, 6. 

X 

matrimonium contraxerunt esse separandos (1). Notandum ta- 
men est Alexandrian, seeus ac omnes cancmistas huius t emporis 
in his non loqui de voto saltern tacito adnexo ordini subdiacona- 
tus (2). Decrevit insuper idem Alexander vota peregrinationis 
posse redimi et in aliud commutari, ex iusta causa et interve- 
niente auctoritate superioris (3) ; de facto ipse commutavit 
votum transmarinum alicuius qui illud voverat in puerili ae- 
tate (4). 

3. Paulo postquam Alexander III illas leges tulerat, doce- 
bant HUGUCGIO et ROBERTUS FLAMESBURIENSIS. Prior inquirit 
utrum in voto continentiae possit dispensari. Reicit divisionem 
votorum in solemnia et privata ab Alexandro III in sua dec re- 
tali (5) propositam, dicendb : eum ibi locutum esse ut magis- 
trum secundum suam opinionem, non ut papam , et novam pro- 
ponit : vota nempe alia vocat de praesenti seu propria, alia de 
future seu impropria (6). Declarat omne votum continentiae 
de praesenti esse inrpedimentum dirimens matrimonii ; revera 
huius voti vim irritantem non deducit ex solemnitatibus ipsi 
per constitutionem Ecclesiae adnexis, sed ex ipsa natura voti. 
Circa tale votum quaerit utrum Papa possit dispensare, et ne- 
gat vi principii generalis : cum ad reddendum votum quisque 



(1) c. 5, Comp. I, IV, 6. 

(2) TANCREDUS enim affirmat: de sacro ordine nullus dubitat quin 
sollemne faciat votum ms. cit. Paris, lat. n. 13466, fol. 112 V , col. 1. 
Quidam tamen canonistae huius temporis impedimentum voti ab im- 
pedimento ordinis distinguunt, alii non. Ita VINCENTIUS : gl.ad v. vo- 
tum, c. 2, Gomp. Ill, III, 3 : arg. quod occidentales clerici voto te- 
nentur ad continentiam ; quod quidam tamen negant dicentes quod 
tantum ecclesiastica constitutione... Uiide dicunt quod papa potest 
dispensare etiam si concederetur quod circa votum dispensare non pos- 
sit. Ego intelligo quod ubi clericus in ordinum promotione exprimit 
votum, tenetur ad illud, et si Papa dispensaret, contra votum dispen- 
saret ; si vero non exprimit, si promovendus est iuris peritus,eodem 
modo teneretur, si vero est iuris nescius, non teneretur ex voto, sed ex 
constitutione. Et, si Papa dispensaret cum tali, non intelligitur dispen- 
sare contra votum, sed contra constitutionem ecclesiae, tamen non dis- 
pensat, quod aliquis in sacro ordine contrahat . Ms. cit. Vat. lat n. 
1377, fol. 147. et gl. ord. ad v. votum, c. 6, X. Ill, 3. 

(3) c. 1, Comp. I, III, 29. 

(4) c. 2, Comp. I, III. 29. 

(5) c. 3 et 4, X. De voto, IV, 6. 

(6) Cf. SCHAKNAGL, 0. C., p. 155. 



212 DE DISPENSATIONlBUS APUb DECRETALISTAS 

teneatur ex iure natural! . Item dispensationem in impedimento 
Ordinis, ratione voti adnexi, quod est indispensabile, excludit (1). 
lus naturale hie sumitur, ut communiter, pro praecepto in Lege 
et Evangelic contento. Quod etiam patet ex ROBERTO FLA- 
MESBURIENSI (ante 1210), qui dicit : unde habet votum hanc 
virtutem, quia de iure natural! est, scil. de Lege vel Evangelic, 
dicente propheta : vovete et reddite. Co'ntra Legem vel Evan- 
gelium autem, nemo dispensare potest, quia ab ore Dei edita 
sunt (2). Sed huic doctrinae videtur obstare, ut ait, quod Papa 
(Alexander III) pluries dispensaverit cum subdiacono. Respon- 
'det Papam hoc forsan posse ex opinione ' quae tenet obligationem 
voti oriri, 11011 ex iure natural!, sed ex solemnitate Ecclesiae, 
prout tenuit Bernardus Papiensis (3). Addit tamen salva sic 
reverentia Papae, quod dixi, tutius videtur (4). 

Nee cum Huggucione commutationem illius voti admittit 
Robertus, quia voto continentiae vel religionis aequal vel 
maius non invenitur, unde commufari non potest (5). Ambo 
tamen cum Alexandra III in quibusdam votis voluntariis, puta 
peregrinationis admittunt et redemptionem et commutationem. 



(1) Gf. supra, p. 130. 

(2) Cf. textus apud FREISEN, Geschichte des Canonischen Eherechts 
bis zum Verfall der Glossenlitteratur, p. 756. 

(.3) Gf. SCHARNAGL, 0. C., p. 162. 

(4) Ibid. P(oenitens) : Nonne frequenter cum subdiacono dispen- 
sat Papa ut contrahat matrimonium ? Ergo, vel dispensat contra votum 
solemne, quod videtur fieri contra rationem, vel ad minus vera est ilia 
opinio, quod votum simplex nullum dirimit matrimonium . S(acerdos) : 
TJtique, aliquis eorum qui hoc dicunt legens parum in decretis, conces- 
sit mini quod etiam cum sacerdote posset dispensare Papa ut contra- 
heret matrimonium, eadem ratione cum abbate Cisterciensi, et hac ra- 
tione votum in quantum est votum, non dirimit matrimonium, sed ha- 
bet ex sui solemnitate, et hoc contulit Ecclesiae institutio... Ergo... 
Sed, salva sic reverentia Papae, quod dixi, tutius videtur . 

(5) Ibid. Si bene memini, dixisti quod episcopus potest commutare 
votum aliquod et papa similiter, sed non dispensare contra aliquod 
i.e. ex toto irritum facere. Die quaeso, quod votum est commutabile, 
quod noil. S. : Dicunt quidam quod illud votum est commutabile, quo 

-aliquid melius vel cui aliquid par et aequale potest inveniri ; ubi vero 
neutrum invenitur, est incommutabile. Verbi gratia, voto peregrina- 
tionis et abstinenl^ae potest aliquid inveniri melius, unde commuta- 
bilia sunt ; voto castitatis vel religionis nihil aequale vel maius inveni- 
tur, unde commutari non possunt. Nota intimam connexionem cum 
doctrina Hugonis a S. Victore, et Petri Lombardi, qui etiam aliquando 
in hac materia citantur a canonistis. 

Obicientibus tales actus videri involvere dispensationem, res- 
pondent Huguccio aliique post ipsum : non adest ibi dispen- 
" satio sed iuris declaratio, cum enim quis vovit peregrinari vel 
abstinere, subintelligitur : si commode fieri potest (1). 

Concludere proinde possumus priores Decretalistas, sub in- 
fluxu decretalium Alexandri III, pro votis voluntariis, praeter 
votum castitatis et religionis, admittere commutationem et 
redemptionem, quae sunt, secundum quosdam, interpretationes 
iuris communius autern excludere dispensationem, qua yota ex 
toto irritarentur. Pro voto perpetuae castitatis, etiam ordini 
adnexo, generatim tenent contra Alexandrum, doctrinam seve- 
riorem cuius Gratianus posuit principium, illud nempe esse in- 
dispensabile. 

BERNARDUS PAPIENSIS tamen, ex auctoritate illius decretalis 
Alexandri, qua permittit matrimonium* sponsae quae ex timore 
castitatem voverat, admittit nulla explicatione addita dispen.- 
sationem voti castitatis simplicis, non solemnis (2). 

4. Antequam controversiam ulterius exponamus, oportet 
prius indagare, quamnam viam Innocentius III insecutus sit in 
sua legislatione. In decretali a. 1202 data, in Compilatione III 
inserta et in collectione Gregorii IX resumpta, sequitur rigorem 
Huggucionis, cuius fuerat alumnus. Cum autem ilia Compilatio 
ab ipso Innocentio authentice fuerit promulgata, canonistae 
difficilius doctrinae eius contradixerunt. Innocentius votum 
solemne indispensabile declarat ob aliud tamen motivum. Non 
enim hoc deducit exintrinseca voti ratione, iuxta quam obligatio 
oriretur ex iure naturali, sed exinde quod votum illud intime con- 
nectitur cum.regula monachali. Ait enim : Nee aestimet abbas 
quod super habenda proprietate possit cum aliquo monacho dis- 
pensare, quia abdicatio proprietatis et ctistodia castitatis adeo 
annexa est regulae monachali, ut contra earn nee S. Pontifex 
possit indulgentiam indulgere (3). 

(1) Gf. RAYMUNDUS, Summa, L. I, tit. 8, 9. Quidam dicunt simpli- 
citer, quod nee etiam papa potest in votis dispensare, quia redditio voti 
est de iure naturali sive divino, contra quod non dispensatur... Hoc te- 
net Huguccio, et eius sequaces. Si opponatur eis de commutatione, vel 
redemptione votorum,... respondent quod non est ibi dispensatio, sed 
iuris declaratio, cum enim quis vovit peregrinari vel abstinere, subintel- 
ligitur si commode fieri potest . 

(2) Summa, L. Ill, tit. 29, LASPEYRES, p. 114. 

(3) C. 6, X. De statu monachorum, III, 36. c. 2, Comp. Ill, III, 
27. 

5. Ab illo'tenipore, v decretalis ilia fit cardo rei, et multo minus 
iam principium Gratiani invocatur. Ita TANGREDUS, opinionem 
Damasi (1) et Vincentii (2) cortfirmans, in apparatu ad lunocen- 
tianam compilatronem tenet auctoritate illius decretalis, turn 

(1) Gf. Quaestiones Damasi, ad tit. De voto et voti redemptione. Uter- 
que (simpliciter et solemniter Vovens) est adstrictus ad exsolutionem vo- 
ti... ergo papa --non potest eos exhonerare a debito inducto per constitu- 
tionem divinam...ergo non potuit constituere quod teneret matrimonium 
a simpliciter voventibus contractum. Solutio : non magis ligat votum 
simplex quam solemne. Potuit tamen constituere papa quod simpliciter 
vovens si contraheret, teneret matrimonium,, et eius constitutio non est 
contra divinam constitution em, quia constitutio divina simpliciter dicit, 
quod si vovit aliquis adimpleat illud, non dicit quod votum praeiudicet 
semper matrimonio, et ideo papa interpretatur illam constitutionem ut 
praeiudicet matrimonio, si sit solemne alias non. Interpretari enim po- 
test constitutionem divinam . Ms. cit. "Vat. Borghes. n. 270, fol. 40 V . 
Et ibid. Dicunt fere omnes doctores papam posse dispensare cum sub- 
diaconis, et aliis existentibus in sacris ordinibus ( ?). Hu. dicit quod 
non ; posset tamen constituere quod illi qui promoventur postea non 
tenerentur continere et verum est quod dicit . 

(2) Gl. TANCREDI ad v. recompensatio, c. 1, Comp. I, III, 29 : 
In omni voto sive abstinentie sive continentie, sive constat in fa- 
ciendo., sive in non faciendo, sive sit simplex sive solemne, locum habet 
compensatio dummodo ante votum libere fuit voluntatis. Hoc ideo 
aditto quia articulos fidei vovet unusquisque in baptisrho. Ante tamen 
baptismum illud votum est necessitatis et non libere voluntatis. Quidam 
excipiunt votum continentie cui eque bonum inveniri non potest... et 
ideo pro eque bono compensari non potest. Sed verius quod pbssit... 
JJa(nus). Mihi videtur quod circa votum continentie nullus dispensare 
potest, quod as'serit Vinc(entius}... et expresse habetur extra, III, 
De statu monachorum, cum ad monasterium (c. 6) . Ms. cit. Vat. lat. 
n. 1377, fol. 108. In glossa ad v. transgressor, c. 1, Comp. Ill, III. 29, 
"ViNCENTrus optime exponit controversiam prout tune temporis existe- 
bat : Arg. quod papa potest dispensare in voto... sed cum vota ex ne- 
cessitate sint solvenda... non videtur quibusdam quod in voto possit 
dispensare, quia dictum est : vovete et reddite. Unde in huiusmodi votis 
nihil dispensat sed declarat, cum enim quis vovet peregrinationem, in- 
telligitur si commode fieri potest... vel et sicut non frangit votum qui in 
melius commutat... Alii dicunt quod circa votum peregrinationis papa 
potest dispensare, sed circa votum continentie non, quia est de maioribus 
bonis... et nihil acceptabilius Deo quam continentia. Tertii dicunt et 
quod etiam in voto continentie potest... soli autem articuli fidei et ea 
que prohibita sunt in Veteri Testamento, ut usure, sunt indispensabilia. 
Vine*, ms. cit. Vat. lat. n. 1377, fol. 185. 

papam non posse dispensare cum monacho, ut habeat uxo- 
rem (1), turn omne votum continentiae esse indispensabile (2). 
Alludit tamen adhuc ad decretalem Alexandri III, docens cum 
subdiacono posse fieri dissimulationem, seu ut vocat comparati- 
vam permissionem... si credatur incontinens futurus, ne incidat 
in maius malum (3). Immerito tamen inde concluderetur Tan- 
credum dispensationem admittere in impedimento ordinis sacri 
vel voti ordini adnexi (4), siquidem haec dissimulatio in eius doc- 
trina nullo modo continet dispensationem (5). Simul contendit 
Tancredus votum continentiae non posse commutari quia nihil 
melius inveniri potest (6). Ad theologos potius accedit lo. TEU-* 



(1) Gl. adv. propter diu turnita tern, c. 1, Comp. Ill, IV, 13 : Numquid 
hec exceptio temporis habet locum in qualibet causa matrimoniali, et 
super quolibet impedimento. R : ubi locum habere potest dispensatio 
locum habet huiusmodi temporis exceptio. Sed si opponatur consangui- 
nitas in divina lege prohibita, non habet exceptio locum, quia iura civi- 
lia naturalia non corrumpunt... Idem est si opponatur aliud matrimonium 
precessisse, quia in hoc casu nee dispensatio, nee prescriptio locum ha- 
bere potest... Idem si obiciatur votum sollempne, quia nee dominus 
papa cum tali vovente dispensare potest, ut supra, de statu monachorum, 
Cum ad (c. 6, X. Ill, 35). Idem intelligo in ordine sacro . Ms. cit. Vat. 
lat. n. 1377, t'ol. 220. Cf. etiam T^ANCREDI Summa de matrimonio, ed. 
WUNDERLICH, p. 48. Gl. ad v. abdicatio, c. 2, Comp. Ill, III, 27. Vi- 
detur ergo quod preter articulos fidei multa sunt in quibus papa dispen- 
sare non potest, ut in secundo gradu consanguinitatis... item nee contra 
apostolum... item nee contra quatuor concilia, quod non est usque- 
quaque verum quo niam papa dispensat contra apostolum... et etiam con- 
tra multa statuta quatuor conciliorum dispensare potest, quamvis ipsa 
IIII concilia non audeat reprobare. Quod autem dicunt hie papam dis- 
pensare non posse quod monachus habeat proprium, de piano conce- 
do, quoniam abdicatio propriorum est de substantia monachatus. T . 
Ms. cit. Vat. lat., n. 1377, fol. 191. Gl. ad v. non potest, c. 3, Comp. Ill, 
II, 6. Dominus papa potest dispensare in omnibus que non sunt contra 
artibulos fidei, vel generalem statum ecclesie,... nee in hiis que sunt con- 
tra sub stantiam monachorum, ut monachus haberet uxorem vel pro- 
prium... nee in hiis que sua natura sunt mala, scil. ut quis sine peccato 
posset adulterari. T . Ms. cit. fol. 94. 

(2) Cf. supra, p. 214 1 . 

(3) Summa, ed. WUNDERLICH, p. 48. 

(4) Ita SCHARNAGL, o. c., p. 169. 

(5) Cf. supra, p. 176. 

(6) Gl. ad v. melior, c. 1, Comp. Ill, III, 29 : Et nisi sit melior non 
est admittencla... quare in voto continentie non admittitur commu- 
tatio. T . Ms. cit. Vat. lat. n. 1377, fol. 189. 

TONICUS qui docet nullam dari veram dispensationem in votis 
etiam voluntariis, quia non dicitur vovens liberari ab ilia obli- 
gatione, sed potius dicitur in melius commutari (1). 

6. At VINCENTIUS et IOANNES TEUTONicus novam viam iD- 
veniunt eludendi decretalem Inno c entii "III. Sane decent, textui 
huius inhaerendo, Papam non posse dispensare cum monacho 
in voto paupertatis (2), sed tantum quamdiu monaehus remanet 
monachus. Invocant enim legem unicam Codicis lustiniani, de 
rei uxoriae actione (3), ad ostendendum papam posse substantiam 
rei mutare, vel de nihilo aliquid f acere, et ideo f a^ere de monacho 
non monachum, et tune permittere ei ut possideat (4). Ulterius 
adhuc progreditur ALANUS, ubi sine restrictione admittit, in omni 
voto voluntatis posse dispensari, quia in omnibus votis, intelli- 
gitur excepta eius (Papae nempe) auctoritas (5). Textum Inno- 
centii, qui aperte ei contradicit, explicat adhibita distyictione 
Vincentii : textum nempe tune tantum valere, ubi agitur de mo- 
nacho manente monacho, non autem monacho a Papa facto non 
monacho (6). 



C 1 ") -Gl. ord. ad v. apostoli, c. 6, c. XXV, q. 1 : Item non est vera dis- 
pensitio quae fit in voto peregrinationis, quia non dicitur vovens libe- 
rari ab ilia obligatione, sed potius dicitur in melius commutari... Sed 
circa votum continentiae forte non posset dispensare [papa] quia vix 
inveniretur melius in quo posset commutari, ut c. 6, X. De statu mon,, 
III, 35 . 

(2) Gl. ord. ad v. adnexa, c. 6. X. De statu monachorum, III, 35. Ad 
explicandum textum S. Thomae, II. II. q. 88, a. 11 : Papa non potest 
facere ut ille qui est professus religionem, non sit religiosus, licet quidam 
iuristae ignoranter contrarium dicant- non debemus recurrere, prout 
KUHLMANN, Der Gesetzesbegriff beim H. Thomas von Aguin, p. 103, ad 
Innocentium IV et Hostiensem, cum Vincentius, loannes Teutonicus, 
Alanus, e't glossa ordinaria Decretalium iam a longo tempore id propo- 
suerint. 

(3) C. De rei uxoriae actione, V. 13, 1. 1 : Si cum una in instrumentis 
stipulatio valida inveniatur,aliis etiam inutilibus noscitur suam prae- 
stare fortftudinem, quare non ex nostra lege huiusmodi stipulationibus 
robur accedat legitimum . 

(4) Gl. ad v. adnexa, c. 6, X. De statu monachorum, III, 35. 

(5) Cf. Summa Raymundi, L. I, tit. 8, 9. 

(6) Ibid. Inde apparet FREISEN, o.c., p. 716, et SCHARNAGL, o.c., p.176 1 
minus recte ratio cinari ; priorem quia uni tantum opinioni tune tempo- 
ris existenti nititur, alterum quia voto castitatis applicat ea quae Ala- 
nus et alii tantum de voto paupertatis affirmabant. 

Alii eos sequuntur .(1), sed textum decretalis : Papam rum 
posse indulgere licentiam ita explicant ut ibi agatur de inconve- 
nientia, non vero de invaliditate dispensationis. 

7. Collectio authentica et exclusiva Decretalmm Gregorii IX, 
anno 1234 publicata, litteras decretalcs Alexandr: III omisit, 
quibus subdiaconis interdum indulgebatur matrimoniuin ; de- 
cretalem autem Innocentii III, qua dispensatio in voto solemni 
denegabatur, retinuit. Inde priores commentatores Decretalium 
Gregorii IX rigidiorem doctrinam Huggucionis resumunt. Ita 
RAYMUNDUS ex una parte Papae denegat potestatem dispensandi 
in voto castitatis, quia redditio voti est de iure naturali sive 
divino, circa quod non dispensatur , ex altera tamen parte ad- 
mittit dispensationem in votis voluntariis, praeter votum cas- 
titatis, quia ibi non est dispensatio sed tantum iuris declara- 
tio (2). Arguit enim : quantum ad alia (vota nempe peregrina- 
tionis, etc.) distinguo utrum vovens simpliciter et indeterminate 
vovebat, nee excludendo, nee includendo auctoritatem Papae, 
nee de ipso forte cogitando ; aut determinate. In primo casu, 
potest venire contra, auctoritate Papae, quia talia vota vaga et 
indeterminata recipiunt interpretationem a iure. In secundo casu, 
si intendebat se obligare in omnem eventum, indiscrete vovit, 
Consulo tamen, quod observet nisi ex observations immineat 
periculum mortis suae vel alterius ; tun, x c nullo modo teneretur 
quia quantum ad illam partem esset illicitum (3). Raymundus 
insuper reicit redemptionem et commutationem voti castitatis, 
ob rationem a prioribus Decretalistis iain datam, quam ab Hugone 
a S. Victore mutuaverant, quia vix vel numquam posset melius 
inveniri in quod fieret commutatio (4). GOFFREPUS DE TRANO (5) 



(1) Gl. ord. a.d v. adnexa, c. 6, X. De statu monachorum, III, 35. 

(2) Summa, L. I, tit. 8, 3 et 9. Contradicit tamen lo. HISPANUS 
DE PETESELLA in sua Summa decretalium : Quidem etiam dicimt in 
voto papam non posse dispensare, sed is^tos desipere comproba v tur . 
Ms. cit. Vat. lat. n. '2343, fol. 149'.- 

(3) Summa, L. I, tit. 8, 9. HUGO A S. VICTORE, De sacramentis 
fidei, MPL, t. 176, col. 519. 

(4) Ibid. Nota in textu Raymundi verbum dispensationem et 
commutationem promiscue adhiberi. 

(5) Summa, ad tit. De voto et voti redemptione : Praeter votum con- 
tinentie in quo dispensari non potest, ut c. 6, X. Ill, 35, quod ideo con- 
tingit quia vix aliquid posset inveniri in quo deberet castitas commutari . 

et BERNARDUS PARMENSIS (1) sequuntur Raymundum, et votum 
indispensabile declarant ob e'amdem rationem. 

In contrarium omnino inclinat GULIELMUS RHEDONENSIS in siia 
glossa ad Summam. Raymundi ; sequitur enim doctrinam Alani, 
Papam posse dispensare in omni voto ; et rationem suae opi- 
nionis affert : se audivisse Papam cum quodam monacho dispen- 
sasse ut fieret rex Castellae (2). 

8, A temporibus Innocentii IV, Decretalistae iterum doctrinam 
mutant. Ut eorum ratiocinatio recte intelligatur, animadverten- 
dum est illos tria reicere, quae praedecessores admittebant et 
quibus dispensationem in voto castitatis impossibilem redde- 
bant ; isti enim tenuerant obligationem votum reddendi esse 
iuris naturalis ; deinde invocaverant decretalem Innocentii III 
dispensationem in votis monachalibus denegantem ; et denique 
assentierant theologis, qui dispensationem ideo excludebant 
quia melius non da'tnr in quo commutaretur ; quod assertum sup- 
ponebat illos admittere tantum commutationem quorumdam 
votorum, nullo modo dispensationem. 

INNOGENTIUS IV (1245) in suis commentariis ad Decretales Gre- 
gorii IX admittit dispensationem in omni voto voluntario, ex- 
cepto voto castitatis ; simul reicit opinionem, iuxta quam vota 
non possent commutari, quia haec distinctio caret fundamento, 
siquidem commutatio non fiat sine dispensatione (3). Circa 
dispensationem in voto castitatis doctrina eius primo intuitu vi- 
detur contradictionem involvere. Uno enim loco dicit in voto cas- 
titatis non dari dispensationem, allegans decretalem Innocentii 
III ; alio vero loco, in sua glossa ad decretalem statim allegatam, 
agnoscit Papae potestatem dispensandi in votis cum monacliis (4). 
Haec tamen facile conciliantur, si attendatur eius mira doctrina 



(1) Gl. ord. ad v. adnexa, c. 6, X. De statu monachorum, III, 35 ; gl. 
ad v. triduum, c. 8, X. Ill, 31 ; ad v. recompensatio, c. 1, X. Ill, 34. For- 
mula comparativa permissio non a TANCREDO est inventa, ut ait 
SCHARNAGL, o. c., p. 186 1 , sed iam a VINCENTIO adhibetur, cf. ms. cit. 
Yat. lat. n. 1377, fol. 140. 

(2) Gl. ad Summam RAYMUNDI, adv.facere, L.I, tit. 8, 9. Agitur de 
principe Ramiro Gastilliae. Sed de hoc facto historice non constat. Cf. 
NILLES, De dispensationibus in solemni religiose castitatis voto concessis, 
A.K.K., t. LXI (1889). 

(3) c. 6, X. De voto, III, 34. 

(4) Commentarium, gl. ad v. adnexa, c. 6, X. De statu, III, 35. 

de origine voti monachalis. Tenet enim : Papam posse dispen- 
sare in omnibus quae sunt tantum positiva (1). lamvero, ait, 
abdicatio proprietatis et obligatio castitatis, statui monachal! 
sunt adnexae a iure positive, nam : monachus de se nihil aliud 
est quam solitarius tristis . Si igitur, quae monacho imponuntur, 
imposita sunt a iure positive seu a conditore iuris, Papa potest 
dispensare cum monacho ut habeat proprium vel coniugem. Doc- 
trinam proinde tenet decretali omnino contrariam,non tamen sine 
aliqua erroris formidine, siquidem in glossa immediate sequenti, 
doctrinae statim expositae parum tenax videtur. Affirmat enim 
hanc dispensationem debere fieri ex causa , deinde dispensa- 
tionem in proprio, et in talibus numquam valere , denique dis- 
pensationem in voto tantum valere ubi subest magna et vera 
causa . Insuper si sine causa dispensatur cum monacho ut con- 
trahat, matrimonium pot est tamen valere ne praeiudicium affera- 
tur mulieri bonae fidei, sed monachus non potest petere debi- 
tum (2). Eius haesitatio adhuc magis apparet ex argumentis 
quae affert et quibus simul reicit opinionem aliorum Decretalis- 
tarum qui tenebant nihil melius castitate inveniri. Excogitat enim 
imprimis casum parum verisimilem de christianitate quae tota- 
liter vel partim in periculo versaretur, nisi monachus rex fieret, 
et proprium haberet vel coniugem, et clamat : an hie ita dili- 
ges contemplationem huius monachi, et hominis unius, et ita 
reputabis.Deum crudelem, quod noluit per provisionem Vicarii 
sui huic christianitati stibvenire . Nee arbitrarie constituitur 
haec potestas Papae, siquidem aliis in casibus derogare iuri na- 
turali potest, cum constitutionem fecerit minorem XIV anno- 
rum non posse se obligare... quod est contra ins naturale, quia si cut 
puer ex quo doli capax est, potest se diabolo obligare eodem modo 
ac Deo . Invocat etiam potestatem absolutam Papae ligandi 
et solvendi, et addit in omni voto tacite subintelligi : nisi aliud 
magis Deo placeat . Et in fine respondet obiectioni obviae, ex 
textu pfophetae : vovete et reddite , quia bene intelligitur 
votum Deo reddere qui se eius disposition! committit, et quia 
maius Eius beneplacitum facit (3). 

9. Doctrina Innocentii fere de verbo ad verbum assumitur 



(1) Cf. supra, p. 197. 

(2) Commentarium, ad c. 6, X. De statu monachorum, III, 35, 

(3) IMd. 

* 

et confirmatur ab HOSTIENSI ; attamen conclusionem, qua Inno- 
centius monachp quocum dispensatum fuerat in ordine ad matri- 
moiuum contrahendum denegaverat ius petendi debitum; Hos- 
tiensis reicit, eo quod, ut dicit, matrimonium claudicare non de- 
bet (1). Eos sequitur I CANNES ANDRE AE, quisimul reicit distinctio- 
nem, qua S. Thomas dixerat votum adnexum ordini sacro esse 
dispensabile, illud autem quod est adnexum regulae monachal! 
esse indispensabile (2). 

Communiter proinde iam receditur a doctrina severiori, quae 
tenebat votum castitatis ex natura sua dirimere matrimonium 
et ideo esse indispensabile (3). Deducunt enim vim voti irritandi 
matrimonium ex iure positive et proinde generatim votum dis- 
pensabile declarant (4). Quoad obligationem iuris naturalis red- 
dendi Deo vota/arguunt vel earn non obstare plenitudini potes- 
tatis R. Pontificis, qui et alia maiora contra ius naturale f acere 
potest (5), vel rem explicant per quamdam interpretationem iuris 
divini, quia nempe omne votum tenent ut tacite conditionale. 

10. Cum hac doctrina de dispensation voti intime cohaeret 
theoria de potestate dispensandi in iuramento, seu ut saepius 
apud canonistas dicitur, in Sacramento. Porro, ut supra dixi- 
mus (6), haec facultas ab Huguccione hcgatur secundum quern, 
teste Tancredo : omnia iura quae dicunt Papam posse absolvere 



(1) HOSTIENSIS, Lectura, gl. a,d v. adnexa, c. 6, X. De statu, III, 35. 
Nota, Petrum Lomba,rdum idem dixisse. Et in textu citato Hostiensis 
affirm^t lacobura de Albenga, dominum suum cuius est tota haec 
glossa idem tenere. 

(2) Novella comm. in Sextam, gl. ad reg. iuris 51, semel Deo ; et ad 
c. 6, X, III, 35. In Quaestionibus in commentario suo super Sextum 
optime apparet quantopere lo. Andreae subierit influxum theologorum. 
Ad modum theologorum enumerat prius varias rationes quae quaestioni 
lavent, deinde quae obstare videntur. Et ultimo saepe solvit quaestib- 
nem utendo textu S. Thomae. Ita in casu 1. c. ait : Solutio... ampliatis 
verbis cum S. Thoma et theologis dicamus. In voto continentiae tria 
considerari : voti materiam, scil. continentiam ; secundo, ipsius perpe- 
tuita"tem, tertio ipsius solemnitatem ., et addit totum textum art. 11, 
II. II, q. 88. 

(3) Doctrina opposita iam erat nota prioribus Decretalistis, at non 
admissa, ut patet ex textu Robert! Flamesburiensis, supra, p. 131. 

(4) Dico generatim quia exceptiones erunt notandae pro certis theolo- 
gis. 

(5) Cf. INNOCENTIUS IV, /. c. 

(6) Cf. supra, p. 130. 

a sacrameuto (iuramento) vel intelliguntur de illicito vel potius 
sunt radenda quam legenda, quia in hiis quae de iure natural! 
sunt ut voto iuramento papa secundum eum non dispensat (1). 
Ab hac rigiditate iam recedit LAURENTIUS (2) et lo. TEUTONI- 
cus (3) qui dispensationem reicit pro iuramentis vcluntariis, 
earn autem admittit pro coactis : Si tamen, ait, papa absolvat 
aliquem , tenet absolutio. Dico enim quia contra ius uaturale 
potest dispensare, dum tamen non contra Evangelium vel contra 
articulos fidei . Hos ultimos sequitur TANCREDUS (4) et piobabi- 
lius etiam VINCENTIUS (5). Posteriores Decretalistae idem sen- 
tiunt, sed rem penitiqri examini subicierido ita explicant ut aga- 
tur potius de commutatione in melius, vel de interpretando iura- 
mento quod semper est tacite conditionale, ita ut absolutio ab 
obligatione revera dispensatio non sit (6). 

6. De dispensati0ne in iure apostolico 

Ut supra (7) iam innuimus, doctrina Gratiani excludens dis- 
pensationem in omni praecepto Legis vel Evangelii, etiam occa- 
sio fuit controverisae circa dispensationem in regulis apostolicis, 
praesertim in irregularitatibus ordinandorum ab Apostolo statutis, 
et prae aliis pro irregularitate ex bigamia vel crimine proveniente. 

1. Lucius III (1181-85) severiorem doetrinam sequitur. Etenim 
in sua decretali, in prima Compilatione inserta, proclamat : in 
bigamis contra Apostolum dispensare non licet (8). Viam Lucii 



(1) Gf . ms. Bibl. Nat. Paris, lat. n. 12452, fol. 52*, in apparatu ad Comp., 
Ill, gl. ad v. absolvi, c. 4, De iureiurando, II, 15. 

(2) Ibid., in textu a Tancredo relate. 

(3) Gl. ord. ad vr absolvat, c. 2, C. XV, q. 9. 

(4) Gf. ms. Bibl. nat. Paris, lat. n. 12452, fol. 52 r . Sed dico quod po- 
test dispensare in voto dominus papa... id est de voto magne devocionis 
et dispensat in iuramento... et in omnibus aliis dispensare potest que 
iure positive illicita sunt . 

(5) Gf. ms. Bibl. nat. Paris, lat. n. 3967, ad v. debent, c. 1, Comp. IV 
II, 9. 

(6) Cf. A -J BOY, Les destinees de la novelle 61, in Nouv. rev.ljiist. 
de droit fran^ais et etranger, 1924, p 512. INNOCENTIUS IV, o. c., 
ad c. 6, X. De iureiurando, II, 24 ; HOSTIENSIS, Summa, ad tit.De iure- 
iurando, n. 3 ; DURANTIS, Speculum I, De Legato, 6, n. 23. 

(7) Gf. supra, p. 134. 

(8) c. 2, Comp. I, De bigamis, III, 13. 

III insecutus est etiam CAELESTINUS III (1191-98) dispensatio- 
nem ordinandis concedendam ad auferendam bigamiae irregula- 
ritatem rigorose alienam a dbctrina Apostoli declarans (1). 
Idem sustinuit INNOCENTIUS III (1198-1216) proclamans cum 
bigamo contra apostoli doctrinam dispensare non licere (2). 

Gum tamen alii Pontifices aliquando cum bigamis usque ad 
subdiaconatum (3) et criminosis dispensaverint, priores Decre- 
talistae ancipites haerent in conciliatione textuum cum praxi. 

2. Difficultatem valde. ingeniose variis mediis solvunt. Alii 
textum interpretantur : apostolum tantum prohibuisse actu in 
crimine existentes ordinare, non autem dispensare cum poeni- 
tentibus (4). Alii, admissa dispensatione in lege de uon promo- 
vendo criminoso, ex paritate rationis concludunt ad possibili- 
tatem dispensation's cum bigamo : quia nee in hoc casu prohi- 
buit apostolus dispensare, sed tantum ordinare (5). Alii, u t 
TANCREDUS, affirmant hanc potestatem Papae competere quia 
cum bigamo dispensare non est contra Apostolum sed praeter 
Apostolum , et haesitanter addunt capere videtur quibusdam 
et mihi quod dominus Papa directe coutra Apostolum dispensare 
posset, quia maior est in administratione quam f uerit Paulus, 
et fertur sed scriptum non vidi quod Lucius papa dispensavit 
cum bigamo usque ad sacerdotium (6). 

(1) c. 3, X. De bigamis, I, 21. 

(2) c. 4, et 7, X. De bigamis, I, 21. 

(3) c. 18, D. XXXIV. 

(4) LAURENTIU'S, cit. ap. ARCHIDIACONTJM, Rosarium, ad c.56, D. L. 
Cf. etiam supra textus Laurentii et Petri de Sampsone in hac materia, 

p. 181. 

(5) Gl. ord. ad v. dispensare, c. 2, X. De bigamis, I, 21 ; gl. TANOREDI, 
ad c. 2, Comp. I, II, 13. Video enim quod Apostolus prohibuit crimi- 
nosum ordinari... et quod episcopis liceat dispensare cum criminosis 
scil. cum adulteriis et minoribus criminibus implicatus est... et non est 
contra apostolum sed praeter apostolum ; quidam tamen dicunt quod 
episcopis nullo modo dispensare licet cum bigamo, et si ordinaretur non 
reciperet caracterem sicut nee asinus, et dicunt quod Martinus non fuit 
papa . Ms. Vat. lat. n. 1377, fol. 18. 

(6) Ibid. Omittimus varias distinctiones quibus varii canonistae 
in hac materia distinguunt bigamos, alios nempe promovendos, alios 
promotes, quoad ordines maiores vel minores, alios quoad subdiaconatum 
exclusive vel inclusive ; item omittimus controversiam utrum necne 
bigamus etiam ex dispensatione ordinatus recipiat character em, prout 
revera legista NIGHOLAUS FURIOSUS affirmabat talem non plus recipere 
characterem quam si asinus ordinaretur. Cf. lo. HISP. DE PETESELLA, 
Summa, ad tit. de bigamis, ms. cit. Vat. lat. n. 2343. 

- 3. Haec argumenta tamen non fuerunt ab omnibus admissa 
cum quidam reponerent : quod hoc nounisi stulte dicitur... nam 
in Veteri et Novo Testamento non continentur nisi veritas fidei 
doctrinae et morum, secundum legem naturae et gratiae, contra 
quam dispensari non potest... et non solum contra apostoluni, 
sed nee etiam contra quamlibet doctrinam cuiusque libri cano- 
nis (1). Haec severior doctrina acriter a IOANNE DE DEO, qui 
praecipue nititur textu citato Lucii III, propugnatur. Etiam, ait, 
si papa de facto possit contra Apostolum dispensare, non potest 
nee debet dispensare quod bigamus promoveretur in dyaconem 
vel sacerdotem vel episcopum... Nee obstat, quod dicunt quidam, 
quod Lucius dispensavit cum bigamo, quia non invenitur, et 
si inveniretur apocriphum esset, et qui secus sen, tit pecus est (2). 
4. BERNARDUS PARMENSIS, doctrinam Tancredi evolvens, dis- 
pensationem cum criminoso admittit, quia criminosus post per- 
actam poenitentiam restitui videtur in pristine statu, et incipit 
esse quod non fuit ; contra reicit dispensationem pro bigamo, 
quia Apostolus bigamiam prohibuit non propter crimen, sed 
propter defectum sacramenti, quod amplius restitui non potest 
per satisfactionem (3). Opinio tamen communior erat dispensari 
posse cum bigamo, saltern usque ad subidaconatum inclusive 
iuxta quosdam, exclusive iuxta alios (4). ^HOSTIENSIS invocans 

(1) ARCHIDIACONUS, Rosarium, ad c. 6, C. XXV, q. 1. 

(2) Liber dispensationum, De dispensatione Papae, ms. cit. Bibl. Bon- 
nensis, n. 792. fol. 51 r , col. 3. Restat ergo videre in quibus de iure non 
possit [papa] dispensare. Et si de facto possit contra Apostolum, non 
potest dispensare, nee debet quod bigamus promoveatur in dyaconem, 
vel sacerdotem, vel episcopum, ut ait Apostolus in epistola ad Timotheum 
et Titum : oportet esse episcopum unius uxoris virum i. e. non plurium, 
et hoc Patres attestautur, scil. propter significatum et consignificatum 
Incarnationis Filii Dei in utero Virginis, et propter unionem Christi et 
Ecclesie militantis et triumpharttis. Quod autem verum sit probant Pa- 
tres tarn apostolici quam alii expositores Novi et Veteris Testamenti : 
Augustinus, D. XXVI, Acutius (c. 2), et Innocentius, D. XXVI, Deinde 
(c. 3), Ambrosius, D. XXVI, Una tantum (c. 4), Et probat Urbanus, 
C. XXV, q. 1, Sunt qui (c. 6), et Lucius, Extra. De bigamis, super eo 
(c. 2, X. I, 21), ubi dicitur quod nullo modo possit dispensare... Nee 
obstat D. XXXIV, Lector (c. 18), quia tempore Martini II sukdyacona- 
tus non fuit sacer ordo, sed a tempore Gregorii... 

(3) Gl. ord. ad v. dispensare, c. 2, X. De bigamis, I, 21. 

(4) Gf. glos. GULIELMI KHEDONENSIS, Ad Summam Raymundi, ad tit. 
De bigamis. 

ius Romanum dispensationem admittit etiam ut bigamus pro- 
moveatur ad sacros ordines, quia Papa non astringitur. constitu- 
tion.! vel regulae apostolicae, cum non habeat imperium par in 
parem (1). 

5. DURANTIS prima vice, forte iam sub influxu S. Thomae, re- 
gulam proponit posse dispensari in omni irregularitate, turn in ea 
quae ex ci ine, turn in ea quae ex defectu proveniat, quia, 
ut ait, omnis irregularitas est de iure positive ecclesiastico ; an- 
ceps tamen adhuc haeret, quoad irregularitates quae innituntur 
iuri appstolico (2). lo. ANDREAE controversiam dirimit. Sequitur 
Hostiensem, at simul ex S. Thoma (3) addit : haec opinio Hostien- 
sis fortificaretur, si diceretur quod irregularitas non est annexa 
bigamiae de iure naturali, sed solum positive : quia quod non esse 
bigamum non sit de essentia ordinis, patet, quia verum recipit 
ordinem, quod non esset si id esset de ipsius essentia (4). 

Ergo ius Apostolicum de quo per saeculum controversia exsti- 
terat, a tempore lo. Andreae sine ulla haesitatione iam non ha- 
betur ut ius naturale. 

7. Conclusio 

Ad modum conclusionis indicemus quibusnam regulis Decreta- 
listae leges dispensabiles determinaverint. Duplici modo eas cir- 
cumscribunt, positive nempe et negative. 

1. Positive: Dispensari potest in omni lege positiva humana. 
Post longam controversiam statuitur ab Hostiensi leges discipli- 
nares priorum conciliorum oecumenicorum, et a lo. Andreae 
statutum generate Ecclesiae ad ius positivum pertinere, et proinde 
esse dispensabile. 

2. Negative determinatur potestas dispensandi, indicando prin- 



(1) Gl. ord. ad v. contra, c. 2, X. De bigamis, I, 21. 

(2) DURANTIS, o. c., Z. c., 4. In ii*Vegula,rita,tibus omnibus dispensari 
potest, quia irregularitas ipsa et poena eius de iure positive est . Al- 
luclit taraen adhuc ad doctrinam severiorem cum statim dicat : tamen 
contra est quod irregularitas sit de iure divino . 

(3) Supplementum, q. 66, a. 4. Respondeo dicendum, quod bigamiae 
non est adiuncta irregularitas de iure na'turali, sed de iure positive ; nee 
iterum est de essentialibus ordinis, quod aliquis non sit bigamus, quod pa- 
tet ex hoc, quod si aliquis ad ordines accedat, characterem accipit : et 
ideo papa potest in tali irregularitate dispensare totaliter... 

(4) Novella Commentaria, ad c. 2, X. De bigamis, 1, 21. 

cipia limitationis huius potestatis. Ad doctrinam Gratiani et 
Decretistarum, quae potestatem dispensandi limitaverat ad ius 
naturale vel divinum in praeceptis Legis et Evangelii contentum, 
saepe alludunt ; eamque doctrinam priores Decretalistae genera- 
tim in praxim deducunt. Praecipua ratio huius mutationis in 
doctrina fuit legislatio et praxis RR. Pontificum. Exinde enim 
posteriores Decretalistae variis modis derogationem principio 
indispensabilitatis proponunt : vel dicunt quaedam praecepta 
Evangelii et iuris apostolici non esse de iure naturali ; vel affir- 
mant ius naturale in quibusdam praeceptis admittere dispensa- 
tionem in indiviudo, seu in casu particulari ; vel etiam statuunt 
Papam posse agere centre ius naturale aut etiam euro, posse 
contra legem divinam dispensare, ubi hoc non est prohibitum . 
At regulam claram non habent saltern ante Hostiensem, et hoc 
ideo, ut videtur, quia notionem accuratiorem iuris naturalis non- 
dum habent. Haec a theologis, praesertim a S. Thoma elabora- 
bitur ; et postea influxum exercebit, maxime in lo. Andreae. 

Daae tamen regulae traduntur huius limitationis : prima iam 
apud priores Decretalistas reperitur, altera ab Hostiensi propo- 
nitur et a lo. Andreae accuratius determinatur. 

3. Principalis limitatio, quam potestati dispensandi assignant 
videtur esse fides. Ad hanc enim lirnitationem Decretalistae 
principia rigidiora Decretistarum reducunt, nam : contra Apos- 
tolum potest dispensari sine laesione tamen fidei (1) ; contra 
quatuor concilia priora dispensatur, dum nihil contra fidem 
fiat (2) ; non potest [dispensari] contra universalem Ecclesiae 
statum i.e. quoad fidei subversionem (3) ; non potest contra 
praecepta Decalogi dispensari, secundum explicationem loannis 
de Deo, quam omnes postea resument, quia, etsi non sint arti- 
cula, sunt tamen articularia fidei, i.e. ita adnexa articulis fidei, 
quod sine eis salutem praestare non possunt (4). In votis ne- 
cessitatis non potest dispensari quia hoc esset dispensare contra 



(1) HOSTIENSIS, Lectura, gl. ad v. dispensare, c. 4, X. De concessions 
praebendae, III, 8. 

(2) HOSTIENSIS, Lectura, ibid. 

(3) Cf. Glossatores ad c. 13, X. De restiiutione spoliatorum, III, 13. 
lo. DE DEO, o. c., ad c. 2. INNOCENTIUS IV, o. c., ad c. 11, X. De re- 
nuntiatione, I, 9. HOSTIENSIS, Lectura, c. 6, X. De statu monacttofuni) 
III, 35. DuBiANTis, o. c., Z. c., 7. 

(4) lo. DE DEO, o. c., ad c. 2. DUKAN'TIS, o. c., I. c. 7. 

Deum vel contra fidem, quod non licet (1). Vincentius dixit, 
et glossa repetit : dispensari posse in omnibus quae non sunt 
contra fidem (2). Alii addunt : dummodo contra fidem non 
veniat, contra quam non est dispensatio, potest dicere et facere 
Papa quidquid placet (3). 

4. Huic priori limitationi potestatis dispensandi Hostiensis alte- 
ram adiungit ; dicit enim : in omnibus potest... dummodo, non sit 
contra fidem et dummodo per dispensationem evidenter non nu- 
triatur mortale peccatum (4). Vel, ut antea dixit Bernardus Par- 
mensis, modo non sit in his quae in sui natura sunt mala, ut 
quis v.g. possit sine peccato adulterari (5). lo. Andreae opi- 
nionem Hostiensis pptime explicat, dicendo illud evidenter esse 
intelligendum si peccatum ex lege divina procedit ; secus, si 
ex canonica vel humana procedat, ipse constituens potest destrue- 
re (6). 

Lex ergo, de qua in hac altera limitatione potestatis dispensan- 
di agitur, est lex divina, et quidem talis ut dispensatio in ea esset 
permissio evidentis peccati mortalis (7), quod connexum videtur 
cum dispensatione in decem praeceptis De calogi. 

( 1) GOFFREDUS, Summa, ad tit. De voto. RAYMUNDUS, Summa, L. I 
tit. 8. Potest contra apostolum et contra omnem hominem quantumcum- 
que sanctum, et eorurn dicta mutare, nisi in hiis quae illi de articulis fidei 
dixerunt . (in margine additur : et in hiis quae sunt de iure divino). 
Ms. cit. Bibl. Brux. n. 8521, fol. 34. 

(2) Cit. apud lo. ANDREAE., ad. c. 4, X. Ill, 8. 

(3) HOSTIENSIS, Lectura, gl. ad v. contra, c. 2, X. De bigamis, I, 21. 

(4) HOSTIENSIS, Lectura, gl. ad v. contra, c. 4, X. De concessione prae- 
bendae, III, 8. Etiam contra Apostolum, et canonem Apostoli, sine 
laesione tamen fidei. Et contra Vetus Tes^tamentum quoad decimas, ... 
non potest tamen contra universalem statum Ecclesiae dispensare, quod 
intelligo : quoad subversionem fidei ;... nee potest dispensare ut mona- 
chus habeat proprium, sine causa ;... Hoc solum tene : quod in omnibus 
potest dispensare, dummodo non sit contra fidem, et dummodo per 
dispensationem evidenter non nutriatur peccatum mortale ; nee indu- 
cat subversionem fidei, nee periculum animarum. Nam in talibus nul- 
lam habet contra Deum penitus potestatem. Ergo contra legem canoni- 
cam potest dispensare indistincte ; et contra divinam ubi sibi non est 
prohibitum dispensare, nee peccatum mortale est evidenter . 

(5) Gl. ord. adv. nonpotest, c..l3,X. II, 13. 

(6) Novella comm. ad v. contra, c. 4, X. Ill, 8. 

(7) Ex textibus non patet utrum sit insistendum in verbis eviden- 
ter... cum saepe apud Deicretalistas quaestio moveatur utrum quis uti 
possit rescripto, in quo aliquid conceditur quod dubie videtur contra 
Deum. 

CAPUT V 
De subiecto passive dispensationis 

Auctores huius temporis hanc quaestionem in specie non trac- 
tant. Attamen ex textibus loannis de Deo et Durantis, quaedam 
deduci possunt. 

1. Antequam determinemus quid docuerint, oportet indage- 
mus cu.iu.snam potestatis sit acius dispensandi. Decretalistae dis- 
pensare seu relaxare legem in casu particular!, sicut etiam condere 
legem vocant actum potestatis iurisdictionis. Ita IOANNES DE 
DEO argumentum contra potestatem dispensandi Patriarcharum 
affert quia habent limitatam iurisdictionem (1). Supponit 
proinde dispensationem esse actum iurisdictionis. Item docet 
archiepiscopum regulariter non posse dispensare cum subditis 
suffraganeorum, quia non est iudex iliorum , cum episcopis 
tamen, et clericis suis suffraganeis potest dispensare, super qui- 
bus habet ordinariam iurisdictionem (2). 

2. Quoad personas deinde erga quas ilia potestas exerceri po- 
test, certa est doctrina omnem superiorem posse dispensare cum 
subditis, intra fines territorii degentibus, Utrum possit cum illis 
dispensare dum existunt extra fines territorii, vel cum alieni- 
genis in suo territorio actu degentibus, -non liquet saltern ex regu- 
lis quas canonistae tradunt in tractationibus de dispensatione. 
Attamen de facto generatim dispensationem prae oculis habent 
quae cum subditis fiat, nee ullam addunt restrictionem quoad 
territorium. Sed ratio dubitandi num vere admiserint dispensari 
posse cum talibus qui versantur extra territorium, reperitur iri 
controversia tune existente, de potestate praelati absolvendi suos 
extra territorii fines commorantes. Et quidem putamus ex eo 
quod plures hanc potestatem negant in materia absolutionis, a 
fortiori posse concludi eos etiam dispensationem cum illis non 
admittere.Ita DURANTIS examinat num. legatus cui specialiter 
indultum est ex officio legationis sibi commissae, ut cum excom- 
municatis, qui illicite sacra celebrarunt et ideo facti sunt irregu- 
lares, valeat dispensare , etiam dispensare possit cum scholaribus 



(1) Liber dispensationum, Q.De disp. patriarcharum, Ms. cit. Bibl. 
Bonn. n. 724, fol. 52 V , col. 1. 

(2) Ibid. 7. De disp. archiepiscoporum, ms. cit. fol. 52 V . col. 2. 

vel aliis alienigenis in provincia sua ad tempus degentibus. Et 
negative respondet quia dispensatio (intellige : facultas dispen- 
sandi) stricte est interpretanda, et intelligenda solum de indi- 
genis et ibi intitulatis (1), et illic perpetuo manentibus (2). 
Insuper : fieri enim posset fraus, si cum undequaque venientibus 
dispensaret. Praeterea auctores expresse decent abbates dispen- 
sare posse cum suis monachis et noviciis et in certis mate- 
riis cc cum servis monasterii , non tamen cum servis alienis (3). 
3. Cum canonistae unice loquantur de dispensatione cum 
. subditis, videntur applicare principium : iurisdictionem tantum 
erga subditos exerceri posse. Sed inde oritur ipsis alia difficultas, 
nempe utrum episcopus possit cum seipso dispensare. Quam quaes- 
tionem canonistae non solvunt, ne quidem loannes de Deo, 
quamvis utique affirmat : episcopos saepe dispensare secum con- 
tra canones . Sed videtur potius ironice loqui, et episcopos in- 
crepare propter dispensationes abusivas ex nepotismo, vel cu- 
piditate factas (4). 



CAPUT VI 

De effectibus et interpreiatione dispensatioiiuni 
1. De effectibus dispensationum 

"1. De effectibus dispensationum agunt HOSTIENSIS (5), quem 
DURANTIS, fere ad verbum sequitur (6). Et statim quidem ap- 



(1) lo. ANDREAE, in additionibus ad Speculum, l.c.:<t et quasi-intitu- 
latis . 

(2) DURANTIS, o. c., 1. c., 7. 

(3) Cf. lo. DE DEO, o. c., 2, De disp. Legatorum ms. cit. fol.52, col. 3. 

(4) Cf. lo. DE DEO, o. c., ad c. 5. a Item episcopi dispensant secum 
contra canones,... De Cons. Di. V. Ut Episcopi (c. 7) ubi dicitur : quod ie- 
iuni debuissent confirmare pueros, et tamen ipsi faciunt contra. Et in 
multis aliis dispensant secum, cum deberent omnes dignitates et bene- 
iicia collocare in personas litteratas, et honestas, et non faciunt, sed 
dant nepotibus... et conferunt illis, quorum sunt obsequiis delibuti,.. 
et quod deterius est, vendunt cathedras,... Consulo tamen, quod hoc 
non faciant, quia non minus ardebunt, qui cum multis ardebunt , 

(5) HOSTIENSIS, Summa, L. III. tit. De remissionibus, Rub. De dis- 
pensationibus, 4 . 

(6) DURANTIS, o. c. Z. c., 11. 

paret doctrinam a temporibus Decretistarum multum esse pro- 
gressam. Etenim, ex quatuor effectibus quos Decretistae enume- 
raverant, remissione nempe poenae illiusque sive inflictae sive 
infligendae, concessione usurpati, et permissione inhibiti (1), 
Hosti crisis et Durantis unum tantum referunt, nimirum permis- 
sionem inhibit!, seu concessionem superioris ut in casu particu- 
lar! licite vel valide (2) fiat quod secunduni ius strictum erat 
illicitum vel invalidum. Ex quo simul magis adhuc patet quod 
supra diximus, Decretalistas absolutionem cum dispensatione ne- 
quaquam identificare ; et nonnisi sensu improprio vocabulum 
dispensatio tisurpatur, ubi rernissionem poenae inflictae vel 
infligendae dispensationem vocant. 

2. In explicando effectu pnmario dispensationis, relaxatione 
nempe Jegis seu ablatione vinculi in casu particular!, non im- 
morantur, cum ipsam dispensationem perhunc effectum princi- 
palem descripserint. Magis insistunt in conclusione exinde dedu- 
cenda : dispensatio tollit obligationem in conscientia. Excusat 
enim dispensatio ab illicitis dicit ABBAS ANTIQUUS (3), sicut et 
PETRUS DE SAMPSONS (4). Addit HOSTIENSIS : ex dispensatione 
promovendus licite recipit sacramenta ;... promotus licite exse- 
quitur suum officium,... beneficium licite retineri valet, quod 
alias licite retineri rion potest (5). 



(1) Cf. supra., p. 121. 

(2) Dico vel valide quamquam auctores explicite hoc non dicunt, 
merito illud deducimus ex exemplis dispensatio num quas afferunt, 
v.g. in secundo vel tertio gradu consanguinitatis. 

(3) ABBAS ANTIQUUS, Lectura, c. 6, X. De diuortiis, IV, 19. 

(4) Cit. apud lo. ANDREAE, ad e. L 

(5) HOSTIENSIS, Summa, I. c. Item DURANTIS, 1. c., 11. Postre- 
mo dicendum est quid sit dispensationis effectum. Et certe, ut ea obten- 
ta, ecclesiastica sacramenta digne et licite recipi possunt ; ita etiam be- 
neficia. Nullus enim in mortal! constitutus promoveri debet regulariter, 
nisi poenitentia iam peracta. ... Item effectus est ut iam promotus, 
ea obtenta, suum officium If cite exequatur. Quod non potest ex quo 
mortaliter peccavit, nisi post poenitentiam obtinuerit dispensationem, 
quia suspensus est quantum ad se... Item effectus est, ut beneficium 
quod alias licite retineri non potest, ea obtenta, licite valeat retineri... 
Item effectus est ut super crimine publico, super quod dispensatum est, 
non possit quis ulterius accusari... si vero dispensatum fuerit in occulto, 
bene ad hoc poterit accusari, quia etiam post poeniteritiam potest ac- 
cusari... Ut patet in huiusmodi textibus Decretalistae minus dispensa- 
tiouem ab absolutione secernurit. 

3. Multum quoque insistunt in hoc effectu dispensationis 
quod in casu particular! fiat relaxatio legis poenalis, qua quis 
absolute et independenter ab absolutione culpae, prohiberetur 
saeramenta suscipere vel ordines susceptos exercere. Nee mirum ; 
etenim in materia dispensationum ille erat effectus qui prae 
caeteris ob frequentiam huiusmodi dispensationum usu veniebat, 
eo quod Ecclesia illius temporis multiplices huiusmodi irregu- 
laritates statuerat. Acris tamen vigebat inter canonistas contro- 
versia circa .determinationem eorum criminum, quae irregulari- 
tatem inducerent (1) : quidam enim affirmabant, aliis neganti- 
bus, omne peccatum mortale post baptismum commissum irre- 
gularitatem inducere. (2) Unde quoque intelligitur cur Duran- 
tis tractatulum de irregularitatibus in.rubrica de dispensationi- 
bus inseruerit. 

- Cum hoc dispensations effectu cohaeret divisio ilia supra re- 
lata, qua dispensations distinguebant alias magnas, alias maxi- 
mas, semiplenas alias aliasque plenas. Ita enim dispensationes in 
irregularitate vocabantur secundum quod irregularitas aufereba- 
tur in toto seu quoad omnes ordines, vel tantum pro quibusdam 
ordinibus, v.g. pro minoribus. 

2. De interpretatione dispensationum 

Huic quaestioni circa effectus dispensationum logice subiun- 
gunt Decretalistae regulas de earumdem interpretatione. Quae 
materia ab omnibus fuse tractatur, praesertim in commentariis 
ad titulum Decretalium : De filiis presbyter orum (3). 

(1) Gf. GOFFREDUS, Summa, a,d tit. De temp, ordin. HOSTIENSIS, 
Summa, L. III. Rubr. De dispensationibus, 3. DURANTIS, Z. c., 1. 

(2) Erat opinio HUGGUCIONIS, quae generatim tamen a posterioribus 
reprobata est. Cf. GOFFREDUS, Summa, tit. De temp, ordin. Huguccio 
cum suo rigore, opina'tur quod qui semel post baptismum commisit 
peccatum mortale non potest amplius promoveri, vel actus legitimos 
exercere . Controversial pro parte finiturper decretalem Gregorii IX 
c. 17, X. I, 17. TANCREDUS, gl. ad v. ordine suscepto, c. 5, Comp. I, 
I, 6. Ad hoc dicunt quidam quod si criminosus promotus non est, nul- 
lo modo promoveri debet... quod mini grave videtur, quod pene contra 
naturam est, ut si aliquis'sine peccato inveniatur, etideo credo eamdem 
distinctionem habendam circa promo vendos quae habetur erga promo- 
tos. Facilius tamen repellitur ordinandus quam deicitur iain promotus . 
Ms. cit. Vat. lat. n. 1377, fol. 11. 

(3) Cf. etiam DURANTIS, o. c., Z. c., f 2, 

1. Ex doctrina Decretistarum (1) admittunt dispensationem 
non pati extensivam inter pretationem, seu non posse extend! ad 
alios casus, vel ad alias personas praeter eas quae in dispensation e 
exprimuntur ; imo cum ilKs admittunt dispensationem secundum 
propriam verborum significationem stride esse interpretandam. 
Attamen his regulis p lures alias addunt, et secundum doctrinam 
hoc modo exortam varies deinde easus occurentes solvunt (2). 

2. Quia tenent omnem dispensationem esse stride interpretan- 
dam, concludunt dispensationem ut quis ad ordines valeat pro- 
moveri, ad solos ordines minores esse restringendam (3) ; dis- 
pensationem in uno matrimonio contrajiendo negant posse ad 
sequens extendi (4) ; dispensationem ad omnes ordines et omnia 
beneficia negant extendi posse ad dignitates et praelaturas (5) ; 
dispensationem cum illegitimo ut valeat fieri clericus, aiunt va- 
lere de solis ordinibus minoribus (6) ; si dispensatum est cum ali- 
quo, ut non obstante defectu natalium, vel alio quolibet defectu 
possit honores vel dignitates ecclesiasticas retinere, non ideo, 
aiunt, poterit ille episcopatum obtinere utpote qui non solum 
dignitas, sed culmen est dignitatum (7). 

3. Item non admittunt extensivam interpretationem qua dis- 
pensatio extenderetur ultra proprium sensum verborum, nee 



(1) Gf. supra, p. 113. 

(2) Praeter casus infra citandos, inquirunt de dispensations episcopi 
cum criminoso... DURANTIS, v.g. haec tractat per 13 . 

(3) DURANTIS, I.e., 11, n. 2. Nota tamen Laurentium huic doctri- 
nae contradicere, et propugnare sententiam : dispensationes late esse 
interpretandas, et ideo concludit : pone simpliciter dispensatum f uisse 
qualiter dispensationem intelliges? dico : quoad omnia . Cit. apud AR- 
CHED, in Rosario, gl. ad v. pro tempore, c. 5, C. I, q. 7. Cf. etiam 
JOANNES HISP. DE PETESELLA, Summa super tit. decret., tit. de filiis 
presbyt. : Item pone quod episcopus dispenset cum aliquo simpliciter, 
numquid intelligis cum eo dispensatum quoad omnia? Et dico cum L. 
quod sic... In huiusmodi dispensationibus Romana Ecclesia servat stil- 
lum. suum, nam quandoque usque ad subdiaconatum, quandoque us- 
que ad episcopatum dispensat, sed raro concedit alicui in prima dis- 
pensatione, quod sine eius licentia, licet ad episcopatum vocatus fuerit, 
ad ipsum accedat. Ms. cit. Vat. lat. n. 2343, fol. 149 r . 

(4) DURANTIS, I. c., 11, n. 3. 

(5) GOFFREDUS, Summa, ad tit. De filiis presbyt. 

(6) ALANUS, cit. apud RAYMUNDUM, Summa, L. Ill, t. 19. 

(7) DURANTIS, 1. c., 11, n, 6. 

ut validum habent argumentum : dispehsatum est in maiori, 
ergo et in, simili vel in minori ; dicunt tamen dispensationem 
extendi posse ad ilia quae virtualiter sub verbis compreihendun;tur 5 
seu casu quo illud minus sub maiori includitur nam si con- 
cedatur filio sacerdotis, quod possit in episcopum promoveri, 
hoc concessum yidetur et de omnibus sacris ordinibus, cum non- 
nisiipsis primo receptis, debeat quis in episcopum consecrari (1). 

4. In hac materia, RAYMUNDUS et fere omnes post ilium (2), 
promiscue loquuntur de dispensatione et de privilegio contra ius. 
Circa haec duo notant, imprimis utrumque detrahere iuri commu- 
ni, et proinde ut odiosum habendum esse, et ideo restringendum ; 
deinde dispensationem et privilegium esse beneficia principis, 
et proinde latissime interpretanda videri. Porro cum haec vi- 
deantur contradictoria, difficultatem inde ortam solvunt dis- 
tinguendo : si ex dispensatione nullum praeiudicium, vel modicum 
tantum alteri paritur, lata interpretatio est facienda, ita tamen 
ut dispensatio non excedat metas potestatis (3) illius qui dis- 
pensavit ; si per dispensationem enorine praeiudicium causetur, 
verba sunt strictissime interpretanda (4). 

5. Addunt in fine Raymundus et alii post eum, dispensatio- 
nem a. R. Pontifice vel de eius mandato factam latiori mo do esse 
interpretandam quam dispensationem iisdem yerbis ab episcopo 



(1) HOSTIENSIS , Lectura, c. 27, X. De rescriptis^ I, 4. Sed et in dis- 
pensa.tionibus et privilegiis fallit hoc ajgumentum, dispensatum est 
in maiori, ergo et in simili vel minori... nisi illud minus sub illo maiori 
includatur . lo. ANDKEAE : illud tamen non habet locum in clausis, 
unde dispensatio ad diaconatum includit dispensationem ad subdia- 
conatum et ordines minores. Maxime illud procedit in diversis specie- 
bus, quae connexitatem non habent . Add. ad Spec. Durantis, I. c., 
11. 

(2) HOSTIENSIS, Z. c., lo. ANDREAE, ibidem. 

(3) GOFFREDUS, ad tit. De rescriptis, et alii Decretalistae ad tit. De 
filiis presbyterorum, dicunt : metas iurisdictionis interpretantis , 
lo. ANDREAE : metas iurisdictionis concedentis, cuius est interpretari . 
Tamen ubi agituf de interpretatione, non de ilia generatim agitur, de 
qua hie lo. ANDREAE, de interpretatione nempe ipsius legislatoris, sed 
de interpretatione privata vel iudiciali ; interpretatio legislatoris con- 
cedentis est authentica, et ilia potest dispensationem extendere vel re r 
stringere. 

(4) p. 24, III ? 4. in VI, 

factam, quia beneficia ipsius principis largissime sunt inter- 
pretanda (1). 

6. In VI Decretalium libro, duae decretales Bonifacii VIII 
(1294-1303) fuerant insertae, quibus decernebatur : collationem 
factam motu proprio Papae de pluribus beneficiis in eadem ec- 
clesia sinrnl vacantibus, intelligendam esse de pinguiori, electio- 
nem autem spectare ad .eum ctii gratia facta est, si beneficia sunt 
aequalia ; collationem vero factam ad petitionem alterius stricte 
esse intelligendam. Inde, in suis glossis ad dictas decretales, in 
commentariis ad Sextum, Arcliidiaconus et loannes Andreae 
aliam regulam interpretationis addunt. Ex verbis enim Bonifacii 
VIII Si gratiam... motu proprio fecerimus, volumus ut tune 
fiat interpretatio plenissirn-a... si vero ad petitionem alterius 
ipsa gratia per nos fuerit facta... restringenda est... (2), conclu- 
dunt dispensationem concessam motu proprio late esse audiendam, 
quia bonus dispensator... cumulos liberalitatis exemplificat ; 
earn vero guae conceditur ad instantiam partis esse restringendam 
quia ambitiosa est (3). 



CAPUT VII 
De cessations dispensationis 

Paucis tantum de cessatione dispensationis agunt Decreta- 
listae ; imo in titulis vel tractatibus de dispensatione Raymundus, 
lo. de Deo, Hostiensis et Dtirantis de ea explicite non agunt. 

(1) RAYMUNDUS, Summa, L. III. tit. 19. Vel dicas melius ubi ex dis- 
pensatione vel nullum vel modicum pajatur alteri praeiudicium, latis- 
sime est interpretatio facienda... ita tamen quod interpretatio non ex- 
cedat metas potestatis illius qui dispensavit, sed ubi fieret per earn al- 
teri enorme praeiudicium, strictissime essent interpretanda verba ibi po- 
sita . RAYMUNDUS tamen illud affirmat at opinionem personalem, et cum 
formidine de veritate sententiae oppositae : videtur mihi, salvo melio- 
ri iadicio,si dispensatum est simpliciter ad ordines et beneficia, si ab 
episcopo facta est dispensatio, non extenditur acl ecclesiam parochia- 
lem, personatum vel dignitatem... vSi a Papa facta est dispensatio, vel 
ab alio de eius mandate, potest ad omnes dignitates infra episcopum 
promoveri, turn quia beneficia principis largissime sunt interpretanda... 
turn quia aliter ilia clausula inutiliter poneretur . 

(2) c. 24, De praebendts, III. 4, in VI. 

(3) ARCHipiAcoNys, ad c. 24, De praebendis, III, 4, in YI p ? 

Front Decretistae iam docuerant (1), communiter decent 
Decretalistae duplici rnodo dispensationem cessare, nimirum per 
cessationem causae motivae, et per revocatwnem superioris. Quae- 
dam tamen nova addunt Decretalistae ; at, etiam hie, saepe pro- 
miscue agunt de dispensatione et de privilegio (2). 

1. De cessafione causae motivae 

1 . Quidam ex prioribus Decretalistis, tit LANFRANCUS (3), af- 
firmant cum Huggu clone, sine ulteriori distinctione : ubi dis- 
pensatum est contra antiques canones ex causa, sublata causa 
tollitur dispensatio . 

Quampmrimi de hoc mo do cessationis tacent. Etsi pluries 
repetunt tex-tum iuris cessante causa, cessare debet et effec- 
tus (4), ilium tamen explicite non applicant dispensation!. 

2. Contra, DURANTIS, ARCHIDIACONUS, et IOANNES ANDREAE 
affirmant : cessante causa, cessare debet quod dispensative 
statutum fuit , et dispensationes quas extorquet necessitas, 
cessante necessitate, mutilandae sunt (5). Sed regulam non ap- 
plicant omnibus dispensationibus : distinguunt enim dispensatio- 
nes faciendas et iam facias . 

Solis prioribus applicant regulam, guam ita explicant ut ces- 
sante necessitate, simul dispensatio non fiat ; ultimis vero seu 
iam factis non applicant principium, quia ipsis videntur ob- 
stare textus iuris : dispensationem semel factam, non esse re- 
vocandam , et beneficium principis decere esse mansurum (7). 



(1) Cf. supra, p. 134. 

(2) Cf. GOFFKEDUS, Summa, tit. De rescriptis. INNOCENTIUS IV, 
o. c., ad c. 5, X. De filiis presbyterorum, I, 17. HOSTIENSIS, Lectura 
c. 9, X. ibid., I, 17. 

(3) Git. apud ARCHIDIAGONUM, in Rosario, c. 1, D. LV. gl. ad v. ma- 
nentibus. Cf. etiam lo. ANDKEAE, c. 9, X. De Renuntiatione, I, 9. 

(4) Cf. c. 26, X. De lureiurando, II, 14. c. 7, C. I, q. 7. Reg. iuris 78, 
in VI, et glossae ad hos locos. 

(5) DURANTIS, o. c., 1. c., 11, n. 12. ARCHIDIACONUS, gl. ad v. manen- 
tibus,.c. 1, D. LV. Gl. ad v. quod pro, c. 7, C. I, q. 7. IOANNES AN- 
DREAE, Novella commentaria, c. 9, X. De renuntiatione, I, 9. 

(7) Gl. LANFRANCI, ad v. novimus:, c. 5, Comp. I, I, 6. ms. cit. Vat. lat. 
n. 1377, fol. 5. DURANTIS, 1. c., 11. Item in sunima nota, quod ces- 
sante causa cessare debet, quod dispensative statutum erat... et dis- 
pensationes qu$,s extorquet necessitas, cessante necessitate sunt 

3. IOANNES ANDREAE docet dispensatwnes etiam iam factas 
cessare posse. Sed, post Rufinum, dicit illas cessare tantum si 
utilitas non succedat necessitati (1). Et tamen, quamvis dicta 
Rufini refert, et proinde quoad rem cum illo concordat, nihilo- 
minus ulterius progreditur in exponenda doctrina. Rufinus enim 
simpliciter principium affirmabat : cessare dispensationem casu 
quo causa utilitatis non substituitur causae necessitatis, ob quam 
dispensatio fuit concessa ; loannes Andreae vero, invocans Dy- 
num Mugellanum, distinguit varias causas, quae in cessatione 
dispensations influere possunt. Alia enim est causa finalis, sen 
talis quae finaliter compellebat superiorem ad id faciendum, 
quod aliter facturus non erat ; alia est impulsiua quae supe- 
riorem compellebat ad facilius faciendum, quod tamen alias fac- 
turus erat (2). 

lamvero, si causa finalis cessat, et quidem totaliter, seu ita' 
ut nullae reliquiae prioris causae remaneant , tune cessare debet 
et dispensatio ; et proinde a contrario, si causa partim tantum ces- 
sat, seu si quaedam reliquiae prioris causae de facto remanent, 
non cessare dcbet.Si causa impulsiva tantum cessat, non cessare 
debet dispensatio. Si autem dubitatur utrum causa sit finalis 
vel impulsiva, secundum Accurtium et Dynum (3), quos alle- 
gat, praesumitur impulsiva. Contra iuxta ipsum loannem An- 
dreae in dubio causa est finalis, ea ratione propria, quia signi- 
ficatio verbi causam sapit finalem, impulsiva videtur dicenda 
occasio (4). 



landae : quae vero regulariter, non... Quod sane intellige, ut videlicet 
cessante necessitate, simul dispensatio non fiat. Nam dispensatio semel 
facta non est amplius revocanda... Imo beneficium decens est esse man- 
surum . 

(1) lo. ANDREAE, gl. ad reg. 78. in VI. In argumentum trahi nequeunt 
quae propter necessitatem. aliquando surit concessa. Cessante igitur 
necessitate propter quam disperisatum est, cessat constitutib... Quod 
verum est circa facienda, non circa facta... et etiam hoc verum est, nisi 
utilitas succedat lo'co necessitatis, sicut est de monfltchis ordinandis, ut 
probatur, C. XVI, q. 1. Sunt nonnulli., in fi . 

(2) c. 9, X. De renunciatione, I, 9, ubi loaunes remittit ad Goffre- 
duna, cui attribuit has definitiones. Cf. DYNUS, gl. ad reg. iuris, 16. 
in VI. 

(3) Cit. a lo. ANDKEAE, in gl. ad c. 9, X. De renunciatione, I, 9, 

(4) lo. ANDREAE, I. c. 



236 DE DISPENSATIONIBUS APUD DECRETALISTAS 



2. De cessations dispensationis per revocationem 

De altero modo cessationis, de revocatione nempe dispensa- 
tionis, fusius agunt Decretalistae. Equidem de revocatione tacita 
per actum contrarium superioris non explicite movent quaestio- 
nem, sed agunt de revocatione expressa per actum particular em ; 
et circa hanc non una est eorum sententia. 

1. Imprimis notanda est decretalis ALEXANDRI III, quae de- 
cernit dispensationem ex potestate a Papa delegata factam, non 
irritari per subsequentem actum pafticularem contrarium Pon- 
tificis (1). - 

2. Decretalistae memorant primo dispensationem invalidam 
seu quae non tenet licite revocari ab ipso dispensante, puta : 
quia in casu indispensabili dispensavit, sive ex defectu potesta- 
tis, sive ex obiecto indispensabili (2). At etiam valide concessa 
dispensatio revocari potest casu quo facta est sine causae cogni- 
tione, ab inferiore praelato in lege superioris. Haec revocatio ta- 
men reservatur successor! dispensantis, vel eius superior! (3). 

3. Extra hos casus, ubi dispensatio est simiil valide et regula- 
riter concessa, i.e. ordine servato, et cum causae cognitione (4), 
communis videtur Decretalistarum opinio, dispensantem eam- 
dem licite revocare non posse, ob rationem iam allegatam : bene- 



(1) c. 9, X. I, 17. Alexander III Archiepiscopo Eboracensi : Super 
quo tibi taliter respondemus, quod si per priores litteras cum aliquibus 
clericis dispensasti, dispensationem tuam posteriorum litterarum in- 
tuitu nolumus irritari . 

(2) INNOCENTIUS IV, o. c., ad c. 5, X. De clericis coniugatis, III, 3. 
HOSTIENSIS, Lectura, c. 6, X. De statu monachorum, III, 35, et alii 
ibidem. Si autem dispensatio non tenuit quia in casu indispensabili 
egisset, tune etiam et dispensans posset coritravenire . 

(3) INNOGENTIUS IV, I.e., Agens contra ius commune, dispensare in- 
telligitur... verum est ubi servat ordinem, et cum causae cognitiorie 
facit dispensationem... alias potest venire contra, sell, superior, et suc- 
cessor, sed ipse non... et credunt quod in hcc casu prcpter inorcliratim 
processum, scil. puta quia non praemissa cognitione dispensatum est, 
possit revocari dispensatio et puniri dispensator . 

(4) Cf. supra, p. 120. HOSTIENSIS, Lectura, ad c. 5, X. De filiis pres- 
byterorum, I,' 17. Ad hoc ut dispensatio rite fiat consiclerandum est 
utrum necessitas vel utilita,s Ecclesiae hoc requirat ; vel an alia iu&ta 
pausa subsit ; et quod ipsa causa, exprimatur in ipsa dispensatione , 

ficium principis decet esse mansurum. Et quidem dicendum vi- 
detur eos sic statuere absolutam illiceitatem omnis revocationis ; 
clare enim dicunt : dispensatio semel facta non est amplius re- 
vocanda (7), et etiam omnes nituntur textu Alexandri III, nee 
inter revocationem expressam et tacitam ullatenus distinguunt. 
Non solvunt quaestionem utrum superior valide dispensatio- 
nem posset revocare sine causa. 



(7) Cf. HOSTIENSIS, Z. c. gl. ad v. nolumus : Ergo dispensatio semel 
rite f^cta, sicut et iniuriae remissio non est amplius revocanda... et 
lesus beneficia sua multiplicat, nee revocat... et beneficium decet 
esse mansurum... sed et quod iuste factum est auctoritate priarum lit 
terarum revocandum non est per secundas . Cf. DUBANTIS, I.e. BEKNAR- 
DUS PARMENSIS, gl. ord. ad v. irritari, I. c. 



SECTIO II 

DE AUGTORE DISPENSATIONUM 



CAPUT I 
De potestate Roman! Pontificis 

1. Ut quaedam de praxi RR. Pontificum praenotemus, iam 
a tempore Alexandri III (1159->81), et praesertim Innocent!! Ill 
(11^98-1216), ut supra vidimus, RR. Pontifices modum agendi 
pracdecessorum, qui in materia dispensations a severitate 
RR. Pontificuni priorum saeculorum iam recesserunt, omnino 
imitati sunt, adeo ut ab hoc tempore potestas in lege generali 
dispensandi inter praerogativas omnino consentaneas potestati 
iurisdictionis pontificiae annumeretur. Etenim non tantum dis- 
pensant in propriis statutis et in canonibus conciliorum gencra- 
lium (1), sed etiam, doctrinae iuristarum memores, alte procla- 
mant sese, utpote conditores legis, posse derogare leg! in casu 
particular!, nam Summus Pontifex est assumptus in plenitudi- 
nem potestatis, et cum moderator sit canonum, iuri non facit in- 
iuriam, si dispenset, praesertim cum dispensatio sic iuris laxat 
vinculum in aliquo, quod in aliis non dissolvit, et sic beneficium 
gratiae specialis inducit, quod rigorem generalis non perijnit 
constitutionis (2). Et principium a magistro suo Huguccione 
olim auditum in textu legis admittens declarat Innocentius III : 
secundum plenitudinem nostrae potestatis de iure possumus 
supra ius dispensare (3). 



(1) Pro severitate priorum saeculorum, cf. supra, p. 130. c. 20, X. 
De electione, I, 6. Alexander III edidit 22 Decretales, et Innocentius 
III edidit 32 decretales, quae dispensationem continent. Cf. STIEGUBR, 
a.c., A.K.K., t. 78, p. 665. 

(2) Cf. PL, t. 216, col. 943, ep. 16 (a. 1213). 

(3) Cf. c. 4, X. De concessione praebendae, III, 8. 

Item tenent RR. Pontifices se eadem potestate gaudere ergo, 
leges tarn praedecessorum, quam concilii generalis, nam ut decer- 
nit idem Innocentius quamvis canon, Later anensis Concilii ab 
Alexandro (III) praedecessore nostro editus, non legitime natos 
adeo prosequatur, quod electionem talium innuit esse nullam ; 
nobis tamen, per eum (Alexandrum) non ademptafuit dispensandi 
facultas, cum ea non fuerit prohibentis intentio, qui successori- 
bus nullum potuit praeiudicium in hac parte generare, pari post 
eum, imo eadem potestate functuris, cum non habeat imperium 
par in parem (1). 

2. Praeteraea plures RR.. Pontifices, praesertim Alexander III 
de facto dispensant in legibus, quas antea canonistae qua indis- 
pensabiles habebant ; et ita ultra tlieoriam admissam progre- 
dientes, novis doctrinis viam sternunt (2). 

3. Item potestatem in hire communi dispensandi-sibi vindi- 
cant exclusivam, eamque ex plenitudine potestatis a Deo accep- 
tae deducunt ; quare Honorius III (1217-27) invalidat dispensa- 
tionem ab episcopo Roffensi factam cum constiterit... Roffen- 
sem episcopum in pluribus deliqtiisse, turn quia sine mandate ar- 
qhiepiscopi, sicut ipse confesstis exstitit, ad;huiusmodi ordinatio- 
nem inordinate processit ; turn quia etsi de arcjhiepiscopo mandate 
constaret, cum dispensatio huiusmodi illi a canone minime sit 
permissa, quam ad solum Romanum Pontificem non est dubium 
pertinere, ipsi obtemperare non debuit (3). 

4. Abunde etiam utuntur potestate, antiqua regula iuris ex- 
pressa : aliquem posse facere per alium quod per seipsum (4), 
et consequenter potestatem suam aliis delegant, et non tantum 
Poenitentiariis (5), vel Papae Vicariis seu familiaribus, 



(1) c. 20, X. De electione, I, 6. 

(2) Cf. supra, p. 130 sqq. 

(3) c. 15, X. De temporibus ordinationum, I, 11. Cf. etiam c. 17, X. 
I, 17. Ibi sta.tuit idem Honorius III : Quocirca mandamus quatenus 
non obstante dispensatione aliqua quae a Sede Apostolica non mana- 
verit, quod canonicum fuerit, appellatione postposita, statuatis . Cf. 
etiam ibid. c. 18. 

(4) D. De procurator ibus, III. 3, 1. 1. Reg. iuris 68. in VI. 

(5) Pro facultatibus dispensandi Maiori et minoribus poenitentiariis 
concessis, cf. E. GOLLER, Die pdpstliche Fonitentiarie, t. I, p. 187 sqq., 
etiam E. GOLLER, Walter Murner von Strassburg und das papstliche 
Dispensationsverfahren in 14 Jahrhundert, in Zeitschrift der Sav. Siift., 

quos deputant ad examinandos et dispensandos casus, quos ipsi 
personaliter expedire non poterant, sed etiam legatis, et episco- 
pis(l). 

5. Pari fere gressu cum praxi, ipsa canonistarum doctrina pro- 
greditur, imo, ut supra ostendimus, in pluribus praxi praelucet. 
Nam antequam Innocentius III RR. Pontificibus hanc potesta- 
tem vindicet, priores Decretalistae, ut Petrus Blesensis, Bernar- 
dus Papieusis et Petrus Hispanus, qui proxime a Decretistis pelx- 
dent, iam cum illis affirmant eamdem saltern requiri potestatem 
ad dispensandum a legis obligatione, ac ad ipsam legem conden- 
dam (2). Et, ex argumervtis a Decretistis allatis ulterius progre- 
dientes, aperte deducunt exclusivam potestatem R. Pontificis 
dispensandi in iure communi. Ideoque ipsi doctrinaliter stabi- 
liunt potestatem quam subsequentes RR. Pontifices de facto sibi 
vindicarunt. Hanc potestatem PETRUS BLESENSIS' vocat regu- 
larem, seu de ordine et iure regulari ; potestatem autem dis- 
pensandi, quam episcopi in certis materiis exercent, vocat ex- 
tra-regularem . Nam canones, qui dispeusabiles sunt de ordine 
et de iure regulari, ille solus dispensare potest, qui et interpre- 
tari et con,dere potest, id est R. Poirtifex ; sicuti enim regulare 
est, ut is solus interpretari possit leges, qui potest eas condere, 
scilicet et Imperator, ita et R. Pontifex solus canones novos con- 
dere et interpretari et dispensare antiques potest ; cum solus 
habeat plenitudinem potestatis. Sed hoc quidem generale est, 
et regulare, sed frequens est extra regulam invenire (3). Idem 
clare enuntiat BERNARDUS PAPIENSIS, ubi dicit ilium posse per- 
mittere derogationem legi, qui condere legem communem potest ; 
quia ille tantum potest agere contra ius commune concedendo 
dispeusationes vel privilegia (4). Idem tenen,t Petrus Hispanus 
et loannes Galensis (5). 

Ran. Abt. 1912, p. 182 ; et formularia Thomae Capuanensis et Benedict! 
XII ibidem relata. L. MERGENT&EIM, Die Quinquennalfakultaien 
pro foro externo, in Kirchenrechtliche Abhandlungen von Ulrich Stulz, 
Heft 52-55, Stutgart, 1918, et eiusdem auctoris : Zur Entstehungsge- 
schichte der quinquennalfakultaten pro foro qxterno, in Zeitschr. der Sav 
Stift., Kan. Abt. 1912, p. 100. 

(1) Cf. GOLLER, o. c. } t. 1, p. 67. A. MONIN, De Curia Romano, 
p. 84 sq. 

(2) Cf. supra, p. 141. 

(3) Cf. Speculum iuris canonici, RE^MARUS, p. 45. 

(4) O. c., ad L. V, tit. 28, LASPEYRES, p. 254 

(5) Cf. gl. ord. ad c. 1, D. L. Non omnino tamen liquet utrum de 



DE POTESTATE DISPENSAND I LEGATORUM 

Hoc principium ab auctoribus subsequentibns retincbitur,etsi 
aliquando difficile conciliari poterit cum doctrina quommdam 
Decretalistarum circa potestatem episcoporum. 

Praeterea.hanc potestatem exclusivam proclamant etiam uni- 
versalem quoad omnes leges dispensabiles ; sed varie determi- 
nant hanc extensionem, prout modo latiori vel strictiori de dis- 
pensabilitate praecepto'rum Evangelii, canonum priorum conci- 
liorum, vel legis naturalis iudicant (1). 

6. Plures iuxta leges in quibus R. Pontifex nullo modo potest 
dispensare, alias ponunt leges in quibus de plenitudine potestatis 
posset quidem dispensare, sed de. facto non dispensat, nee dispen- 
sare expedit ; ut cum homicida vo hint ario, cum simoniaco directe 
in ordine, et ordinato a simoniaco propter pecuniam, cum rebap- 
tizato scienter, cum ordinato ab haeretico in subversionem fidei 
cum esset catholicus, cum reordinato. Quae severitas saepe ex 
circumstantiis facti est explicanda, cum proveniat ex voluntate 
RR. Pontificum extirpandi varies abusus (2). 



GAPUT II 

De potestate dispensandi legatorum, 
patriarcharum et metropolitaruin 

Dum saeculis anterioribus (3) pro plerisque dispensationibus 
obtinendis, Romam erat recurrendum, saeculo XIII, non tan- 
turn episcopi, ut infra dicemus, ampla gaudebant potestate dis- 
pensandi, sed etiam ampliori potiti sunt Legati, Patriarchae et 
Metropolitani. 

Longius esset enumerare quibus in specie gaudebant faculta- 
tibus ; haec sufficienter patent ex opere IOANNI-S DE DEO, cuius 



loanne Galensi, vel de alio aliquo ignoto agatur... dicit enim glossa 
alicuius loannis . Certe non est loannes Teutonicus, cum et ipse in 
sua glossa ordinaria opinionem illius loannis memorat. Cf. tamen gl. 
Jo. Faventini,- supra citata, p. 144. 

(1) Cf. supra, ubi de obiecto dispensationum, p. 219 sq. 

(2)" Cf. lo. DE DEO, o. c., ad cap. 2 in fine. Ms. cit. Bibl. Bonn. fol. 52 r . 
BONAGUIDA. 1. c., in fine ; DURANTIS, Speculum. , 1. c., 7. in fine. 

(3) Cf. supra, p. 67. 

textum proxime edendum speramus ; satis sit '.pro momento 
exposuisse principia, quibus, secundum auctores ,huius temporis, 
potestas praedictorum superiorum innitebatur. Ex- his appare- 
bit quam frequens fuerit saeculo XIII exercitium pbtestatis dis- 
pensandi. 

1. Legati alii tune temporis vocantur a latere Domini Papae, 
Cardinales, alii a loco. Priores in provincia sua possunt saltern 
quidquid episcopi possunt, quia sunt ordinarii in provincia sibi 
decreta, utpote vices gerentes Domini Papae... et plenissimam 
et maiprem omnibus post principem habent in ea potestatem (1). 
>Quidam dicunt quod insuper possunt dispensare in omnibus, 
illis dumtaxat exceptis quae sunt Romano Pontifici reservata, 
et quae in generali legatione proinde non transeunt, nisi specia- 
liter committantur (2). Alii legati, qui non sunt a latere, sive 
dicantur a loco , sive quibus legationis beneficium est.con- 
cessum (3), secundum doctrinam de exclusiva potestate dispen- 
sandi R. Pontificis, dispensare non possunt, nisi quantum eis est 
a inrc expresse concessum, vel quantum continetur in privilegio 
legationis . Addunt tamen auctores aliam regulam, secundum 
quam Legatus ubi potest cognoscere, potest dispensare in ppe- 
nitentiis imponendis, non autem contra ius . At tune intelligunt 
dispensationem sensu lato, vel pro absolutione, vel servato de 
caetero iure, pro diminutione poenitentiae, quae non est contra 
ius , ut affirmant, sed secundum ius (4) . 

2. Patriarchae alii sunt maiores, Constantinopolitanus nem- 
pe, Alexandrinus, Antiochenus, et HierosoLymitanus ; alii mino- 
res. Regula generalis entmtiatur circa illos omnes : dispensare 
possunt, ubi possunt contentiose cognoscere . De quatuor maio- 
ribus loannes de Deo .haesitanter docet : cum isti maiores sint 
post Romanum Pontificem, forsitan in omni casu possunt cum 
subditis suis dispensare, ubi a canone eis non prohibetur (5). 
Inde apparet canonistas liisce maioribus patriarchis, non omnino 
applicare principia de potestate exclusiva R. Pontificis. 

3. De Archiepiscopo quaerunt an possit dispensare turn cum 



(1) Cf. DURANTIS, o. c., I. c., 6., n. 1. 

(2) Cf. DURANTIS, ibid., n. 31. 

(3) Cf. Io. DE DEO, Z. c., ms. cit. fol. 53 r . 

(4) Cf. ibidem. 

(5) Cf . lOANNES DE DEO, 0. C., HIS. Cit. fol. 53 r . 

suffraganeis suis, turn cum subditis suffraganeorum.. Et respon- 
dent quoad priores, eum posse dispensare cum episcopis et cle- 
ricis suis suffraganeis, super quibus habet ordinariam iurisdic- 
tionem . Potestas autem dispensandi cum subditis suffraganeo- 
rum videtur arqhiepiscopo deneganda, cum ipse non sit eorum 
iudex, et proinde non habeat in illis iurisdictionem ordinariam . 
Potest tamen dispensare in casibus in quibus potest iudicare, 
quando scilicet iurisdictionem acquirit vel vi appellationis, vel 
vi consuetudinis , aut per negligentiam suffraganeorum devol- 
vitur potestas cognoscendi ad metropolitanos. Hi consequenter 
possunt dispensare in poenalibus actionibus. Sed ubi agitur de 
dispensatione stricte dicta, v.g. in pluralitate beneficiorum vel 
in multitudine ordinum simul receptorum, non possunt quia 
non est eis a canone permissum (1). 



CAPUT III 
De potestate dispensandi episcoporum 

1. Ante promulgationem Decretalium Gregorii IX 

Praecipua quaestio, ubi agitur de auctore dispensationis, mo- 
vetur circa potestatem episcoporum. 

Decretistae sat confuse illam describun.t (2). Ancipites haerent 
ex una parte, propter principia quae statuunt circa -potestatem 
Romani Pontificis et ex quibus logice deberent concludere ad 
eius exclusivam competentiam ; ex alia parte, propter factum 
quod episcopi saepesaepius dispensant quin Romam recurrant. 

1. Priores Decretalistae, qui clare vindicant potestatem exclu- 
sivam R. Pontificis ex plenitudine potestatis eius, ius episcopo- 
rum vocant extraregulare, quantumvis frequens sit ipsius exer- 
citium. Restringunt potestatem episcoporum dispensandi ad 
illas materias quae per canones illis sunt commissae, praesertim 
in canonibus poenitentialibus, quae satisf actionem iniungunt pro 



(1) Cf. ibid. 

(2) Cf. supra, p. 142. 

peccato confesso in sacramento poenitentiae (1), et in canonibus 
poenalibus. Ita PETRUS BLESENSIS : lus enim Pontificium gene- 
rale est et regulare, sed frequens est extra regulam invenire. Epis- 
copis, qui non in plenitudinem potestatis sed in partem sollici- 
tudinis sunt vocat;, quandoque permittunt canones dispensare, 
ut canones poenitentiales et poenales ; poenales diversi, qui nem- 
pe poenam suspensions, vel degradationis, vel aliam poenam de- 
linquentibus infligunt. Poenales tamen ab episcopis dispensari 
non debent, nisi ubi canones eis hoc specialiter. indulgent. Ubi 
poenitentiales vero, dispensare episcopi... generaliter permittun- 
tur (2). Idem et accuratius affirmat BERNARDUS PAPIENSIS : 
solus ille dispensare potest, qui et constituere potest, ut Aposto- 
licus, et Synodus ; non ergo episcopus dispensare potest, nisi ubi 
ei permissurn invenitur, ut in canonibus poenitentialibus, non 
autem in poenalibus... . (3). Eos sequitur Petrus Hi sp anus (4). 
Hi omnes tamen non clare distinguunt dispensationem ab absolu- 
tione, sive a poenis medicinalibus, sive a vindicativis. 

2. Ex hac confusione exp|icatur theoria quae in glossis ad com- 
pilationes antiquas propugnatur a Laurentio (5), loanne Galensi, 
Vincentio (6) et Tancredo, et in glossa ordinaria Decreti saepius 
memoratur. Ad c. 3, De sententia excommunicationis, V, 21, in 
Compilations tertia (7), Innocentius III agens de absolutione a 
poena medicinali, dicit : quia tamen conditor canonis, eius ab- 
solutionem sibi specialiter non rctinuit, eo ipso concessisse vide- 
tur facultatem aliis relaxandi ; cui Laurentius addit glossam : 
est hie argumentum episcopos posse dispensare, ubi specialiter 



(1) Sic definiuntur canones poenitentiales in gl. ord. ad v. de adulte- 
riis, c. 4, X. De iudiciis , II, 1. 

(2) Speculum iuris canonici, adc. 19, REIMARUS, p. 49. 

(3) Summa Decretalium, ad L. IV, tit. De simonia, 6, LASPEYKES, 
p. 205. , 

(4) Cl gl. ord. ad diet. Grat. a. c. 1, D. L. et text. cit. a GILLMANN, 
Des Petrus Hispanus Glosse zur Compilatio prima auf der Wiirzburger 
Unwersit&tsbibliothek, in A.K.K., t. 102 (1922), p. 70. 

(5) Cf. gl. ord. ad v. de adulteriis, c. 4, X. De iudiciis, II, 1. ad v. 
plerisque, et ad c. miror, c. 4, D. L ; c. 5, C. I, q. 7 ; gl. ord. ad v. permissa, 
c. 15, X. De temporibus ordinationum, I, 11. 

(6) Gl. ord. ad v. non retinuit, c. 29, X. De sententia excommunicatio- 
nis, V, 39. , t 

(7) Cf. FRIEDBERG, Quinque compilations antiquae, p. 133. 

dispensatio non est inhibita (1). Hanc theoriam, ita dispensa- 
tion,! in genere applicatam, firmant textu Ulpiani : concessum 
videtur quod non est prohibitum (2). Attamen quidam ex illis 
docent hanc regulam tune tantuni posse applicari quando occur- 
rit casus pro quo dispensatio non fuit prohibita et simul iam fuit 
de facto concessa in casu simili. Isti proinde duas opiniones iun- 
gunt : priorem qua ex prohibitionc pro certis legibus facta con- 
cludunt ad concessionem potestatis dispensandi pro omnibus ca- 
sibus non prohibitis ; alteram, qua per iuris interpretationem 
exemplum unius dispensationis concessae determinate episcopo 
sufficere dicitur ad admittendam potestatem episcoporum dis- 
pensandi in similibus (3). 

BERNARDUS PARMENSIS hanc doctrinam vocat communius ad- 
missam, sed pro suo tempore non recte, ut statim dicemus (4). 
Nam canonistae coaetanei, quamquam et ipsi non semper dispen- 
sationem ab absolutione distinguunt, eamque ex usu constant! 
etiam dispensationem vocant, hanc theoriam reiciunt, quia dif- 
ferentia inter utrumque actum ipsis apparet notabilis : Innocen- 
ti,us III enijn non loquitur dc dispensatione, quae habet ius 
vulnerare,et communiter est prohibita sed agit de absolutione 
ab excommunicatione, quae est favorabilis, et per quam ius com- 
mune non vulneratur (5), seu quae est secundum ius. 

3. Haec doctrina brevi penitus derelicta fuit ab auctoribus sub- 
sequentibus, qui redeunt ad doctrinam Petri Blesensis, Bernard! 
Papiensis et Petri Hispani. Attamen, utut derelicta,habuit maxi- 
mum influxum, quia, iuxta mcthodum tune usurpatam, ab auc- 
toribus saepe fuit recensita ; eaque usi sunt episcopi Curiae Ro- 
manae plus minus infensi, ad sibi vindicandam potestatem pro- 
priam dispensandi etiam in iure communi, ubicumque conditor 
legis hanc potestatem sibi specialiter non reservasset. Hac prae- 



(1) Gl. ord. ad v. non re.tinu.it, c. 29, X. De sententia excommunicatio- 
nis, V, 39. Decretalis est anni 1199. 

(2) D. Ex quibus causis, IV, 6. L. 28, &2. . 

(3) Gl. ord. ad c. 4, X..De iudiciis, II,1, Vincente concedente dispen- 
sationem episcopis ubicumque eis non invenitur prohibitum, et inveni- 
tur'aliquando per eos fuisse dispensatum,in aliis novis casibus dispen- 
satio eis nullatenus est concedenda . 

(4) Gl. ord. ad y. de adulteriis, c. 4, X. De iudiciis, II, 1. 

(5) ARCHIDIAGONUS, glossa ad c. 14, De electione, I, 6, in VI, 

terea facilitate episcopi saepius usi sunt ad concedendas dispen- 
sationes in materia beneficial! et in ordinationibus simoniaca 
labe infectis, cum maximo damno disciplinae ecclesiasticae, ut 
ipsi canonistae huius temporis frequenter asserunt (1) ; imo ex 
hac praxi consuetudines ortae sunt, quae auctoritate illius doc- 
trinae habitae sunt ut legitimae. 

2, De potestate dispensandi Episcoporum a temporibus 
Decretalium Gregorii IX 

1. Post promulgationem Decretalium, plures Decretalistae 
ut videtur, melius distinguendo inter dispensationem et absolu- 
tionem, simpliciter tenent : Episcopos in nullo posse dispensare 
nisi ubi eis a iure invenitur concessurn. (2). Quod GULIELMUS 
DE NASONE, lo. HISPANUS DE PETESELLA (3), GOFFREDUS, JO- 
ANNES DE DEO, BONAGUIDA DE ARETINIS, PETRUS DE SAMPSO- 

NE (4), et alii plures, omissis rationibus priorum Decretalista- 
rum, per varios textus Decretalium probant (5). 



(1) Et ita sunt quaedam decretales, quae episcopis denegant potes- 
tatem dispensandi in certis materiis, in quibus, niterites auctoritate 
quorumdam canoriistarum decretales interpretantium,passim dispen- 
sant. cf. c. 14, De elections, I, 6, in VI. 

Sic-affirmant VINCENTIUS, cf. gl. ord. ad v, de adulteriis, c. ,4, X.De 
iudiciis, II, 1 ; ita etiam dicit BEBNABDUS PARMENSIS, gl.. ord. ad 
v. in aetate, c. 32, X. De electione, I, 6. Probatur etiam ex epistola Gre- 
gorii IX ad archiepiscopum Rav.ennatensem (1227) in qua praecipit ut 
omnes parochos revocet ad resi'dentiam, quin attendat ulli dispensatio- 
ni. POTTHAST, n. 8081. cf. etiam c. 17 et 18, X. De filiis presbyterorum, 
I, 17. 

(2) BONAGUIDA DE ARETINIS, Tra.cta.tus de dispensationibus, Trac- 
tates utriusque iuris, t. 14, fol. 173. 

(3) Samma in titalis ttecretalium, ms. cit. Vat, lat. n. 2343, fol. 148 V . 

(4) GULIELMUS DE NASONE, eitatur ab ipso Petro de -Sampsone, in 
glossa ad de adulteriis, c. 4, X. De iudiciis, II, 1. Bonaguida dicit : 
in hac opinione fuit GOFFBEDUS, vir summae scientiae, qui fuit Cardi- 
nalis. Et revera, sic tenet in Summa ad tit. de clericis coniugatis. Ad 
tit. tamen De filiis presbyterorum, contrarium tenet. Cf. IOANNES DE 
DEO, o. c., ms. cit. Bibl. Bonn. fol. 53. 

(5) Ad c. 15, X. De temporibus ordinationum, I, 11. Cf. supra, p. 243. 
Invocant c. 4, D, L, et constitutionem Innocentii III.. 

Imo optime contendit lo. HISPANUS DE PETESELJLA sententiam 
oppositam fundari in errore prdvenienti ex falsa interpretatione 
decretalis Innocentii III.Regula enim ibi expressa,ait,restringen- 
da est ad absolutionem a poem's medicinalibus prout est excom- 
municatio. Hac de causa, addit loannes ut ista materia plenitis 
explicetur et sciholares inter has duas opmiones non confundantur, 
necessarium est ostendere quibus modis dispensetur,et in quibus 
casibus episcopis facultas dispensandi concedatur, et sic cuilibet 
ista materia erit plana (1). 



(1) Summa super titulis Decretalium, ad tit. De filiis presbyterorum. 
Tancredus et quidam alii dicunt quod quilibet episcopus potest cum 
sacerdotum filiis dispensare... Damasus dixit contrarium, nam si iure 
communi dispensare posset episcopus quare conceditur ei privilegium 
cum talibus... Dictum Damasi approbo... Quia super episcoporum dis- 
pensationibus diverse sunt sententie diversorum : quibusdam adseren- 
tibus scil La. et Jo. et fere omnibus antiquis episcopum posse dispensare 
ubicumque invenitur in iure dispensatum, nee ei specialiter dispensare 
prohibetur et inducurtt pro se, infra De sent, excom. I\ uper (c. 29, X.V, 
39). Et ad decre[talem] illam, infra De iudiciis, At si clerici (c. 4, X. II, 
1), que dicit episcopos posse dispensare in occultis et minoribus crimi- 
nibus. R. Verum.esse etiam si super hiis non invenitur dispensatum, in 
minoribus enim adulterio, nisi dispensatum inveniatur, non poterunt 
dispensare, aliis scil. P. Yspano et fere omnibus novis doctoribus in 
contrarium sentientibus. Ideo hanc materiam hie plenius explicemus. 
Unde dico cum P. Yspa. viro excellentissime scientie et sancte recor- 
dacionis episcopum in maiori crimine adulterio licet inveniat dispensatum 
nisi ei a iure specialiter concedatur dispensare non posse. In minoribus 
bene... Et expresse confunditur sententia antiquorum per id quod le- 
gitur supra, De temp, ordin, Dilectus (c. 15, X. I, 11). Ilia, decretalis 
infra, Nuper (c. 29, X. V, 39) que eos induxit in errorem non iuvat eos 
nam loquitur in sententia excommunicationis, cuius exsecu'tionem et 
absolutionem non solum episcopus sed etiam simplex sacerdos in ipsa 
ordinum recep : tion'e recipit... Simplex sacerdos enim habet claves li- 
gandi et solvendi. maxime cum recipit [simul] ordinariam administra- 
tioriem, nam excommuriicare non est ordinis tantum sed iurisdictionis 
et sic absolvere excommunicatos potest... Ergo cum episcopus absolven- 
di excommunicatos potestatem habeat, ut supra probatum est, quern 
libet excommunicatum absolvere potent, nisi expresse a canone vel ab 
homine prohibeatur e't sic loquitur decretalis Nuper . Ms. Vat. lat. 
n.2343, fol. 148 V . Notetur etiam glossa anonyma super Decretum in 
Ms. Vat. Borghes. lat. n. 270. ad c. 16, C. I, q. 7. lo. de dispensatione 
episcopi dicit quod ubicumque non est prohibita dispensatio possunt 
dispensare... .^Ho'c vero non credo esse verum, salva gratia lo. Immo 
credo quod intelligitur prohibita nisi invenitur concessa, quiet cum dis~ 

2. At perfectius principia, quorum nonnulla tamen hodie sat 
mira videntur, exponuntur ab INNOCENTIO IV (1), et a quibus- 
dam ex subsequentibus canonistis (2). Optime distinguunt dis- 
pensationem episcoporum in lege propria ab ea quae fit in leg e 
superioris. Enimvero Innocentius IV in legibus et iuribus quae 
episcopi ipsi fecerunt quibus annunierat etiam approbatas con- 
suetudines., denegat episcopis ius dispensandi, etsi possint ilia 
tollere et interpretari. Assertionem probat distinguendo inter 
varies effectus legis constitutae. Ex quo enim episcopus fecit 
legem, vel approbavit consuetudinem erit subdito quaesitum 
ius vel non. Si ius est quaesitum, episcopus non potest illud tol- 
lere ; si contra nondum est ius quaesitum, nee magis potest epis- 
copus dispensare in sua lege, cum non facta sit speciali commodo 
alicuius, sed pro communi (3). 

ARCHIDIACONUS sequitur miram illam Innocentii doctrinam, 
et contra illos, qui in dubium vocabant Innocentium hanc doc- 
trinam docuisse, proclamat sese illud habere a vero originali 
ipsius Innocentii . 



pensatio sit iuris commttnis relaxatio, ut dictum est, illi soli proprie com- 
. petit qui de iure potest supra, ius dispensa,re, scil. pape... aliis vero, quan- 
tum invenitur permissum.Nec ob 'Decreta,lem Nuper, que loquitur in 
suo casu speciali scil. in absolutione.Hic enim verum est quod permitti- 
tur episcopis in omni casu in quo papa sibi non reservat, quia cum ipsi 
habeant claves,de iure communi competit eis absolutio, et ideo possunt 
exercere potestatem istam, nisi ubi sunt prohibit! . 

(1) c. 15, X. De temporibus ordinationum, I, 11. 

(2) Praesertim ARGHIDIAGONUS, ad c. 14, De electione, I, 6. in VI . 
Unum tamen quod tibi mirandum videtur ex certa scientia non omit- 
to : quod episcopi non po'ssunt dispensare contra iura quae ipsi idem 
fecerunt, et ideo nee contra approbatas consuetudines, licet... . 

(3) Et nota, quod episcopi non possunt dispensare, nisi ubi est 
concessa a iure dispensatio, nee solum non potest dispensare contra iura 
condita a Papa, nee ab aliis superioribus, sed nee contra iura quae 
ipsi iidem fecerunt. Adde nee contra approbatas consuetudines,. licet 
ipsi possint tollere et interpretari. Ex quo enim legem fecit episcopus, 
vel consuetudinem, et ius est alicui quaesitum, ex illo iure non potest 
ei ius quaesitum tollere . Et remittit Me ad c. 6, X. De constitutionibus, 

I, 2. Cum quod quisque iuris in alterum statuit, (ipse debet uti eo), et 
patere legem quam tu ipse tuleris . 1. 1. in prin. D. Quod quisque iuris, 

II, 2). Nee etiam antequam quaeratur ius ex eo potest episcopus dis- 
pensare, quod quis in earn non incidit, cum non facta sit speciali commo- 
po alicuius, sed pro communi . c. 15, X. De temp, ordin., 1, 11. 

In legibus vel iuribus a Papa, vel ab aliis superioribus conditis, 
ut principium inconcussum admittit Innocentius episcopos non 
pollere potestate dispensandi, nisi ubi facultas est concessa a 
iure. Hoc,principium INNOCENTIUS IV, null am allcgans auctori- 
tatem, affirmat circa dispensationem in iure communi, seu in 
his quae pertinent ad generalem statum Ecclesiae . Alibi tamen, 
magis accedens ad doctrinam a Rufino propositam, de dispensa- 
tione ex post facilius concedenda, dicit : Non licet episcopo su- 
per faciendo dispensare, scil. ut aliquid fiat contra canones, nisi 
ubi permittitur a iure... super eo autem quod factum est semper 
dispensare potest ut toleretur, nisi proliibeatur (1). 

Idem tenet HOSTIENSIS (2), et ARCHIDIACONUS (3). Prior ap- 
plicat ius Romanum : Solus Papa dispensare potest in lege gene- 
rali, quia solus princeps est solutus legibus (4) ; Episcopus tan- 
turn ubi habet speciale mandatum . Alter istam doctrinam acri- 
ter defendit accumulando argumenta, earnque proclamat veram, 
quidquid aliter sit notatum ; et contrariam doctrinam, iuxta 
quam episcopus posset dispensare ubicumque non invenitur pro- 
hibitum, vocat : inutilem et superstitiosam quia doctoreshanc 
sequentes, dispensationi applicant regulas, quae tantum valent 
de absolutione a poenis medicinalibus (5). 

(1) Cf. supra, p. 106 et INNOCENTIUS IV, o. c., ad c. 15, X. I, 11. 

(2) Summa~ a,d Rubr. de bigamis. Hostiensis tamen non videtur 
habere opinionem omnino determinatam, cum variis in locis diversas 
regulas tradat. In c. 15, X. I, 11, dicit : regula generalis est episcopos 
circa ordinandos non posse dispensare ; ad c. 4, X. II, 1. prius enuntiat 
principium: episcopos posse ubicumque non prohibetur...sed concludit 
dicendo : tu dicas quod episcopus potest dispensare in adulterio,et 
minoribus criminibus, nisi in iure expresse prohibeatur. Sed et in maio- 
rib us ubi hoc in iure concessum invenitur . 

(3) Ad c. 14. De electione, I, 6. in VI. 
. (4) D. De legibus, I, 3. 1. 31. 

(5) Com.mi>.ntarium in V7, Z. c. : Episcopi non possunt dispensare 
nisi ubi est a iure concessa dispensatio, idem non possunt dispensare, 
contra iura condita a Papa, et quod ista, est vera sententia probatur 
manifeste, etprimo sic constat : quod episcopi custodes canonum appel- 
lantur... unde in VII Synodo scriptum legitur quod episcopi debitores 
sunt omnes sacras regulas custodire, et est a Deo expressum... nonne, 
epistopi obligantur iuramento ad regulas sanctorum Patrum defenden- 
dum et retinendum, ut est expressum irifra, de iureiurando, Ego (c.4, 
X. II, 24), qua ergo conscientia dispensando, vel uti verius loquar, te- 
merando ipsa iura venient contra, nisi in quantum eis a iure permissum 

* . ' 

3. luxta hanc expressam concessionem iuris, agnoscit INNO- 
CENTIUS IV episcopis etiam potestatem dispensandi ex implicita 
iuris concessione. Cum autem ex hac regula orta sit doctrina 
hodie adjmc admissa, panels eius progressum ostendimus. Con- 
cilium Lateranense IV a. 1215, sub Innocentio III celebratum, 
plura prohibuit sub clausula : nisi fuerit misericorditer dispen- 
satum (1). Quaedam tales projiibitiones in Compilatione IV 
fuerunt insertae, plures in collectione Gregoriana. IOANNES TEU- 
TONieug hos textus explicando in glossis, dicit : cum non deter- 
minetur a quo possit dispensari, videtur quod episcopus potest 
dispensare, ex quo Papa sibi specialiter non retinuit dispensatio- 
nem . Dispensare proinde possunt, quia in hoc casu dispensa- 
tio eis non est prohibita . Opinionem loannis sequuntur VIN- 
CENTIUS, GOFFREDUS et PHiLippus, quin addant aliam explica- 
tionem. INNOCENTIUS IV tune clare formulat regulam generalem, 
secundum quam episcopus ex concessione implicita potest dispen- 
sare ubi ius concedit dispensationem simpliciter ; si autem dis- 
pensatio non conceditur a canone, nunquam episcopus potest 
dispensare, etiam si in canone invenitur quod Papa dispensat... 
nam : cum episcopi debeant servare canones, non debent facere 
contra, nisi expresse concedatur . Et inde summatim enumerat 
casus in quibus episcopis permittitur dispensare (2). 

4. Praeter expressam- vel implicitam iuris concessionem, INNO- 
CENTIUS IV et HOSTIENSIS, et alii post eos, alium a^huc fontem 
potestatis dispensandi in certis legibus generalibus Ecclesiae 
agnoscunt., consuetudinem nempe legitime praescriptam (3). 



invenitur, non video... Hanc sententiam teneas tamquam veram, quid- 
quid alias sit notatum. Si objiciatur de decretal! infra, De sententia ex- 
communicationis, Nuper (c. 29, X. V, 39), die superstitiosam esse talem 
obligationem, et inutilem, cum rion loquatur de dispensatione quae ha- 
bet ius vulnerare,... et quod com muniter prohibita est ; ut probant iura 
superius allegata, sed loquitur de absolutione ab excommunicatione, 
quae est favorabilis, et per quam ius commune nonjvulneratur . 

(1) Cf. can. 10, 26, et 64, Cone. Lateranensis IV, MAN si, T. 22, col. 
1051. Of. c. 2, Comp. IV, V, 13 ; c. 12, X. De poem's, V, 37. c. 44, 
X, De electione, I, 6. 

(2) Cf. INNOCENTIUS IV, ad c. 15, X. De temporibus ordinationum , 
I, 11. Enumerat 25 casus in quibus permittitur episcopis dispensare. 

(3) Gf. INNOCENTIUS IV, I. c. HOSTIENSIS, Lectura, ad c. 28, X. De 
praebendis, III, 5. 

5. Insuper agnoscitur episcqpo potestas dispensandi in iure 
communi, etiam citra iuris concessionem, ubi urgens necessitas, 
vel evidens Ecclesiae utilitas adest . Doctrinam illam, iam adum- 
bratam a Petro de Sampsone et Abbate Antique (1), HOSTIENSIS 
acriter propugnat, vindicans ins episcoporum dispensandi in 
ordine ad cumulanda duo beneficia curata (2). Cum tamen plures 
illud negent (3), quorum doctrinam sequitur Curia Romana, opi- 
nionem suam proclamat veram, saltern de yeritate iuris et 
illud ius fundat, imprimis in ipsa praxi episcoporum, qui in tali 
casu dispensant contra concilium turn generale turn particula- 
re (4) ; deinde, in praesumpta licentia legislatoris ; nam episcopus 
sic dispensando non agit contra mentem concilii, quia a qualibet 
constitutions projiibitione necessitas et utilitas Ecclesiae .videtur 
exceta (5). lo. MONACHUS doctrinam illam reicit (6) ; ARCHIDIA- 
GONUS earn sequitur (7) ; et lo. ANDREAE earn nee approbat, nee 
improbat (8). 

6. Stabilita sive ex iuris expressa vel implicita concessione, 
sive ex consuetudine legitima et praescriptione, sive ex urgenti 



(1) Commentarium ad c. 28, X. De praebendis, III, 5. Prior citatur 
a loa. Andreae ad hunc locum. 

(2) Lectura, I. c. 

(3) TANCREDUS., et BERNARDUS PARMENSIS, cf. lo. ANDREAE, ad h. I. 

(4) In c. 26 et 33, X. De praebendis, III. 5. 

(5) HOSTIENSIS, Z. c. : Tu vero dicas triplicem esse causam, quae 
dispensationem inducunt, sell, urgentem ecclesiarum necessitatem, 
evidentem utilitatem, et praerogativam meritorura.Igitur,si evidens uti- 
litas, et maxime urgens necessitas ecclesiae requirit dispensationem fieri 
in talibus, quae constitutio poterit auferre dispensationem episcopis in 
hoc casu... secus esset constitutio irrationabilis, et Ecclesiae onerans... 
nee enimfortius est vinculum hominis, quam Dei... sed video quod iura- 
mentum cuius Deus actor est, in tali casu non est servandum... multo 
minus ergo constitutio huniana... et ideo ubicumque Ecclesiae necessi- 
tas vel evidens utilitas id exposcit dispensare potest... quod verum est 
saltern de veritate iuris... et pro certo teneas quod non intelligit sacras 

^regulas qui hoc negat et non est compos mentis magister qui contrarium 
notat . Tamen non dare apparet utrum Hostiensis vult applicare 
hanc regulam omni constitutioni Ecclesiae ; loquitur enim mo do omnino 
generali, sed textus iuris tantum agunt de dispensatione in beneficiorum 
cumulo. 

(6) c. 1, De consuetudine, I, 4. in VI, ms cit. Bibl. Brux. fol. 10 r . 

(7) Ibid., in VI. 

(8) ad c. 28, X. De jTaebendis, III, 5. 

necessitate potestate episcopi dis.pensandi in iure communi, ul- 
terius quaerunt num episcqpus ad dispensandum indigeat con- 
sensu capituli. Quidam ad eius validitatem requirunt consensum 
canonicorum, vel saltern niaioris partis, cum dispensatio inter 
maiora negotia computetur (1). HOSTIENSIS docet assensum ca- 
pituli in dis'pensationibus de honestate, non de necessitate esse 
requirendum, nam suo iure episcopus potest dispensare, et hoc 
Jiodierna consuetude tenet (2). ARCHED i AC ONUS non negat ilium 
communem usum sed dubitat de veritate iuris illius sententiae , 
et iHeo severiorespartes amplectitur(3).IoANNES ANDREAE contro- 
versiam expo nit, sed non dirimit : posito, ait, quod de iure solus 
dispensare non posset, de consuetudine praescripta sibi posset 
hoc ius adquirere (4). 

7. Hisce in genere expositis, longius esset exponere catalogum 
legum et canonum, in quibus episcopi, secundum doctores dispen- 
sare possunt. Principia modo exposita communiter ab illis sunt 
admissa ; sed, cum sat paucae sint leges conciliorurn, vel decre- 
tales Pontificum, quae expresse concedunt episcopis ius dispen- 
sandi in illis, de hoc potissimum solliciti sunt iuristae nonne verba 
canonum possent tali modo interpretari, ut concessionem potestatis 
dispensandi saltern implicite contineant. Inde innumerae sunt 
controversiae in hac materia, adeo ut fere in omni materia in- 
veniantur auctores, qui potestatem dispensandi episcoporum pro- 
pugnant, et alii qui illam denegant. In istis inter'pretationibus 
aliquando in sensum omnino diversum abeunt. Ita ubi Papa dene- 
gat dispensationem quia non potest , quidam tenent : ergo 
nullo modo potest ; alii : tamen potest, sed non convenit . 
Ubi Papa respondet episcopo petenti dispensationem aliquam : 
permittimus te dispensare , alii interpretantur : loquitur de 
iure communi, et proinde permissum erat ; alii : permittit R. 
Pontifex, ergo et omnis episcopus potest in simili casu dispensa- 
x'e . Ubi dicitur : non dispensatur nisi per Apostolicam Sedem 
inferunt : ergo in omni casu ubi non additur haec cJausula pcr- 
mittitur episcopis dispensare . 



(1) Gf. DURANTIS, o. c., I. c., 9. 

(2) c. 15, X. De temporibus ordin.ationu.rn, I, 11. 

(3) c. I, De filiis presbyterorum, I, 11. in VI. Sequitur hie opinio- 
nem, quatn tenet Hostiensis ad c. 5, X. Ill, 35. 

(4) Gl. ord. adv. episcopi, c. 34, De electione, I, 6. in VI. 

In,; his controversy's res practice saepe saepius dire jr.pt a fuit 
per Curiam Romanam, quae saeculo XIII mediante, prouti saepe 
affirmant canonistae, vel alios usus approbavit, vel circa alios 
- displicentiam expressit (1). Inde etiam apparet maximi moment! 
practiciesse tractatum loannis de Deo' circa dispensationem, a quo 
pendent Bonaguida et Durantis ; nam, catalogum, quern -loannes 
ex interpretatione iuris confecit, missis variis controversy's, 
fere ex integro prouti iacebat, resumpsit Durantis ; et postea, 
saeculo XVI Randeus ilium refert, fere de verbo ad verbum, 
ut etiam pauperes possent per seipsos, pro modicis sumptibus, 
casus cognoscere in quibus facile, et absque dubio poterunt epis- 
copi dispensare (2). 

IOANNES DE DEO ad indicem conficiendam. facultatum episco- 
porum in materia dispensationis, sedulo conquisivit textus iuris 
turn ex Decreto Gratiani, turn ex Decretalibus, in quibus vel ex- 
presse, vel implicite episcopis concedebatur potestas dispensandi. 
Ex Decreto enumerat 76 casus, et 212 ex Decretalibus. Et non 
mirum, nam ex omni auctoritate a Gratiano allata et ex omni de- 
cretali in collectione Gregorii inserta, ex qua aliquo modo per 
iuris interpretationem erui poterat ibi contineri concessionem 
implicitam potestatis dispensandi, concludit ad episcoporum po- 
testatem. Inshac autem iuris interpretatione canonistae varia sub- 
sidia adhibent ; nam, arguunt vel ex sano intellectu decretalis , 
vel ex determinatione decretalis cum suis concordantiis . 



(1) Gf. HOSTIENSIS, Lectura, c. 28, X. Ill, 5. lo. ANDREAE, ibid. 

(2) RANDEUS, Tractatus dispensationum per episcopos Domini loan- 
nis Randei, Galli. (Tractatus utriusque iuris), t. 14, fol. 167 V . 



APPENDIX 

Doctrina theologorum de dispensatione ecclesiastica 
eoriinique influxus in canonistas, et vicissim 

Theologi dum in, suis Sententiis et Summis agunt de sacra- 
mentis, praesertftn de sacramento ordinis et coniugii, quaedam 
tradunt circa dispensationem in, irregularitatibus, et m impedi- 
mentis matrimonii. Quare paucis inquirimus quid saltern prae- 
cipui inter Scholasticos ante S. Thomam et ipse Doctor angelicus 
docuerint de dispensatione, addendo quae fuerit inter illorum doc- 
trinam et canonistarum relatio. Scholasticos prioris aetatis I 

appellamus, cum Grabmann (1) qui docuerunt a saeculo XII ad 
medium saeculum XIII. Posterior aetas incipit cum Alexandro 
Halensi et Alberto Magno. 

1. Doctrina Scholasticorum prioris aetatis 

1. Scholastici prioris aetatis pauca tantum tradunt circa dis- 
pensationem. Pluries alludunt ad veras dispensations ad fa- 
ciendum in impediments matrimonialibus, et quidem eo tempore 
concessas, quo iuxta doctrinam Esmein et Freisen, quam supra 
impugnavimus (2), Ecclesia revera nondum dispensasset, sed 
tantum dissimulasset, seu abstinuisset a puniendo actum sim- 
pliciter illicitum, vel etiam invalide contra legem Ecclesiae po- 
situm (3). 

Ita HUGO A S. VICTORE (f 1141) ex eo quod Gregorius Anglis 
noviter ad fidem conversis, concessit dispensationem in impe- 
dimento consanguinitatis in quinto gradu, concludit : ilia, quae 
aliquando dispensationem admittunt, ut licite manifeste fiant, 
excusari etiam ubi sine dispensatione fiant, modo ignoranter ; 

(1) Cf. GRABMANN, Die Geschichte der scholastischen Methode, t. 1, 
passim. 

(2) Cf. supra, p. 71. . 

(3) Cf. STIEGLER, a. c., in Archiv fiir Kath. Kirchenrecht, t. 78 (1898), 

p. 635. 

ea tamen non esse toleranda si manifeste facta sint (1). Hanc 
conclusionem etiam admittit WALTERUS DE MAURITANIA (2), 
qui insuper ad quaestionem utrum sibi invicem coniungi va- 
leant, qui se prius adulterio cognoverint, tenet non posse fieri co- 
niugium inter illos nisi per dispensationem ab Ecclesia permis- 
sumsit (3). 

Praeterimus textus de coniugiis ANSELMI LAUDUNENSIS (f 1117), 
sen operis quod sub eius nomine vulgatur. Equidem in his tex- 
tibus agitur de dispensatione quae ab Ecclesia, causa commodi- 
tatis, solet fieri in consanguinitate a quarto gradu supra (4), de 
dispensatione in votis publicis cum subdiaconis, diaconis, sacer- 
dotibus, canonicis regularibus, sanctimonialibus et aliis, etiam 
de dispensatione in impedimento puerilis aetatis infra duodecim 
annos ; ast haec scripta sunt posterioris aetatis (5). Tales dispen- 

(1) Cf. De. Sacramentis fidei, L. II, P. 11, cap. 11. Legimus quod 
B. Gregorius Anglis noviter ad fidem conversis, ne forte christia- 
nam religionem horrerent, dispensatorie concessit a quinto gradu 
consanguinitatis coniugia copulare ; in quo apparet quod ea quae ali- 
quando dispensationem admittunt, ut licite manifeste fiant, exc'usa- 
tionem habent etiam si, praeter concessionem, ignoranter fiant. Et id- 
circo fortasse eiusmodi quamdiu omnino latent, ignorantia convenien- 
tius existimantur excusari, quae tamen manifesta fa,cta, quia contra 
praeceptionem sunt, non debent tolerari . PL, t. 176, col. 349. 

(2) Intractatu VII : De Sacramento coniugii, in Summa sententiarum 
ordinarie Hugoni a S. Victore tributae. Hunc tractatum tribuendum esse 
Waltero de Mauritania omnes moderni critici iam admittunt. Gf. GRAB- 
MANN, o. c.,t. l,p. 291. PL,t.l76,col.l64 : Praemissisestadiungendum 
quod cognati sibi scienter copulati non faciunt coniugium, sed debent 
separari et pro incestu poenitentiae supponi. Qui vero ignoranter copu- 
lantur de crimine per ignorantiam excusantur ; nee tamen asserendum 
est inter illos esse coniugium, nisi ex permissione Ecclesiae propter 
utilitatem aliquam sit confirmatum, exemplo B. Gregorii, qui Anglos 
post susceptionem fidei in 4 gradu permisit copulari . 

(3) Ibid. 

(4) Gf. FR. BLIEMETZRIEDER, Anselms von Laon systematische Senten- 
zen, t. 1, p. 149. Consanguinitas etiam, inter illos qui sunt in 7 gradu 
lineae consanguinitatis et infra, prohibe't fieri coniugium, quatenus vin- 
culo coniugii caritatis affectus extendatur ad non consanguineos. Causa 
tamen commoditatis Ecclesia solet dare dispensationem his, qui sunt a 
4 gradu supra . 

(5) Ibid., c. 10, p. 148. Impossibile est Anselmum, qui obiit a. 
1117, hanc tenuisse doctrinam. Hinc confirmatur opinio quam profert 
Bliemetzrieder : quamquam complexus sententiarum est tribuendus An- 
selmo, quaedam tamen ex illis, quae postea in schola Anselmi fuerunt 

sationes non occurrunt in antiquioribus Summis sententiarum. 
Petrus Lombardus (1145-5.0) enim semel tantum et quidem per 
transennam, ad explicandam nempe opinionum diversitatem, 
memorat dispensationem posse fieri in. affinitate, uti constat ex 
exemplo dispensationis a Gregorio Papa Anglis concessae (1). 
Nee magis Rolandus Bandinellus, Omuibonus et Gandulphus in 
suis Sententiis de dispensationibus in dictis textibus Anselmi 
memoratis agunt. 

Scholastici proinde prioris aetatis concordant cum Decretistis 
quatenus utrinque plura traduntur de impediments matrinionii ; 
parum agitur de dispensatione in illis, licet hinc inde alludatur 
interyentui Ecclesiae ope dispensationis. 

2. Porro non tantum doctrina de dispensatione deest apud 
Scholasticos prioris aetatis, sed etiam pauca notantur de materia 
valde connexa cum doctrina de obiecto dispensationis, de notions 
nempe iuris naturalis, imo ne quaestio quidem movetur de eius 
dispensatione. 

PETRUS LOMBARDUS loquitur de lege naturali cui concordat 
Evangelium" et lex moralis praeceptionis, quae est : quod tibi non 
vis, alii ne feceris (2). lam supra alludimus ad doctrinam circa 
ius naturale ab HUGONE A S. VIGTORE propositam (3). Ille auctor 
videtur quemdam habuisse influxum in quosdam Decretistas et 



prolatae, falso magistro fuerunt adscriptae. Certo certius Anselmus non 
potuit docere circa a. 1117 Ecclesiam solere dispensare causa commodi- 
tatis, seu ex causa boni privati, tempore quo doctrina communis con- 
trarium docebat ; nee magis Ecclesiam solere dispensare in impedimen- 
to consanguinitatis in quarto gradu aut propinquiori, tempore quo 
omnes canonistae et theologi decent talia coniugia non esse toleranda 
et tales coniugatos esse separandos. Nee quaestio moveri potest de dis- 
pensatione in impedimento aetatis, cum illud impedimentum non oc- 
currat in catalogis impedimentorum ante Alexandrum III (1159-81), 
qui primus illud impedimentum memorat. Cf. Die Sentenzen -Rolands, 
ed. GIETL, p. 280 ; FREISEN, o. c., p. 280. Denique circa annum 1117 doc- 
trina omnino silet de dispensatione cum monachis et sacerdotibus. Cf. 
supra, p. 216 et etiam infra, p. 259, nota 3. 

(1) Libri IV Sententiarum. Quaracchi, 2 a ed., 1916 ; ad L. IV, c. 25. 
Tenet etiam votum indispensabile esse. 

(2) Ibid., L. IV. Dist. 37. cap. 4-6, p. 716. Cf. GRABMANN, Das Na- 
turrecht der Scholastik von Gratian bis Thomas von Aquin. In Archiv fur 
Rechts-und Wirtschaftsphilosphie, t. 16 (1922), p. 13-53. 

(3) Gf. supra, p. 122. 

Dfccretalistas, praesertim in Hostiensem (1). De lege natural! 
agens, Hugo distinguit tria genera praeceptorum : praecepta 
-legis naturalis, legis scriptae. seu Mosaicae et gratiae. Exposita 
differentia inter praecepta legis naturalis et scriptae ex una et 
legis gratiae ex altera parte, loquitur de triplici genere operum : 
quaedam ita bona sunt ut numquam licite possint praeteriri ; 
quaedam ita mala, ut numquam possint licite committi ; quaedam 
autem media, quae pro temp ore et loco agi possunt et praeter- 
mitti . Praecepta autem legis scriptae i. e. Mosaicae alia 
sunt immobilia, alia mobilia : mobilia, quae ex dispensations ad 
tempus sunt ordinata" ; immobilia, .quae a natura veniunt, et vel 
ita mala sunt... Immobilia sola lex naturalis habuit duobus prae- 
,ceptis _comprehensa, in uno bona praecipiendo, in altero mala pro- 
hibendo (2). Quaedam etiam habet Anselmus Laudunensis, sed 
minoris momenti. 

~ 3. Ex his concludimus influxum scholasticorum prioris aetatis, 
i.e. ante medium saeculum XIII imo ante S. Thpmam, in doc- 
trinam canonistarum de dispensatione fere nullum fuisse. Desunt 
etiam indicia ad probandum'theologos doctrinam canonistarum 
adivisse. 

2. Doctrina Scholasticorum posterioris aetatis 

1. Sc,holastici posterioris aetatis omnes agunt de dispensatione^ 
sed plura a canonistis recensita non tangunt, prout quaestiones 
de variis speciebus, de interpretatione, de subiecto et de auctore 
dispensationum. Tradita autem manifestant, -sin minus directam 
dependentiam, saltern miram concordantiam cum textibus iuris- 
tarum, praesertim glossae ordinariae,quae pendet in hac materia 
a Rufino. Fuse tractant de iure seu lege naturali, eius proprieta- 
tibus et vi obligatoria ; cui tractationi annectunt inquisitionem de 
eius dispensabilitate. Circa ius naturale a tempore Gulielmi Al- 
tissiodorensis yarias notiones a iure Romano et canonistis de- 
promptas proponunt, in pluribus tamen ab illis recedendo, vel 
no-Va- addendo. Circa, dispensationem autem in iure naturali 
inquirunt utrum haec sit possibilis, imprimis a parte Dei, deinde 



(1) Cf. De Sacramentis fidei, L. I, P. 11, c. 7. PL, t. 176, col. 433. 

(2) Cf. L. I, P. 12.. De Lege scripta, c. 4. 

a parte legislatoris humani, in. specie R. Pontificis. Secus ac ca- 
nonistae,qui de hac re tacent, primum aspectum hums quaestio- 
nis longius evolvunt (1). 

Ad ostendendum proinde ex una parte miram convenientiam, 
vel forte etiam influxum canonistarum in theologos, et ex alia 
parte notabilem progressum doctrinae apud theologos circa notio- 
" nem iuris naturalis, ex "pf aecipuis scholasticis pauca adducimus. 

2. Imprimis GULIELMUS ALTISSIODORENSIS (f 1231), maximus 
theologorum periodi transitionis ad scjiolasticos posteriores (2), 
in quaestione utrum fieri possit dispensatio contra praecepta 
naturalia, utitur fere verbis olim a Rufino usurpatis et in. glossa 
ordinaria relatis : Prirno videndum est quid sit dispensatio, et 
quibus causis.habet fieri. Dispensatio est legitima iuris telaxatio, 
et dicitur dispensatio quasi diversorum pensatio. Pensantur enim 
diversa ut sciatur quid quo utilius aut melius. Fit autem dispen- 
satio duabus de causis : scil. aut utilitate, aut necessitate, et 
quando fit necessitate aut fit necessitate Ecclesiae, aut privatae 
personae . Deinde ad quaestionem quid sit ius naturale, respon- 
det, ut olim Rufinus (3) et glossa ordinaria, illud ius sumi sensu^ 
latiori et strictiori : latiori sensu illud est quod natura docuit 
omnia animalia ; contra sensu strictiori, quod naturalis ratio sine 
ulla aut saltern sine magna deliberatione dictat esse faciendum (4). 
Quoad vim obligatoriam iuris naturalis, distinguit, iterum cum 
Rufino, praecepta, profhibitiones, et demonstrationes (5). 

Dum tamen canonistae generatim non distinguunt ius natu- 



(1) Cf. H. BONUCCI, La derogabilita del diritto naturale nella scolas- 
tica, Perugia, 1906, passim. O. LOTTIN, Le droit naturel chez saint 
Thomas et ses predecesseurs, Ch. 2, in Ephemerides theologicae Lova- 
nienses, t. 2 (1925), p. 32 sq. GRABMANN, art. cit, p. 25 sqq. 

(2) Cf. GBAEMANN, art. cit., p. 18. v 

(3) Cf. supra, p. 124. 

(4) Cf. Aurea doctoris Gulielmi Altissiodorensis in quattuor Senten- 
tiarum libros explanatio, ed. NICOLAUS VAUTIER, iParisiis, 1500. L. Ill, 
Tr. 7, cap. 1. , 

(5) Cf. o. c., Z. c., fol. 153 V , col. 1. In iure sunt quaedam praecepta, 
quaedam prohibitiones, et quaedam demonstrationes. Praecepta sunt 
haec : quaecumque vultis ut faciant vobis homines, et vos eis faciatis. 
Prohibitiones, ut haec : non facias alicui, quod tibi non vis fieri. Prae- 
cepta enim et prohibitiones iuris naturalis semper et simpliciter obligant. 
Demonstrationes sunt quae ad tempus et secundum quid obligant, qua- 
re opposita secundum casus emergentes licet fieri . 

rale et divimim, Gulielmus explieite inquirit quae sit differentia 
inter praecepta legis naturalis et legis divinae : canonistis forsan 
alludens : quibusdam, ait, videtur quod nulla sit, sed tamen 
Uon sunt eadeih f ormaliter, sed materialiter, tenemur enim prae- 
cepta iegis divinae adimplere ex caritate (1). Secundum metho- 
dum suo tempore usurpatam, proposita quaestione utrum dis- 
pensatio possit fieri contra ins naturale, primo contra sententiam 
affirmantem invocat auctoritatem Gratiani, qui ait : lus natu- 
rale, quod in Lege et Evangelic continetur, non admittit dispen- 
sationem . lamvero, pergit, praecepta iuris naturalis sunt prae- 
cepta Veteris et Novi Testamenti. Ergo videtur dispensationem 
in illis non posse fieri. Ad hanc difficultatem solvendam dividit 
omnia praecepta, et iuris naturalis et positivi, in varias spe- 
cies secundum gradum necessitatis quo adimplenda sunt. Porro 
quadruplex potest esse haec necessitas (2). Primae necessitatis 
sunt sine quibus non salvatur similitudo Dei, sicut diligere Deum. 
Contra ista non potest fieri dispensatio, quoniam homo non 
potest dispensare, nee Deus vult dispensare. Secundae necessi- 
tatis sunt quae valent ad conservationem similitudinis Dei, et 
ad augmentum caritatis, tamen sine illis potest salvari caritas 
et similitudo Dei, sicut est esse unicam unici. In istis potest dis- 
pensari, et in istis Dominus dispensavit cum multis. Tertiae ne- 
cessitatis sunt quae ex actu.humano obligant, ut votum . Tenet 
votum continentiae non admittere dispensationem, et reicit 
casum monachi, qui pro bono Fidei rex debet fieri, etsi in casu 
illo non invenitur Ecclesiam dispensasse, sed bene invenitur in 
multis dissimulasse (3). Quartae necessitatis sunt, quae eccle- 
siae instituunt, scil. quae instituunt Papa, aut archiepiscopi in 
provincia sua, aut episcopi in dioecesi sua, aut abbas in abbatia, 
et in istis possunt dispensare ipsi institutores. Ulterius tamen dis- 
pensationem in praeceptis secundae necessitatis restringit, nam 
quamvis dispensatio potest fieri circa ilia quae sunt secundae 



(1) Ibid., tertia quaestio capituli primi. 

(2) Ibid,, quinta quaestio cap. primi. 

(3) Uncle confirma,tur authenticitatem reiciendam esse dictorum quae 
Anselmo Laudunensi adscribuntur ; cf. supra, p. 255. Gulielmus hie al- 
ludere videtur decretalibus Alexandri III, de quibus egimus supra, p. 
175. Non admittit proinde dissimulationem illam aequivalere dispen- 
sationi, et controversiam quae inter canonistas tunc'temporis versa- 
iatur cognoscere non videtur. . 

necessitatis, non tamen omnimodo, cum non recipiunt dispensa- 
tionem ex ea parte qua communicant cum illis quae sunt primae 
necessitatis (1). Haec divisio praeceptorum iuris naturalis secun- 
dum gradum necessitatis a subsequentibus theologis.magis elu- 
cidatur, et prasesertim a S. Thoma stabilitur, cum principiis de 
dispensation in illis. 

3. AL^ERTUS MAGNUS, qui dum prima sua opera conscri- 
bebat nondum cognoscebat versionem latinam Ethicae ad Nicho- 
mach'um Aristotelis, methodo iuridico-practica plura solvit (2). In 
sua expositions de legibus- explicat, ut canonistae fecerant, qup- 
modo distinguantur lex naturalis, lex Moysis et lex Christi. Docet 
Deum aliquo modo posse dispensare in iure naturali et in Deca- 
logo. Insuper novam definitionem dispensationis proponit, nempe 
relaxationem iuris in opere de causa utilitatis vel necessitatis, 
per quam ius in opere relaxatum recompensabitur . Est rela- 
xatio iuris in opere quia in fine et intentione non potest rela- 
xari nee dispensari (3). Alibi declarat dispensationem in uoto 



(1) O. c., I. c., fol: 155 r , col. 3. Quamvis-autem dispensatio potest 
fieri et circa ilia quae sunt secundae necessitatis, non tamen omnimodo, 
cum non recipiunt dispensationem ex ea parte qua communicant cum 
illis quae sunt primae necessitatis. Ilia enim sunt primae necessitatis quae 
a principio naturaliter obligant, et in generali et in speciali. Ilia sunt 
secundae necessitatis quae a principio et naturaliter obligant in general! 
sed non in speciali ; ut satisfactio pro peccatis est secundae necessitatis 
et obligat naturaliter a principio in generali ; quum necessarium sit sa- 
tisfieri pro peccatis et illud non recipit dispensationem, quoniam homo 
non potest dispensare. Nee Deus potest quia non vult, quoniam non 
potest negare iusticiam suam, quum non potest negare se, ut dicit apos- 
tolus. In speciali autem non obligat a principio nee naturaliter illud quod 
aliquis teneat satisfacere hac satisfactione vel ilia. Haec est a voluntate 
sacerdotis iniungentis poenitentiam, et illud recipit dispensationem ; po- 
test enim commutare sacerdos qui iniungit, vel propter utilitatem, vel 
propter necessitatem, sicut faciunt sacerdotes quando dant licentiam 
comedendi carnes in die mercurii eis qui interfuerunt divinis officiis . 

(2) Cf. GKABMANN, art. cit., p. 39 sq. ^ 

(3) Notandum est ergo, quod dispensatio est relaxatio iuris in ope- 
re, aliqua de causa utilitatis vel necessitatis, per. quam ius in opere re- 
laxatum recompensabitur. Dico autem : relaxatio iuris in opere, xjuia in 
fine-et intentione non potest relaxari nee dispensari. Finis enim operis 
est honestum et decens et bonum, et contra finem hunc non potest fieri 
dispensatio, quia si Deus dispensaret, ut aliquid fieret non bona inten- 
tione, nee propter bonum et seipsum, dispensaret contra seipsum, et 
esset unum opus contrarium alii operi suo.i. Sed dispensat Deus de actti 

continentiae nonjposse fieri, ob rationem a canonistis et theologis 
communiter propositam, quia vix invenitur melius in quo commu- 
tari possit. Simul reicit argumentum a canonistis excogitatum (1) 
de dispensatione ob utilitatem rcgni vel provinciae, quia non 
sunt facienda mala ut eveniant bona (2). 

1 4. Similiter, ALEXANDER HALENSIS et S. BONAVENTURA notio- 
nes iuris naturalis quas obvias habuimus apud canonistas exami- 
ni subiciunt. Halensis inter se conciliare conatur notiones iuris 
Romani, Isidori et Decretistarum. Cum Gulielmo Altissiodorensi 
reicit tripartitam divisionem iuris naturalis in praecepta, prohi- 
bitiones et demonstrationes. Ex illorum doctrina tamen compere 
possumus, ut videtur, neutrum clare cognovisse varias Decretis- 
tarum opiniones et controversias circa ius naturale eiusque muta- 
bilitatem. 

3. Doctrina S. Thomae Aquinatis 

Speciale momentum doctrinae S. Thomae in materia dispensa- 
tionum tribus maxime elucet. 1. Melius quam Scholastici anterio- 
res, baud tamen perfecte, novit doctrinam et controversias 
iuristarum ; 2. horum doctrinam et ipse refert, at quae ipsi per 
excerpta ex textibus iuris docuerunt ad principia generalia redu- 
cit ; 3. denique plura innovavit. His de causis maxime eius doc- 
trina attendetur a canonistis posterioris aetatis. 

1. S. Thomas alibi strictam et claram dispensationis notionem 
tradit, alibi earn potius describit, alibi denique vocem ad alias 
notiones extendere videtur. 

Et quidem earn definit licentiam praetermittendi legem in 
illis casibus, ad quos legis efficacia non extendere se debet, ab 
illo concessa ex cuius auctoritate lex efficaciam habet (3) vel 



separate a fine malo coniungendo cum fine. bono. cii. a GBABMANN, 
a. c., p. 46. Nota S. Thomam etiam distinguere aliquo mo do inter opus 
a lege praescriptum, et legis intentionem, sed ea considerat in homine, 
qui non potest dispensaVe in praeceptis continentibus intentionem legis- 
latoris, scil. conservationem boni communis, vel ordinem iustitiae. Ideo 
etiam requirit in dispensante intentionem ad bonum commune. Cf.I. II, 
q. 100, art. 8, et q. 97, a. 4. 

(1) Cf. supra, p. 219. 

(2) In IV Sent. L. Ill, art. 26. 

S. Th. I. II, q. 97, a. 4 in Corp., et Suppl q. 65, a. 2, in corp, 

iuris relaxationem ex legitima causa (1) vel simpliciter iu- 
ris communis relaxationem (2). 

Earn ita describit ut redundet in eiis quae canonistae docuemnt. 
Rufinus enim dixerat dispensationem esse legis relaxationem in 
casu particulari. S. Thomas dicit : dispensatione non fit ut legi 
non obediatur , sed fit ut hoc quod erat lex, non sit lex in hoc 
casu (3) ; et per earn fit applicatio seu commensurata distri- 
butio alicuius communis ad singula (4), et dispensans personis 
vel casibus, quibus lex deficit, licentiam tribuit ut praeceptum 
non servetur (5). 

Ulterius in Summa sua explicat casum, in quo de facto lex 
potest deficere, ita ut pro superiore adsit ratio dispensandi, ca- ^ 
sum nempe necessitatis. Miscet tamen ibi, ut videtur, notiones 
interpretationis, dispensationis et excusationis. Distinguit ne- 
cessitatem imminentem et remotam. Si est remota quatenus ob- 
servatio legis non habet subitum periculum cui oportet occurri ., 
pertinet ad principem ut interpretetur, quid sit utile et quid non, 
et propter huiusmodi casus habet auctoritatem in legibus dis- 
pensandi)). Si vero necessitas est imminens, seu non patiens 
tantam moram ut ad superiorem recurri possit , <c ipsa necessitas 
habet dispensationem (intellige : excusationem vel dispensatio- 
nem epikiae) annexam, quia necessitas non subditur legi (6). 

(1) Com. in IV Sent, L. Ill, D, 38, q. 1 et 4. S. Thomas hoc loco op- 
ponit dispensationem quatenus est iuris relaxatio declaration! iuris, 
quae in terminologia iuristarum, ut vidimus, identidem vocabatur dis- 
pensatio. 

(2) Com. in IV Sent. L. IV, D. 44, q. 1, art. 3 ad 3m. Consulto 
abstinemus a traclenda definitione quae reperitur in II. II, q. 88, a. 10, 
in corp. ubi S. Thomas dicit : per aliquem determinari in aliquo parti- 
culari casu legem non esse servandam, hoc proprie est dispensare in 
legem (Cf. Revue thomiste, 1923, p. 323). Nam haec descriptio sese ex- 
tendit ad actus qui revera non sunt clispensationes, sed potius legis in- 
terpretationes vel determinationes, quibus statuitur aliquem a lege excu- 
sari. Nam ut revera dispensatio sit, oportet secundum ipsum S. Thomam 
licentia praetermittendi legem procedat ab illo ex cuius auctoritate lex 
efficaciam habet , et ille qui habet regere multitudinem, habet potes- 
tatem dispensandi in lege humana, quae suae auctoritati inniti ur, ut 
scil. in personis, vel in casibus, in quibus lex deficit, licentiam tribuat ut 
praeceptum legis non servetur 1. c., et I. II, q. 97, a. 4. 

(3) S. Th. II. II,. q. 88, a. 10, ad 2m. 

(4) S. Th. I. II., q. 97, a. 4, in corp. 

(5) Ibid. 

(6) S. Th. I, II. q. 96. a. 5. in eorp. Nota S. Thomam hanc excusa- 

> 2. Causam requirit, nam si pro sua voluntate licentiam tri- 
bitit, non est fidelis in dispensatione , et si dispensat-sine cogni- 
tione illius causae erit imprudens (1). Controversiam circa 
hanc quaestionem inter canonistas motam ignorare videtur, cum 
non determined utrum dispensatio tune valida futura sit vel non. 

Non excludit causam privatae necessitatis, sed docet dispen- 
sationem numquam faciendam esse in praeiudicium boni com- 
munis, imo semper deb ere fieri ad bonum commune, hoc sensu 
nempe quod praelatus earn non faciat nisi ea intentione, ut ad 
bonum commune proficiat (2), seu ad honorem Christi, vel 
utilitatem Ecclesiae (3). Hac ratione reicit doctrinam Innocen- 
tii IV, qui episcopis denegat potestatem dispensandi in lege pro- 
pria, et refutat argumentum ab Innocentio IV allatum ex Gra- 
tiano : lex statuta est pro communi utilitate, et non pro private 
commodo (4). Secundum S. Thomam enim praelatus dispensan- 
do, etsi bono alicuius privati prospiciat, non agit contra bonum 
commune, siquidem leg em relaxat nisi ea intentione ut ad bonum 
commune proficiat. 

Doctrinae canonistarum etiam inhaerens de stricta dispensatio- 
nis interpretatione, optime docet S. Thomas quod licitum est 
ex disp,ensatione,illis tantum licere quibus dispensatio fuit f acta(5). 

3. Intimior connexio cum canonistis adjiuc apparet ex modo, 
quo tractat de dispensatione cum bigamis (6), et in voto. 



tionem a lege tantum admittere in casu evidentis nocumenti : si enim 
dubium sit, debet vel secundum legem agere, vel superiorem consulere . 
-Nimium tamen esset ex illo textu concludere S. Thomam, intellexisse, 
in legum relaxatione solum habere locum interpretationem in casu dubio, 
non vero ablationem obligations certo praeexistentis. Cf. SUAEEZ, De 
Legibus L. 6, c. 10, n. 3. 

(1) I. II. q. 97. a. 4, in corp. 

(2) Ibid., ad 1m. Ad primum ergo dicendum, quod quando cum ali- 
quo dispensatur, ut legem communem non servet, non debet fieri in 
praeiudicium boni communis, sed ea intentione, ut ad bonum commune 
proficiat. 

(3) S. Th. II. II, q. 88. a. 12, in corp. Omnis dispensatio petita a 
pra'elato debet fieri ad honorem Christi, in cuius persona dispensat, vel 
ad utilitatem Ecclesiae, quae est corpus eius . 

(4) Cf. supra, p. 248, c. 2. D. IV, 

(5) Supplem., q. 65, art. 2, ad 2m. 

(6) Cf. III. Part. Suppl., q. 66, a. 4. Ibi etiam remittit ad factum a 
gl. ord. ad c. lector^ D. 34, relatum de dispensatione in bigsinia a Lrcio 
III concessa archiepiscopo Panormitano. Inde controversiam de qua, 

Quoad dispensationem cum bigamis, S. Thomas pro more suo 
exponit con, troy ersiam et primo proponit argumenta ex canonis- 
tis iam nota : decretalem nempe Lucii III, quae statuit : cum, 
clericis, qui secundas sibi mulieres coniunxerunt matrimonialiter 
tamquam cum bigamis non licet dispensare (1). Addit deinde 
contra ius divinum dispensationem non licere, et omnia quae 
in canone traduntur ad ins divinum pertinere. Sed contra est, 
ait, Martinum Papam cum bigamis de facto dispensavisse (2). ; 
Controversiam expositam sic resolyit : cum iuristis respondet 
Papam habef e plenitudinem potestatis in Ecclesia, ita scilicet 
quod quaecumque sunt instituta per Ecclesiam vel Ecclesiae. 
praelatos sunt dispensabilia per Papam. Haec enim sunt quae 
dicuntur esse iuris humani vel positivi (3). Circa ea vero quae 
sunt iuris divini vel. iuris naturalis, dispensare non, potest, quia 
ista.habent efficaciam ex institutione divina. Ius autem divinum 
est quod pertinet ad Legem Novam vel Veterem (4). 

Praecepta ilia Veteris Legis Gratianus et 'Decretistae divide- 
bant in moralia et caeremonialia seu n),ystica. S. Thomas addit 
iudicialia, seu pertinentia ad iustitiam'inter homines conservan- 
dam . Lex autem Nova has determinationes non:habet, sed est 
contenta praeceptis moralibus naturalis legis, et articulis fidei, 
et sacramentis fidei ; et haec tantum sunt indispen.sabilia. Patet 
autem quod bigamum ad ordines promovere, non pertinet ad ilia ; .. 
unde.Papa potest dispensare, prout etiam potest circa hoc quod 
aliquis sacerdos, non indutus vestibus sacris consecraret Corpus 
Christi. Inde ponit princi,pium generale, quod Durantis assumet : 
omnis irregularitas est totaliter ab institutione Ecclesiae et 
proinde dispensabilis (5). . 



egimus circa hoc ignoraje videtur. Quod lib e turn, IV. a,rt. 13. Ed. H.. 
QUENTELE, Coloniae, 1501 ; Com. in IV Sent., L. IV, D. 27, q. 3,^a. 3. 

(1) c. 4, X. De bigamis, I, 21. 

(2) Gl. ad v. fiat, c. 18, D. XXXIV. 

(3) C. 18, D. XXXIV. Suppl., q. 66, a. 4. S. Thomas ibi refutat opi- 
nionem quorumdam canonistarum, qui dixerant ordinationem bigami 
non conferre characterem. Eodem modo iam responderat Innocentius IV . 
in Commentario suo ad tit. D'e bigamis ; cf. etiam Comm. in IV Sent.* 
III. D. 38, q. 1. a. 4. 

(4) Quodlib. IV, a. 13, in corp. 

(5) Suppl., q. 66, a. 4, ad 1m et 2m, etiam apparet S. Thomam regu- 
lis abstractis ponere id quod Decretalistae iam a longo tern pore do - 
cuerunt. 

4. Quoad dispensationem in voto, S. Thomas distinguit votum 
ordinarium et solemnization. 

Quoad votum ordinarium, duo nova introducit, vel saltern cla- 
rius formulat quae a theologis et canonistis posterioribus admit- 
tentur. Imprimis clare definit quid importet dispensatio et com- 
mutatio voti. Canonistae enim et praecedentes theologi promiscue 
saepe verba ilia adliibebant, et dispensationem reiciebant in 
quibusdam votis, dum commutationem admittebant, quia illam 
commutationem in melius habebant ut iuris declarationem (1). 
Dispensare in voto dicitur, si absolute determinetur aliquod vo- 
tum npn esse observandum , et commutare votum, si pro jhoc 
quod servandum erat aliquid aliud imponitur (2). 

Deinde non arguit ad mo dum canonistarum ex facto dispensa- 
tionis Papae, ad eius potestatem dispensandi in iure naturae, sed 
inquirit utrum revera in dispensatione votorum habeatur aliqua 
dispensatio in praecepto iuris naturalis vel divini. Et negat, nam 
superior non relaxat legem, seu praeceptum nos adstringens ad 
votorum impletionem, sed per declarationem quamdam diiudi- 
cat quid sit magis virtuosum, et Deo magis acceptum (3) seu 
'aufert simpliciter obiectum voti, siquidem : auctoritate supe- 
rioris dispensantis fit, ut hocquodcontinebatur sub voto non con- 
tineatur, in quantum determinatur in casu hoc non esse mate- 
riam congruam voti ; et ideo cum praelatus dispensat in voto, 
non dispensat in praecepto iuris naturalis vel divini, sed deter- 
minat id quod cadebat sub obligations deliberationis humanae, 
quae non potuit omnia circumspicere (4). 



(1) Cfr. supra, p. 198. Inter theologos id tenuerunt etiam Gulielrhus 
Altissio dorensis, Albertus Magnus et S. Bonayentura. 

(2) S. Th. II. II, q. 88, a. 10. in corp. Unde minus est votum commu- 
tare quani in voto dispensare . Nota etiam S. The mam in Comm. in 
IV Sent., D. 38, a. 1, art. 4, sol. 1. breviter exponere varias opiniones, 
quae apud auctores anteriores et praesertim canonistas exstiterunt circa 
dispensationem turn in voto in genere sumpto, turn in voto continentiae. 

(3) S. Th. II. II, q. 88, a. 12, ad 2m. S. Thomas eodem modo ex- 
plicat dispensationem in iuramento, cf. II. II, q. 89, art. 9, in coip. et 
ad 1m. 

(4) Ibid., art. 10. Inde apparet differentia method! et doctrinae 
canonistas inter et theologos. Canonistae enim, videntes R. Pontificem 

7 dispensare in votis, deducunt : ergo et in iure naturali potest disrensare. 
S. Thomas contra, praecise examinat utrum solvendo voventem ab 
obligatione, R. Pontifex aliquid faciat contra ius naturale. - Quaestio 



APPENDIX : 

Quoad vota solemnia et praesertim votum solemne castrtatis,- 
rem in variis operibus dissimili ratione tractat (1). In Commenta- 
rio in IV. Sententiarum, cum quibusdam canonistis, ut probabi- 
lius admittit dispensationem generaliter posse fieri, in voto con- - 
tinentiae, et in voto religionis, quantumcumque esset solemni- 
zatum, si communis utilitas totius Ecclesiae, aut unius regni, vel 
provinciae earn exposcerent (2). In sua Summa partim mutat 



femanet aperta utrum tails actus in doctrina S. Thomae sit vera et iuri- 
dica dispensatio. Ex supra dictis nobis videtur, salvo meliori iudicio, 
dicend,U,m talem.actum non esse veram dispensationem, quia vinculum 
legis non relaxatur, sed Ecclesia seu praelatus Ecclesiae, potestate sua 
ministerial!, in quantum ipsi est concessa a Deo, aufert obiectum obli- 
gationis. Huic tamen difficultatem facit doctrina S. Thomae in Comiri. 
in IV Sent, proposita ad D. 38, q. I, art. 4, quaestiuncula IV, sol. 1. 
Et ideo alii dicunt, quod nullum votum recipit dispensationem secun- 
dum quod dispensatio est iuris relaxatio, sed secundum quod est iuris 
declaratio ; quia Papa potest declarare hoc ius, quod quando fit recom- 
pensatio maioris boni, potest dimitti minus bonum ad quod se quis ob- 
ligavit. Sed hoc etiam non videtur verum, quia declarare ius non est 
novum ius facere, sed illud quod in iure erat, manifestare. Unde secun- 
dum hoc numquam per dispensationem voti fieret non contra ius, 'quod 
prius erat contra ius, sed so him quod videbatur contrarium, et non erat. 
Et ideo aliter dicendum, quod in voto possit dispensari, etia.m secun- 
dum quod dispensatio est iuris relaxatio, ex aliqua legitima, causa, quia 
enim votum de illicito esse non potest, non autem licet subtrahere alicui 
quod ei debetur ; ideo per votum alicuius non potest fieri praeiudicium 
suo praelato, quin debeat eius mandatis parere, cum fuerit opportunum ; 
unde si praelatus videat expedire aliqua ratio nabili causa, vel propter 
ipsum qui vovit^ vel propter alios, quod votum non servet, potest eum 
ab -obligatione voti deobligare, qui alias de iure obligatus erat . 

(1) Pro chronologia operum S. Thomae, cf. MANDONNET, Chronologic 
sommaire de la vie et des ceuvres de S. Thomas, in Revue des Questions 
philosophiques et theologiques, t. 9 ( 1920), p. 142, sqq. 

(2) Comm. in IV Sent.,D. 38, q. 1, art. 4, sol. 1. Etideo alii dicunt 
probabilius, si communis utilitas totius Ecclesiae aut unius regni ve ( 
provinciae exposcerent, posse convenienter et in voto continentiael . 
et in voto religionis dispensari, quantumcumque esset solemniza- 
tum : non enim per votum potest se homo deobligare ab eo in quo tene- 
tur alteri, ut dictum est ; unde talis posset imminere necessitas quod 
posset alicui iuste prohiberi ne continentiam aut religionem voveret ; 
et eadem necessitate manente, potest etiam in voto dispensari iam fac- 
to . Ex supradictis apparet nos non admittere quae de hac doctrina 
S. Thomae fuerunt conscripta in Revue Thomiste, A propos des voeux 
solennels de religion, t . 28 (1923), p. 179, 311 et t. 29 (1924), p. 548. 
Gf. etiam PRUEMMER, O. P. in Bulletin Thomiste, a. 1925, n. 296. 

opinionem, ob decretalem Innocent!! Ill, quam explicat ut prio- 
res Decretalistae, postquam reiecit argumentum quod Papa pos- 
set mutare substantiam rei, et de monacho f acere non monachum, 
licet quidam iuristae ignoranter contrarium dicant (1). Solvit 
distinguendo inter clericos saeculares et regulares, nam : con- 
siderandum est utrum continentia sit essentialiter anncxa ei, ad 
quod votum solemnizatur . lamvero non est essentialiter anne- 
xum debitum continenfiae ordini sacro, sed ex statute Ecclesiae, 
unde per Ecclesiam dispensari potest. Est autem essentiale sta- 
tui religionis... et ideo, in voto solemnizato per professionem reli- 
gionis non potest per Ecclesiam dispensari , et rationem invocat 
in ipsa decretal! assignatam, quia castitas est annexa regulae 
monachal! (2). 

5. De auctore dispensationis perspicue loquitur, et novis argu- 
mentis stabilit doctrinam communiorem : In publica lege hu- 
mana nullus potest dispensare, nisi ille a quo lex habet auctori- 
tatem, vel cui ille commiserit ; ((inferior potest dispensare in 
praeceptis superioris, quando sibi perrnittitur a superiore, non 
autem afiter(4). R. Pontifex cum habeat plenitudinem po- 
testatis in Ecclesia, quaecumque instituta sunt per Ecclesiam vel 
Ecclesiae praelatos, per eum dispensabilia sunt (5). Et addit 

(1) Cf. supra, p. 216. 

"(2) Cf. II. II, q. 88, a. 11, in corp. SCHARNAGL, o. c., p. 190. In 
art 12 ad 2m alludit etiam ad canonistas, dicendo : quidam dixerunt, 
quod ideo praelati possunt in votis j.ro libito dispensare, quia in quoli- 
bet voto includitur conditionaliter voluntas praelati superioris . - 
In I. II, q. 94, a. 4, explicat quomodo sit intelligenda definitio Gratiani : 
ius naturale est quod in Lege et Evangelio continetur et inde ad 
primum dicit : verbum illud non est sic intelligendum, quasi omnia 
quae in Lege et Evangelio continentur, sint de lege naturae, cum multa 
tradantur ibi su|)ra naturam, sed ea quae sunt de lege naturae plenarie 
ibi traduntur . Adj. II, q. 94, a. 5, in coi?p., refert simpliciter dcctri- 
nam iuristarum a canonistis relatam, cf. supra, p. 215 sq. Inquirit 
utrum Papa possit dispensare cum religioso in voto obedientiae, siqui- 
dem decretalis Innocentii III de illo casu non sit locutus, et di'cit : 
Papa in voto obedientiae non potest cum religioso dispensare, ut nulli 
praelato teneatur obedire in his quae ad perfectionem vitae pertinent, 
non enim potest eum a sua obedientia eximere ; potest tamen eum exi- 
mere ab inierioris praelati obedientia, quod non est in voto obedientiae 
dispensare . II. II, q. 86, a. 8, ad 3m. 

(4) Cf. I. II, q. 97, a. 4, ad 3m. 

(5) Quodlib, IV. a. 13. 



argumentum quod canonistae non expresserant et postea in Deere* 
talibus Clementinis assumetur inf eriorem nempe nihil posse contra 
voluntatem superioris (1). Eadem principia applicat dispensation! 
in votis, et formulat regulam : Inferiores praelati possunt dis- 
pensare in votis quae communiter fiunt, et indigent frequenti 
dispensatione, uthomineshabeant defacili ad quem recurrant (2). 
Haec tanaen potestas conceditur eis ex commissione , sed utrum 
ilia concessio sit implicita vel explicita non docet. 

6. Circa dispensationem in iure naturae, postquam determina- 
vit quM Deus possit (3), cum canonistis adinittit Ecclesiam non 
posse dispensare contra praecepta Decalogi (4). Praecepta legis 
naturae distinguit : alia enim praecepta sunt communia, quae 
nempe numquam fallunt, et in illis dispensatio fieri nullo modo 
potest ; alia vero sunt quasi conclusiones praeceptorum commu- 
nium, et in illis aliquando dispensatur etiam per hominem, puta 
quod mutuum non reddatur proditori patriae. Circa applica- 
tionem dispensations in iure naturali, ponit varias quaestiones : 



(1) Cf. I. II, q. 97, a. 4, ad 3m. c. 2, De electione, I, 3, in Clem. 

(2) II. II, q. 88, a. 12, ad 3m. 

(3) In Suppl., q. 65, a. 1, in corp. S. Thomas ius naturale definit : 
lex naturalis nihil aliud est, quam conceptio homini naturaliter indita 
qua dirigitur ad convenienter agendum in actionibus propriis, sive com- 
petant ei ex natura generis, ut generare, comedere et huiusmodi, sive 
ex natura speciei, ut ratiocinari et huiusmodi ; omne autem illud, quod 
actionem reddit inconvenientem fini, quem natura ex opere aliquo in- 
tendit, contra legem naturae esse dicitur ; etad 4m : ius naturale mul- 
tipliciter intelligitur , et expli cat quo modo delinitio Gratiani et iuris- 
tarum sit intelligenda. 

(4) I. II, q. 100. a. 8. in corp. Praecepta Decalogi continent ipsam 
intentionem legislatoris, scilicet Dei, nam praecepta primae tabulae 
quae ordinant ad Deum, continent ipsum ordinem ad bonum commune 
et finale, quod Deus est ; praecepta autem secundae tabulae continent 
ordinem iustitiae inter homines servandae, ut scil. nulli fiat indebitum, 
et cuilibet reddatur debitum ; secundum hanc enim rationem sunt in- 
telligenda praecepta Decalogi, et ideo praecepta ilia sunt omnino indis- 
pensabilia . Ad 3m postquam refutavit difficultates ex S. Scriptura 
adductas, quae videntur ostendere Deum dispensasse in iure naturae, 
concludit : sic igitur praecepta decalogi quantum ad rationem iustitiae 
quam continent, immutabilia sunt ; sed quantum ad aliquam deter- 
minationem, per applicationem ad singula (ut scil. hoc vel illud sit ho- 
micidium, furtum, vel adulterium, aut non) hoc quidem est mutabile, 
quandoque sola auctoritate divina, quandoque etiam auctoritate 
humana . 

imprimis, utrum non sit peccatum mortale habere plures prae- 
bendas ; et respondetsen.su affirmative saltern si non adsunt 
circumstantiae cohonestantes , imo, ait, etiam interveniente 
dispensatione, non ideo cumulus fit licitus, si desunt illae circum- 
stantiae, eo quod dispensatio humana non aufert ligamen iuris 
naturalis, sed solum ligamen iuris positivi, quod per Jiominem sta- 
tuitur, et per hominem dispehsari potest (1). Deinde examinat 
utrum per dispensationem potuerit esse licitum uxorem suam di- 
mittere (2) et uttfum ex dispensatione aliquando licitum fuerit 
duas uxqres habere (3) ; sed hae quaestiones ad scopum nostrum 
minus faciunt. 

7. Minorem fuisse influxum doctrinae canonistarum circa dis- 
pensationem in S. Thomam, ex praemissis facile deducitur. Hie 
enim ignorat plures controversias tune apud canonistas agitatas 
et, sub respectu iuridico, videtur unice attendisse Decreto Gra- 
tiani, Decretalibus Gregorii IX et glossae ordinariae utriusque 
collectionis. E converse, dum difficulter probaretur influxus theo- 
logorum in canonistas ante Hostiensem, imo in ipsum Hostiensem, 
doctrina S. Thomae subsequentes canonistas non fugitMisso loanne 
Monacho, qui ad earn non alludit, Durantis in quibusdam expres- 
se doctrinam Angelici admittit (4). Archidiaconus in Rosario plu- 
rimos textus, interdum totum articulum ex S. Thoma exscribit, 
ostendendo dissensiones inter theologos et canonistas, pro more 
suo referendo et compilando quae doctores ante eum scripserant. 
Non tamen ideo doctrinam S. Thomae amplexus est, cum in 
commentario suo ad Lib rum VI Decretalium ab eius doctrina 
discedat (5). loannes Andreae denique pro parte et methodum 
S. Thomae adhibet, quasdam doctrinas probat, alias impugnat, 
signanter doctrinam eius circa dispensationem in votis monacha- 
libus. Simul notat S. Thomam ironice increpasse doctrinam ca~ 
nonistarum circa dispensationem (6). 



(1) Quodlib. IX, a. 15, ed. cit. fol. 65. 

(2) Supplem., q. 67, a. 2. 

(3) Ibid., q. 65, a. 2. 

(4) Cf. supra, p. 224. 

(5) Cf. Rosarium, ad c. 1, D. IX et glossam in VI, ad c. 4, De electione, 
I, 6. 

(6) Cf. Commentaria novella, ad c. 28. X. De praebendis, III, 5, 



CONCLUSIO PARTIS QUARTAE ''.'-- 

Reslat ut paucis indicemus quantum et in quibus disciplina 
de dispensatione apud Decretalistas profecerit In praenotandis 
ad Partem quartam assignavimus quae fuerint causae huius pro- 
gressus : applicatio nempe inagis rigorosa Juris Romani, exigentia 
praxis dispensationum in dies frequentioris et indc influxus mu- 
tuus doctrinae in. decretales RR. Pontificum et decretalium in 
doctrinam a schola receptam, influxus denique theologorum. 

1. Notionem strictaih a Decretistis statutam Decretalistae 
retinent. Dispensationem tamen vocant quod, ipsis fatentibus, 
non est dispensatio, notatim absolutionem a poenis. Ex hac 
confusione oritur apud quosdam Decretalistas doctrina erronea 
circa potestatem episcoporum dispensandi, quoties haec potes- 
tas ipsis non denegatur. 

Ultra doctrinam Decretistarum progress!, a temporibus Inno- 
centii IV distinguunt dispensationem ab absolutione in poenis 
saltern medicinalibus et ab interpretatione legis, adeo ut dispen- 
satio iam non dicatur actus interpretationis sed iurisdictionis. 
Nondum clare definiunt diiferentiam inter dispensationem et 
privilegium contra ius. Hodiedum adhuc res difficultate non va- 
cat. 

2. Varias species dispensationum quod attinet, cum Decretis- 
tis dispensationem debitam agnoscunt, in. qua definienda tamen 
non consentiunt. Novam divisionem inducunt dispensationis in 
expressam et tacitam, cui connectitur disputatio de dissimulatione. 
Hostiensis, et Decretalistae qui eum subsecuti sunt, reiciunt 
dispensationem tacitam et expressam requirunt, verisimiliter 
ut praecaveantur abusus episcoporum, qui tacite sine causa suf- 
ficient! in legibus ecclesiasticis dispensabant. Haec tacita dispen- 
satio hodie admittitur, quamvis de ea sileat Codex luris canonici, 
modo adsit voluntas dispensandi superioris. 

3. Causam dispensationis cum Decretistis iam non requirunt 
boni communis. Ulterius progress!, Decretalistae distinguunt 
causas impulsivas et motivas et has dividunt in simpliciter indu- 
centes dispensationem et maiores seu summas. Gravitas causae 
ipsis est ratio agnoscendi episcopis potestatem dispensandi. 

Dissentiunt Decretalistae circa quaestionem a Decretistis 
omissam, utrum valida sit dispensatio pontificia sine causa con- 

cessa,seu utrum ipsa.eius voluntas sit causa sufficient dispensa- 
tionis. Praeviam causae cogn.ition.em, non. qualemcumque sed 
iuridicam saltern summariam, iuxta placita sua de dispensatione 
tacita, ad licitam dispensationem requirunt, si dispensans non sit 
ipse legislator. Cognitionem aliquam praeviam postea Concilium 
Tridentinum praescribet in Sessione XXV, de reformations cap. 
18. 

4.De legibus in quibus dispensari possit,fuse agunt Decretalis- 
tae. Recedunt a rigidioribus principiis Decretistarum, admittentes 
dispensationem pontificiam etiam in legibus quae ad statum gene- 
ralem Ecclesiae pertinent et in, canonibus quattuor conciliorum 
oecumenicorum, in iis quae ad fidem non pertinent. Quoad dis- 
pensationem in iure naturali, sen in iure quod in Lege et Evange- 
lio continetur, admittunt praecepta moralia esse indispensabilia. 
In specie, circa dispensationem in matrimonio rato non consum- 
mato, in voto et iuramento, in iure denique apostolico quoad 
bigamos, innumerae sunt controversiae et difficultates quas 
decretales RR. Pontificum eorumque praxis multum adaugent. 
Sententiae benigniores praevalent apud posteriores Decretalis- 
tas, quin tamen ad regulas claras pervenerint, cum nondum suffi- 
cienter indagaverint notiones iuris naturalis, iuris divini et iuris 
humani positivi, sed potius, secundum eorum methodum iuridi- 
cam, ad solos textus antiquiores attenderint. Hostiensis tamen 
plura,solvit, quem loannes Andreae secutus est. Progressus scien- 
tiae maxime debetur methodo philosophica . theologorum qui, 
relictis textibus iuris, notiones iuris divini et naturalis scrutati 
sunt et principia regulis abstractis proposuerunt. Quantumvis 
in hac materia scientia theologica profecerit t difficultatibus ho- 
die nondum vaeat theoria dispensationis in iure naturali. 

5. De personis cum quibus difepensari possit, pauca habent De^- 
cretalistae. Episcopi iure dispensant cum suis subditis in territo- 
rio degentibus, utrum etiam cum alienigenis in territorio aut 
cum subditis extra territorium commorantibus, nondum liquei;. 

6. Quoad effectus dispensationis, ex eius effectu primario re- 
laxatione nempe legis, Decretalistae deducunt consectaria, quae 
praesertim applicant legibus poenalibus, in specie circa irregula- 
ritates. 

Huic quaestioni Decretalistae adnectunt alteram de inter- 
pretatione dispensationis. A doctrina Decretistarum non rece- 
dunt, sed vario modo illam applicant. Notatim conantur solvere 
cpjitrarietatem duorum prin,cipiorum> vi quorum dispensatip 

est ex una parte vulnus legis et proinde odiosa, ex altera parte 
beneficium principis quod decet esse mansurum. Hac occasione 
statuunt regulam de interpretatione dispensationis aliis onerosae 
vel non. Denique Bonifacius VIII decrevit regulam interpreta- 
tionis pro dispensation motu proprio vel ad instantiam partis 
concessa. His similia ho die adhuc privilegio applicantur. 

7. Cessare dispensationem decent Decretalistae, sicut et De- 
er etistae, cessante totaliter causa motiva,. aut revocatione su- 
perioris. Docent tamen, quod hodie iam non admittitur, tune' 
tantum licite revocari dispensationem, si fuerit invalide concessa, 
aut'ordine non servato et sine praevia causae eognitione. 

8. De auctore dispensationum, Decretalistae retinent princi- 
pium positum a Decretistis : solus legislator in sua lege dispen- 
sat. Praelucente praxi RR, Pontificum. potestas exclusiva et 
universalis dispensandi RR. Pontificum communiter agnoscitur, 
quae etiam delegari potest. luxta hoc principium, determinatur 
potestas legatorum et metropolitanorum ; amplior forsan pa- 
triarchis facultas agnoscitur. 

Principium de potestate exclusiva R. Pontificis non adeo fa- 
cile conciliatur cum doctrina de potestate episcoporum quorum - 
dam Decretalistarum, qui docent episcopis competere potesta- 
tem dispensandi, quoties a iure non denegatur. Haec doctrina, 
quae nititur confusione dispensationem inter et absolutionem, in 
praxi fuit applicata, ob usum Decretalistarum repetendi doctri- 
nas utut obsoletas praedecessorum. Decretales Gregorii IX omnem 
rationem dubitandi auferunt. Attamen agnoscitur episcopis fa- 
cultas dispensandi in lege generali Ecclesiae vi consuetudinis aut 
in casibus urgentis necessitatis vel evidentis utilitatis Ecclesiae, 
at praesertim vi concessionis implicite factae a iure. Inde auctores 
diligenter inquirunt de legibus in quibus talis concessio inveniri 
pos;sit 

9. Denique, ut quaedam dicamus de doctrina theologorum, 
et praesertim S. Thomae Aquinatis, hi multum contulerunt ad 
notionem iuris naturalis rectius definiendam et ad solven^dam 
quaestionem dispensationis in ordinatione bigami et in voto, 
imo in iure naturali in genere. Attamen, usque ad medium 
saeculum XIII, influxus theologorum non fuit magni momenti in 
doctrinam Decretalistarum, maioris momenti fuit doctrina S. 
Thomae. Vicissim Decretalistae, si glossa ordinaria seponatur, 
parum contulerunt doctrinae theologorum. 

